
Pirmoji dalis 


- Jūsų didenybe, nauja telegrama! 

- Iš kur? | 

- Iš Tomsko. | 

- Ar telegrafo linija toliau už šio miesto nutraukta? 

- Taip, nuo vakar dienos. | | 

- Su Tomsku palaikykite nuolatinį ryšį, generole; protarpiais siųskite 
tenai telegramas ir apie tai man teikite žinių, kad galėčiau žinoti padėtį. 

- Klausau, jūsų didenybe, - atsakė generolas Kisovas. 

Šis pasikalbėjimas vyko nakties antrą valandą. Tuo metu Naujuosiuo- 
se Rūmuose iškilmių balius buvo pačiame įkaršty. 

Tą vakarą Pavlovskio ir Preobraženskio pulkų karo orkestrai be palio- 
vos griežė polkas, mazurkas ir valsus, parinktus iš geriausio repertuaro. 
Rūmų plačiose salėse buvo daug svečių, visi šoko ir linksminosi. Rūmai 
stovėjo netoli senos tvirtovės, kurioje, kaip paprastai, įvykdavo nemaža 
šiurpių dramų. 

Hofmaršalas turėjo daug darbo, ir įvairius reikalus tvarkyti jam padė- 
davo didieji kunigaikščiai, jų adjutantai ir kamergeriai. Šokiams vadovavo 
patys budintys karininkai. 

Didžiosios kunigaikštienės, pasipuošusios briliantais, ir rūmų damos, 
vilkinčios iškilmių tualetais, davė pavyzdį kariškių žmonoms ir senosios 
Belokamenajos didikams. 

Kai pasigirdo signalas polonezui, į šią iškilmingą eiseną įsijungė įvai- 
raus rango kviestieji; nes tik šiuo atveju ši eisena įgaudavo tautiško šokio 
reikšmę. 


Šimtai įvairiaspalvių sietynų salėje skleidė malonią šviesą, kuri, atsl- 
spindėdama nuo didelių veidrodžių, dar labiau ryškėjo ir žėrėjo nuosta- 
biomis varsomis. Pasipuošę ordinais ir vilkintys gražia kariška uniforma 
karininkai kėlė ypatingą civilių, ypač damų, pasigėrėjimą. 

Ši didžioji salė, gražiausia iš visų Naujųjų Rūmų salių, tokiems auk- 
štiems svečiams ir damoms priimti buvo pati tinkamiausia. Salės lubos 
buvo paauksuotos ir atrodė tartum žvaigždėmis nusėtas dangus. 

Pro didelius, plačiai atvertus langus į vidų skverbėsi šviesa, kuri užliejo 
salę lyg gaisro pašvaistė. Rytuose jau brėško aušra, viliodama tuos, kurie 
nenorėjo šokti. | 

Sustoję langų prieangiuose, jie galėjo stebėti keletą bokštų, kurių 
dideli siluetai šen bei ten liūdnai stūksojo neryškioje ryto šviesoje. Apa- 
čioje, po balkonais, jie galėjo matyti daug sargybinių, kurie tylėdami 
vaikščiojo pirmyn ir atgal, šautuvus laikydami ant peties beveik horizon- 
taliai; jų gražūs šalmai blizgėjo atspindėdami pro langus sklindančią 
šviesą. 

Jie taip pat girdėjo ir žingsnius patrulio, kuris vaikščiojo po akmenimis 
grįstą aikštelę, ir jo žingsnių ritmas buvo tikslesnis už šokėjų žingsnius ant 
parketo. 

Laikas nuo laiko iš vieno ir kito posto pasigirsdavo sargybinio šūksnis 
arba trimito garsas, kurie, susijungę su orkestro akordais, keistai ir savo- 
tiškai praskambėję, vėl nutildavo. Dar toliau. šviesoje, krintančioje pro 
Naujųjų Rūmų langus, buvo matyti juodos masės. Tai buvo laiveliai, 
plaukiantieji sraunia upe, kurios vanduo, apšviestas paslaptingos signa- 
linių lempų šviesos, beveik siekė apatines terasas. 

Imperatorius vilkėjo Jegoro gvardijos pulko mundurą. Kostiumo. pa- 
prastumas, palyginus su puošniais palydovų drabužiais, ryškiai krito į 
akis, bet imperatorius, matyt, nekreipė ypatingo dėmesio į Žmogaus 
išvaizdą; jo drabužiai buvo paprasti ir sudarė didelį kontrastą puošniems 
svečių kostiumams. Taip apsirengęs, jis pasirodydavo apsuptas puo- 
šnios gruzinų, kazokų ir lezginų svitos, vilkinčios blizgančiais mundurais. 

Šis ramus aukšto ūgio ir malonios išvaizdos, bet susirūpinusiu veidu 
Žmogus nuolat vaikščiojo nuo vieno svečių būrelio prie kito; jis mažai 
kalbėjo ir net, rodės, visai nekreipė dėmesio į linksmą susirinkusios 
jaunuomenės klegesį; taip pat jo nedomino rimtos kalbos aukšto diplo- 
matinio korpuso narių, tarp kurių buvo ir žymūs Europos atstovai. Pora ar 
trejetas daugiau prityrusių diplomatinio korpuso narių, fizionomistų, pa- 
stebėjo imperatoriaus veide nerimą, tačiau priežasties atspėti jie negalė- 
jo; bet nė vienas jų to paklausti nedrįso. Apskritai, imperatorius norėjo 

paslėpti savo susirūpinimą, kad tik nesutrukdytų šventės geros nuotai- 
kos; kadangi jis buvo vienas iš tų monarchų, prieš kurį lenkėsi visas 
pasaulis, tai pokylis nė vienai valandėlei nenutrūko. 

Generolas Kisovas, įteikęs imperatoriui atsiųstą iš Tomsko telegramą, 
laukė jo didenybės įsakymo išeiti iš kabineto, bet perskaitęs telegramą, 
imperatorius valandėlę susimąstė ir jo veidas dar labiau apsiniaukė. 

- Taip, - tarė jis, - vesdamas generolą Kisovą prie lango, - nuo vakar 
dienos nebegalime palaikyti ryšių su didžiuoju kunigaikščiu, mano broliu. 

- Tikrai taip, jūsų didenybe. Bijau, kad veikiai į Sibirą nebus galima siųsti 
telegramų. | 

- Bet ar Paamūrio ir Jakutsko apygardų karo vadai gavo įsakymą 
tučtuojau perkelti avangardą arčiau prie Irkutsko? 

- Šis jūsų didenybės įsakymas buvo perduotas paskutinėje telegramo- 
je, kurią dar galėjome pasiųsti į Užbaikalę. 

- Gerai. O su Jenisiejaus, Omsko, Semipalatinsko ir Tobolsko guber- 
nijomis mes juk nuo pat sukilimo pradžios turime ryšį? 

- Taip, jūsų didenybe, mūsų telegramos juos pasiekė, ir mes esam 
įsitikinę, kad totoriai dar nesuspėjo nueiti toliau, kaip ligi Irtišiaus ir Obės. 

- Apie išdaviką Ogarevą jokių žinių nėra? 

- Jokių, - atsakė generolas Kisovas, - turbūt ir oberpolicmeisteris tikrai 
nežino, ar jis perėjo sieną, ar ne. 

- Reikia tučtuojau pasiųsti jo asmens žymes į Nižnij Novgorodą, Permę, 
Jekaterinburgą, Kisimovą, Tiumenę, Išimą, Omską, Tomską ir į visas 
telegrafo stotis, su kuriomis dar galima susisiekti. 

- Jūsų didenybės įsakymas bus tučtuojau įvykdytas, - atsakė genero- 
las Kisovas. 

- Laikykit paslapty ir niekam apie tai nė vieno žodelio. 

Reikšdamas savo gilų nuolankumą, generolas Kisovas atsisveikino, 
įsimaišė į minią ir paskui niekieno nepastebėtas greitai išėjo iš Naujųjų 
Rūmų salės. 

Išėjus generolui Kisovui, imperatorius dar ilgai stovėjo susimąstęs prie 
lango; bet kai jis vėl grįžo į salę ir prisijungė prie valstybės ir karo vadų, jo 
veidas buvo ramus. 

Nors imperatorius ir generolas Kisovas buvo įsitikinę, kad jų pasikal- 
bėjimo niekas negirdėjo, bet susidariusi rimta padėtis, matyt, kai kam jau 
buvo žinoma. 

Tiesa, apie tai niekas nekalbėjo viešai, nes tai nebuvo leista, bet kai 
kurie oticialūs asmenys jau buvo girdėję apie tolimajame Sibire vykstan- 
čius neramumus. Ir tai, ką jie žinojo tik paviršutiniškai, apie ką dar nebuvo 

nė kalbos tarp diplomatinio korpuso narių, jau pašnibždomis svarstė du 
svečiai, kurie Naujųjų Rūmų iškilmėse nedėvėjo mundurų ir neturėjo 
ordinų. Ir buvo matyti, kad jie turėjo tikslių Žinių. 

Kaip, kuriuo būdu, kokiomis aplinkybėmis šie paprasti mirtingieji suži- 
nojo tai, apie ką daugelis Žymių asmenų tik spėliojo? To niekas negalėtų 
pasakyti. Gal tai buvo jų antgamtinė dovana iš anksto atspėti? O gal jie 
turėjo ypatingą nuojautą, kuri jiems leisdavo matyti toliau, negu leidžia 
Žmogaus matymo riba? Kas žino! 

Tiedu Žmonės buvo vienas anglas, antras - prancūzas. Abu aukšto 
ūgio, liesi. Vienas juodas, antras - rudas. 

Anglas buvo punktualus, šaltakraujis, flegmatiškas, šykštus žodžių ir 
judesių, rodos, kalbėjo ir judėjo taisyklingais intervalais lyg varomas 
spyruoklės. 

Prancūzas atvirkščiai - buvo gyvas, staigus, kalbėdamas plačiai pra- 
verdavo lūpas ir plėsdavo akis, savo mintims pasakyti naudodavosi 
dešimtimis būdų, kai tuo tarpu jo pašnekovas teturėjo tik vieną nekintamą 
stereotipinę manierą. 

Šis skirtumas lengvai atkreipia net neprityrusio stebėtojo dėmesį. 
Tačiau fizionomistas, iš arti pažiūrėjęs į šiuos svetimšalius, išsyk nustatytų 
ne tik šį ryškų kontrastą, bet ir pasakytų, kad prancūzas pasaulį suvokia 
akimis, o anglas - ausimis. 

Ir tikrai prancūzo regėjimo organai buvo nuostabūs. Jie buvo jautrūs, 
kaip fokusininko, kuris pažįsta kiekvieną kortą, kas neįgudusiam Žmogui 
visai neįmanoma. 

Šis prancūzas turėjo ypatingą “regėjimo atmintį". 

Anglas atvirkščiai - jis, rodos, ir pasaulin buvo leistas tik klausytis. Jei 
jo klausos aparatas išgirsdavo kurį žodį, tai to žodžio jis jau negalėjo 
užmiršti dešimt, dvidešimt metų ir jį galėjo atpažinti tarp tūkstančio kitų 
balsų. Tik, žinoma, jis ausų negalėjo judinti kaip gyvuliai. Tačiau, jeigu 
mokslininkai tvirtina, kad Žmogaus ausys "beveik" nejuda, tai galima 
sakyti, kad šio anglo ausų būgneliai judėdami, persilenkdami ir išsitiesda- 
mi, stengdavosi pagauti kitiems negirdimus garsus. 

Reikia pasakyti, kad regėjimo ir klausos tobulumas šiems abiems 
vyrams buvo geras jų profesijos įrankis: anglas buvo “Daily Telegraph" 
korespondentas, o prancūzas kažkokio žurnalo ar žurnalų bendradarbis, 
tik nesakė kokių; kai jį apie tai paklausdavo, jis visada vengdavo tiesiai 
atsakyti ir tvirtindavo, kad jis susirašinėjąs su savo miela pussesere. Nors 
šis prancūzas atrodė lyg koks vėjavaikis, tačiau iš tikrųjų buvo labai gabus 
ir gudrus. Kalbėdamas apie šį bei tą, kad galėtų paslėpti didelį savo 

smalsumą ką nors sužinoti, jis vis dėlto buvo labai atsargus. Nors ir daug 
kalbėdavo, tačiau mokėdavo kai ką ir nutylėti; galima drąsiai tvirtinti, kad 
jis mokėjo geriau susivaldyti, negu jo draugas “Daily Telegraph" bendra- 
darbis. 

Abu kaip žurnalistai birželio 15 dienos naktį dalyvavo Naujųjų Rūmų 
pokylyje. 

Savaime aišku, kad abu buvo aistringai atsidėję savo darbui. Įvairiau- 
siais būdais stengėsi surasti įdomiausių naujienų pėdsakus; niekas jų 
nebaidė, niekas negalėjo atgrasyti. Abu buvo nepaprastai kantrūs ir 
ramūs, kaip tikri savo profesijos meistrai. | 

Be to, jų žurnalai nesigailėjo jiems pinigų, o tai visų tiksliausias, 
skubiausias ir geriausias naujienoms sužinoti būdas, kokį tik šiais laikais 
turime. 

Reikia pasakyti, kad ir vienas, ir antras būdas tik tada veikdavo, kai 
atsirasdavo koks politinis arba visuomeninis reikalas. Žodžiu, juos domi- 
no tik tai, kas buvo įprasta vadinti “karine ir politine korespondencija": 

Stebint juos iš arti, galima buvo pastebėti, kad jie keistai žiūrėjo į įvykius 
ir jų pasekmes ir kad kiekvienas iš jų turėjo savotišką manierą juos matyti 
ir vertinti. 

Prancūzų korespondentas buvo vardu Alkidas Žolivė, o anglas - Haris 
Bliuntas. Naujuosiuose Rūmuose jie susitiko tik pirmą kartą, susipažino 
baliuje, apie kurį turėjo parašyti ir painformuoti savo laikraščiuose. 

Atrodė, kad jų būdų skirtumas ir profesijų sutapimas negalėjo jų 
bičiuliškai nuteikti. Tačiau, nepaisant to, jie vienas antro nevengė, net 
atvirkščiai - stengėsi išgauti viens iš kito paskutinių naujienų, ir iš pažiūros 
atrodė, jog buvo du medžiotojai, sudarę vienas su antru sutartį. Ko trūko 
vienam, lengvai buvo galima sužinoti iš kito, ir net jų reikalai vertė, kad 
juodu vienas antram padėtų. Šį vakarą juodu budėjo. Ir tikrai buvo jaučia- 
ma, kad kažkas turi įvykti. 

- Jeigu tik nebūtų paleista antis, tai vertėtų pasistengti! - pagalvojo 
Alkidas Žolivė. | 

Per balių abiem korespondentams teko kalbėtis kaip tik tuo metu, kai 
po kelių minučių generolas Kisovas paliko rūmus. 

- Tikrai, šis mažytis baliukas stebėtinas! - meiliai pastebėjo Alkidas 
Žolivė, nusprendęs, kad kaip tik šia grynai prancūzų maniera reikia 
pradėti kalbą. 

- Aš jau telegrafavau: nuostabiai puikus! - šaltai atsakė Haris Bliun- 
tas, vartodamas šį žodį tam, kad išreikštų Anglijos piliečio vertą pasi- 
gėrėjimą. 

- Tarp kitko, - pastebėjo Alkidas Žolivė, - aš radau reikalinga pranešti 
savo pusseserei. 

- Tamstos pusseserei?.. - pakartojo nustebęs Haris Bliuntas, nutrauk- 
damas savo pašnekovo kalbą. 

- Taip!.. - atsakė Alkidas Žolivė, - savo pusseserei Magdalenai. Juk aš 
su ja susirašinėju! Mano pusseserė mėgsta, kad jai viską pranešinėčiau 
tiksliai ir ypačiai skubiai!.. Ir štai, aš jai turėjau pranešti, kad šventės metu 
lengvutis debesėlis praslinko monarcho kakta. 

- Bet man atrodė, kad monarcho kakta švitėjo, - atsakė Haris Bliuntas, 
matyt, norėdamas paslėpti savo mintis. 

- Ir, žinoma, tamsta privertei ją “švitėti" “Daily Telegraph" puslapiuose? 

- Aišku. 

- Atsimeni, pone Bliuntai, kas atsitiko Zaktere' 1812 m.? 

- Aš tai taip gerai atsimenu, tartum pats tenai būčiau dalyvavęs, - 
atsakė anglų korespondentas. 

- Vadinasi, tamsta žinai, - pasakė Alkidas Žolivė, - kad baliaus, suruošto 
imperatoriaus Aleksandro garbei, metu jam pranešė, kad Napoleonas su 
prancūzų armijos avangardu ką tik persikėlė per Nemuną. Bet imperato- 
rius nepaliko šventės ir, nepaisydamas pranešimo svarbumo, nuo kurio 
priklausė imperijos likimas, neparodė mažiausio nerimo. 

- Tačiau mūsų vaišingas šeimininkas parodė tą nerimą, kai generolas 
Kisovas jam pranešė, jog priešas nupjovė telegrafo liniją, jungiančią 
Europą su Irkutsko gubernija. 

- A! Tamsta jau žinai šią smulkmeną? 

- Taip, žinau. 

Mano manymu, čia nėra nieko nuostabaus, kad apie tai nieko nežinau, 
nes mano paskutinė telegrama pasiekė tik Verchneudinską, - pastebėjo 
Alkidas Žolivė, rodydamas aiškų pasitenkinimą. 

- Bet mano pasiekė tik Krasnojarską, - atsakė ne mažiau patenkintu 
tonu Haris Bliuntas. 

- Tuo būdu tamsta žinai, kad jau pasiųstas įsakymas kariuomenei, kuri 
yra Nikolajeve. 

- Taip, ir tuo pačiu metu telegrafu įsakyta Tobolsko gubernijos kazo- 
kams sustiprinti savo pajėgas. 

- Nieko negali būti tikresnio, pone Bliuntai! Šios žinios ir man 
žinomos. Leisk tamsta patikinti, kad šias žinias mano giminaitė jau rytoj 
sužinos! 


Taip buvo vadinamas Vilniaus Vingio parkas. 


- Lygiai taip, kaip sužinos ir “Daily Telegraph" malonūs skaitytojai, 
pone Žolivė. 

- Gerai, kad matai, kas aplinkui darosi! 

- Ir girdi viską, kas. pasakojama! 

- Bus galima susekti įdomų žygį, pone Bliuntai. 

- Aš įį ir suseksiu, pone Žolivė, 

- Galimas daiktas, kad mes susitiksime daug nuošalesnėj ir ne taip 
pavojingoje vietoje, kaip čia, šiame puošniame salone. 

- Ne taip pavojingoje - taip, bet... 

- Betir netaip slidžioje, kaip šis parketas, - atšovė Alkidas Žolivė, stipriai 
laikydamas savo kolegą, kuris pajudėjęs vos išlaikė pusiausvyrą. 

Po šių žodžių abu korespondentai išsiskyrė patenkinti, kad vienas žino 
ne daugiau už antrą. Jiedu galvojo, kad kiekvienas jų laimėjo. 

Tuo pačiu metu atsidarė durys į valgomąjį. Tenai jau buvo paruošti 
platūs stalai, puikiai patiesti ir gausiai apstatyti porcelianinėmis bei auk- 
sinėmis lėkštėmis. Ant vidurinio stalo, skirto didiesiems kunigaikščiams ir 
diplomatinio korpuso nariams, švitėjo puikus sidabrinis Londono fabrikų 
darbo servizas. 

Svečiai suėjo į valgomąjį. Tuo metu generolas Kisovas, kuris ką tik įėjo, 
skubiai priėjo prie imperatoriaus. 

- Na, kas? - staiga paklausė jį imperatorius. 

- Telegramos jau nueina tik iki Tomsko, jūsų didenybe! 

- Tučtuojau atsiųskite man kurjerį! 

„Caras išėjo iš salės ir nuėjo į erdvų kambarį. Tai buvo jo darbo 
kabinetas. Kabinetas buvo kuklus, jame stovėjo paprastas ąžuolinis sta- 
las, ant sienų kabojo keletas paveikslų, tarp kurių buvo ir Horacijaus Vernė 
paveikslas. 

lėjęs į kabinetą, monarchas skubiai atidarė balkono duris ir išėjo į 
balkoną pakvėpuoti grynu puikios birželio nakties oru. 

Jam prieš akis atsivėrė sidabrinės mėnulio šviesos apšviestas susti- 
printos miesto dalies su dviem soborais, trimis rūmais ir arsenalu vaizdas. 
Iš šios miesto dalies aiškiai skyrėsi Kinų miestas, Baltasis miestas ir 
Žemutinis miestas, - dideli kvartalai: europietiškas, totoriškas ir kiniškas, 
virš kurių stūksojo bokštai, minaretai ir trijų šimtų cerkvių žali kupolai su 
auksiniais kryžiais. 

Tyliai ir srauniai sruveno upės vanduo, kurio paviršius buvo žvilgančios 
mėnulio šviesos apšviestas. | 

Tai buvo Maskvos upė; miestas - Maskva; masyvių sienų apsupta 
plokštuma - Kremlius, o monarchas gvardijos šaulių uniforma su suner- 

tomis ant krūtinės rankomis ir susimąsčiusia kakta, liūdnas ir paskendęs 
mintyse - rusų caras. 


Jeigu caras taip staiga ir netikėtai išėjo iš Naujųjų Rūmų salės, kur 
buvo tiek daug aukštų svečių ir balius pačiame įkaršty, tai, matyt, įvyko 
kažkas rimta. Nebuvo abejonės - baisus totorių antplūdis grėsė atskirti 
Rusiją nuo plačių Sibiro gubernijų plotų. 

Azijos Rusija, Sibiras, užima 676.000 kv. kilometrų plotą, jame priskai- 
toma iki dviejų milijonų gyventojų ir jis tęsiasi nuo Uralo kalnų, kurie skiria 
Europos Rusiją, iki Ramiojo vandenyno pakrančių. 

Pietuose - Turkestanas ir Kinijos imperija, kuri su Rusija neturi aiškiai 
nustatytų sienų; žiemiuose - Šiaurės Ledynuotasis vandenynas, prade- 
dant Karsko jūra ir baigiant Beringo sąsiauriu. Sibiras suskirstytas į 
gubernijas arba apygardas: Tobolsko, Jenisiejaus, Irkutsko, Omsko ir 
Jakutsko; beto, į jį įeina Kamčatka, ir; pagaliau, rusų valdžiai dar priklauso 
kirgizai bei čiukčiai. 

Šis didelis stepių plotas tęsiasi iš rytų į vakarus iki 110 laipsnio rytų 
ilgumos. Tai vieta, skirta tremtiniams. 

Šiame plačiame krašte aukščiausiai caro valdžiai atstovauja du gene- 
ralgubernatoriai. Vieno buveinė buvo Irkutske, Rytų Sibiro sostinėje, o kito 
- Tobolske, Vakarų Sibiro sostinėje. 

Nors kai kuriose vietose žemė čia labai derlinga, bet per šiuos bega- 
linius plotus nenutiestas nė vienas geležinkelis. Niekas nesirūpina tomis 
nepaprastai brangiomis kasyklomis, kurių begaliniai plotai Sibiro podirvį 
daro daug vertingesnį negu jo paviršius. Vasarą ten keliaujama taranta- 
sais arba vežėčiomis, o žiemą - rogėmis. | 

Vienintelis ryšys, jungiąs abi Sibiro dalis - rytinę ir.vakarinę - buvo 
telegrafo linija, kuri tęsėsi daugiau kaip 9000 kilometrų. Nuo Uralo ši linija 
siekia Jekaterinburgą, Kasimovą, Tiumenę, Išimą, Omską, Kalyvanę, Kra- 
snojarską, Irkutską, Nerčinską, Sterenską, Albaziną, Blagoveščenską, 
Aleksandrovską, Nikolajevską. | 

Kaip tik ši telegrafo linija nuo Jekaterinburgo iki Nikolajevsko ir buvo 
nupjauta, iš pradžių už Tomsko, o jau po kelių valandų - tarp Tomsko ir 
Kalyvanės. 

Štai kodėl po generolo Kisovo antrojo pranešimo caras asdiė tik tris 
žodžius: “Greičiau atsiųskit kurjerį". 

Caras valandėlę stovėjo nejudėdamas kabinete prie lango ir atsigręžė, 
kai tarnas vėl atidarė duris. Ant slenksčio stovėjo policijos šefas. 

- Įeik, generole, - įsakmiai tarė caras, - ir pasakyk man viską, ką tu žinai 
apie Ogarevą. 

- Tai labai pavojingas Žmogus, jūsų didenybe, - atsakė policijos šefas. 

- Jis buvo pulkininkas? 

- Taip, jūsų didenybe. 

- Ar jis buvo veiklus karys? 

- Labai veiklus, tačiau nepažabotas ir nepaprastas savimyla, drąsus ir 
nieko nebijąs. Jis ėmė intriguoti, todėl buvo jo didenybės didžiojo kuni- 
gaikščio pažemintas ir ištremtas į Sibirą. 

- Kada? 

- Prieš dvejus metus. Po pusės metų, jūsų didenybės pasigailėtas, 
buvo paleistas iš Sibiro ir apsigyveno Rusijoje. 

- Ar nuo to laiko jis nebebuvo vėl ištremtas į Sibirą? 

I Jis vėl tenai sugrįžo, bet šį kartą pats savo valia, - atsakė policijos 
šefas. Paskui kiek silpnesniu balsu pridūrė: 

- Buvo laikai, jūsų didenybe, kada patekusieji į Sibirą daugiau iš ten 
nebesugrįždavo, 

- Taip, bet kol aš gyvas - Sibiras yra kraštas, iš kur sugrįžtama! 

Caras su tikru pasididžiavimu galėjo ištarti šiuos žodžius, nes jo 
kilnumas daug sykių įrodė, kad Rusijoje mokama būti gailestingais. 

Vyriausiasis policijos viršininkas nieko neatsakė, bet Buvo matyti, kad 
Jis nebuvo pasigailėjimo šalininkas. Jo manymu; kiekvienas, policijos 
priežiūroje peržengęs Uralo kalnus, turėtų jau nebegrįžti. Tačiau prie 
naujojo caro buvo kitaip. Viršininkas nuoširdžiai tai apgailestavo. Kaip, 
nejaugi už nusikaltimus jau nebegalima tremti į Sibirą iki gyvos galvos! 
Politiniai tremtiniai sugrįždavo iš Tobolsko, Irkutsko, Jakutsko! Tikrai, 
policijos viršininkas, pripratęs prie aukščiausiojo caro valdžios įsakymų 
niekam nedovanoti, jokiu būdu negalėjo įsivaizduoti tokio valdymo būdo. 
Bet jis tylėjo, laukdamas, kol caras vėl jį paklaus. 

Ir neapsiriko, nes caras netrukus ėmė klausinėti. 

- Ar Ivanas Ogarevas antrą kartą nebuvo sugrįžęs į Rusiją po to, kai 
nuvyko į Sibirą iki šiol nežinomu tikslu? 

- Taip, buvo sugrįžęs. 

- Ir nuo to laiko jis dingo policijai iš akių? 

- Ne, jūsų didenybe, tremtinys tapo tikrai pavojingu tiktai nuo tos 
dienos, kai jo buvo pasigailėta ir jis buvo paleistas. 

Caro kakta valandėlei susiraukė. Policijos viršininkas pagalvojo, kad 
bus per daug prasiplepėjęs, nors jis buvo lygiai taip pat užsispyręs, kaip 
ir atsidavęs monarchui. 

Tačiau caras, nekreipdamas dėmesio į priekaištus jo vidaus politikai, 
trumpai ir nuosekliai ėmė klausinėti: 

- Kurioje vietoje paskutinį kartą buvo Ogarevas? 

- Permės gubernijoje. 

- Kuriame mieste? 

- Pačioje Permėje. 

- Kąjis tenai veikė? 

- Jis, rodos, nieko neveikė; jo elgesys nebuvo įtartinas. 

- Ar jis nelaikomas slaptosios policijos priežiūroj? 

- Ne, jūsų didenybe. 

- Kadajjis išvyko iš Permės? 

- Apie kovo mėnesį. 


- Kad nuvyktų į ..? s 
- Nežinia kur. 

.“- Kas nuo to laiko su juo atsitiko? 
- Nežinoma. 


- Na, bet aš žinau! - atsakė caras. - Anoniminės žinios, nepasiekusios 
policijos, buvo adresuotos man asmeniškai ir, vertindamas tuos įvykius, 
kurie dabar vyksta už valstybės sienų, aš turiu pagrindą manyti, kad jos 
yra tikros. 

- Ar, jūsų didenybe, norit pasakyti, - sušuko policijos viršininkas, - kad 
Ogarevas prisidėjo prie totorių antplūdžio? 

- Taip, generole, aš pranešu tau tai, ko tu dar nežinai. Išvykęs iš 
Permės, Ogarevas perėjo per Uralą, pasuko į Sibirą, į kirgizų stepes, ir ten 
pamėgino, žinoma, ne be pasisekimo, sukiršinti klajoklius. Bucharos, 
Kokando ir Kuldžės chanatuose jis rado vadų, kurie buvo pasirengę su 
savo ordomis įsiveržti į Sibiro gubernijas ir visomis pajėgomis pulti Azijos 
Rusiją. Šis strateginis puolimas buvo rengiamas slaptai, bet išsiveržė it 
perkūno trenksmas, o dabar ir keliai, ir susisiekimas telegrafu tarp Rytų ir 
Vakarų Sibiro liko nutraukti. Be to, kerštaudamas Ogarevas gali pasikė- 
sinti prieš mano brolio gyvybę! 

Caras buvo susijaudinęs ir kalbėdamas dideliais žingsniais vaikščiojo 
po kabinetą. Policijos viršininkas nieko neatsakė, bet pagalvojo: “Tais 
laikais, kai Rusų imperatoriai nepasigailėdavo tremtinių, Ogarevo užmojai 
nebūtų išsipildę". 

Valandėlę buvo tylu. Paskui, priėjęs prie caro, kuris susirūpinęs sėdėjo 
kėdėje, generolas tarė: 

- Jūsų didenybe, turbūt jau įsakėte, kad šis sukilimas tučtuojau būtų 
numalšintas? 

- Taip, - atsakė imperatorius. - Paskutinė telegrama, kuri buvo pasiųsta 
į Nižneudinską, turėjo sujudinti Jenisiejaus ir Irkutsko guberniją, Jakutsko 
apygardos, Amūro ir Baikalo kariuomenę. Tuo pat metu kariuomenė iš 
Permės ir Nižnij Novgorodo sustiprintomis pozicijomis slenka prie Uralo. 
Bet, nelaimė, dar praslinks keletas savaičių, kol jie susitiks su totoriais. 

- O jūsų didenybės brolis, jo didenybė kunigaikštis, šiuo metu yra 
Irkutske ir atskirtas nuo Maskvos? 

- Ne. 

- Iš paskutinių telegramų jis turbūt žino apie priemones, kurių ėmėtės 
jūsų didenybė, ir kokios pagalbos gali tikėtis iš artimiausios Irkutsko 
gubernijos? 

- Jis apie tai žino, - atsakė caras. - Bet jam visai nežinoma, kad 
Ogarevas ne tik sukilėlis, bet ir išdavikas, taip pat ir jo asmens priešas. 
Pirmąjį smūgį jis rengia didžiajam kunigaikščiui, bet, svarbiausia, kad . 
didysis kunigaikštis apie tai nieko nežino. Ogarevo tikslas - pasiekti 
Irkutską. Tenai, prisidengęs svetimu vardu, didžiajam kunigaikščiui pa- 
siūlys savo patarnavimus, įgaus pasitikėjimą ir, kaitotoriai apsups miestą, 
pats priešams atidarys vartus, paskui išduos mano brolį, kurį, be abejo- 
nės, totoriai sušaudys. Štai ką aš žinau iš slaptų pranešimų, bet to nežino 
didysis kunigaikštis. Jis būtinai turi tai žinoti. 

- Jūsų didenybei reikia gabaus, drąsaus kurjerio... 

- Aš tokio ir ieškau. 

- Reikia skubėti, - pridūrė generolas, - nes, jeigu leisite man jūsų 
didenybei pranešti, tai baisus kraštas, Sibiras palankus sukilimams. 

- Ar tuo nori pasakyti, generole, kad tremtiniai veiks išvien su priešu? 
- sušuko caras nebegalėdamas susitvardyti po tokios generolo pastabos. 

- Atleiskite, jūsų didenybe! - tarė generolas. 

- Aš manau, kad tremtiniai didesni patriotai, - pastebėjo caras. 

- Be politinių, Sibire yra ir kitokių tremtinių, - atsakė generolas. 

- Kriminalistai? O, generole, šios rūšies nusikaltėlius aš palieku tau! Tai 
visuomenės atmatos, jie nepriklauso nė vienai tautai. Bet sukilimas arba, 
tiksliau tariant, neramumas, sukeltas ne prieš imperatorių, bet prieš 
Rusiją, prieš tą kraštą, kurio tremtiniai nenustoja vilties pamatyti... ir jie jį 
pamatys! Ne, rusas niekada nesusidės su totoriu, kad nors vienai valan- 
dėlei nusilpnintų Rusijos galybę. 

Caras buvo teisus tikėdamas patriotizmu tų, kuriuos jo politika laikinai 
ištrėmė. Pasigailėjimas ir meilė, palengva dedami Rusijos teismų pagrin- 
dan nuo to laiko, kai jis pats ėmė kištis į tų teismų sprendimus, švelnin- 
damas nepaprastai žiaurius įstatymus, galėjo jį drąsiai patikinti, kad jis 
neapsirinkąs. 

Tačiau, nepaisant susidariusių aplinkybių, padėtis vis dėlto buvo rimta, 
nes teko bijoti, kad didesnė dalis kirgizų neprisidėtų prie sukilėlių. 

Kirgizai pasidalytų į tris ordas: didelę, vidutinę ir mažą ir turėtų apie 
400.000 “jurtų", arba du milijonus Žmonių. 

Vienos šių tautelių yra nepriklausomos, kitos pripažįsta Rusijos arba 
Chivos, Kokando, Bucharos chanų, t.y. pačių griežčiausių Turkestano 
valdovų vaidžią. Vidutinė orda visų turtingiausia ir visų reikšmingiausia, 
nes jai priklauso dideli plotai tarp Sara-Su, Irkutsko, aukštutinio Išimo su 
Hadizango ir Aksakalo ežerais. Didžioji orda užima plotus į Rytus nuo 
vidutinės ordos ir tęsiasi iki Omsko ir Tobolsko gubernijų. Jeigu šios 
kirgizų tautelės sujudėtų ir įsiveržtų į Azijos Rusiją, tai visų pirma užgrobtų 
Rytų Sibirą už Jenisiejaus. 

Tiesa, kirgizai nėra prityrę kariai, jie labiau panašūs į paprastus kara- 
vanus užpuldinėjančius -plėšikus. Vienas pulkas ar net kavalerijos būrys 
atremtų dešimteriopai gausesnę kirgizų kariuomenę, viena patranka su- 
naikintų didelį jų skaičių. 

Tačiau reikia nemaža laiko, kad reguliariosios kariuomenės pėstininkų 
pulkas galėtų pasiekti sukilusį kraštą. Šiuo atveju artileriją dar sunkiau 
gabenti, nes sukilėlius nuo Rusijos skyrė begaliniai plotai, daugiau kaip 
keturi tūkstančiai kilometrų. Išskyrus kelią, kuris jungia Jekaterinburgą su 
Irkutsku, tyrai dažnai būna klampūs, susisiekimui netinkami, ir kol rusų 
kariuomenė pasistūmėtų tiek, kad galėtų pasipriešinti totorių ordoms, 
užtruktų net keletas savaičių. 

Omskas - Vakarų Sibiro karinis centras. Netoli šio centro yra siena, 
kuria šie klajokliai, berods, ne visai patenkinti, daug sykių yra puldinėję, 
todėl karo ministerijoj dažnai kildavo baimė, kad jie gali sudaryti pavojų 
pačiam Omskui. Karo stovyklų liniją, t.y. kazokų sargybą, kuri prasideda 
nuo Omsko ir tęsiasi iki Semipalatinsko, reikėjo daugely vietų gerokai 
sustiprinti. Reikėjo bijoti ir kitko, - kad kirgizų “didieji vadai", patys savo 
noru ar aplinkybių verčiami nesusidėtų su totoriais, tokiais pat musulmo- 
nais, kaip ir jie, 0, be to, kad nekiltų religinė neapykanta tarp krikščionių 
It musulmonų. Ir tikrai, jau seniai Turkestano totoriai, ypačiai Bucharos, 
Kokando ir Kuldžos chanai, stengėsi jėga ir įtikinėjimais atitraukti kirgizų 
ordas nuo Maskvos centrinės valdžios. 

Keletas žodžių apie šiuos totorius. 

Totorių yra dviejų rasių: Kaukazo ir mongolų. Kaukazo rasė toji, kuri 
Europoj laikoma visų gražiausia, iš jos kilusios visos šios rasės tautos. 

Mongolams priklauso patys mongolai, paskui tibetiečiai ir mandžiūrai. 

Tie totoriai, kurie šiuo metu kėlė grėsmę Rusų imperijai, buvo Kaukazo 
rasės ir gyveno tik Turkestane. Šį į didelį kraštą sudaro keletas sričių, kurias 
valdo chanai, todėl ir gavo Bucharos, Chivos, Kokando, Kuldžos chanatų 
pavadinimus. Pati stipriausia ir žiauriausia buvo Bucharos chano pajėga. 
Rusijai dažnai teko kovoti su jos vadais, kurie savanaudiškais tikslais 
remdavo kirgizų siekimą nepriklausyti nuo rušų valdžios. Dabartinis jų 
vadas chanas Feofaras ėjo savo protėvių pėdom. 

Bucharos chano žemės plyti iš šiaurės į pietus tarp 37“ ir 419 paralelių, 
0 iš rytų į vakarus tarp 61“ ir 667 ilgumos, t.y. užima maždaug vienuolika 
tūkstančių kvadratinių kilometrų. Šioje valstybėje priskaičiuojama apie 
2.500.000 gyventojų ir 90.000 kariuomenės - 60.000 pėstininkų ir 30.000 
kavaleristų. Ši turtinga galvijų, augmenijos ir mineralinių turtų šalis dar 
padidėjo prie jos prijungus Balko, Antkujo, Meimenės žemes. Ji turi 19 
nemažų miestų. Bucharos miestas apjuostas sienos, kuri turi daugiau 
kaip 8 anglų mylias ilgio, o jos kampuose stūkso bokštai. Šis įžymus 
miestas, kurį išgarsino Avicena ir kiti X amžiaus išminčiai, lygiagrečiai su 
kitais žymiais Vidurinės Azijos miestais laikomas svarbiu musulmonų 
kultūros centru. Samarkandas, kur yra puikūs žalio akmens rūmai ir 
Tamerlano kapas, ant kurio kiekvienas į sostą įžengęs chanas turi atsisė- 
sti, yra saugomas stiprios Karši tvirtovės su triguba siena ir yra oazėje, 
aplink kurią tyvuliuoja pelkės, o tose pelkėse prileista daugybė vėžlių ir 
driežų, todėl jos beveik nepereinamos. Čia priskaitoma apie 20.000 
gyventojų, kurie visada yra pasirengę gintis nuo priešo. Pagaliau Kata- 
Kurganas, Nurata, Dzizakas, Paikandas, Karakulis, Huzaras ir kiti miestai 
sudaro sąjungą, kurią sunku nugalėti. Be to, visas Bucharos kraštas 
apsuptas kalnų, už kurių plyti neaprėpiamos dykumos, todėl ši baisi 
valstybė dėl savo padėties yra tokia stipri, jog Rusijai prieš ją reikėjo 
sukoncentruoti dideles pajėgas. 

Šį Turkestano kampelį valdąs savimyla ir žiaurus Feofaras palaikė 
glaudžius ryšius su kitais chanais, ypač su Kokando ir Kuldžos, lygiai 
tokiais pat žiauriais ir laukiniais, kiekvienu metu pasirengusiais stoti kad 
ir į pavojingiausią kovą. Be to, palaikydamas labai gerus santykius su 
visomis centrinės Azijos ordomis, jis buvo to sukilimo, kurio aktyvus 
dalyvis buvo Ogarevas, vadovas. Išdavikas, beprotiškos savimeilės ir 
neapykantos skatinamas, vadovavo šiam sukilimui ir užėmė svarbiausiąjį 

Sibiro strateginį kelią. Jo patariamas, emiras - šiuo titulu vadindavo save 
Bucharos chanai - pasiuntė savo ordas į rusų pasienį, užėmė Semipala- 
tinsko sritį, ir kazokai, kurių šioje vietoje buvo nedaug, turėjo pasitraukti. 
Dabar jis laisvai nužygiavo už Baikalo, prisijungdamas pakely sutiktus 
kirgizų būrius. Plėšdamas, naikindamas, imdamas į kariuomenę tuos, 
kurie jam nusilenkdavo, ir jėga versdamas stoti į ją tuos, kurie priešinosi, 
savo asmens generolo lydimas, žygiavo iš miesto į miestą, ir visa tai darė 
su šių laikų Čingis-Chano begėdiškumu. 

Kur jis dabar buvo? Iki kurios vietos nužygiavo jo kareiviai, kai žinia 
apie įsiveržimą pasiekė Maskvą? 

Iki kurio Sibiro punkto buvo priversta pasitraukti rusų kariuomenė, 
buvo neaišku. Susisiekimas telegrafu nutrūko. Ar linija tarp Kalyvanės ir 
Tomsko buvo totorių nutraukta ir ar emiras jau pasiekė Jenisiejaus guber- 
niją? Ar visas žemutinio Sibiro vakarų kraštas jau buvo ugnies apjuostas? 
Ar jau išsiplėtė sukilimas iki rytinės Sibiro srities - nežinoma. Vienintelis 
žinių teikėjas, kuris nebijo nei šalčio, nei kliūčių, kuris lekia žaibo greitumu 
- elektros takas - jau buvo nenaudingas ir juo buvo nebegalima perspėti 
apie gresiantį pavojų kunigaikščio, kuris tuo metu gyveno Irkutske ir kuris 
net neįtarė esant išdaviką Ivaną Cgarevą. Tik kurjeris dabar galėtų pava- 
duoti elektros srovę. Aišku, jam reikės daug laiko, kad nuvažiuotų 5.600 
kilometrų, kurie skiria Maskvą nuo Irkutsko. Kad galėtų prasmukti pro 
sukilėlių eiles, jis turėtų būti nepaprastai drąsus žmogus ir, be to, turėtų 
mokėti nepaprastai gerai orientuotis tame krašte. 

- Ar aš rasiu tokį žmogų? - pagalvojo caras. 


„ Netrukus caro kabineto durys staiga atsidarė ir tarnas pranešė atvykus 
Kisovą. 
-- O kurjeris? - skubiai paklausė caras. 
- Jis čia, jūsų didenybe, - atsakė generolas Kisovas. 
“- Tu radai tokį žmogų, koks mums reikalingas? 
- Galiu už jį garantuoti, jūsų didenybe. 
- Ar jis tarnavo kariuomenėje? 
- Taip, jūsų didenybe. 
- Tu jį pažįsti? 
- Pažįstu asmeniškai. Jis ne kartą yra atlikęs ypatingai sunkius uždavinius. 
- Užsieny? 
2 863-1 

- Čia pat, Sibire, 

- Iš kur jis? 

- Iš Omsko. Jis sibirietis. 

- Ar šaltakraujis, sumanus, drąsus? 

- Taip, jūsų didenybe. Jis turi visus privalumus, kurie būtini, kad sektųsi 
ten, kur kitiems nesiseka. 

- Jo amžius? 

- Trisdešimt metų. 

- Ar pajėgus, tvirtas žmogus? 

- Jūsų didenybae, jis gali pakelti didžiausius šalčius, troškulį ir nuovargį. 

- Jo kūnas turbūt geležinis. 

- Taip, jūsų didenybe. 

- O širdis? 

- Aukso širdis. 

- Jo vardas? 

- Michailas Strogovas. 

- Ar jis pasiruošęs kelionei? 

- Jis laukia jūsų didenybės įsakymo. 

- Tegul įeina, - tarė caras. 

Po kelių minučių kurjeris Michailas Strogovas įėjo į caro kabinetą. Jis 
buvo aukšto ūgio, stambaus kūno sudėjimo, plačiapetis, plačios krūtinės; 
jo didvyriška galva buvo graži, tipiška kaukaziečio galva. Jo raumenys 
buvo gerai išlavinti ir tinkami sunkiausiam fiziniam darbui dirbti. Šį gražų, 
stiprų, puikiai sudėtą jaunuolį būtų nelengva pastumti iš vietos prieš jo 
valią, nes atrodė, kad jo kojos lyg priaugusios prie žemės. Ant galvos 
raitėsi tankūs plaukai ir dideliais garbanų pluoštais lindo iš po kepurės. 

Nepaprastai išblyškęs jo veidas pasikeisdavo tik smarkiau suplakus 
širdžiai, pagreitėjus kraujo cirkuliacijai, teikusiai veidui raudonumo. Jo 
akys buvo tamsiai mėlynos; jos žvelgė drąsiai ir atvirai, blizgėjo po 
išlenktais antakiais ir rodė jį esant reto drąsumo Žmogų. 

Michailas Strogovas buvo ryžtingo būdo žmogus, kuris nedelsdamas 
„pasirenka vieną ar kitą sprendimą, sunkioj padėty nekramto nagų, abe- 
jodamas nesikrapšto už ausies ir neryžtingai netūpčioja vietoje. Ramus, 
lėtų judesių, taip pat ir žodžių, jis stovėjo kaip karys prieš savo viršininką. 
Kai jis žengė, jo eisena buvo laisva ir rodė jo ypatingai gražius judesius, 
kas liudijo jį esant drąsų ir stiprios valios. Jis buvo vienas iš tų Žmonių, 
kurie moka naudotis proga. 

Michailas Strogovas buvo apsivilkęs elegantišką uniformą, labai pa- 
našią į žygy dėvimą kavaleristų uniformą: aukšti batai, pentinai, kelnės, 

munduras, apsiuvinėtas kailiais ir geltonais šniūrais raudonam fone. Ant 
plačios krūtinės žibėjo kryžius ir keletas medalių. 

Jis tarnavo caro feldjėgerių korpuse ir jau turėjo karininko laipsnį. 

Iš jo eisenos, veido, visos jo figūros buvo matyti, kad jis yra tikrai 
pareigingas. Vadinas, buvo apdovanotas visų geriausia ypatybe, kuri, 
kaip sako Žymus rusų rašytojas Turgenevas, Rusijoj padeda aukščiau 
iškilti. 

Ir jeigu kas galėjo tikėtis pasisekimo toje kelionėje nuo Maskvos iki 
Irkutsko, toje pilnoje maištininkų šaly, jeigu kas galėjo tikėtis įveikti visas 
kliūtis ir nenumatytus pavojus, tai tuo žmogum turėjo būti tiktai Michailas 
Strogovas. 

Sėkmę galėjo lemti ta aplinkybė, kad Strogovas gerai pažino kraštą, 
kuriuo jam teks keliauti; jis puikiai mokėjo vietines kalbas, o ir pats buvo 
kilimo iš Sibiro. Jo tėvas, senis Piotras Strogovas, miręs prieš dešimt metų, 
gyveno Omske, žymiausiam tos gubernijos mieste, o motina Marta Stro- 
gova ir iki šiol tenai tebegyvena. Tarp Omsko ir Tobolsko gubernijų 
laukinių stepių rūstus Sibiro medžiotojas savo sūnų Michailą auklėjo, kaip 
sako rusai, visu griežtumu. Piotras Strogovas iš pašaukimo buvo medž- 
iotojas. Vasarą ar žiemą, didelėj kaitroj ar šalty, kartais net 507 C žemiau 
nulio, jis apibėgdavo lygumas arba miškų tankumynus statydamas spą- 
stus, persekiodamas smulkius laukinius žvėrelius su šautuvu, o stambius 
žvėris - su ilgu peiliu arba raguotine rankose. 

Stambus žvėris - tai Sibiro meška, šis baisus laukinis žvėris, didumo 
sulig baltąja Šiaurės Ledjūrio meška. Piotras Strogovas nugalabijo dau- 
giau kaip 50 meškų, t.y. keturiasdešimtoji jau buvo išmėginusi jo peilį; O 
jei tikėtume Sibiro medžiotojų tvirtinimais, tai daug medžiotojų laimingai 
nugalabydavo trisdešimt devynias meškas, bet patys tapdavo keturia- 
sdešimtosios auka. Piotras Strogovas laimingai peržengė šį skaičių, jo 
dargi nė nesužeidė. Nuo to laiko jo sūnus Michailas, tuo metu vienuolikos 
metų berniukas, visada jį lydėdavo į medžioklę nešdamas raguotinę, kad 
galėtų, reikalui esant, padėti tėvui, kuris į medžioklę eidavo tik su peiliu. 
Turėdamas keturiolika metų, Michailas Strogovas vienas prieš vieną 
užmušė pirmąją mešką, nulupo to didelio žvėries odą ir partempė ją keletą 
kilometrų ligi tėvo namų; tai rodė berniuką esant nepaprastos jėgos. 

Sunkus gyvenimas užgrūdino jaunąjį Strogovą; suaugęs jis galėjo 
viską pakelti: šaltį, pūgą, alkį, troškulį, nuovargį. Buvo stiprus kaip geleži- 
nis. Ilgai galėdavo badauti, nemiegoti ir plačioje kaip jūra stepėje lengvai 
surasdavo sau pastogę, kur kiti, be abejonės, turėtų Žūti. 

Turėdamas tokią gerą nuojautą, instinkto vedamas, net tarp sniego 
lygumų, kai rūkai paslėpdavo horizontą, atsidūręs net pačiame šiaurės 
ašigaly, kur poliarinė naktis trunka keletą dienų, jis vis dėlto surasdavo 
kelią ir ten, kur kitiems jį rasti būdavo neįmanoma. Jam buvo žinomos 
visos tėvo paslaptys. Jis išmoko rasti kelią pagal beveik nepastebimus 
ženklus, pagal mažyčių ledo iškyšulių kryptį, pagal smulkių medžių šake- 
lių padėtį, pagal garsus, kylančius pačiam tolimiausiam horizonte, pagal 
menkas žymes miško žolėje, pagal neaiškius garsus, kurie girdėti ore, 
pagal tolimą šūvį, pagal paukščių skridimą ūkanotam ore, pagal tūkstan- 
čius smulkmenų, kurios buvo naudingos tik tam, kas mokėjo jas skirti. Be 
to, sniego užgrūdintas kaip Damasko plienas Sirijos kalvėse, jis, kaip buvo 
sakęs generolas Kisovas, turėjo geležinę sveikatą, ir, kas ne mažiau 
teisinga, - aukso širdį. 

Vienintelis Strogovo prisirišimas buvo meilė motinai, senutei Martai, 
kuri jokiu būdu nenorėjo palikti savo namų Omske, ant Irtišiaus kranto, 
kur senasis medžiotojas ir ji pragyveno tiek metų. 

Sūnus išsiskyrė su ja skaudama širdimi, bet pažadėjo aplankyti kiek- 
vieną kartą, kai tik atsiras proga, ir visada savo žodį tesėdavo. 

Buvo nutarta, kad dvidešimtmetis Michailas Strogovas stos į caro 
asmens tarnybą, į feldjėgerių korpusą. 

Jaunas, drąsus, gabus ir stiprus sibirietis dažnai turėdavo progos 
pasižymėti komandiruotėse į Kaukazą, į kelių maištininkų, Šamilio pase- 
kėjų, kiršinamą kraštą, paskui - Petropavlovsko ir Kamčatkos komandi- 
ruotėje prie pat Azijos rytų sienos. Šių ilgų kelionių metu jis parodė 
puikiausias ypatybes - šaltumą, atsargumą, drąsumą ir tuo atkreipė savo 
viršininkų dėmesį. 

Atostogas, kurias gaudavo po tokių tolimų komandiruočių, jis visada 
paskirdavo savo senai motinai, nors ir būtų nuo jos už tūkstančių kilome- 
trų, nors ir būtų neišbrendami žiemos keliai. Bet po vienos labai svarbios 
komandiruotės (tai atsitiko pirmą sykį) į Pietų Rusiją Strogovas nematė 
savo senutės jau treti metai - tris amžius! Jis netrukus turėjo gauti atostogų 
ir jau rengėsi kelionėn į Omską. Todėl, įvestas į caro kabinetą, neturėjo 
mažiausio supratimo, ko pareikalaus iš jo caras. 

Caras, prieš kreipdamasis į Strogovą, kuris stovėjo prieš jį visiškai 
nejudėdamas, atidžiai jį apžiūrėjo. Paskui, matyt, visai patenkintas tokiu 
egzaminu, atsisėdo prie rašomojo stalo ir, davęs ženklą generolui Kisovui 
sėsti, padiktavo jam pusbalsiu kelių eilučių laišką. 

Paėmęs laišką, caras atidžiai jį perskaitė, pasirašė, pabrėždamas 
žodžius: “Tebūnie taip", kas reiškia rusų imperatoriaus patvirtinimą. 

Paskui laiškas buvo įdėtas į voką ir užantspauduotas imperatoriaus 
antspaudu. 
Po to caras atsistojo ir pašaukė Strogovą. 
Šis, žengęs kelis žingsnius, tylėdamas laukė įsakymo. 
Caras dar sykį pažiūrėjo į jį; paskui ėmė klausinėti: 
- Tavo vardas? 
- Michailas Strogovas, jūsų didenybe. 
- Laipsnis? 
- Caro feldjėgerių korpuso kapitonas. 
- Tu pažįsti Sibirą? 
- Aš sibirietis. 
- Kur gimei? 
- Omske. 
- Ar tavo tėvai Omske? 
- Taip, jūsų didenybe. 
- Kas? 
- Mano motina - senutė. | 
Valandėlei caras liovėsi klausinėjęs; paskui, rodydamas laišką, kurį jis 
laikė rankoje, prabilo: 
' - Štai laiškas, kurį aš pavedu tau, Michailai Strogovai, perduoti asme- 
niškai į rankas didžiajam kunigaikščiui ir niekam kitam. 
- Aš jį įduosiu, jūsų didenybe. 
- Didysis kunigaikštis Irkutske. 
- Aš pasieksiu Irkutską. 
- Bet reikės vykti per kraštą, kuriame siaučia maištininkai bei totoriai, 
kuriems bus svarbu šį laišką pagrobti. 
- Aš nukeliausiu. 
- Ypačiai saugokis išdaviko Ogarevo, kurį, galimas daiktas, tu pakely 
sutiksi. 
- Aš saugosiuos jo. 
- Ar tu keliausi per Omską? 
- Mano kelias eina per Omską. | 
- Jeigu pasimatysi su motina, tai rizikuoji būti atpažintas. Tu neturi 
matytis su motina. 
Strogovas valandėlę svyravo. 
- Aš nesimatysiu. 
- Prisiek, kad niekas tavęs neprivers prisipažinti, nei kas tu esi, nei kur 
tu keliauji. 
- Prisiekiu! 

- Michailai Strogovai, - tarė caras įduodamas voką jaunam feldjėgeriui, 
- paimk šį laišką, nuo kurio priklauso visas Sibiro išsigelbėjimas ir, galimas 
daiktas, mano brolio, didžiojo kunigaikščio, gyvybė. 

- Šis laiškas bus įteiktas jo didėnybei didžiajam kunigaikščiui. 

- Tad tu, kad ir kas bebūtų, prasiskverbsi? 

- Aš prasiskverbsiu arba žūsiu. 

- Man reikia, kad tu liktumei gyvas! 

- Aš liksiu gyvas ir nukeliausiu, - atsakė Michailas Strogovas. 

Caras, atrodo, paprastu ir ramiu Strogovo atsakymu liko patenkintas. 

- Eik, Strogovai, - tarė jis, - žygiuok Dievo, Rusijos, mano ir mano brolio 
vardu! | 

Michailas Strogovas kariškai atsisveikino, išėjo iš caro kabineto, o po 
kelių minučių ir iš Naujųjų Rūmų. 

- Man rodos, kad tavo laiminga ranka, generole, - tarė caras. 

- Aš taip pat galvoju, - atsakė generolas Kisovas. - Jūsų didenybė gali 
Jūti tikras, kad Strogovas padarys viską, ką pajėgia Žmogus padaryti. 

- Kaip tik toks ir yra šis Žmogus, - tarė caras. 


IV 


Nuotolis, kurį Strogovui reikėjo nuvažiuoti nuo Maskvos iki Irkutsko, 
sudarė 5.600 kilometrų. Kol dar nebuvo nutiesta telegrafo linija tarp Uralo 
ir Rytų Sibiro, telegrafo tarnybą atlikdavo kurjeriai, kurie, kad ir patys 
greičiausieji, vis dėlto turėdavo užtrukti 18 dienų, kol iš Maskvos pasiek- 
davo Irkutską, bet ir tai tik retkarčiais, nes paprastai ši kelionė trukdavo 
nuo 4 iki 5 savaičių, nors imperatoriškajam kurjeriui buvo teikiamos visos 
greito susisiekimo priemonės. 

Kadangi Strogovas nebijojo nei šalčio, nei sniego, todėl būtų buvę 
geriausia leistis į kelionę labai šaltą žiemos dieną, nes tik tokiu laiku dar 
buvo galima keliauti begalinėmis sniego nuklotomis Sibiro lygumomis. 
Tada įvairių kliūčių ir nenumatytų pavojų būna kur kas mažiau. Tuo metu 
plačios upės visur būna užšalusios, sukaustytos ledu, kuriuo rogės Ien- 
gvai ir greitai slysta. Tiesa, tuo metu tenka bijoti kai kurių gamtos reiškinių, 
kaip antai: tirštų rūkų, kurie paprastai ilgai užtrunka, baisių šalčių, šiurpios 
ir pavojingos pūgos, kuri savo įniršusiais sūkuriais palaidoja po šaltu 
sniegu net ištisas vilkstines. Pasitaiko, kad išalkę vilkai didelėmis rujomis 
bastosi po lygumą. Tačiau daug saugiau leistis į šią rizikingą kelionę per 
tokius šalčius, nes. tada totorių plėšikai lindi miestuose, maištininkai 

nesiryžta žygiuoti, nes šalčiai labai apsunkina ginkluotų kolonų slinkimą, 
todėl ir Strogovą priešai galėjo ne taip veikiai pastebėti. 

Tai tokia buvo padėtis Strogovui besiruošiant į kelionę. Be to, jis 
nebuvo viešas caro kurjeris; reikėjo, kad per visą žygį niekas nepastebėtų, 
kad jis yra caro siųstas. Sukilėlių apsiaustame krašte yra be galo daug 
šnipų. Jeigu jį pažintų, tai pakenktų jo tikslui. Todėl, davęs Strogovui 
stambią sumą pinigų, kurių turėtų pakakti kelionei, generolas Kisovas 
nedavė jokio raštiško pažymėjimo, kuriame būtų paliudyta, kad jis siun- 
čiamas caro įsakymu. 

Jis tedavė jam tik kelionės liudijimą Michailo Karpanovo, pirklio, gyve- 
nančio Irkutske, vardu. 

Šis liudijimas Michailui Karpanovui suteikė teisę pasiimti su savimi 
kelionės palydovų, atsižvelgiant į padėtį, - vieną ar net kelis; be to, šis 
liudijimas turėjo galios ir tuo atveju, jeigu rusų valdžia visiems be išimties 
svetimtaučiams įsakytų išvažiuoti iš Rusijos. 

Asmuo, turįs tokį kelionės liudijimą, turėjo teisę kiekvienoje stotyje 

gauti pašto arklių, bet Strogovas juo galėjo pasinaudoti tik tuo atveju, jei 
tai nesukeltų įtarimo, ir tik Europos teritorijoje. Vadinasi, patekęs į Sibirą, 
jis jau nebegalės naudotis pastočių arkliais, o kitų akivaizdoje negalės 
reikalauti paprasčiausių susisiekimo priemonių savo reikalams. Strogo- 
vas neturėjo pamiršti, kad jis jau ne kurjeris, bet paprastas pirklys Michai- 
las Karpanovas, kuris važiuoja iš Maskvos į Irkutską ir kelionėje gali sutikti 
įvairių nenumatytų kliūčių. 
„Prieš trisdešimt metų tokio žymaus keleivio palydą būtų sudarę ne 
„mažiau kaip trys šimtai raitelių, du šimtai pėstininkų, dvidešimt penki raiti 
kazokai, baškirai, trys šimtai kupranugarių, keturi šimtai arklių, dvidešimt 
penki vežimai, du sudedamieji laiveliai ir dvi patrankos. 

Strogovą nelydės nei patrankos, nei raiteliai, nei pėstininkai, neturės 
jis ir kitų patogių kelionės priemonių. Jis važiuos paprastu vežimėliu arba 
jos raitas, žiūrint koks kelias, ir net keliaus pėsčias, jeigu tik reikės. 

Kelionės pradžioje pirmuosius daugiau kaip 1500 kilometrų nuo Ma- 
skvos ligi Azijos sienos jis numatė nukeliauti be sunkumų. Geležinkeliais, 
pašto karietomis, garlaiviais, pagalbiniais arkliais galėjo naudotis visi, 
ypač caro kurjeris. 

Todėl birželio 16 dienos rytą, numetęs karišką uniformą, apsivilkęs 
paprastais rusiškais drabužiais - kaptonu, liemenį perjuosęs tradicine 
juosta, plačiomis kelnėmis ir ilgais batais, su nedideliu ryšulėliu ant pečių, 
- Strogovas išsiruošė į stotį, kad galėtų išvykti pirmuoju traukiniu. Iš 
pažiūros jis neturėjo ginklo, bet po juosta prie liemens buvo paslėptas 

23 


revolveris, o kišenėje platus peilis, panašus į jataganą, Kuriuo Sibiro 
medžiotojai moka vikriai perpjauti meškos pilvą, nesugadindami jos bran- 
gaus kailio. 

Maskvos geležinkelio stoty buvo daug Žmonių. Rusų geležinkelių 
stotys yra laikomos susirinkimo vieta, kur ateina ne tik patys keleiviai ir jų 
palydovai, bet ir šiaip jau žmonių, kurie pasižiūri į išvykstančius. Taikažkas 
panašu į naujienų biržą. | 

Traukinys, į kurį sėdo Strogovas, turėjo jį nuvežti į Nižnij Novgorodą. 
Tuo metu tenai buvo baigiamas geležinkelis, kuris nuo Petrapilio per 
Maskvą turėjo siekti Sibiro sieną. Šis kelias buvo maždaug 400 kilometrų 
ir traukinys jį galėjo nuvažiuoti per dešimt valandų. Atvykęs į Nižnij 
Novgorodą, toliau Strogovas pagal aplinkybes turėjo tęsti kelionę arba 
sausuma, arba garlaiviu Volga, kad kiek galima greičiau pasiektų Uralą. 

Strogovas įsitaisė savo kampely kaip garbingas pirklys, kurį prekybi- 
niais reikalais mažai kas tetrukdo ir kuris, kad greičiau praslinktų laikas, 
nori užsnūsti. Bet kadangi vagono kupe buvo dar ir pašalinių, tai jis 
miegojo, taip sakant, tik vieną akį primerkęs. 

Ir tikrai, žinia apie tai, kad sukilo kirgizų ordos, ir apie tai, kad rusų 
valdomas žemes puolė totoriai, jau pradėjo plisti. Nors gana atsargiai, 
apie tai jau kalbėjo jo pakeleiviai. 

Šie keleiviai, kaip ir didesnioji dalis kitų, buvo pirkliai, vykstantieji į 
didelę mugę Nižnij Novgorode. Čia buvo susirinkę įvairiausių tautų atsto- 
vų: žydų, turkų, kazokų, rusų, gruzinų, kalmukų; visi jie vyko už Uralo. 
Pirkliai, rodos, bijojo, kad tik rusų valdžiai netektų griebtis griežtų priemo- 
nių. 

Tarp kitko, jiems buvo svarbu Rusų imperijos nepriklausomybė, bet ir 
prekybos reikalai jiems buvo ne mažiau svarbūs. Jeigu šiame vagono 
skyriuje kalba nekaip tesimezgė, tai ir kituose ji negalėjo būti gyvesnė. 
Visur buvo galima pastebėti atsargumą, ypač, kai buvo paliečiama politi- 
ka. Jeigu kalbėdavo apie įvykius, tai stengdavosi neliesti rusų vyriausybės 
priemonių, kurių ji griebėsi sukilimui numalšinti. 

Visa tai pastebėjo vieno priekinio vagono keleivis; šis keleivis, matyt, 
svetimšalis, žiūrėdavo kiekvienam tiesiai į akis ir užduodavo daugybę 
klausimų, į kuriuos Keleiviai jam atsakydavo labai noriai. Kas minutę 
iškišdavo galvą pro duris, kurių lango užuolaidėlę buvo užtraukęs, ir 
keldavo kitų keleivių nepasitenkinimą, tačiau, matyt, jis stebėjo dešinę 
geležinkelio pusę ir nepraleisdavo nepastebėjęs nė vieno daikto. 

Jis klausinėjo apie kiekvieną, kad ir visai nedidelį kaimiūkštį, jo pava- 
dinimą, prekybą, pramonę, gyventojų skaičių, vidutinį abiejų lyčių mirtin- 

gumą ir t.t. Ir viską, ką tik sužinodavo, tuoj užsirašydavo į savo užrašų 
knygelę, kurioje jau ir be to buvo daug prirašyta. 

Tai buvo korespondentas Alkidas Žolivė; pateikdamas reikšmingiau- 
sių klausimų, jis tikėjosi iš Žmonių atsakymų gauti “savo pusseserei" ką 
nors įdomaus. 

Suprantama, visi keleiviai jį laikė šnipu ir stengėsi neprasitarti nė vieno 
žodelio, kuris būtų susijęs su dienos įvykiais. . | 

Matydamas, kad apie totorių įsiveržimą nieko rimto negalės sužinoti, 
jis įrašė į savo užrašų knygelę: 

“Keleiviai pasižymi nepaprastu kuklumu. Politiniais klausimais kalbėti 
jie labai šykštūs". 

Kol Alkidas Žolivė atidžiai rašė savo kelionės įspūdžius, jo kolega, 
įsitaisęs tame pačiame traukiny ir turėdamas tą patį kelionės tikslą, 
įsigilino į darbą - stebėjo-kitą vagoną. Ir vienas, ir antras tą dieną nebuvo 
susitikę Maskvos geležinkelio stoty, ir nė vienas iš jųdviejų nežinojo, kad 
ir kitas vyksta į karo veiksmų teatrą. Tačiau Haris Bliuntas, mažai kalbąs, 
bet daug klausąs, nesukėlė tokio keleivių nepasitikėjimo kaip Alkidas 
Žolivė. Ir, neįtardami jį esant šnipu, kaimynai nė kiek nesivaržydami 
šnekučiavo, gilindamiesi į daug rimtesnius dalykus, negu paprastas jų 
atsargumas jiems leisdavo. 

"Daily Telegraph" korespondentas galėjo.pastebėti, kaip paskutinieji 
įvykiai veikė į Nižnij Novgorodą vykstančius pirklius ir kiek šis sukilimas 
grėsė centrinės Azijos prekybai. 

Ir jis nė kiek nesvyruodamas įrašė į savo užrašų knygutę tokią pastabą: 

"Keleiviai įvykių nepaprastai sujaudinti; kalba tik apie karą; kalba apie 
tai laisvai; tikrai, toks šaltas pasikalbėjimas galimas tik tarp Volgos ir 
Vyslos!" 

"Daily Telegraph' skaitytojai su Laidas buvo supažindinti lygiai taip 
pat, kaip ir Alkido Žolivė “ pusseserė". 

Kadangi Haris Bliuntas sėdėjo kairėje vagono pusėje ir galėjo matyti 
tik vieną vietovaizdžio pusę, kuri buvo gana kalnuota, tai, neradęs reikalo 
apžiūrėti dešiniosios pusės, kur buvo vien lygumos, jis su tikro anglo 
įsitikinimu parašė taip: “Kraštas tarp Maskvos ir Vladimiro kalnuotas". 

Tuo tarpu buvo aiškiai matyti, kad rusų vyriausybė dėl rimtų įvykių 
rengė griežtas priemones net valstybės viduje. 

Suirutė neperžengė Sibiro sienos, bet Volgos pakrančių gubernijose, 
buvusiose kaimynystėj su kirgizų dykumomis, buvo galima tikėtis pavo- 
lingų dalykų. Policija Ivano Ogarevo pėdsakų iki šiol dar nesusekė. Šis 
išdavikas, susidėdamas su svetimtaučiais, kad.galėtų atkeršyti už savo 

asmenines skriaudas, gal susidėjo su chanu Feofaru, gal stengiasi sukelti 
Nižnij Novgorodo guberniją, kur šiemet buvo apgyvendinta margų mar- 
giausia publika? Ar kartais nebuvo tarp šių atsibastančių į mugę persų, 
armėnų, kalmukų agentų, kuriems buvo pavesta sukelti krašto viduje 
neramumą? 

Visko galėjo būti, ypač tokiame krašte, kaip Rusija. Ir tikrai, šis platus 
kraštas, turįs 22 000 000 kvadratinių kilometrų, savo didumu skyrėsi nuo 
Vakarų Europos kraštų. Rusų teritorija Europoje, Azijoje, Amerikoje tęsėsi 
nuo 15“ rytų ilgumos iki 1339 vakarų ilgumos ir nuo 33 pietų platumos 
iki 817 šiaurės platumos. Ten priskaičiuojama daugiau kaip 140 000 000 
gyventojų, kalbančių įvairiomis kalbomis, kurių yra net apie 30. Slavai, be 
abejo, neviršija kitų tautų, bet jeigu prie jų prijungtume suomius, estus, 
lapariečius, čeremisus, čiuvašus, permiakus, vokiečius, graikus, totorius, 
Kaukazo tauteles, mongolų ordas, kalmukus, nencus, kamčadalus, aleu- 
tus, - tai lengvai suprastume, kad tokios didelės valstybės vieningumą 
labai sunku išlaikyti ir kad tas klausimas reikalavo iš valdovų sugebėjimo 
ir išminties. 

Iki šiol Ogarevui pavyko pasprukti nuo kariuomenės ir policijos, ir 
galimas daiktas, kad jis prisijungė prie totorių kariuomenės. Tačiau kiek- 
vienoj stoty, kur tik traukinys sustoja, policija atidžiai tikrina kiekvieną 
keleivį, nes policijos viršininko įsakymu Ogarevo visur stropiai ieškoma. 
Vyriausybė, matyt, manė, kad jis vis dar tebegyvena Rusijoje. Jeigu 
keleivis buvo įtartinas, tai jį pristatydavo į policijos komisariatą; o traukinys 
švilpdamas dūmė, nė kiek nesirūpindamas pavėlavusiu. 

Su ryžtinga rusų policija kalbėti ir aiškintis bergždžia. Jos valdininkai 
veikia kariškai. Tačiau Michailo Strogovo dokumentai buvo tvarkingi, todėl 
Jis ir policijai buvo neįkandamas. 

Vladimiro stoty traukinys stovėjo keletą minučių. Šio laiko užteko 
"Daily-Telegraph"  korespondentui, kad jis spėtų padaryti skubią, bet 
plačią šios senosios Rusijos sostinės apžvalgą. 

Vladimiro stoty į traukinį įsėdo naujų keleivių. Tarp kitų tarpdury vago- 
no, kur buvo Strogovas, pasirodė jauna mergina. Kaip sykis laisva vieta 
atsirado priešais caro kurjerį. Mergina šiąvietą užėmė, padėjo čia pat šalia 
savęs kuklų raudonos odos kelionės krepšį, kuriame, matyt, tilpo visas 
jos turtas. Paskui, nuleidus akis, net nežvilgtelėjusi į savo atsitiktinius 
pakeleivius, pasiruošė kelionei, kuri galėjo užtrukti keletą valandų. 

Strogovas neiškentė smalsiai nepasižiūrėjęs į savo naująją kaimynę. 
Kadangi ji sėdėjo nugara į garvežį, tai net pasiūlė jai savo vietą, kuri galėtų 
būti patogesnė; ji jam padėkojo galvos linktelėjimu. 

Mergaitė turėjo ne daugiau kaip šešiolika septyniolika metų. Jos 
galvutė ir veidelis buvo tikrai nuostabūs ir rodė ją esant gryniausią slavę. 
Veidas truputį griežtas, Oo po kelerių metų, kai jos bruožai galutinai nusi- 
stovės, bus labiau gražus, negu simpatingas. 

Jos plaukai buvo gražūs ir švitėjo aukso varsomis. Akys rusvos, 
maloniai žvelgiančios, truputį svajingos, bet protingos; veidelis kiek išbly- 
škęs, nosis tiesi; iš lūpų galima pamanyti, kad ji užmiršo šypsotis. 

Jaunoji keleivė buvo aukšto ūgio, liekna, malonios išvaizdos ir ypatin- 
gai gražios figūros. Vilkėjo kukliais kailinukais. Nors ji buvo visai jaunutė, 
bet iš jos protingų akių, lūpų ir visos išvaizdos dvelkė dvasinė jėga; šią 
jos ypatybę pastebėjo Strogovas. Jis taip pat pastebėjo, kad mergaitė 
praeityje jau buvo kentėjus, o ateitis, be abejonės, irgi nebuvo jau tokia 
džiugi; tačiau, nors atrodė silpnutė kaip gėlė, bet-buvo aiškiai matyti, kad 
ji moka kovoti su gyvenimo audromis. 

Toks buvo įspūdis, kurį padarė iš pirmo žvilgsnio ši moteris. Strogovas, 
būdamas pats iš prigimties energingas, stebėjosi jos asmenybe; nors 
stengėsi nebūti jai įkyrus tokiu ypatingu savo susidomėjimu, tačiau nega- 
lėjo atitraukti nuo jos akių. 

Mergaitės kostiumas buvo visai paprastas, tačiau tvarkingas. Kad ji 
buvo neturtinga, tuoj buvo galima pastebėti; tačiau veltui ieškotum nors 
mažiausio netvarkingumo. Visas jos bagažas tilpo odiniame lagamine, 
užrakintame raktu. Vilkėjo tamsios spalvos ilgais kailinukais, skoningai 
aplink kaklą išsiuvinėtais mėlyna juostele, tokios pat spalvos suknele, 
kurios apatinis kraštas buvo išsiuvinėtas vos pastebimu papuošimu. Jos 
nedidelės kojytės buvo apautos odiniais bateliais, skoningai pasiūtais, su 
storokais padais, matyt, specialiai skirtais ilgai kelionei. 

Michailas Strogovas iš kai kurių jos drabužių smulkmenų ir iš suknelės 
pasiuvimo spėjo, kad jo kaimynė esanti suomė, kilusi iš Pabaltijo guber- 
nijų. 

Bet kur vyko ši mergaitė, vienui viena, tokio amžiaus, kai būtinai 
reikalinga tėvo paspirtis, motinos arba brolio globa? Ar ji vyko tik į Nižnij 
Novgorodą, ar jos kelionės tikslas siekė net rytinę imperijos sieną? Ar 
laukė jos koks giminaitis arba draugas? 

Ar ne teisingiau būtų manyti, kad ji, išlipusi iš vagono šiame mieste, 
kur ja niekas, kaip ji, matyt, galvojo, nesidomėjo, pasijus vieniša? Tai buvo 
visų teisingiausia. Ir tiesa, įpročiai, įgyti vienumoj valdyti save, buvo itin 
ryškūs. Iš to, kaip ji įėjo į vagoną ir kaip atsargiai elgėsi kely, bijodama 
kam nors sutrukdyti, buvo matyti, kad ji yra vieniša ir gali pasitikėti tik savo 
jėgomis. Michailas Strogovas stebėjo ją susidomėjęs, tačiau, mokėda- 

mas save valdyti, jis neieškojo progos ją užkalbinti, nors dar liko daug 
valandų, kol traukinys pasieks Nižnij Novgorodą. 

Tik vieną sykį, kai mergaitės kaimynas pirklys užmigęs sudarė pavojų 
užgriūti ant jos savo nepaprastai didele galva, svyrančia nuo vieno peties 
ant kito, Strogovas jį pažadino gana aštriai ir davė suprasti, kad jis laikytųsi 
mandagiau. 

Pirklys; kuris iš prigimties buvo storžievis, kažką sumurmėjo apie 
“Žmones, kurie kišasi į ne savo reikalus", bet Strogovas į jį pažiūrėjo taip 
griežtai, jog šis nusisuko į kitą šoną, ir jaunoji keleivė nusikratė nepatogia 
kaimynyste. 

Ji akimirką pažiūrėjo į jaunąjį vyrą ir tame žvilgsnyje buvo nors tylus, 
tačiau nuoširdus dėkingumas. 

Tačiau įvyko vienas atsitikimas, kuris leido Strogovui geriau pažinti 
mergaitės būdą. Likus dvylikai kilometrų iki Nižnij Novgorodo, staigiame 
geležinkelio posūkyje, traukinys smarkiai pasviro ir atatranka buvo tokia 
stipri, jog net visi vagonai sudrebėjo. Staigus smūgis veik visus keleivius 
išmetė iš vietų; kilo sąmyšis, klyksmas. Buvo pavojus, kad gali įvykti 
nelaimė, todėl, dar traukiniui nesustojus, vagonų durys atsidarė ir siaubo 
pagauti keleiviai tik ir galvojo, kaip greičiau iššokti iš vagonų. 

Strogovas visų pirma pagalvojo apie savo kelionės draugę. Bet tuo 
metu, kai šio skyriaus keleiviai vienas kitą stumdydami skubėjo išeiti, 
mergaitė ramiai stovėjo vietoje ir jos, veidas nė kiek nerodė baimės, tik 
truputį išblyško. 

Ji laukė. Strogovas irgi laukė. 

Ji nė nebandė išeiti iš vagono. Jis taip pat nejudėjo iš vietos. 

Abu stovėjo drąsūs ir nesumišę. 

- Nuostabiai drąsi! - pamanė Strogovas. 

Tuo tarpu pavojus praėjo. Pasirodo, kad trūkęs bagažo vagono ratas 
taip trenkė, kad dėl to ir traukinys sustojo. Pavojus buvo rimtas, nes 
nušokęs nuo bėgių traukinys neišvengtų katastrofos ir nusiristų į pakalnę. 
Tačiau viskas pasibaigė laimingai; kelias tuojau buvo nuvalytas, traukinys 
pajudėjo ir pusę devynių jau buvo Nižnij Novgorode. 

Keleiviai dar nesuskubo išlipti iš vagonų, o jau policijos agentai atidžiai 
juos iškratė ir nuo galvos iki kojų apžiūrėjo jų išvaizdą. 

Strogovas parodė savo kelionės liudijimą, išduotą Michailo Karpanovo 
vardu. Vadinas, jokių kliūčių negalėjo būti. Kiti keleiviai, vykę taip pat į 
Nižnij Novgorodą, irgi nebuvo įtarti. 

Jaunoji mergina padavė ne pasą, bet leidimą su ypatingu antspaudu, 
kuris sukėlė policijos smalsumą. 

28 


Policijos karininkas atidžiai jį peržiūrėjo, perskaitė, paskui, įsmeigęs 
akis į merginą, paklausė: 

- Tamsta iš Rygos? 

- Taip, - atsakė keleivė. 

- Vykstat į Irkutską? 

- Taip. 

- Kuriuo keliu? 

- Permės link. 

- Gerai, - tarė viršininkas. - Pasirūpinkit savo leidimą užregistruoti Nižnij 
Novgorodo policijoje. 

Jaunoji mergina sutikimo ženklan linktelėjo galvą. 

Girdėdamas šiuos klausimus ir atsakymus, Strogovas jautė nusiste- 
bėjimą ir gailestį. Kaip! Ši jauna moteris vienui viena pasiryžo vykti į tolimą 
Sibirą, tuo metu, kai be įprastų kelionės nepatogumų dar prisidėjo nera- 
mumai ir sukilimas! Ar jai pasiseks laimingai nuvykti? Kas su ja bus? 

Keleivių kontrolė pasibaigė, vagonų durys atsidarė; Strogovas dar 
nespėjo žingsnio žengti, kai jaunoji rygietė išėjo pirm jo ir dingo minioje, 
kuri užtvindė stoties peroną. 

Nižnij Novgorodas stovi Volgos ir Okos santakoje ir yra svarbiausias 
gubernijos miestas. Nuo čia Strogovas jau nebegalėjo vykti geležinkeliu, 
kuris tada toliau už šio miesto nėjo. Juo toliau, tuo lėtesni ir pavojingesni 
buvo susisiekimo keliai. | 

Paprastai Nižnij Novgorode priskaitoma 30 - 50 tūkstančių gyventojų, 
bet tuo Mėtu jame buvo susirinkę per 300 tūkstančių, vadinas, gyventojų 
priaugo dešimteriopai. Tiek žmonių padaugėjo dėl pagarsėjusios mugės, 
kuri paprastai trunka net tris savaites. 

Šiokiomis dienomis apytuštis miestas dabar nepaprastai pagyvėjo. 
Gatvėse ir aikštėse derėjosi ir ginčijosi įvairiausių tautybių Europos bei 
Azijos pirkliai. 

Nors Strogovas iš stoties išėjo jau gana vėlyvu laiku, bet abiejose 
Volgos viena nuo antros atskirtose miesto pusėse aiškiai buvo matyti 
gyvas judėjimas. 

Jeigu Strogovui tektų Nižnij Novgorode pagyventi keletą dienų, tai 
tektų pasiieškoti kokios užeigos arba kiek padoresnio viešbučio, nors 
tenai jų nestigo. 

Kadangi garlaivis turėjo išplaukti kiek vėliau, tai Strogovui teko susirasti 
sau kokią nors pastogę. 

Tačiau visų pirma jis norėjo sužinoti tikslų garlaivio išplaukimo laiką ir 
todėl nuėjo į bendrovės, kurios garlaiviai plaukioja tarp Nižnij Novgorodo 
ir Permės, kontorą. | 

Ten, dideliam savo nusiminimui, jis sužinojo, kad garlaivis "Kaukazas" 
išplaukia į Permę tik rytoj vidudienį. Šešiolika valandų lūkuriuoti žmogui, 
kuris skubinasi, yra baisu, tačiau reikėjo nusiraminti; Strogovas taip ir 
padarė, nes skųstis ir aimanuoti nebuvo pratęs. Be to, dėl susidėjusių 
aplinkybių nei karieta, nei vežėčios, nei tarantasas negalėtų jo nuvežti į 
Permę arba Kaukazą greičiau kaip garlaivis. Tad, kad galėtų atgauti 
sugaištą laiką, apsimokėjo laukti garlaivio, kuris buvo greičiausia tų laikų 
susisiekimo priemonė. 

Strogovas nusprendė vykti į viešbutį ir tenai pernakvoti. Tačiau dėl to 
jis mažai tesirūpino; jei ne alkis, kuris jį kankino, jis greičiausiai būtų visą 
naktį bastęsis Nižnij Novgorodo gatvėmis. Todėl visų pirma ieškojo kur 
nors pavakarieniauti, kol kas apie nakvynę negalvodamas. Ir viena, ir 
antra susirado "Konstantinopolio" viešbutyje. 

Viešbučio savininkas parodė jam gana švarų, nors labai kukliais bal- 
dais apstatytą kambarį. Netrukus ant stalo atsirado rūgštaus įdaro prikim- 
šta antis, ruginės duonos, grafinas giros; visko buvo pakankamai, kad 
galėtų Žmogus pasisotinti. Ir jis, žinoma, pavalgė daug geriau už savo 
kaimyną rusą, kuris sėdėjo už to paties stalo, drabstė ant jo bulves ir gėrė 
nesaldytą arbatą. 

Po vakarienės, užuot ėjęs į savo kambarį, Strogovas vėl išėjo į miestą 
pasibastyti. Nors gatvėse buvo dar tik prieblanda, tačiau minia jau retėjo 
ir gatvės pamažu tuštėjo. 

Kodėl Strogovas po tokios ilgos ir sunkios kelionės ne tuoj nuėjo 
miegoti? Ar jis galvojo apie merginą, kuri keletą valandų buvo jo pakelei- 
vė? Žinoma, neturėdamas kitų reikalų, jis galvojo apie ją. Gal bijojo, kad, 
paklydus šiame triukšmingame mieste, ją neištiktų koks nors nemalonu- 
mas? Taip, jis to bijojo ir turėjo tam priežasčių. Ar tikėjosi ją susitikti ir 
reikalui esant ją apginti? Ne, su ja susitikti buvo sunku ar neįmanoma, o 
apginti... kuria teise? 

- Ji, - kalbėjo pats sau, - ji tarp šitų klajoklių! Bet tai dar netaip pavojinga 
palyginus su tuo, kas jos laukia ateityje. Sibiras! Irkutskas! Kuriais sume- 
timais ji daro tai, ką aš rizikuoju daryti Rusijos ir caro vardu. Kokiu tikslu 
jai leista peržengti sieną to krašto, kurio dykumose siaučia totorių plėši- 
kai? | 

Strogovas vis labiau apie tai galvojo ir svarstė. 

- Nėra abejonės, - mąstė jis, - kad ji pasiryžo keliauti dar prieš sukilimą. 
Galimas daiktas, kad ji net ir dabar nežino, kas vyksta Sibire. | 

Tačiau jis tuo abejojo, nes pirkliai jai girdint visu keliu daug kalbėjo apie 
Sibiro įvykius, bet neatrodė, kad dėl to ji būtų nustebusi... Ji net neprašė 
tų įvykių paaiškinti... Tad nėra abejonės, kad ji žino, kas jos laukia. Vargšė 
mergaitė! 

Reikia manyti, kad ten keliauti ją verčia rimtos priežastys. Kad ir labai 
ji būtų drąsi, vis dėlto kelionėje jai pritrūks jėgų; apie pavojus ir kliūtis 
netenka kalbėti, nes tokia ilga kelionė pati savaime yra labai sunki... Ji 
niekada nepasieks Irkutsko! 

Taip galvodamas, Strogovas žengė vis pirmyn; jis puikiai pažinojo 
miestą ir kelią surasti jam buvo lengva. 

Apie valandą pasivaikščiojęs, jis atsisėdo ant suoliuko čia pat prie 
medinio namelio, kuris tarp daugelio kitų mažesnių namelių. stovėjo 
miesto aikštėje. Taip į jis sėdėjo apie penkias minutes, kai staiga KS 
ranka sunkiai nusileido ant jo peties. 

- Kątu čia veiki? - paklausė jį šiurkščiu balsu aukšto ūgio vyras, E aB 
jis anksčiau nepastebėjo. 

- Ilsiuosi, - atsakė Strogovas. 

- Gal tu manai ant šito suoliuko visą naktį praleisti? - paklausė. 

- Kodėl ne, jeigu taip man patinka, - atsakė Strogovas tokiu tonu, kuris 
nevisai tiko menkam pirkliui, kokiu jis dėjosi. 

- Prieik arčiau, aš noriu tave pamatyti iš arti, - pareikalavo nepažįsta- 
masis. 

Strogovas, atsiminęs, kad jam visų pirma reikia būti atsargiam, instin- 
ktyviai atsistojo. 

- Nėrareikalo, - atsakė jis ir ramiai pasitraukė dešimtį žingsnių nuo savo 
nemalonaus pašnekovo. Gerai į jį įsižiūrėjęs, Strogovas nusprendė, kad 
tai čigonas, kurių dažnai galima sutikti turguose ir su kuriais nelabai 
malonu turėti kokių nors reikalų. Įsmeigęs akis į nakties tamsą, kuri vis 
tirštėjo, Strogovas pastebėjo prie pat namo didelę kibitką čigonų, kurių 
Rusijoje sutiksime visur, kur tik galima išvilioti pinigų. 

Čigonas priėjo prie Strogovo per keletą žingsnių ir, matyt, rengėsi jį 
apklausti griežtesniu tonu, bet tuo tarpu namelio durys atsidarė ir prie 
čigono prisiartino moteris, prašnekusi vietine kalba, kurią Strogovas su- 
prato esant mongolų ir sibiriečių mišiniu. 

- Ko gero, šnipas! - tarė ji. - Palik jį ramybėje ir eik vakarieniauti. 

Strogovas nejučiomis nusišypsojo, nes jam atrodė juokinga, kad čigo- 
nai palaikė jį šnipu, kai tuo tarpu jis pats jų vengė. 

Ta pačia tarme, nors jau kitokiu akcentu negu moteris, čigonas 
atsakė: 

- Tavo tiesa, Zangara! Be to, juk mes rytoj išvykstame! 

- Rytoj? - nustebusi pusbalsiu paklausė moteris. 

- Gerai, - pagalvojo Strogovas, - jeigu šie čigonai nori, kad jų niekas 
nesuprastų, ypač, kai kalba man girdint, aš patarčiau jiems pasirinkti kitą 
man nesuprantamą kalbą! 

Būdamas pats kilimo sibirietis, praleidęs Sibiro tyrlaukiuose savc 
jaunystę, Strogovas, kaip jau minėta, suprato beveik visas kalbas, varto. 
jamas nuo Turkmėnijos iki Ledyniuotojo vandenyno. | žodžius, kuriais 
pasikeitė čigonas su savo drauge, jis mažai tekreipė dėmesio, pagaliau 
ar tai galėjo jį dominti? 

Jau buvo vėlyvas laikas. Kad galėtų pailsėti, Strogovas nutarė grįžti 
viešbutį. Jis ėjo pagal Volgą, kurios vandens paviršius buvo veik nema 
tomas per daugybę laivų. Tik pagal upės tėkmę jis galėjo pažinti vietą 
kur prieš valandėlę buvo. Ši namelių ir vežimų sangrūda užėmė beveik 
visą plačią aikštę, kurioje kasmet vykdavo didelės mugės. Aišku, toj vieto 
buvo daug čigonų ir įvairių fokusininkų, kurie čia susirinko beveik iš visc 
pasaulio kampų. 

Povalandėlės Michailas Strogovas jau ramiai miegojo rusiškoje lovoje 
kuri svetimšaliams atrodo tokia kieta. Kitą dieną, birželio 17-tą, jis nubudc 
labai anksti. 

Nižnyj Novgorode jam liko gyventi dar penkios valandos; šis laikas 
Strogovui atrodė visas amžius. Ką veikti, kad greičiau praslinktų rytas“ 
Nieko kito neliko, kaip tik vėl, kaip ir vakar, bastytis po miestą. Papusry. 
čiavus, sutvarkius daiktus ir užregistravus savo kelionės liudijimą policijoj 
dar liko nemaža laiko. Galėjo kiek pamiegoti, bet, būdamas prie tc 
nepripratęs, pašoko iš lovos, apsirengė, nusiprausė ir įsidėjo užantspau 
duotą caro laišką į kišenę, kuri buvo įsiūta švarko pamušale; beto, stipria 
suveržė diržą, užrišo kelionės maišą ir užsimetė ant pečių. Taip pasiruo. 
šęs, Strogovas jau negalvojo grįžti atgal į "Konstantinopolį". Jis nuspren. 
dė papusryčiauti ant Volgos kranto, netoli prieplaukos, todėl atsiskaitė ii 
išėjo iš viešbučio. Be to, būdamas visuomet atsargus, Strogovas visu 
pirma vėl užėjo į garlaivių. bendrovę ir įsitikino, kad “Kaukazas" tikra 
išplauks skirtą valandą. Tik dabar prisiminė, kad jaunoji rygietė taip pai 
vyksianti Permės link; iš to jis sumetė, kad ir ji plauks tuo pačiu garlaiviu 
ir todėl jis vėl keliaus kartu su ja. 

AS 


Aukštutinė miesto dalis su jo kremlium, besitęsiančiu apie du kilome- 
trus, labai panaši į Maskvą, dabar buvo tuščia; net ir gubernatorius jau 
tenai nebegyveno. 

Kiek toji miesto dalis buvo apmirusi, tiek žemutinėj daly gyvenimas 
virė. 

Strogovas persikėlė į kitą Volgos krantą plaukiojančiu tiltu, kurį iš 
vienos ir antros pusės saugojo raiti kazokai, ir atsidūrė toj pačioj vietoj, 
kur vakar slankiojo po čigonų taborą. 

Garsioji Nižnij Novgorodo mugė, su kuria negali susilyginti net Leipci- 
go, vyksta kiek atokiau už miesto. Anapus Volgos, toli nusidriekusioje 
lygumoje, stūksojo laikinieji generalgubernatoriaus rūmai; ten pat jis per 
visą turgaus laiką ir gyveno. Erdvioje turgaus aikštėje stovi daugybė 
nedidelių simetriškai sustatytų medinių namukų su tarpais, kad žmonės 
galėtų laisvai vaikščioti. 

Tam tikras įvairaus dydžio ir formos namukų skaičius sudaro atskiras 
eiles, kurios paskirtos kokiai nors prekių rūšiai. Ten buvo geležies, kailių, 
šerių, medžio, džiovintų Žuvų skyriai ir t.t. | 

Saulė jau buvo aukštai pakilusi (tą rytą ji patekėjo prieš ketvirtą valan- 
dą) ir turguje jau kinbždėjo daugybė Žmonių. 

Rusai, sibiriečiai, vokiečiai, kazokai, turkmėnai, persai, gruzinai, grai- 
kai, indai, japonai - nepaprastas europiečių ir azijiečių mišinys; visi garsiai 
kalbėjo, ginčijosi, derėjosi. Rodos, viską, kas tik galima pirkti ar parduoti, 
galėtumei šioje aikštelėje rasti. Nešikai, arkliai, kupranugariai, asilai, lai- 
veliai, kibitkos - viskas, kas tik tinka prekėms vežioti, buvo surinkta šioj 
turgaus aikštėje. Kailiai, brangakmeniai, šilkas, indų skaros, turkų kilimai, 
Kaukazo ginklai, pakinktai iš Tifliso, indiška arbata, Europos bronza, 
šveicarų laikrodžiai, anglų medvilninės medžiagos, ekipažai, vaisiai, da- 
ržovės, Uralo akmenys, malachitas, kvepalai, gydomieji augalai, miškas, 
degutas, virvės, ragai, arbūzai ir t.t. - visi Indijos, Japonijos, Persijos, 
Kaspijos ir Juodosios jūros, Amerikos ir Europos produktai buvo čia 
sugabenti į šį Žemės tašką. 

Čia buvo taip gyva, toks klegesys, tokia maišatis, jog sunku net 
įsivaizduoti; vietiniai žemesnio luomo gyventojai buvo kalbūs, bet ir sve- 
timšaliai jiem nenusileisdavo. Ten buvo centrinės Azijos pirklių, kurie 
leisdavo ištisus metus gabendami prekes per beribes dykumas ir kurie 
savo krautuvių bei kontorų nematydavo per visą tą laiką. Kad Nižnij 
Novgorodo mugė turi didelę reikšmę, galima spręsti iš to, kad jos apy- 
varta nebūna mažesnė kaip 100 milijonų rublių. 

Šio improvizuoto miestelio gatvėse, laisvose aikštelėse susirinkdavo 
daugybė visokių "artistų": pajacų, akrobatų, kurių orkestro savotiškas 
staugimas rėžė ausis; atkeliavę iš kalnų čigonai pranašavo publikos 
žiopliams ateitį, jie dainavo meilės dainuškas ir šoko originaliausius 
šokius; mugės teatrų juokdariai vaidino Šekspyro dramas, specialiai 
pritaikytas prie ten būriais plūdusios publikos skonio. Ilgomis gatvėmis 
lokių vedžiotojai tampė keturkojus ekvilibristus; iš Žvėryno sklido šiurpus 
aštriu tramdytojo botago galu arba įkaitinta lazdele suerzintų žvėrių stau- 
gimas; pagaliau vidury aikštės, kurią supo keturios eilės aistringų muzikos 
mėgėjų, Volgos jūrininkų grupė, susėdusi ant žemės kaip ant laivo denio, 
mėgdžiojo irklavimo veiksmus pagal dirigento lazdelės taktą. 

Nors keistas, bet įdomus vaizdas: viršum šios didelės minios skraidė 
debesys paukščių, paleistų iš narvelių, kuriuose juos atgabeno. Mat, 
pagal seną tradiciją Nižnij Novgorodo mugėje už keletą kapeikų kilnūs ir 
geri žmonės atidaro narvelių dureles, ir paukščiai šimtais išskrenda, 
garsiai ir džiaugsmingai čiulbėdami. 

Štai taip atrodydavo mugė, kuri paprastai trukdavo šešias savaites. 
Paskui viskas staiga nutildavo ir aukštutinė miesto dalis grįždavo į savo 
kasdieninę vagą, o žemutinis miestas, kaip paprastai, tapdavo pilkas ir 
nuobodus; iš daugybės suvažiavusių Europos ir centrinės Azijos pirklių 
nelikdavo nė vieno, pas kurį iki šiol būtų likę kas nors neparduota, nė vieno 
pirkėjo, kuriam reikėtų ką nors pirkti. 

Reikia pastebėti, kad šį kartą Prancūzija ir Anglija Nižnij Novgorodo 
rinkoje turėjo po vieną atstovą - po Žymų dabartinės civilizacijos egzem- 
pliorių - tai buvo ponai Haris Bliuntas ir Alkidas Žolivė. 

Ir tikrai korespondentai turėjo galimybę aplankyti mugę, kad sumedž- 
iotų savo skaitytojams ką nors įdomaus, ir todėl stengėsi kiek galėdami 
geriau sunaudoti tas kelias valandas, kurias jiems teko sugaišti, nes ir jie 
buvo pasirengę vykti 'Kaukazu". 

Jie susitiko kaip tik mugėje, todėl buvo truputį nustebę, nes ir vienas, 
ir antras čia atvyko tuo pačiu reikalu. Tačiau šį kartą juodu išvengė 
pasikalbėjimo ir pasitenkino tik šaltai linktelėję galvas. 

Alkidui Žolivė, kuris buvo optimistas, atrodė, kad viskas klojasi gerai; 
kadangi jis, laimingai aplinkybėms susidėjus, gavo sočiai pavalgyti ir 
susirado sau tinkamą pastogę, tai, nieko nelaukdamas, savo užrašų 
knygutėje įrašė apie Nižnij Novgorodą gana palankų atsiliepimą. Tuo 
tarpu Haris Bliuntas, kuris veltui ieškojo, kur galėtų pavakarieniauti, ir 
nieko nesuradęs turėjo nakvoti po atviru dangumi, buvo visai priešingos 
nuomonės. 

Jis buvo nepatenkintas ir todėl apie šį miestą, kuriame viešbučių 
savininkai atsisako duoti keliautojams pastogę, galvojo parašyti griežtą ir 
nemalonų straipsnį. 

Michailas Strogovas, vieną ranką įsikišęs į kišenę, o antra laikydamas 
prie lūpų pypkę, atrodė abejingas ir ramus. Bet įsižiūrėjęs į jo veidą 
atidžiau, pastabus Žmogus galėtų patirti, kad jis slėpė nerimą. 

Beveik dvi valandas bastėsi Strogovas miesto gatvėmis ir pagaliau vėl! 
atsidūrė mugės aikštėje. Sprausdamasis pro minią, jis pastebėjo, kad tiek 
vietos, tiek ir Azijos pirkliai buvo susijaudinę ir neramūs. Matyt, čia turėjo 
įtakos prekybos reikalai. Pajacai ir ekvilibristai be abejonės komercijos 
reikaluose nieko nepralaimėjo, užtat pirkliai nesiryžo daryti jokių prekybos 
sandėrių šu Vidurinės Azijos pirkliais, kurių kraštą užplūdo totoriai riauši- 
ninkai. , 

Vertas dėmesio ir dar vienas reiškinys. Rusijoje, kad ir mažiausiam 
įvykiui ištikus, tuoj įsikiša kariuomenė; kareiviai su pomėgiu įsimaišo į 
minią, o Nižnij Novgorode mugės metu paprastai policijai padeda kazo- 
kai, kurie palaiko tvarką apsiginklavę ietimis. 

Tačiautą dieną kareiviai ir kazokai mugėje nesirodė. Aišku, vyriausybė, 
nujausdama galimas riaušes, uždraudė jiems pasitraukti iš kareivinių. 

Nors kareivių ir nebuvo matyti, tačiau karininkų visur buvo pilna. Jau 
vakar kariuomenės dalinių adjutantai, išėję iš generalgubernatoriaus rū- 
mų, jodinėjo į visas miesto puses. Tai kėlė įtarimą, kad vyksta kažkas 
negera. Sustiprintos estafetės buvo siunčiamos į vieškelius Vladimiro 
arba Uralo linkui. Tarp Peterburgo ir Maskvos telegrafo stotys veikė be 
paliovos ir perdavinėjo daugybę telegramų. Arti Sibiro sienos esančio 
Nižnij Novgorodo padėtis, matyt, buvo labai rimta ir todėl reikėjo būti 
atsargiems. Negalima pamiršti, kad XIV amžiuje šis miestas net du kartus 
buvo paimtas totorių, kurie per chanų savimeilę atsidūrė už Kirgizijos tyrų. 

Ne mažiau už generalgubernatorių turėjo darbo ir policmeisteris. Jo 
pagalbininkai ir jis pats, įpareigoti palaikyti tvarką ir sekti, kad būtų 
vykdomi įsakymai, nė valandėlei neturėjo ramybės. Viešose vietose, die- 
ną ir naktį atidarose, dabar buvo nuolat prisigrūdę ir vietos gyventojų, ir 
atvykusių europiečių bei azijiečių. | 

Strogovas tuo metu buvo kaip tik vidury aikštės, kai visus pasiekė žinia, 
kad policmeisterį iškvietė generalgubernatorius. Visi tylomis kalbėjo, kad 
šio įvykio priežastis buvo iš Maskvos gautos svarbios žinios. 

Policmeisteris tučtuojau nuvažiavo į generalgubernatoriaus rūmus ir 
netrukus plačiai pasklido žinia, kuri, rodos, jau buvo visų nujaučiama: bus 
imtasi rimtų, nenumatytų ir nepaprastų priemonių. 

Strogovas atidžiai stebėjo, kas aplinkui buvo kalbama, kad, atsiradus 
reikalui, galėtų žiniomis pasinaudoti. 

- Uždaryti mugę! - šaukė vienas. 

- Novgorodo pulkas gavo įsakymą žygiuoti, - neatsiliko kitas. 

- Pasakoja, kad totoriai grasina Tomskui. 

- Policmeisteris! Policmeisteris! - šaukė ir visų pusių. 

Staiga kilo didelis triukšmas, bet greitai vėl viskas nurimo ir stojo šiurpi 
tyla. į 

Visi laukė svarbių pranešimų. 

Policmeisteris, policininkų lydimas, ką tik išėjo iš generalgubernato- 
riaus rūmų. 

Jį apsupo kazokų būrys, skindamas per minią kelią su rimbais, kurie 
skaudžiai krito ant susirinkusiųjų pečių, tačiau buvo kantriai kenčiami. 

"Pagaliau policmeisteris pasiekė aikštės vidurį; laikydamas rankose 

telegramą, jis garsiai perskaitė: 

“Nižnij Novgorodo generalgubernatoriaus įsakymu: 

1. Rusų valdiniams draudžiama išvažiuoti už gubernijos ribų nėpaisant 
jokių priežasčių. 

2. Įsakoma visiems svetimšaliams per dvidešimt keturias valandas 
išvykti iš gubernijos". 

Šias priemones, kurios taip suvaržė privačius asmenis, galima buvo 
pateisinti tik susidariusiomis aplinkybėmis. 

“Rusų valdiniams draudžiama išvažiuoti už gubernijos ribų" - reiškia, 
kad jeigu Ogarevas dar gubernijoje, vadinas, šis įsakymas jam sukliudys, 
reikia manyti, nors tiek, kad jam bus kiek sunkiau pasiekti chaną ir totoriai 
neteks pavojingo sukilėlio. 

“Įsakoma visiems svetimšaliams per dvidešimt keturias valandas 
išvykti iš gubernijos", - buvo būdas akimirksniu pašalinti visus iš Vidurinės 
Azijos atkeliavusius prekiautojus, o kartu ir čigonų minias. Mat, kiek galvų, 
tiek šnipų, o jų ištrėmimas, aišku, buvo siejamas su susidariusiomis 
aplinkybėmis. | 

Nižnij Novgorodui, į kurį paprastai suvažiuodavo Azijos pirklių dau- 
giau, negu kur kitur, šie įsakymai padarė didelį įspūdį. 

Rusai, kuriuos prekybiniai reikalai vertė keliauti net į Sibirą, dabai 
nebegalėjo taip staiga palikti gubernijos. Pirmas paragrafas buvo katego- 

riškas ir negalėjo būti jokių išimčių. Visus privačius reikalus nustelbė 
valstybės reikalai. Antram įsakymui, kuriuo buvo įsakyta ištremti visus 
svetimšalius, nieko nebuvo galima prikišti. Jis lietė tik ateivius iš Azijos, 
kuriems nieko nebeliko, kaip tik susidėti daiktus ir vykti tenai, iš kur 
atkeliavo. | 

Žinoma, prieš šią drakonišką priemonę žmonės ėmė protestuoti. Visi 
jaudinosi ir piktinosi, tačiau kazokai kartu su policija rimbais išvaikė minią 
ir sugrąžino tvarką. Aikštė kaip mat ėmė tuštėti. Žmonės paskubomis ardė 
balaganus, turgaus teatrus, vyniojo prie krautuvių ištiestas drobes, šokiai 
ir dainos staiga nutrūko; nutilo juokdariai; visur užgeso šviesos; ekvili- 
bristai nuiminėjo virves; čigonai išvesdinėjo iš arklidžių senus arklius ir 
skubiai juos kinkė į kibitkas; policininkai ir kareiviai, aukštai iškėlę rimbus, 
ragino pasivėlavusius ir nesivaržydavo griauti tas palapines, iš kurių dar 
nespėjo išsikraustyti žmonės. Po tokių energingų žygių dar iki vakaro 
aikštėje neliko nė vieno Žmogaus. Viskas nutilo ir po baisaus dienos 
triukšmo radosi dykumos tyla. 

Kai policmeisteris skaitė įsakymą, Strogovas, kuris atidžiai jo klausėsi, 
staiga krūptelėjo. | 

"Keista! - mąstė jis. - Tarp įsakymo ir žodžių, kuriuos vakar girdėjau iš 
čigonų lūpų, yra kažkoks paslaptingas ryšys. "Pats tėvelis mus siunčia 
ten, kur mes patys norime vykti!" - tarė senis. Tėvelis - juk tai caras! Ji 
kitaip liaudis ir nevadina. Bet kaip jie sužinojo apie priemones, kurių bus 
griebtasi prieš juos? Įtartini žmonės! Matyt, generalgubernatoriaus įsaky- 
mas jiems buvo labiau naudingas, negu kenksmingas!" 

Šias iš dalies teisingas mintis nutraukė kitos mintys, kurios atkakliai 
smigo Strogovui į galvą. Įtartinus čigonų žodžius jis greitai užmiršo ir 
paskendo atsiminimuose apie jaunąją rygietę, kurios vaizdas staiga iškilo 
jo vaizduotėje. 

- Vargšė mergaitė! - nejučiomis sušuko jis. - Dabar ji jokiu būdu 
nebegalės peržengti sienos! 

Tikrai, jaunoji moteris atvyko iš Rygos ir, kadangi buvo Rusijos pilietė, 
negalėjo išvykti iš rusų teritorijos. 

Leidimas, kuris jai buvo duotas, šiuo atveju nustojo galios. Ir nors 
dabar ji turėtų kad ir kažin kokią svarbią priežastį, vis tiek visi keliai jai buvo 
užkirsti. Irkutsko negalėjo pasiekti, nes nuo šiol tai buvo griežtai uždrau- 
sta. 

Ši mintis užvaldė Strogovą. Pagaliau jis nusprendė, kad šiai vargšei 
mergaitei reikia jo pagalbos. Tiesa, jis turėjo rūpintis savais reikalais, 
tačiau manė, kad tai jam nekliudys. Ši mintis Strogovui patiko. Numaty- 

37 


damas pavojus, su kuriais teks pakely susidurti jam, energingam ir sti- 
priam vyrui, krašte, kur visi keliai pažįstami, jis galvojo, kad visi tie pavojai 
jaunai ir neprityrusiai moteriai bus dar didesni ir ji, kad ir kaip būtų drąsi, 
vis dėlto negalės jų įveikti. Kadangi jai reikėjo vykti į Irkutską tuo pačiu 
keliu, kuriuo keliaus Strogovas, todėl jai, kaip ir jam susitikti teks su 
sukilusių totorių gaujomis. Strogovas aiškiai matė, kad ji buvo pasirengusi 
tik trumpai kelionei, todėl labai abejojo, ar ji galės pakelti šį ilgą ir be galo 
varginantį kelią. Be to, ši kelionė buvo ne tik pavojinga, bet ir brangiai 
kainavo. 2 

“O jeigu ji, norėdama greičiau pasiekti Irkutską, vyks per Permę? - 
pagalvojo Strogovas. - Nors ji keliautų ir šiuo keliu, aš vis dėlto su ja 
susitiksiu; kad ir ne mažiau už mane skubėtų pasiekti Irkutską, bet ji man 
nesutrukdys". 

Be to, jam kilo ir kita puiki mintis. Iki šiol Strogovas rūpinosi tik 
nepažįstamos moters asmeniškais reikalais. 

“Pagaliau, - mąstė jis, - ji galės būti man daug naudingesnė, negu aš 
jai. Vykdamas su ja kartu, išvengsiu įtarimo. Keliaudamas vienas per 
tyrus, greičiau būčiau įtartas, kad esu caro kurjeris. Bet jeigu ši mergaitė 
bus mano kelionės palydovė, tai tada aš būsiu tikras Michailas Karpano- 
vas. 

- Būtinai reikia sutvarkyti taip, kad ji mane lydėtų! Nemanau, kadji vakar 
galėjo išvykti iš Nižnij Novgorodo. Reikia būtinai ją surasti ir leistis į kelionę. 

Strogovas paliko aikštę, kur buvo didžiausias triukšmas ir sąmyšis. 
Vaikomųjų garsiai reiškiamas nepasitenkinimas ir šūkavimai policijos, kuri 
su jais gana žiauriai elgėsi, kėlė neapsakomą triukšmą. 

Mergaitės, kurios jis ieškojo, šioje minioje negalėjo būti. 

Buvo 9 valanda ryto. Garlaivis turėjo išplaukti tik pusiaudienį. Strogovui 
liko tik dvi valandos, kad galėtų surasti tą, kurią jis norėjo matyti savo 
kelionės drauge. 

Strogovas vėl perėjo Volgos tiltą ir apėjo kitos miesto dalies kvartalus, 
kur žmonių buvo kur kas mažiau. Jis išvaikščiojo beveik visas aukštutinio 
ir žemutinio miesto gatves, net įeidavo į cerkves, kur paprastai rinkdavosi 
visi kenčiantieji. Tačiau jos niekur negalėjo rasti. 

"Bet vis dėlto, - kartojo Strogovas, - ji dar neišvyko. Dar paieškosiu!" 

Taip Strogovas klajojo dvi valandas. Jis ėjo nesustodamas, nejausda- 
mas nuovargio, vedamas įsakmaus jausmo, kuris neleido jam nieko 
svarstyti. Tačiau viskas buvo veltui. 

Tada jam kilo mintis, kad jo nepažįstamoji galbūt nieko nėra girdėjusi 
apie paskutinį įsakymą, bet tai buvo abejotina, nes tokios sensacingos 

naujienos paprastai plačiai sklinda. Žinoma, būtų labai keista galvoti, kad 
ji, suinteresuota viskuo, kas vyko Sibire, būtų nežinojusi priemonių, kurių 
griebėsi generalgubernatorius, priemonių, kurios ir ją lietė. Bet jeigu ji 
kartais to ir nežinotų, vis dėlto turėtų prieš kelias valandas atvykti į 
prieplauką; 0 ten nepermaldaujamieji policininkai jai neleistų keliauti ir 
elgtysi su ja nemandagiai. 

Reikia būtinai su ja susitikti anksčiau, negu ją ištiks nemalonumai. 

Tačiau visos jo pastangos nuėjo niekais ir jis jau nesitikėjo jos susitikti. 

Jau buvo vienuolikta valanda. Nors gubernatoriaus įsakymas Strogo- 
-vo nelietė, tačiau jis nusprendė pateikti policijai savo kelionės liudijimą. 
Jis norėjo įsitikinti, ar niekas nesutrukdys jam išvykti iš miesto. 

Strogovui reikėjo sugrįžti į kitą Volgos pusę, kur buvo policijos nuova- 
da. 

Atėjęs į nuovadą, jis rado susirinkusių daug Žmonių, nes svetimšaliai, 
gavę įsakymą išvažiuoti iš gubernijos, atėjo atlikti kai kurių formalumų. 
Taip buvo daroma todėl, kad rusas, totorių sukilėlių sąjungininkas, persi- 
rengęs neprasmuktų per sieną. Vadinas, atsitiko taip, kad juos vertė 
išvykti, bet kartu reikalavo ir gauti tam leidimą. 

Todėl pajacai, čigonai, Persijos, Turkijos, Indijos, Turkestano ir Japo- 
nijos pirkliai buvo grūste susigrūdę kieme ir policijos raštinėje. Kiekvienas 
skubėjo, nes tokiai didelei žmonių miniai keliauti buvo vis kaskart sunkiau, 
ir tie, kurie pavėluotų, galėtų nusižengti įsakymui. 

Strogovas pereiti kiemą galėjo tik padedamas savo raumenų. Tačiau 
įeiti įstaigon ir pasiekti valdininko langelį buvo daug sunkiau. Bet žodžiai, 
kuriuos jis sušnibždėjo budinčiam policininkui, ir keletas rublių buvo tokie 
galingi, jog kelias tuoj tapo laisvas. 

Policininkas, įvedęs jį į aukiamąjį, nuėjo pranešti vyresniajam valdininkui. 

Strogovas apsidairė aplinkui. | 

Ir ką jis pamatė? Kiek toliau nuo jo ant suolelio sėdėjo jauna mergaitė 
ir atrodė labiau susmukusi, negu sėdinti. 

Nors Strogovas ją tematė tik iš profilio ir veidą vos buvo begalima 
įžiūrėti, jis vis dėlto neapsiriko - tai buvo jaunoji rygietė. 

Nežinodama aeneralgubernatoriaus įsakymo, ji atėjo į policijos nuo- 
vadą užregistruoti kelionės liudijimo, bet policija jo neregistravo. 

Netenka abejoti, kad leidimą vykti į Irkutską ji turėjo; tačiau įsakymas 
buvo kategoriškas ir panaikino visus anksčiau duotus leidimus; visi Sibiro 
keliai jai buvo uždaryti. | 

Laimingas, kad pagaliau rado kelionės draugę, Strogovas skubiai 
priėjo prie jos. | 

Ji akimirką žiūrėjo į jį, ir jos veidelis nušvito. 

Mergaitė instinktyviai pakilo iš vietos, ir kaip skęstantis griebiasi šiau- 
delio, taip ir ji buvo pasirengusi prašyti jo pagalbos. 

Tuo metu policininkas palietė Strogovo petį. 

- Tamstos laukia policmeisteris! - tarė jis. 

- Gerai! - atsakė Strogovas. 

Ir nieko nepasakęs tai, kurios jis nuo vakar dienos taip stropiai ieškojo, 
nė vienu judesiu jos nenuraminęs, kad nesukompromituotų nei jos, nei 
savęs, nusekė paskui policininką per tirštą minią. 

Jaunoji rygietė, matydama, kad nuo jos atitolo vienintelis Žmogus, 
kuris galėtų jai padėti, nusiminusi vėl susmuko ant suoliuko. 

Nepraslinko nė trijų minučių, kai Strogovas policininko lydimas vėl 
atsirado salėje. 

Strogovas rankoje laikė kelionės liudijimą, atidarantį į jam kelią į Sibirą. 
Priėjęs prie mergaitės ir ištiesdamas jai ranką, jis ramiai tarė: 

- Eime, sesut. 

Ji viską suprato ir atsistojo, tartum kažkokia nematoma jėga būtų jai 
grąžinusi ramybę ir pasitikėjimą savimi. 

- Sesut, - pakartojo Strogovas, - mums leidžiama tęsti kelionę į Irkutską. 
Tu keliauji. 

- Taip, aš keliauju su tavim, broliuk, atsakė mergaitė. 

Abu išėjo iš policmeisterio namų. 

Dar prieš pusiaudienį garlaivio signalas sutraukė į Volgos prieplauką 
didelę minią Žmonių; čia buvo ir tokių, kurie vyko, ir tokių, kurie tik norėtų 
vykti. "Kaukazo" katilai buvo jau pakankamai įkaitinti ir iš kamino rūko 
lengvučiai dūmų dehesėliai. Garo vamzdį ir vožtuvų dangtelius gaubė 
balti garai. Policija stropiai sekė "Kaukazą" ir buvo nepermaldaujama 
tiems keleiviams, kurie neturėjo leidimo išvykti iš miesto. Daugybė kazokų 
vaikščiojo šen ir ten, visur šnairuodami ir kiekvieną valandėlę pasirengę 
policijai padėti; tačiau jiems neteko įsikišti, nes niekas nesipriešino. 

Skirtą valandą nuaidėjo paskutinis signalas, garlaivis pajudėjo, didelis 
ratas savo kastuvėliais smarkiai sujudino Volgos vandenis ir "Kaukazas" 
greit nuplaukė tarp dviejų miesto pusių, kurios sudaro Nižnij Novgorodą. 

Strogovas ir jaunoji rygietė atsidūrė iaive. Viskas klojosi sklandžiai ir 
iki šiol jie kelionėje sunkumų neturėjo. Aišku, Strogovo kelionės liudijimas, 

išduotas Michailo Karpanovo vardu, jam leido kelionėje po Sibirą turėti 
palydovą. Jiedu buvo brolis ir sesuo, policijos globojami. 

Šiedu keleiviai dabar sėdėjo laivo denyje ir žiūrėjo, kaip miestas 
pamažu nyko jiems iš akių; abu buvo netikėto gubernatoriaus įsakymo 
sujaudinti. Strogovas nieko nesakė jaunajai merginai, net jos neklausinė- 
jo. Jis laukė, kol ji pati prabils, kai turės noro. O rygietė skubėjo palikti šį 
miestą, kuriame, jei ne šis žmogus, būtų likusi belaisvė. Ji nieko nekalbėjo, 
tačiau jos žvilgsniai buvo reikšmingesni už žodžius. 

Volga - didžiausia Europos upė; jos ilgis apie 3700 kilometrų. Volgos 
vanduo aukštupy nevisai švarus ir sveikas; ties Nižnij Novgorodu į ją įteka 
srauni ir vandeninga Oka, ištekanti iš Vidurio Rusijos gubernijų. 

Volga įteka į Kaspijos jūrą. Ja galima plaukti garlaiviu nuo Rževo 
miesto, Tverės gubernijos, - vadinas, Volga galima pasiekti tolimiausius 
Rusijos kraštus. Transporto bendrovės tarp Permės ir Nižnij Novgorodo 
laivai tuos 375 kilometrus, kurie skiria šį miestą nuo Kazanės, nuplaukia 
gana greitai. Laivai Volga plaukioja tik pavandeniui, kur upė, priėmusi 
daugiau kaip 2.000 intakų vandenį, padidina jų normalų greitį. Tačiau, 
pasiekę Kamos santaką, truputį žemiau Kazanės, laivai jau nebeplaukia 
Volga, o suka Kamos upe iki Permės. Nors "Kaukazo" varikliai buvo 
galingi, jie negalėjo plaukti greičiau kaip 17 kilometrų per valandą; vieną 
valandą laivas stovėjo Kazanėje, nes visą kelią nuo Nižnij Novgorodo iki 
Permės turėjo nuplaukti per 60-62 valandas. 

Laivas buvo nemažas. Keleiviai išsiskirstė trijose klasėse. Strogovas 
pasirūpino užimti dvi pirmos klasės kajutes, kad, reikalui esant, jo pake- 
leivė, jeigu norėtų, galėtų nuo jo pasišalinti. 

Garlaiviu plaukė daug įvairių luomų ir tautybių keleivių. Kai kurie Azijos 
pirkliai nusprendė tuoj išvykti iš Nižnij Novgorodo. Pirmoje klasėje keliavo 
ilgais drabužiais apsivilkę armėnai, žydai, kuriuos nesunku atskirti iš 
aštriakampių kepurių; turtingi japonai, apsivilkę tradiciniais plačiais mėly- 
nos, violetinės arba juodos spalvos drabužiais, užsegamais iš priekio ir 
užpakalio, o ant jų užsivilkę kimono, kurių sukirpimas primena rusų popų 
rankoves. Turkus lengva pažinti iš jų turbanų, indus - iš keturkampių 
kepurių ir paprastų virvių, juosimų vietoj diržo. Jų rankose buvo visa 
Vidurinės Azijos prekyba. Pagaliau, čia buvo ir totorių, kurie avėjo savoti- 
škais, šilku išsiuvinėtais batais. Visi šie turtingi pirkliai turėjo savo prekių 
krūvas suversti į bagažo skyrių ir denyje. Šių prekių pervežimas jiems 
brangiai atsiėjo, nes pagal taisykles kiekvienas Žmogus galėjo su savim 
vežtis tik dvidešimt svarų krovinio. 

Kitame laivo gale susispietė dar mišresnis keleivių būrys. Čia buvo ne 
tik svetimšalių, bet ir rusų, kuriems gubernatoriaus įsakymas nedraudė 
vykti į kitų gubernijų miestus. Šiame skyriuje keliavo kaimiečiai, užsimau- 
kšlinę kepures, po plačiais švarkais vilkintys languotus marškinius, pavol- 
gės valstiečiai, kurie dėvėjo mėlynas-kelnes, sukištas į batų aulus, buvo 
užsivilkę paprastus perkelinius marškinius ir juosmenį susiveržę virvėmis. 
Tarp jų buvo ir keletas moterų. Jos vilkėjo paprastomis perkelinėmis 
spalvotomis suknelėmis su šviesia prijuoste ir ryšėjo raudonomis skare- 
lėmis. Tai buvo trečiosios klasės keleiviai, kurie, laimei, buvo užsigrūdinę 
ir nebijojo ilgos kelionės. Pirmosios klasės keleiviai nedrįsdavo maišytis 
šioje minioje, kuriai vieta buvo nurodyta priešais mašinų skyrių. Tuo tarpu 
garlaivis pūkšnojo visu smarkumu.. Jis aplenkdavo nesuskaitomą daugy- 
bę barkų, prikrautų įvairių prekių, kurios buvo gabenamos į Nižnij Novgo- 
rodą. Jas traukė Volgos aukštupin buksyrai. Be to, pakelėj dažnai buvo 
sutinkamos ilgos virtinės barkų su plukdomu mišku. Volgos pakrantėse 
tupėjo debesys ančių, kurios čia klykdamos pakildavo , čia vėl nusileisda- 
vo. Kiek toliau, ant plikų lygumų, pakraščiais apaugusių alksniais, karklais 
ir drebulėmis, palaidai vaikščiojo keletas žalų karvių, banda rudavilnių 
avių ir nesuskaitoma daugybė kiaulių su baltais ir juodais paršiukais. Dar 
toliau buvo matyti skurdūs grikiai ir rugiai, kurie nutįso toli iki kalvų virtinės. 
Tai buvo skurdus ir labai liūdnas vaizdas: Dailininkai čia nerastų įkvėpimo. 

Po poros bendros kelionės valandų jaunoji rygietė kreipėsi į Strogovą: 

- Tu vyksti į Irkutską, brolau? ' 

- Taip, sesut, - atsakė vyriškis. - Mes važiuojame vienu keliu. Todėl, kur 
tik aš vyksiu, vyksi kartu ir tu. 

- Rytoj, brolau, tu sužinosi, kodėl aš palikau Baltijos jūros pakrantę, 
kad galėčiau vykti į Uralą. 

- Aš tavęs nieko neklausiau, sesut. 

- Tačiau vis dėlto tu rytoj viską sužinosi, - tarė mergaitė truputį liūdnai 
šypsodamasi. - Sesuo neturi nieko slėpti nuo brolio. Bet šiandien aš 
negaliu... Nuovargis ir nusiminimas mane visiškai prislėgė!.. 

- Gal nori pailsėti savo kajutėje? - paklausė Strogovas. 

- Taip... iki rytdienos... 

- Tai eik... 

Jis nebaigė sakyti šio sakinio, nes norėjo ją pavadinti vardu, kurio dar 
nežinojo. 

- Nadia, - tarė ji, ištiesdama ranką. 

- Eik, Nadia, - atsakė Strogovas, - ir pasitikėk savo broliu Michailu 
Karpanovu. 

Strogovas palydėjo ją į kajutę, o pats nuėjo į denį. Čia jis susimaišė su 
kitais keleiviais, bet į kalbas su niekuo nesileido. Jeigu kas atsitiktinai jį 
paklaustų, tai, būdamas priverstas atsakyti, jis paaiškintų, kad esąs 
Michailas Karpanovas, keliaująs tik iki sienos, nes nenorėjo, kad kiti 
žinotų, jog vyksta net į Sibirą. Svetimšaliai apie nieką kita nekalbėjo, kaip 
tik apie pastaruosius įvykius ir netikėtą gubernatoriaus įsakymą bei jo 
padarinius. Šie vargšai, vos spėję atsikvėpti po kelionės iš Vidurinės 
Azijos, dabar vėl turėjo grįžti atgal. Jeigu jie nerodė nepasitenkinimo, tai 
tik todėl, kad nedrįso. Baimė, o ir tam tikras palankumas valdžiai juos nuo 
to sulaikydavo. Galimas daiktas, kad buvo slaptai įsodinti į laivą policijos 
agentai sekti keleiviams, todėl reikėjo prikąsti liežuvį, nes būti ištremtam 
geriau, negu pakliūti į tvirtovę. Todėl keleiviai taip atsargiai kalbėjo, jog iš 
jų kalbų negalėjai nieko aiškaus sužinoti. 

Strogovas, norėdamas ką nors patirti, slankiojo minioje, bet vos tik 
keleiviai jį pamatydavo, tuoj sučiaupdavo lūpas. Tik vieno asmens balsas 
nustebino jį, nes tas asmuo kalbėjo garsiai ir, rodos, nekreipė dėmesio, 
ar jį kas seka. 

Kažkoks žmogus linksmai kalbėjo rusiškai, tačiau su tokiu akcentu, 
kuris rodė jį esant svetimšalį, o jo bendrininkas, truputį atsargesnis, taip 
pat į jo klausimus atsakydavo rusiškai; iš kalbos buvo aiškiai matyti, kad 
ir jis svetimšalis. 

- Kaip, - kalbėjo pirmasis, - tamsta atsiradai tame pačiame laive, kuriuo 
ir aš keliauju? Keista! Aš tamstą mačiau pokylio metu caro rūmuose 
Maskvoje, paskui, rodos, Nižnij Novgorode, o štai dabar tamsta čia. 

- Taip, tamsta neapsirikai, - ramiai atsakė antrasis. 

- Turiu atvirai prisipažinti, kad šiame laive tamstos sutikti nesitikėjau. 
Ypač, kai tamsta sekioji paskui mane. 

- Aš nesekioju paskui tamstos, mielasis, aš keliauju prieky tamstos. 

- Prieky, prieky; gerai, sakykim, kad mes vykstame greta vienas antro, 
žingsnis į žingsnį, kaip du kareiviai parado metu; ir, galimas daiktas, kad 
aš tamštą aplenks... | | 

- Atvirkščiai, aš tamstą aplenksiu! 

- Mes tai pamatysime, kai atsidursime karo veiksmų zonoje; bet iki to 
laiko, trauk tave velniai, būsime kelionės draugai. Tapti konkurentais dar 
proga atsiras! 

- Tamsta nori pasakyti - priešininkais! 

- Tegul būna priešininkais! Tamstos žodžiuose, mano mielas pone, yra 
daug tiesos, kuri man labai patinka. Susitikęs su tamsta, bent žinai, kaip 
turi elgtis! 

- Ir kas čia bloga? 

- Žinoma, kad nieko bloga! Bet aš pasirengęs mūsų tarpusavio santy- 
kius sutvarkyti. 

- Nair kas, sutvarkyk! Aš neprieštarauju. 

- Tamsta vyksti į Permę... kaip ir aš? 

- Kaip ir tamsta. 

- Ir, matyt, iš Permės tamsta pasuksi į Jekaterinburgą, nes tai pats 
geriausias ir patikimiausias kelias atsidurti už Uralo? 

- Galimas daiktas. 

- Pervažiavę sieną, mes atsidursime Sibire, taip sakant, pačiame 
sukilimo centre. 

- Aišku. 

- Ir tada, tik tada teks pasakyti: “Kiekvienas už save, o Dievas už... " 

- O Dievas už mane. 

- Dievas atsižvelgs tik į tamstą! Net mane juokas ima! Tačiau prieky 
dar aštuonios dienos kelionės ir, atsimindami tai, kad naujienos nekris ant 
mūsų kaip lietus iš dangaus, būsime kolegos iki to laiko, kol tapsime 
konkurentais. 

- Priešininkais! 

- Taigi, priešininkais! -Bet iki to laiko veiksime išvien ir nekenksime viens 
antram! Be to, aš prižadu tamstai atsiminti viską, ką tik pastebėsiu... 

- O aš viską, ką tik išgirsiu. i 

- Sutariam? 

- Taip. 

- Tamstos ranką? 

- Prašom. 

Pirmasis pašnekovas plačiais išskėstais rankos pirštais spustelėjo du 
pirštus, kuriuos jam flegmatiškai atkišo antrasis. 

- Beje, - pastebėjo pirmasis, - šiandien lygiai 10 valandą ir 17 minučių 
aš spėjau perduoti telegrafu savo pusseserei įsakymo tekstą. 

- O aš pasiunčiau šią žinią “Daily Telegraph" rytą 10 valandą ir 13 
minučių. 

- Bravo, pone Bliuntai. 

- Tamsta labai malonus, pone Žolivė. 

Prancūzų korespondentas familiariai atsisveikino su anglu, kuris atsa- 
kė į jo atsisveikinimą šaltai ir trumpai linktelėjęs galvą. 

Šių dviejų naujienų medžiotojų gubernatoriaus įsakymas nelietė, nes 
jiedu nebuvo nei rusai, nei svetimšaliai iš Azijos. Abu iš-Nižniį Novgorodo 
išvyko todėl, kad ir vienas, ir antras siekė vieno ir to paties tikslo. Supran- 

tama, kad jiedu dėl šios priežasties pasirinko tolygias susisiekimo prie- 
mones ir keliavo ta pačia kryptimi iki Sibiro stepių. 

Nors jie buvo ir draugai, ir priešai, bet iki to laiko, kol prasidės “"medž- 
ioklė“, jie turėjo dar aštuonias dienas. O jau tada, - kas bus vikresnis! 

Šiaip ar taip, tačiau per pietus tą dieną ir prancūzas, visada atviras ir 
net per daug plepus, ir anglas, visada šaltas ir mokąs save tvardyti, gėrė 
tikrą "Kliko", kurio butelis kainavo net 6 rublius ir kuris buvo pagamintas 
iš geriausios ir šviežiausios beržų sulos. 

Girdėdamas Alkido Žolivė ir Hario Bliunto pokalbį, Strogovas pagalvo- 
jo: | 

“Tai smalsūs ir nelabai kuklūs žmonės, kurie veikiausiai su manim dar. 
susitiks pakelyje. Atrodo, kad man būtų naudinga nuo jų laikytis kiek 
atokiau". 

Rygietė pietų neatėjo. Ji miegojo savo kajutėje, nes Strogovas liepė 
jos nežadinti. Vakare ji taip pat nepasirodė "Kaukazo" denyje. 

Nusileidus saulei, pradėjo temti, oras pastebimai atvėso, ir po tokios 
didelės dienos kaitros Keleiviai godžiai traukė į plaučius orą. Jau buvo 
vėlu, tačiau daugumas dar negalvojo skirstytis į kajutes arba eiti į salę. 
Susėdę ant suoliukų, keleiviai kvėpavo lengvu vėjeliu, kuris dvelkė laivui 
greitai plaukiant. 

Šiose vietose tuo metų laiku naktys trumpos. Tai palengvino sunkų 
vairininko darbą belenkiant kitus laivus, plaukiančius Volga aukštyn ir 
žemyn. 

Tačiau tarp vienuoliktos ir antros valandos beveik visai sutemo, nes 
danguje švietė tik jaunas mėnuo. Tuo metu keleiviai miegojo ir tik garlaivio 
rato sparnai, atsimušdami į vandenį, trikdė tylą. | 

Nesuprantamas nerimas, kuris persekiojo Strogovą, neleido jam už- 
migti visą naktį. Jis vaikščiojo šen ir ten po laivo užpakalinę dalį. Pagaliau 
Strogovas pateko į laivo priešakinę dalį ir atsirado antrosios bei trečiosios 
klasės patąlpose. 

Tenai keleiviai miegojo ne tik ant suolų, bet ir ant dėžių, ant ryšulių ir 
net ant plikų denio grindų. Tik apšepę matrosai stovėjo bake. Dvi šviesos 
- viena žalia, antra raudona - mirksinčios žibintuose, esančiuose prie 
dešinio ir kairio borto, įžulniais šviesos ruožais apšvietė laivo šonus. 
Reikėjo būti labai atsargiam, kad neužvirstum ant miegančių, netvarkingai 
išsivarčiusių vienur ir kitur keleivių. 

Didesnė jų dalis buvo valstiečiai, įpratę miegoti ant plikos žemės, todėl 
jie pasitenkino ir denio lentomis. Tačiau ir jie kažin ar apsidžiaugtų, jeigu 
kas nors juos pažadintų paspirdamas bato smaigaliu. 

Strogovas stengėsi nieko neužkabinti.Atsargiai žingsniuodamas į kitą 
laivo galą, jis tik ir tegalvojo, kaip išsklaidžius miegą. Pasiekęs priešakinę 
laivo dalį, jau rengėsi pasikelti į baką, kai staiga išgirdo čia pat netoli kažką 
besikalbant. Strogovas staiga sustojo. Tamsoje jis negalėjo pastebėti 
žmonių ir girdėjo tik jų balsus. 

Strogovas jau norėjo Žengti toliau, tik staiga jo ausis pasiekė keli žodžiai 
tąja keista kalba, kuri jau vieną kartą jį nustebino aną naktį turgaus aikštėje. 

Jis instinktyviai sustojo ir atidžiai įsiklausė. Bako šešėly Strogovas 
buvo nematomas, bet ir jis negalėjo kalbančiųjų matyti. Jam teko pasiten- 
kinti pasiklausymu. 

Pirmi žodžiai, kiriuos jie ištarė, Strogovui buvo nereikšmingi, tačiau iš 
jų jam pasisekė sužinoti, kad tai buvo tie patys vyras ir moteris, kurių 
pasikąlbėjimą jis girdėjo Nižnij Novgorode. Jis tada dar labiau susidomėjo 
ir pradėjo atidžiai klausytis. Ir tikrai, galimas daiktas, kad šie čigonai, kurių 
pokalbio nuotrupą jis atsitiktinai išgirdo, būdami ištremti, plaukė šiuo 
laivu. Netrukus jis visai aiškiai išgirdo klausimą ir atsakymą totorių kalba: 

- Sako, kad caro kurjeris išvyko iš Maskvos į Irkutską? 

- Taip pasakoja, Zangara, bet jis atvyks labai pavėlavęs arba visa 
neatvyks! 

Strogovas, išgirdęs tokį atsakymą, nejučiomis krūptelėjo. 

Jis stengėsi sužinoti, ar šie vyras ir moteris tikrai buvo tie, kuriuos jis 
įtarė, bet buvo taip tamsu, jog pamatyti jam nepavyko. 

Po kelių minučių Strogovas, niekieno nepastebėtas, nuėjo į laivc 
užpakalį ir nuošaliai atsisėdo parėmęs galvą rankomis. Galima buvc 
pamanyti, kad jis miega. Tačiau iš tikrųjų jis nemiegojo ir neramiai mąstė 
“Nejaugi jau žinoma apie mano išvykimą? Ir kam tai reikia Žinoti?" 


VIII 


Kitą, birželio 18 dieną, 6 valandą 40 minučių ryto "Kaukazas" įplauke 
į Kazanės prieplauką, kuri yra už septynių kilometrų nuo Kazanės miesto 
Šis miestas stovi Volgos ir Kazankos santakoje. Tai žymiausias guberni 
jos, stačiatikių vyskupijos ir universiteto miestas. Šios gubernijos gyven 
tojai eks mišrūs: čeremisai, „mordviai, čiuvašai, voguliai, votiakai | 
azijietišką gyvenimo būdą. 

Nors miestas buvo toli nuo prieplaukos, tačiau krantine vaikščioj. 
daug žmonių. Matyt, susirinko sužinoti naujienų, nes Kazanės guberna 

torius išleido tokį pat įsakymą, kaip ir jo kolega Nižnij Novgorodo guber- 
natorius. Prieplaukoje buvo daug totorių, apsivilkusių švarkais trumpom 
rankovėm ir užsidėjusių smailiais plačiais kraštais kepures. Kiti, apsigau- 
bę skraistėmis ir užsidėję ant galvos bašlikus, buvo panašūs į lenkų 
žydus; moterys ant krūtinės nešiojo išsiuvinėtas atlankas, o ant galvos - 
pusmėnulio pavidalo diademas. Visi grūdosi, triukšmavo ir ginčijosi. 

Policijos karininkas ir keletas kazokų, įsimaišę į minią, rimbais stengėsi 
palaikyti tvarką ir praskindavo kelią tiems, kurie norėdavo įlipti į garlaivį 
arba iš jo išlipti, ir atidžiai stebėjo kiekvieną keleivį. Daugumas keleivių 
buvo azijiečiai; tik keletas valstiečių su savo šeimomis vyko į Kazanę. 

Strogovas nekreipė dėmesio į šį didelį judėjimą, kuris paprastai būna 
visose prieplaukose, kai tik pasirodo garlaivis. Šioje prieplaukoje garlaiviui 
teks stovėti visą valandą, kaip tik tiek, kiek reikia kurui pakrauti. 

Strogovas nė negalvojo išlipti iš laivo: jis nenorėjo palikti vienos savo 
jaunosios kelionės draugės, kuri vis dar nesirodė denyje. 

Abu žurnalistai jau sukruto dar prieš saulėtekį. Skubiai išlipo į krantą 
ir, kiekvienas eidamas į savo pusę, įsimaišė minion. Strogovas pastebėjo 
vienoje pusėje su užrašų knygute rankose Harį Bliuntą, kuris joje piešė 
kai kuriuos tipus ir įrašinėjo pastabas, antroje pusėje - Alkidą Žolivė, kuris 
tenkinosi pokalbiais, nes visai pasitikėjo puikia savo atmintimi, nuo kurios 
niekas negalėjo pasislėpti. 

Žinia, kad sukilimas įgavo rimtą pobūdį, pasklido po visą Rytų Rusiją. 
Susisiekimas tarp Sibiro ir Imperijos centro buvo beveik nutrauktas. 
Susirinkę Kazanės prieplaukoje keleiviai, nors patylomis, tačiau daug apie 
tai kalbėjo, ir Strogovas, lipdamas iš laivo, visa tai aiškiai girdėjo. 

Šios kalbos jo nenuramino; jis apgailestavo, kad nėra anapus Uralo 
ir kad pats negali sužinoti tikrosios padėties. 

Tarp keleivių, kurie išlipo iš laivo, Strogovas pažino minią čigonų, 
kuriuos vakar matė Nižnij Novgorodo mugėje. Laivo denyje buvo tas pats 
senas čigonas ir moteris, kurie anuomet jį palaikė šnipu. Su jais, be 
nuo penkiolikos iki dvidešimties metų amžiaus, apsigaubusios suplyšu- 
siomis skaromis, iš po kurių švytėjo blizgučiais siuvinėtos suknelės. 

- Keista! - pagalvojo Strogovas, - visas šis čigonų būrys per kiaurą 
dieną tūnojo laive, o naktį išsėlino į denį. Ar tik jie nesislėpė? 

Strogovas jau neabejojo, kad žodžiai; kurie tiesiog lietė jo asmenį, 
buvo ištarti šių tamsių čigonų; juos tarė anas senas čigonas ir moteris, 
kurią jis vadino mongolišku vardu Zangara. 

Strogovas instinktyviai pasisuko į laivo laiptų pusę tą akimirką, kai 
čigonų būrys rengėsi jį palikti, kad jau nebesugrįžtų. 

Senasis čigonas stovėjo nuošaliai ramus, nuleidęs galvą. Iš jo elgesio 
buvo galima pastebėti, kad jis veikiau vengia, negu nori atkreipti kitų 
dėmesį. Jo suplyšusi, nuo saulės nublukusi kepurė nusmuko žemai ant 
raukšlėto veido. Jo sulinkusi nugara kyšojo iš skarmalų, į kuriuos jis buvo 
glaudžiai susisupęs, norš lauke buvo karšta. Iš menko apdaro būtų 
sunku ką pasakyti apie jo figūrą ir ūgį. Šalia jo stovėjo apspurusi čigonė 
Zangara - apie trisdešimt metų amžiaus moteris, aukšta, liekna, nuosta- 
biomis akimis ir auksu spindinčiais plaukais. 

Kai kurios šokėjos savotišku, ypatingu grožiu traukė keleivių akis. 
Apskritai jos buvo gražuolės, kokių pasitaiko tarp šių amžinų klajoklių. 

Viena iš jų būrelio dainavo kažkokią linksmą dainelę, tačiau Strogovas 
tos dainelės negirdėjo. Jam pasirodė, kad čigonė Zangara keistomis 
akimis į jį pasižiūrėjo, tarytum norėdama ilgam įsiminti kiekvieną jo veido 
bruožą. 

Zangara iš laivo išlipo paskutinė, kai jau senis su šokėjomis buvo 
krante. 

- Įkyri Ččigonė! - pagalvojo Strogovas. - Ar tik ji nebus pažinusi tą Žmogų, 
kurį vakar Nižnij Novgorode pavadino šnipu? Tų prakeiktų čigonų akys 
kaip kačių: jos mato ir naktį... 

Strogovas jau buvo besirengiąs pasekti Zangarą ir jos būrelį, tačiau 
kažkodėl susilaikė. 

- Ne, - pagalvojo jis, - tai būtų neatsargu; jeigu aš griebčiausi priemonių 
šiam čigonui su visu jo būriu sulaikyti, tai mano inkognito galėtų iškilti 
aikštėn. Be to, jie jau išlipo iš laivo ir pirma, negu peržengs sieną, aš būsiu 
jau toli anapus Uralo. Žinoma, jie gali pasukti į kelią, kuris eina nuo 
Kazanės į Išimą, tačiau šis kelias nepatogus, ir gerais Sibiro arkliais 
pakinkytas tarantasas visada aplenks čigonų kibitką. Na, Karpanovai, būk 
ramus! 

Beto, ir senasis čigonas su Zangara šiuo metu jau buvo dingę minioje. 

Jeigu Kazanė teisingai pavadinta “Azijos vartais", tai tik todėl, kad čia 
sueina du Sibiro vieškeliai. Strogovas pasirinko tą, kuris eina per Permę, 
Jekaterinburgą ir Tiumenę. Šis didelis pašto vieškelis, turįs daug važiuo- 
jamų arklių, yra finansuojamas valstybės ir tęsiasi nuo Išimo iki Irkutsko. 

Strogovas, pasirinkdamas šį vieškelį, pasielgė išmintingai, nes, jeigu 
čigonai vyktų kitu keliu nuo Kazanės Išimo link, tai jis juos lengvai aplen- 
ktų. | 

Po valandos suaidėjo laivo signalas. Jau buvo septinta valanda ryto. 
Pakrovimas baigtas, įjungtos mašinos ir laivas rengėsi išplaukti. 

Keleiviai, vykstą iš Kazanės į Permę, jau buvo denyje; tą akimirką 
Strogovas pastebėjo, kad vietoje dviejų žurnalistų į laivą sugrįžo tik vienas 
Haris Bliuntas. 

Ar tik Alkidas Žolivė nebus pasivėlavęs? 

Tačiau tą pat valandėlę, kai atkabino inkarą, atbėgo uždusęs Alkidas 
Žolivė. Laipteliai jau buvo nuimti ir laivas kiek pasistūmėjęs nuo kranto, 
bet Žolivė nenusiminė: kaip vikrus klounas stryktelėjo ir atsirado denyje, 
atsidūręs beveik savo draugo glėby. | | 

- Aš tariau, kad "Kaukazas" paliks tamstą. 

- Brrr! - purkštelėjo Alkidas Žolivė. - Aš suskubčiau tamstą pavyti, nors 
man reikėtų pasisamdyti visą laivą, žinoma, už mano pusseserės pinigus, 
arba vykti pašto karieta mokant po 20 kapeikų už varstą ir arklį. Ką 
padarysi? Telegrafo stotis toli nuo prieplaukos. 

- Tamsta buvai telegrafo stoty? - paklausė sučiaupęs lūpas Haris 
Bliuntas. 

- Taip, - atsakė šypsodamasis patenkintas Alkidas Žolivė. 

- Ir telegrafas priima telegramas iki Kalyvanės? 

- Šito aš nežinau; tačiau galiu tamstą patikinti, kad telegrafas tarp 
Kazanės ir Paryžiaus veikia tvarkingai. 

- Tamsta pasiuntei telegramą savo pusseserei? 

- Žinoma. 

- O ką tamsta sužinojai?.. 

- Klausyk, tėtuši, - atsakė pamėgdžiodamas rusus Alkidas Žolivė, - aš 
pakankamai gudrus, tačiau nenoriu nuo tamstos ką nors nuslėpti. Toto- 
riai, chano Feofaro vadovaujami, jau užėmė Semipalatinską ir slenka 
Irtišiumi žemyn. Pasinaudokite šia proga! | 

Haris Bliuntas nežinojo tokios svarbios naujienos. Jo konkurentas, 
matyt, sužinojo iš kokio nors Kazanės gyventojo ir jau pasiuntė žinią 
Paryžiuj, aplenkdamas savo kolegą. Bliuntas, susidėjęs rankas už nuga- 
ros, tylėdamas nuėjo į kitą denio pusę. 

Apie dešimią valandą ryto į denį atėjo jaunoji rygietė. Strogovas, 
ištiesęs ranką, nuėjo jos pasitikti. 

- Pasigrožėk, sesut, - tarė jis vesdamas ją prie laivo krašto. 

Ir tikrai, vieta buvo graži ir verta dėmesio. Garlaivis artėjo prie Volgos 
Ir Kamos santakos, kurioje sruvena toks pat vanduo, kaip ir dešiniajame 
Volgos intake Okoje, įtekančioje ties Nižnij Novgorodu. Apaugę miškais, 

šios plačios upės krantai buvo nuostabūs. Keletas baltų burinių laivų 
raižė puikų jos vandens paviršių. 

Tačiau gamtos grožis nė vienai valandėlei negalėjo atitraukti jaunos 
merginos Minčių. Ji turėjo vienintelį tikslą - kaip nors greičiau pasiekti 
pageidaujamą vietą, ir, kai pažvelgdavo į rytus, net jos akys nušvisdavo. 

Ji valandėlę mąstė; paskui atsigręžė į Strogovą ir paklausė: 

- Koks atstumas nuo Maskvos? 

- 1000 kilometrų, - atsakė Strogovas. 

- Tik 1000 iš 7500! - sušuko ji. 

Laive paskambino pusryčiams.-Nadia nuėjo su Strogovu į valgomąjį. 
Strogovas valgė su apetitu, tačiau Nadia mažai, gal todėl, kad buvo 
neturtinga ir turėjo skaitytis su išlaidomis. Strogovas jai padavė meniu, o 
ji, vengdama prabangos, pasirinko kulebiaką - pyragą su kiaušiniais, 
ryžiais ir kapota mėsa, smulkiai supjaustytų raudonų kopūstų, ikrų ir 
arbatos. Strogovas turėjo prisitaikyti prie jos skonio ir užsisakė tokį pat 
valgį. | 

Pusryčiai ilgai neužtruko ir buvo nebrangūs; per dvidešimt minučių jie 
papusryčiavo ir vėl pasikėlė į denį. Jiedu susėdo nuošalioj vietoj, Nadia 
pusbalsiu, kad negirdėtų pašaliniai, pasakojo: 

- Brolau, aš tremtinio duktė; mano vardas - Nadežda Fiodorova; prieš 
mėnesį Rygoje mirė mano motina ir aš dabar vykstu pas tėvą į Irkutską. 

- Aš irgi keliauju į Irkutską, - atsakė Strogovas, - ir kaupsiu visas jėgas, 
Nadežda, kad pristatyčiau tamstą ten sveiką ir linksmą. 

- Ačiū, brolau! - atsakė Nadia. 

Strogovas jai pranešė, kad jis turįs specialų kelionės liudijimą keliauti 
po Sibirą ir kad rusų valdžia jiems nedarysianti kliūčių. | 

Nadiai daugiau nieko ir nereikėjo. Atsitiktinai susitikusi su geru jaunu 
žmogumi, ji tiek tegalvojo, kad, jam padedant, ji veikiau pasieksianti savo 
tėvą. 

- Aš turėjau leidimą vykti į Irkutską, bet pagal Nižnij Novgorodo guber- 
natoriaus įsakymą šis leidimas nustojo galios, ir jeigu ne tu, brolau, aš 
nebūčiau galėjusi išvažiuoti iš miesto, kuriame tu mane radai, ir kur, 
veikiausiai, aš būčiau mirus iš nusiminimo. 

- Nadia, nejaugi tu, būdama tokia silpnutė, ryžais vykti į tokią didelę ir 
pavojingą kelionę, kaip Sibiras! 

- Tai buvo mano prievolė, brolau. | 

- Nejaugi tu nežinojai, kad sukilėlių apsiaustas kraštas tapo neperva- 
žiuojamas? | 

- Kai aš išvykau iš Rygos, apie totorių įsiveržimą nieko nežinojau, - 
atsakė jaunoji rygietė. - Apie tai aš sužinojau tik Maskvoje. 

- Ir to nepaisydama, tu vis dėlto pasiryžai keliauti? 

- Aš vykdžiau savo pareigą. 

Šiais žodžiais mergaitė parodė nepaprastą drąsą. Ji vykdė savo 
pareigą nė kiek nesvyruodama. Nadia papasakojo apie savo tėvą Vasilijų 
Fiodorovą, kuris buvo geras gydytojas, vertėsi Rygoje praktika, laimingai 
ir pavyzdingai gyveno su savo šeima. Tačiau vieną dieną susekė, kad jis: 
priklauso vienai slaptai organizacijai. Areštavo, nuteisė ištremti į Irkutską, 
ir žandarai, paskelbę jam šį sprendimą, tuoj jį įvykdė. 

Vasilijus Fiodorovas vos spėjo apkabinti savo žmoną ir dukterį, kuri, 
netekusi tėvo, liko be jokios globos ir pragyvenimo šaltinio. 

Ir štai jau praslinko dveji metai, kai jis apsigyveno Rytų Sibiro sostinėje 
ir tenai, kad irkaip jam sunku, tebesiverčia medicinos praktika. Jeigu šalia 
jo būtų Žmona ir duktė, jis rodos, būtų patenkintas ir laimingas, nors tiek, 
kiek gali būti laimingas tremtinys, vargstąs svetimam krašte. Tačiau ponia 
Fiodorova buvo tokia silpna, jog negalėjo išvykti iš Rygos; praėjus viene- 
riems metams ir aštuoniems mėnesiams po vyro ištrėmimo, ji mirė ant 
dukters rankų. Nadia, likusi vienui viena, gavo rusų konsulo leidimą vykti 
pas tėvą įlrkutską. Ji, prieš išvykdama, parašė tėvui, kad atvažiuojanti pas 
jį. Nors ir labai mažai turėjo lėšų kelionei, tačiau tvirtai pasiryžo. 

- Toliau man Dievas padės, - baigė Nadia. 

Tuo metu laivas sparčiai plaukė upe aukštyn; žemę gaubė žavi naktis, 
dvelkė malonus ir vėsus vėjelis. Iš garlaivio kamino veržėsi ir kilo aukštyn 
daugybė žiežirbų; apačioje šniokštė vanduo ir laivą pasiekdavo staugi- 
mas vilkų, kurie nakties tamsoje bastėsi dešiniajame Kamos krante. 


IX 


Kitą, birželio 19 dieną, "Kaukazas" sustojo Permėje, paskutinėje Ka- 
mos prieplaukoje. Permės gubernija visų didžiausia iš visos Rusijos 
imperijos; ji tęsiasi už Uralo ir užima dalį Sibiro. 

Marmuro skaldyklos, druska, platinos rūda ir auksas, be to, anglies 
kasyklos - štai šio krašto pramonė ir turtas. Šių turtų dėka Permė kada 
nors gali iškilti ir ateityje tapti visų žymiausiu imperijos miestu, tačiau kol 
kas jame nieko ypatinga nebuvo; miestas labai nešvarus ir neturi jokių 
patogumų keleiviams. Tie, kurie vyksta iš Rusijos į Sibirą, šio trūkumo 
nejaučia, nes jie apsirūpinę viskuo, kas tik reikalinga; tačiau tie, kurie 

vyksta iš Vidurinės Azijos, nukeliavę tokią ilgą ir varginančią kelionę, 
pageidavo, kad pirmajame Europos mieste rastų jaukumą ir patogumą. 

Permėje keleiviai parduoda savo vežimus, kurie po ilgų kelionių Sibiro 
tyrais kiek apgenda, tačiau dar tinkami naudoti. Ten pat žmonės, keliau- 
jantieji iš Europos į Aziją, vasarą perka tarantasus, o žiemą roges, kuriomis 
keliauja savo tolimas keliones. 

Strogovas iš anksto buvo apsvarstęs kelionės programą, tik liko ją 
įvykdyti. 

Čia galima buvo gauti pašto karietą, kuria per trumpą laiką galima 
pervažiuoti Uralo kalnus, tačiau dabartinėmis sąlygomis šis pašto susi- 
siekimas buvo blogai organizuotas. Norėdamas būti savarankiu, Strogo- 
vas nesamdė pašto karietos; jis nusprendė pirkti vežimą ir vykti pastočių 
arkliais, ragindamas vežikus dovanomis. 

Tačiau, nelaimei, vykdydami gubernatoriaus įsakymą, kuris lietė Azijos 
kilmės svetimšalius, daugelis jų jau išvyko iš Permės, todėl Strogovui ir 
teko pasitenkinti tuo, kas liko netinkama nuo kitų. Būdamas caro kurjeris, 
Strogovas Europos Rusijoj galėtų drąsiai pateikti savo kelionės liudijimą 
ir visų stočių viršininkai mielai duotų jam geriausius arklius, bet jis jau 
buvo pervažiavęs Sibiro sieną, tad galėjo pasitikėti tik rublio galybe. 

Tačiau į kokį ekipažą kinkyti arklius: į vežėčias ar į tarantasą? 

Sibiro vežėčios - paprastas atviras medinis vežimas keturiais ratais; 
visos jo dalys - ratai, ašys, ienos, - viskas iš medžio, o atskiros dalys 
sujungiamos stora virve. Sį primityvų ir nepatogų ekipažą labai lengva 
pataisyti, jeigu kelionėje kas sulūžtų; rusų pakelėse pušų netrūksta. 
Šiomis vežėčiomis yra vežiojamas paštas ir joms kiekvienas kelias geras. 
Reikia pastebėti, kad, jei užpakaliniai ratai kur nors įklimptų, tai tada dar 
nenustojama vilties ir vykstama į stotį dviem priekiniais ratais ir tokia 
susisiekimo išeitis yra visai patenkinama. | 

Jeigu Strogovui nepasisektų gauti tarantasą, tai jis turėtų pasitenkinti 
vežėčiomis. 

Tiesą sakant, tarantasas taip pat nėra tobula susisiekimo priemonė. 
Jis lingių neturi; kaip ir vežėčiose, ir čia medžio daugiau negu geležies, 
tačiau jo keturi ratai, aštuonios devynios pėdos atstu nuo ašies vidurio, 
daro jį kur kas atsparesnį keliaujant klampiais ir neišlygintais keliais. 
Šoniniai sparnai apsaugo keleivius nuo purvo, o stiprus odinis gaubtas 
apsaugo vasarą Nuo stiprių audrų, kaitros ir smėlio. Be to, tarantasą, kaip 
ir vežėčias, galima greitai pataisyti; jis labai patvarus ir rečiau atsitinka, 
kad užpakaliniai ratai staiga atitrūktų ir liktų ant kelio. Strogovui po didelių 

pastangų pasisekė rasti tarantasą ir, galimas daiktas, kad šis buvo pa- 
skutinis visame mieste. | | | 

Nadia sykiu su Strogovu nuėjo ieškoti vežimo. Nors jie keliavo skirtin- 
gais tikslais, bet abu stengėsi veikiau gauti tarantasą ir kuo greičiausiai 
išvykti. ios 

- Sesut, - tarė Strogovas, - aš norėčiau tau rasti patogesnį vežimą. 

- Be reikalo manimi rūpinies; aš galėčiau eiti ir pėsčia, jeigu tik reikalas 
būtų, kad kuo greičiau pasiektume kelionės galą. | 

- Tavo pasiryžimu aš neabejoju, Nadia, tačiau varginanti kelionė ne 
moters jėgoms. 

- Aš iškęsiu visus nepatogumus, kokie tik pasitaikys, - atsakė jaunoji 
moteris. - Jėigu tu išgirsi nors vieną mano nusiskundimą, palik mane 
kelyje ir pats keliauk toliau. | 

Po pusvalandžio, pateikus kelionės liudijimą, trejetas pašto arklių buvo 
pakinkytas į tarantasą. Tai buvo gauruoti, neaukšto ūgio, bet ypač smar- 
kūs arkliai. Vieną visų stipriausią arklį vežikas pakinkė tarp ienų, kurių gale 
buvo pritvirtintas lankas, apsagstytas varpeliais; kiti du arkliai buvo prika- 
binti prie tarantaso iš vienos ir antros ienų pusės. Vietoje vadelių buvo 
įvadelėtos paprastos virvės. 

Nei Strogovas, nei rygietė neturėjo bagažo. Ir vienas, ir antras neap- 
sunkino savęs lagaminais, ne Strogovui reikėjo sparčiai keliauti, o Nadiai 
neleido kuklūs jos ištekliai. Šiuo atveju toks trūkumas buvo pageidautinas, 
nes bagažas tarantase galėjo netilpti arba, dar blogiau, vežime galėjo 
netilpti keleiviai. Be vežiko, kuris dėl savo akrobatiško paslankumo kaž- 
kokiu stebuklu laikėsi siauroje sėdynėje, tarantase galėjo tilpti tik du 
keleiviai. Vežikai keičiami kiekvieną kartą pamainant arklius. Tas, kuriam 
teko važiuoti pirmą distanciją, buvo kilimo sibirietis, kaip ir jo arkliai; toks 
pat gauruotas, ilgais, truputį apie kaklą pakirptais plaukais; ant galvos 
buvo užsidėjęs plačiais kraštais skrybėlę, susiveržęs raudonu diržu, ap- 
sivilkęs sermėga su kryžminiais atlapais ir su blizgančiomis, herbais 
papuoštomis sagomis. 

Vežikas, privažiavęs prie durų, pažiūrėjo į keleivius ir apsidairė. “Be 
bagažo!" - pagalvojo. - "Bet kur, kad juos velniai griebtų, jie užkišo jį? 
Atrodo, neturtingi". Vežikas reikšmingai susiraukė. | 

- Varnos, - tarė jis, nekreipdamas dėmesio, kad keleiviai girdi, - varnos, 
šešios kapeikos už varstą! | 

- Ne varnos, bet ereliai, - atsakė Strogovas, kuris puikiai pažino vežikų 
sąmojį. | 

Mat, ereliai mokėjo už varstą iki devynių kapeikų ir dar degtinei duo- 
davo. Strogovo žodžiai vežiką smagiau nuteikė ir jis linksmai supliauškino 
botagu. Rusų vežikai varnomis laiko tuos neturtingus arba šykščius 
keleivius, kurie arklių pamainose moka vežikams po 2-3 kapeikas už 
varstą. “Erelis" - keleivis, kuris nesidera dėl aukštos kainos, be to, dosnus 
degtinei. Aišku, "varna" negali reikalauti, kad ją lygiai taip pat greit vežtų, 
kaip ir "erelį. 

Nadia ir Strogovas sėdo į tarantasą. Dėl visa ko su savim pasiėmė 
truputį maisto, kuris juos nė kiek neapsunkino. Apie pusiaudienį trejetas 
truktelėjo, ir tarantasas skriste nuskrido, palikdamas užpakaly dulkių 
debesis. Tarantaso gaubtas nebuvo pakeltas, nes ore šutinte šutino. 
Kitam, ne rusui ir ne sibiriečiui, nepratusiam taip važiuoti, toks trejeto 
valdymas atrodytų labai keistas. Ir tikrai, vidurinis arklys, kad ir koks būtų 
kelias, bėgo vienodais, lygiais ir tvirtais žingsniais; kiti du - kraštiniai arkliai, 
rodos, temokėjo šuoliais lėkti, šokinėjo ir trūkčiojo į visas puses. Tačiau 
vežikas jų neplakė, o tik ragino garsiai pliauškindamas botagu: be to, 
nesigailėjo visokiausių pravardžiavimų, kuriais arklius krikštijo. Virvelinės 
vadelės buvo reikalingos tik tam, kad lekiančius arklius galima būtų 
pasukti į dešinę ar į kairę. Vežikas be paliovos šaukė: 

- Na, jūs, balandėliai! Pirmyn, mano mažyčiai. Skriskite, mano saka- 
lėliai; drąsiau tu kairysis; na, truktelk smarkiau, tėvuk! 

Tačiau, kai arklių žingsniai sulėtėdavo, pasipildavo gausūs ir pikti 
žodžiai, kurie, rodos, jautriems gyvuliams buvo suprantami. 

- Na, tu velnio lėle! Gyvam nulupsiu odą; vėžly, būk prakeiktas anam 
pasauly! 

Aišku, taip arklius valdyti vežikui veikiau reikėjo stiprios gerklės, negu 
stiprių raumenų; šiaip ar taip, tarantasas vis dėlto greit skriejo keliu, 
važiuodamas per valandą 12-14 kilometrų. Strogovas taip važiuoti buvo 
pripratęs. Jis puikiai žinojo, kad tarantasas nevengia nei akmenų, nei 
klampių vietų, nei išverstų medžių, nei griovių, kurių kely pasitaiko apsčiai; 
jis jau seniai buvo prie to pripratęs, ir dažni stuktelėjimai, nepaprastas 
kratymas ir kiti nepatogumai jo nestebino. Jo pakeleivei tai buvo naujiena, 
tačiau ji nesiskundė; pirmas kelionės valandas, nepaisydama smarkaus 
važiavimo, Nadia tylėjo. Bet vėliau, persekiojama vienos ir tos pačios 
minties - kaip greičiau nuvažiuoti, paklausė: 

- Aš manau, kad tarp Permės ir Jekaterinburgo trys šimtai kilometrų. 
Ar tiesa, brolau? 

- Tu neapsirikai, Nadia, - atsakė Strogovas, - o kai pasieksime Jeka- 
terinburgą, jau būsim Uralo papėdėj, priešingajame kalnų šlaite. 

- Per kiek valandų galima pervažiuoti kalnus? 

- Per keturiasdešimt aštuonias valandas, jeigu važiuotume dieną ir 
naktį. Mes turime važiuoti dieną ir naktį, Nadia, nes aš negaliu nė vienai 
minutei sustoti; iki Irkutsko reikia važiuoti neatsikvėpus. 

- Aš nesutrukdysiu tavęs nė vienai valandėlei, brolau; mes važiuosime 
per visą dieną ir naktį. j 

- Na, tada, Nadia, jeigu tik kelias bus laisvas nuo totorių, tai mums 
nereikės nė dvidešimt dienų, kad pasiektume kelionės tikslą. 

- Ar tu jau važiavai šiuo keliu? - paklausė Nadia. 

- Keletą sykių. 

- Žiemos metu mes galėtume važiuoti greičiau, kad ir lėtesniu žingsniu, 
ar tiesa? | 

- Taip, daug greičiau; bet tu, sesut, tada kentėtum nuo nepaprasto 
šalčio ir vėjo. 

- Koks čia vargas! Žiema - ruso draugas. 

- Taip, Nadia, bet kokią reikia turėti sveikatą, kad visa tai iškentėtum! Man 
pasitaikė būti Sibire tada, kai tyruose temperatūra buvo nukritusi 40 * C 
žemiau nulio. Ir nors buvau apsivilkęs gerais elnių kailiniais, vis dėlto 
jaučiau, kaip stingsta kojos batuose, kurių dugnas išklotas trimis kailiukų 
eilėmis, kaip tirpsta visi kūno sąnariai. Arkliai, būdavo, apšąla stora ledo 
pluta, net garai iš jų nasrų staiga užšąla. Mano butelyje degtinė taip 
sušaldavo, jog likdavo kieta kaip akmuo, ir paskui nebegalima buvo jos 
perpjauti net su peiliu!.. Tačiau mano rogės skriejo kaip viesulas. Ilgoje, 
baltoje lygumoje nėra jokių kliūčių - nei upių, kuriose reikėtų ieškoti 
brastos, nei ežerų, kuriuos reikėtų perplaukti laiveliais; visur stiprus ledas, 
kelias laisvas, nepavojingas. Tačiau kuria kaina buvo perkami šie pato- 
gumai, galėtų pasakyti tik tie, kurie negrįžo ir kurių lavonus giliai užkasė 
sniego kalnai. 

- Bet juk tu grįžai sveikas, brolau, - tarė Nadia. 

- Taip, bet aš sibirietis. Dar būdamas vaikas, eidavau su tėvu medžioti, 
užsigrūdinau. Tačiau, kai tu man pasakei, Nadia, kad žiema nesulaikytų 
tavęs, kad tu pasiryžusi keliauti vienui viena, stoti į atvirą kovą su žiauriu 
Sibiro klimatu, aš jau įsivaizdavau tave palaidotą po. sniego gūbriais, 
sušalusią ir žuvusią. 

- Kiek sykių tau teko žiemos metu vykti per tyrus? - paklausė mergaitė. 

- Tris sykius, kai vykau į Omską. 

- O kokiu reikalu vykai į Omską? | 

- Aplankyti motinos, kuri manęs laukė. 

-Na, oašvykstu į Irkutską, kur manęs laukia tėvas. Aš jam noriu nuvežti 
paskutinius motinos žodžius! Todėl tau turbūt aišku, kodėl niekas man 
nesukliudys keliauti. 

- Tu drąsi mergina, Nadia, - tarė Strogovas, - pats Dievas tave lydėtų. 

Tą dieną tarantasas skriejo greitai; vežikai keitėsi kiekvienoj stoty. 
Kalnų ereliai negalėtų piktintis, kad jų vardas žeminamas. Dideli pinigai 
už kiekvieną arklį ir gausūs arbatpinigiai vežikų akyse kėlė keleivių auto- 
ritetą. Galimas daiktas, kad stočių viršininkai po tokio gubernatoriaus 
įsakymo buvo nustebę, kad jaunas vyras ir jo sesuo, matyt, rusai, laisvai 
keliauja po Sibirą, kurio sienos kiekvienam kitam uždarytos; tačiau jų 
dokumentai buvo visai tvarkoj, vadinasi, nevalia jiems trukdyti. Stulpai, 
žymintys varstus, žaibo greitumu vienas po kito nyko tarantaso užpakaly. 

Iš Permės į Jekaterinburgą, be Strogovo ir Nadios, važiavo ir daugiau 
keleivių. Pirmoje stotyje caro kurjeris sužinojo, kad jų prieky nuvažiavo 
karieta; kadangi arklių kol kas nestigo, tad jis nekreipė į tai dėmesio ir 
nusiramino. | 

Pervisą dieną sustodavo tik pavalgyti. Pašto stotyse galima pernakvoti 
ir pavalgyti. Jeigu to malonumo tenai pritrūktų, tai kiekvieni rusų valstiečio 
namai.būtų ne mažiau vaišingi. Šiuose kaimuose, kurie visi vienas į kitą 
panašūs, su baltomis cerkvėmis žaliais stogais, keleivis gali pasibelsti į 
kiekvienas pasitaikiusias duris ir jos jam bus atidarytos. Jį pasitiks malo- 
niai šypsodamas kaimietis, kuris atsilankiusiam svečiui džiugiai išties 
ranką. Svečią pasitiks su duona ir druska ir jis netrukus pasijus lyg savo 
namuose. Vaišingas ir nuoširdus šeimininkas pats pasispaus, kad tik 
galėtų užleisti vietą savo svečiui. Mat, sibiriečių įsitikinimu, svečią pats 
Dievas siunčia. | 

Vakare atvykus į stotį, Strogovas, smalsumo vedamas, stoties viršinin- 
ko paklausė, prieš kelias valandas iš šios stoties išvažiavo karieta, kuri 
važiuoja jų priešakyje. 

- Jau apie porą valandų, mielasis, - atsakė stoties viršininkas. 

- Karieta? 

- Ne, vežėčios. 

- Kiek keleivių? 

- Du. 

- Ar jie greitai važiuoja? 

- "Ereliai". 

- Skubiai kinkykit! 

Strogovas ir Nadia, nusprendę niekur nesustoti, važiavo visą naktį. 

Oras buvo puikus, tačiau jau buvo jaučiama, kad ore po truputį 
kaupiasi elektra, darėsi vis tvankiau. Nė vienas debesėlis netemdė žvai- 
gždžių ir rodės, kad nuo žemės kyla šiltas rūkas. Toks oras pranašavo 
audrą, kuri Sibire būna labai žiauri. 

Strogovas, sugebąs nuspėti oro permainą, jautė, kad netrukus kils 
baisi audra. 

Naktis praslinko be jokių ypatingų įvykių. Nors tarantasas, šokinėda- 
mas per akmenis ir griovius, nepaliaujamai smarkiai kratė, Nadiai vis dėlto 
pasisekė keletą valandų numigti. Iki pusės nuleistas gaubtas dar leido 
kvėpuoti oru, kurio godžiai ieškojo krūtinė tvankiame ore. 

Nepasitikėdamas vežikais, kurie greit užmiega pasostėje, Strogovas 
per visą naktį nemiegojo. Nė viena valanda nebuvo sugaišta nei kelionėje, 
nei keičiant arklius. 


Rytojaus dieną, birželio 20, 8 valandą ryto, rytuose pasirodė pirmieji 
Uralo kalnų kontūrai. Tuo tarpu ši didžiulė kalnų grandis, skirianti Europos 
Rusiją nuo Sibiro, dar buvo toli ir prie kalnų privažiuoti būtų galima tik ne 
anksčiau kaip vakare. Vadinas, per kalnus bus keliaujama tik kitą naktį. 
Visą dieną dangus nepaliaujamai niaukėsi ir oro temperatūra tapo kiek 
pakenčiamesnė, tačiau besiartinanti audra vis dėlto buvo jaučiama. Žino- 
ma, atsižvelgiant į šiuos pavojus, būtų daug išmintingiau truputį lukterėti 
ir nakties metu per pavojingus kalnų tarpeklius nevažiuoti. Strogovas būtų 
mielai sustojęs, jeigu galėtų laukti. Tačiau, kai paskutinėje stotyje vežikas 
atkreipė jo dėmesį į griaustinį, kuris pasigirdo kalnuose, jis tik paklausė: 

- Ar vežėčios mūsų prieky važiuoja visą laiką? 

- Taip. 

- Keliomis valandomis jie mus aplenkė? 

- Maždaug viena valanda. 

- Pirmyn! Jeigu iki kitos dienos ryto būsime EL gausi 
degtinei trigubai. 

Strogovo dosnumo paragintas, vežikas skubino arklius, tačiau netru- 
kus Uralo kalnuose turėjo kilti baisi audra. 


J 

Tarp Europos ir Azijos Uralo kalnų virtinė tęsiasi beveik 3 000 kilometrų. 
Vardas "Ural" - totorių kilimo, reiškia "diržą". Nuo Siaurės ledyniuotojo 
vandenyno pakrančių šie kalnai traukiasi net iki Kaspijos jūros. 

Tai tokia tat buvo siena, kurią Strogovas turėjo pervažiuoti iš Rusijos į 
Sibirą. Pasirinkdamas kelią, einantį į Rytų Uralo kalnų pusę nuo Permės 
Jekaterinburgo link, jis pasielgė išmintingai. Šis kelias buvo kur kas geresnis 
ir ne toks pavojingas: Šiuo keliu iš Vidurinės Azijos į Sibirą gabenamos 
prekės. Vienos nakties pakaktų pervažiuoti kalnus, žinoma, jeigu kelyje 
nesutrukdytų koks netikėtas įvykis. Nelaimei, pirmieji griaustinio trenksmai 
pranašavo audrą, kuri, sprendžiant iš visko, žadėjo būti baisi. 

Strogovas visų pirma pasirūpino, kad jaunoji jo bendrakeleivė būtų 
kiek galima geriau apsaugota. Vežimo gaubtą, kurį lengvai galėtų nuplėšti 
audros sūkuriai, stipriai kryžmais aprišo virvėmis, padvigubino kraštinių 
arklių viržius, dėl atsargumo apvyniojo šiaudais ratų ašis ir stipinus, kad 
būtų stipresni ratai ir kad sumažintų kratymą, kurio nakties metu sunku 
išvengti. Pagaliau, priekinę ir užpakalinę vežimo ašį sujungė medžio šaka 
ir abu šakos galus pririšo storomis virvėmis. 

Nadia su Strogovu atsisėdo tarantase šalia vienas antro. Jų priekyje 
kabojo odinė užuolaida, kurią kiekvienu momentu galima užtraukti, kad 
apsisaugotum nuo lietaus ir vėjo. 

Du dideli žibintai, stipriai prikabinti kairėje vežimo pusėje, įžulniai 
skleidė blankią šviesą, kuri silpnai apšvietė kelią. Ši šviesa rodė tarantaso 
kryptį; jeigu ji negalėjo tinkamai nušviesti kelio per tirštą rūką, tai, geriausiu 
atveju, galėjo apsaugoti nuo susidūrimo su kitu vežimu. 

- Na, dabar mes jau pasiruošę, Nadia, - tarė Strogovas. 

- Važiuojam, - atsakė mergaitė. 

Tarantasas pajudėjo ir ėmė kilti į Uralo prieškalnes. 

Dar tebuvo vakaro aštunta valanda, saulė vos tik pradėjo leistis, tačiau 
jau buvo labai tamsu, nors šioje platumoje sutemos trunka ilgai. 

Milžiniški tamsūs debesys kabėjo viršum kalnų ir nejudėjo, nes buvo 
visai ramu, tačiau nuotolis nuo žemės iki jų, matyt, keitėsi. Protarpiais jie 
sušvisdavo fosforine šviesa. Ir, rodos, ši šviesa po truputį artėjo prie 
Žemės; jos ratas siaurėjo, lyg norėdamas sutriuškinti visą kalną. Debesys 
kunkuliavo kaip verdantis vanduo ir audros sūkuriai vijo juos iš viršaus į 
apačią. Be to, kelias ėjo į viršų, šių milžiniškų debesų link, kurie buvo tokie 
tiršti, jog pro juos nebuvo matyti kalnų viršūnių. 

Dar truputį ir kelias susilies su debesimis. Jeigu neprapliups smarkiai 
lyti, tai miglos bus tokios tirštos, jog tarantasas jokiu būdu negalės slinkti 
toliau, nes bus pavojus nusiristi į bedugnę. Tuo tarpu Uralo kalnų gran- 
dinė nėra tokia aukšta. Aukščiausios viršūnės nesiekia nė 5000 pėdų 
aukščio. Kas tas amžinas sniegas, tenai nežino, o tas sniegas, kuris 
susirenka per žiemą, vasaros metu ištirpsta, nepalikdamas jokio pėdsako. 

Kadangi čia yra geležies ir vario rūdų, be to, randama ir brangakmenių, 
todėl į šias vietas susirenka dideli būriai darbininkų. Todėl dažniau sutin- 
kamos ir jų gyvenvietės; kelias,. nutiestas per plačias prarajas, visai 
tinkamas pašto vežimams važiuoti. 

Tačiau viskas, kas buvo lengvai įveikiama giedrą ir šviesią dieną, 
nakties metu, ypač, kai siaučia baisi audra, buvo visai neįmanoma. 

Strogovas žinojo, ką reiškia audra kalnuose, jis buvo prityręs Žmogus, 
todėl turėjo pagrindo manyti, kad tokia audra yra baisesnė, negu žiemos 
pūgos. Išvykstant lietaus dar nebuvo. Strogovas pakėlė odinę užuolaidą, 
kuri dengė tarantaso vidų, ir apsidairė į priekį bei į kitą kelio pusę, kur nuo 
blankios žibintų šviesos slankiojo fantastiški šešėliai... 

Nadia sėdėjo. nejudėdama, susidėjusi kryžmais rankas, ir žiūrėjo į 
priekį, kai tuo tarpu jos kelionės draugas pusiau išlindęs iš tarantaso, 
rodos, šaukė į pagalbą ir dangų, ir žemę. 

Staiga oras nurimo. Tačiau ši slaptinga ramybė pranašavo besiarti- 
nantį pavojų. Nevirpėjo- nė viena oro dalelytė. Atrodė, lyg gamta būtų 
pusiau užtroškus - sustingo ir nerodė jokio gyvybės ženklo. Būtų įsivie- 
špatavusi visiška tyla, jei ne smėly girgždą ratai ir sunkus kvėpavimas 
arklių, kuriems trūko oro, bei pasagų bildesys į kelio akmenis. 

Kelias buvo nykus kaip dykuma. Pakely dar nebuvo sutikę nė vieno 
keleivio, nė vieno raitelio; šią baisią naktį nebuvo nė vieno ekipažo, 
keliaujančio siauru Uralo kalnų tarpekliu. Aplinkui buvo nyku, paslaptinga 
ir šiurpu. Galingi Uralo kalnai stūksojo paskendę nepermatomoj miglų 
skraistėje. Aplinkui buvo tamsu, nei žiburėlio, nei gyvenvietės, nei gyvos 
būtybės balso. Reikėjo turėti labai svarbų reikalą, kad tokią naktį ryžtu- 
meis keliauti per šias kalnų baisybes. Aišku, Strogovas buvo pasiryžęs 
žūtbūt keliauti pirmyn ir nė kiek nesvyravo. Negalėjo sustoti nė vienai 
valandėlei. Iš anksto jis numatė visus netikėtumus, kurie galėjo juos ištikti 
kilus audrai. Be to, jam buvo labai įdomu, kas galėjo važiuoti prieky ir kas 
vertė juos taip skubėti. Kurį laiką net Strogovas ėmė aplinkui dairytis. Apie 
vienuoliktą valandą blykstelėjo ir ilgai nesiliovė žaibavę smarkūs žaibai. 
Jie akimirkai nušviesdavo viską aplinkui; ten ir šen iš abiejų kelio pusių 
švysčiojo milžiniškų drebulių siluetai. Kelio pakrašty, apačioje, žaibas 
nušviesdavo baisius tarpektius. 

Protarpiais tarantasas smarkiai sugirgždėdavo užvažiavęs. ant tilto, 
suręsto iš nelygių rąstų, kad būtų galima pervažiuoti per kokį griovį, kurių 
čia nemaža buvo. Orą pritvindė monotoniškas gaudesys, kuris juo auk- 
ščiau, juo stipresnis buvo. Prie visų šiurpių garsų prisidėdavo šūktelėjimai 

vežiko, čia piktais, čia vėl švelniais žodeliais besikreipiančio į savo vargšus 
gyvulius, kurie labiau pailso-nuo tvankaus oro negu nuo vingiuoto kelio. 

- Kelintą valandą mes pasieksime viršukalnę? - paklausė Strogovas vežėją. 

- Pirmą valandą ryto... jeigu tik iki ten nuvažiuosime, - atsakė šis 
purtydamas galvą. 

- Sakyk, drauguži, tu, regis, 2 ne pirmą kartą šiuose k:aštuose? 

- Ne, bet duok Dieve, kad šis būtų paskutinis. 

- Nejaugi tu bijai? 

- Aš nebijau, bet be reikalo, pone, važiavai. 

- Būtų geriau, kad aš būčiau pasilikęs? 

- Ei jūs, balandėliai! - atsakė vežėjas, tuo norėdamas parodyti, kad 
dabar reikia daugiau klausytis, o ne plepėti. 

Tolumoje pasigirdo kažkoks trenksmas, atrodė, kad iki šiol ramiame 
ore sujudo klaikios nematomos dvasios. Staiga švystelėjo akinanti žaibo 
juosta ir po to pasigirdo baisus perkūno trenksmas. Strogovas girdėjo, 
kaip suūžė ir susiūbavo milžiniškos drebulės. Kilo smarkus vėjo sūkurys, 
bet jis tepalietė tik viršutinį oro sluoksnį. Sausas traškėjimas rodė, kad kai 
kurie seni arba negiliai įsišakniję medžiai neišlaikė pirmo smarkaus au- 
dros pūstelėjimo. Keletas sulaužytų viršūnių persirito per kelią ir pranyko 
bedugnėje už dviejų šimtų žingsnių nuo tarantaso. 

Arkliai staiga sustojo. 

-.Na, jūs, balandėliai! - sušuko vežėjas ir jo botago pliaukšėjimas 
susiliejo su perkūno trenksmu. 

Strogovas stvėrė Nadiai už rankos. 

- Tu miegi, sesut? - paklausė jis. 

- Ne, brolau. 

- Būk viskam pasiruošusi. Štai ir audra! 

- Aš pasiruošusi. 

Strogovas vos spėjo užtraukti gaubtą, kai staiga kilo viesulas. Vežėjas, 
nušokęs nuo pasostės, stvėrė arklius už kamanų, nes visam ekipažui grėsė 
pavojus. Tikrai, tarantasas stovėjo kelio pasisukime, kur uraganas staugie 
staugė. Reikėjo jį paremti ne iš to šono, bet iš kitos pusės, į kurią pūtė vėjas, 
kitaip jis neišvengiamai apsiverstų ir nusiristų į bedugnę, kuri buvo kairėje 
kelio pusėje. Arkliai, atsidūrę smarkaus vėjo sūkury, stojo piestu, ir vežėjas 
jokiu būdu negalėjo jų suvaldyti. Iš pradžių švelniai iš draugiškai juos ramino, 
bet, matydamas, kad tai negelbsti, nebetvėrė pykčiu ir pradėjo stačiokiškai 
keikti. Tačiau tai nieko negelbėjo. Nelaimingi gyvuliai, nuolatinių žaibo blyk- 
snių apakinti, perkūno trenksmų išgąsdinti, galėjo nutrūkti ir pabėgti. 
Vežėjas jau nebeturėjo įėgos su jais susidoroti. 

Tą akimirką Strogovas vienu šuoliu iššoko iš tarantaso. Būdamas 
nepaprastai stiprus, jis lengvai sutramdė gyvulius. 

Tačiau uraganas stiprėjo. Šiame siaurame tarpeklyje vėjas staugė ir 
pūtė visu smarkumu. | 

Tą pačią akimirką krūvos akmenų ir nulūžę medžių kamienai su nepa- 
prastu triukšmu nusirito į apačią. 

- Mes negalim ilgiau čia pasilikti, - pastebėjo Strogovas. 

- Mes čia jokiu būdu ir nepasiliksim, - sušuko nepaprastai išgąsdintas 
vežėjas. - Viesulas mus greit nustums į bedugnę. 

- Baily, laikyk dešinįjį arklį, o aš atsakau už kairįjį, - sušuko Strogovas. 

Tačiau naujas smarkaus vėjo gūsis nutraukė Strogovo kalbą; jis ir 
vežėjas turėjo kristi žemėn, nes vėjas galėjo juos nublokšti. | 

Bet tarantasas, nepaisant žmonių ir arklių pastangų, patekęs į pašė- 
lusio vėjo sūkurį, staiga nuriedėjo keletą žingsnių atgal ir, jeigu nebūtų 
atsirėmęs į medį, būtų nusiritęs į bedugnę. | 

- Nebijok, Nadia! - suriko Strogovas. 

- Aš nebijau, - atsakė mergaitė, ir jos balse tikrai nebuvo jaučiama 
jokios baimės. 

Perkūnija valandėlei nutilo, o baisus sūkurys, staugdamas kaip išba- 
dėjęs žvėris, dingo tarpukalnėje. 

- Ar leisimės žemyn? - paklausė vežėjas. 

- Ne, reikia kilti aukštyn. Reikia kaip nors pervažiuoti šį kelio posūkį; 
atsidūrę aukščiau, mes būsime miško globoje. 

- Bet juk arkliai nebeeina! 

- Daryk taip, kaip aš - traukte trauk juos pirmyn. 

- Vėl mus užklups viesulas! 

- Ar tu manęs klausysi? 

- Kaip tamsta įsakysi! 

- Taip pats caras įsako! - atsakė Strogovas, pirmą kartą pasirėmęs 
caro valia. j 

- Na, balandėliai! - sušuko vežėjas stvėręs dešinįjį arklį, kol Strogovas 
tramdė kairįjį. 

Arkliai sunkiai žengė pirmyn. Jie negalėjo pasukti į šalį, ir vidurinysis 
arklys lėtai žengė kelio viduriu. Bet Žmonės ir gyvuliai, viesulo sūkurių 
užklupti, nesuspėdavo žengti nė trijų žingsnių, kai tekdavo vėl pasitraukti 
du ar tris žingsnius atgal. Jie slydo, klupo ir vėl kėlės. Tarantasas galėjo 
lūžti. Jeigu jo gaubtas būtų buvęs silpnai pririštas, pirmas užklupęs 
viesulas būtų lengvai jį nutraukęs. Strogovas ir vežėjas vargo daugiau 
kaip dvi valandas, kol tarantasą nustūmė į ne taip pavojingą vietą. Pavojų 

kėlė ne tik uraganas, su kuriuo kovėsi ekipažas, bet ypačiai akmenys ir 
sulaužyti medžiai, kurie, besirisdami nuo kalno, galėjo juos palaidoti po 
savo sunkia našta. 

Staiga blykstelėjus žaibui, jie pamatė krūvą akmenų. Matė, kaip jie 
riedėjo žemyn ekipažo link. 

Vežėjas garsiai sušuko, o Strogovas stipriu botago smūgiu stengėsi 
priversti arklius pajudėti iš vietos, bet veltui. Dar keletas žingsnių ir 
užpakaly pasigirdo akmenų krūvos trenksmas! 

Strogovas, prišokęs prie vežimo paskuigalio, įsirėmė krūtine į ašį, 
kojomis atsispyrė į žemę ir su nežmoniška į jėga įstengė pastūmėti vežimą 
bent keletą pėdų pirmyn. 

Tą pat akimirką nukrito milžiniško didumo uolos nuolauža, kuri tik 
užkliudė jauno vyriškio drabužius ir sutriuškino didelį titnago luitą, kuris, 
skleisdamas žiežirbas, subyrėjo į smulkiausius gabalėlius. 

- Brolau! - sušuko išsigandusi Nadia, kuri pamatė šią sceną žaibui 
švystelėjus. | 

- Nadia! - sušuko Strogovas, - Nadia, nieko nebijok!.. 

- Dėl savęs aš nebijau! 

- Dievas mūsų neapleis, sesute! 

Strogovo pastangų dėka tarantasas truktelėjo ir paraginti įsiutę arkliai 
žengė pirmyn. Strogovas bei vežėjas padėjo stumti tarantasą ir jie pasiekė 
siaurą viršukalnę, kur tikėjosi pasislėpti nuo siaučiančio viesulo. Už-milži- 
niškos uolos iškyšulio dešinysis kalno šlaitas sudarė kažką panašu į 
pakopą. Sioje vietoje vėjas ne taip smarkiai pūtė ir čia buvo daug saugiau; 
tuo tarpu patekę į viesulo srovę, nei žmonės, nei arkliai negalėjo priešintis. 

Ir tikrai, keletas pušų, kurių liemenys kyšojo viršum uolos, vienu akies 
mirksniu neteko viršūnių, tartum jas būtų nukapojęs milžiniškas dalgis. 

Audra siautėjo. Nepaliaujamai žaibavo ir griaudėjo. Nuo baisaus per- 
kūno trenksmo dusliai drebėjo žemė. 

Laimė, tarantasas galėjo pasislėpti gilioje įduboje, į kurią viesulas 
galėjo įsiskverbti tik iš šono. Bet vis dėlto įduba nebuvo taip apsaugota, 
kad įją negalėtų įsiskverbti vėjo sūkurys, nes šlaitas buvo išsikišęs į priekį. 

Nadia buvo priversta išlipti iš tarantaso. Strogovas, žibintui šviečiant, 
pastebėjo duobę, kurioje mergaitė pasislėpė, kol nors truputį nuščius 
audra ir galima bus keliauti toliau. 

Jau buvo pirma valanda ryto; pradėjo lyti ir netrukus vėjas vėl ėmė 
nepaprastai smarkiai siausti. Keliauti jokiu būdu nebuvo galima. 

Kad ir kaip Strogovas nerimavo, reikėjo laukti, kol praeis nors pirmas 
audros smarkumas. Be to, pasiekus viršukalnę, kuri kerta kelią nuo 

Permės į Jekaterinburgą, jiems tektų leistis Uralo kalnais žemyn, kur jie 
negalėtų surasti kelio, nes jį, be abejo, nuplovė gausybės kalnų upelių 
vanduo, todėl, kad ir kaip jie būtų pasiryžę, vis tiek neišvengtų mirties ir 
nukristų į bedugnę. 

- Bet ir laukti sunku, - tarė Strogovas, - nors tuo, be abejo, mes 
išvengsime didelio pavojaus. Audros smarkumas verčia manyti, kad ji 
neilgai truks. Apie trečią valandą pradės aušti, ir kai patekės saulė, 
aukštuma, nuo kurios mes negalime nusileisti nakties tamsoj, bus mažiau 
pavojinga. 

- Palauksime, brolau, - atsakė Nadia. - Bet jeigu tu nusprendei laukti 
dėl manęs, kad išvengčiau pavojų ir nuovargio, tai to nedaryk. 

- Nadia, aš žinau, kad tu pasiryžusi iškęsti visus sunkumus, bet, 
atsidūręs pavojuje, aš rizikuoju daugiau, negu mano ir tavo gyvybe, aš 
neatliksiu uždavinio, kurį visų pirma privalau atlikti. 

- Pareiga!.. - sušnibždėjo Nadia. | 

Tą akimirką ryškus žaibas perskrodė dangų, pasigirdo sausas tren- 
ksmas; oras prisisunkė tokio stipraus sieros kvapo, jog net troškino; ir 
daug aukštų pušų, perkūno įtrenktų, suliepsnojo lyg milžiniškas degias. 
Tai buvo už dvidešimties žingsnių nuo tarantaso. Vežėjas, šio baisaus 
trenksmo parmuštas žemėn, atsistojo, laimei, nė nepaliestas. 

Kai paskutinis perkūno grumesys nutilo kalnų gilumoj, Strogovas 
pajuto, kad Nadios ranką stipriai atsirėmė į jo ranką, ir išgirdo pašnibždo- 
mis ją kalbant: | 

- Kažkas rėkia, brolau. Klausykis! 

Ir tikrai, kai viskas aprimo, viršutinėje kelio pusėje pasigirdo riksmas. 

"Tai buvo šiurpus pagalbos šauksmas; matyt, šaukė keleiviai, nuken- 
tėję nuo audros. Strogovas atidžiai klausėsi. Vežėjas taip pat klausėsi, 
tačiau abejingai lingavo galva, tarytum negalėdamas apsispręsti, ar atsa- 
kyti į šį pagalbos šauksmą, ar ne. 

- Šaukiasi pagalbos! - sušuko Nadia. 

- Jeigu jie tikisi sulaukti mūsų pagalbos, tai!.. - neužbaigė vežėjas. 

- O kodėl ne? - sušuko Strogovas. - Tai, ką jie padarytų nelaimėje 
mums, mes turime padaryti jiems. 

- Nemanau, kad tamsta rizikuotum arkliais ir vežimu? 

- Aš eisiu pėsčias, - atsakė Strogovas, nutraukdamas vežėjo kalbą. 

- Aš eisiu sykiu su tavim, brolau, - tarė mergaitė. 

- Ne, pasilik, Nadia; vežėjas liks prie tavęs. Aš nenoriu jo vieno palikti... 

- Gerai. Aš pasiliksiu, - atsakė Nadia. 

- Kad ir kas būtų, nepasitrauk iš šios vietos! 

- Tu rasi mane čia. | 

Strogovas paspaudė jai'ranką, ir, perėjęs kelio posūkį, greit išnyko 
tamsoje. | 

- Tavo brolis neteisus, - tarė vežėjas jaunai mergaitei. 

- Ne, jis teisus! - atkirto Nadia. 

Tuo tarpu Strogovas sparčiai žengė pirmyn. Jeigu jis skubėjo pagel- 
bėti tiems, kurie šaukėsi pagalbos, tai tuo pačiu metu jam buvo ir nepa- 
prastai įdomu sužinoti, kas buvo tie keleiviai, kuriems audra nesukliudė 
vykti į tokią pavojingą kelionę; jis neabejojo, kad jie tie patys, kurių vežimas 
visą laiką važiavo tarantaso priekyje. 

Lietus nustojo lyti, tačiau viesulas dvigubai sustiprėjo. Vėjo nešamas 
riksmas buvo kaskart aiškesnis. Iš tos vietos, kurioje Strogovas paliko 
Nadią, ką nors pamatyti nebuvo galima. Kelias kaskart vis labiau k 
perkirsdavo kelio vingius. 

Vėjas siautė ir baisiai kaukė, neleisdamas žengti pirmyn. Strogovui 
teko sukaupti visas jėgas, kad pasipriešintų vėjui. 

Netrukus jis suvokė, kad keleiviai, kurių šauksmą jis dabar jau aiškiai 
girdėjo, buvo netoli. Nors Strogovas dar negalėjo jų matyti, gal todėl, kad 
jie buvo išsukę iš kelio, 0 gal todėl, kad tirštas rūkas juos dengė, tačiau 
jų žodžiai dabar buvo taip aiškiai girdimi, jog Strogovas galėjo lengvai 
juos suprasti. Štai ką jis išgirdo. 

- Kvaily, ar tu eisi? 

- Aš tau išpersiu kailį kitoj stoty! 

- Ar girdi tu, velnio vežike! Ė, tu tenai! 

- Štai kaip šiame krašte vežiojami keleiviai! 

- Ir tatai jie vadina vežėčiomis! 

- Ei tu, gyvuly! Jis, mat drožia ir net matyti nenori, kad mus paliko ant 
kelio. 

- Kaip galima taip elgtis, ypač su manim, anglu! Aš paduosiu skundą, 
kad jį pakartų! 

Tas, kuris taip kalbėjo, tikrai buvo labai įpykęs. Tačiau tuo pačiu metu 
pasigirdo ir kitas balsas, antrasis pakeleivis taip pat ėmė kalbėti. Netrukus 
pasigirdo netikėtas jo juokas, o paskui kažkas tarė: 

- Na, po velfių, mane net juokas ima. 

- Tamsta dar juokies! - nepatenkintu balsu atsakė Didžiosios Britanijos 
pilietis. 

- Aišku, mielas brolau, iš tikros širdies. Tai visų geriausia, ką aš galiu 
padaryti. Ir tamstai siūlau taip pat elgtis. Garbės žodis, tai jau per daug 
juokinga, nematytas daiktas!.. 

Uralo tarpeklyje staiga nuaidėjo stiprus perkūno trenksmas. Jis ir taip 
buvo didelis, o kalnų aidas jį dar labiau sustiprino. Kai šis pašėlęs 
trenksmas nutilo, vėl pasigirdo linksmas balsas: 

“ -Taip, tikrai nepaprastai juokinga! Taip, žinoma, nieku gyvu neatsitiktų 
Prancūzijoje. 

- Ir Anglijoje! - atšovė anglas. 

Ant žaibo šviesos nužerto kelio, už dvidešimties žingsnių, Strogovas 
pastebėjo du keleivius, sėdinčius ant užpakalinės keisto vežimo sėdynės 
vienas priešais antrą. Matyt, vežimas buvo įklimpęs į žemę. 

Strogovas priėjo prie keleivių, kurių vienas vis tebesijuokė, o antras vis 
tebesikeikė, ir pažino mūsų korespondentus, sykiu su juo keliavusius 
“"Kaukazu" nuo Nižnij Novgorodo iki Permės. 

- A! Labas, pone! - sušuko prancūzas. - Džiaugiuos tamstą pamatęs 
tokiomis aplinkybėmis. Leisk, pone, tamstai pristatyti amžiną mano priešą 
poną Bliuntą. 

Anglų reporteris nusilenkė ir iš mandagumo galbūt taip pat būtų 
pristatęs savo kolegą Alkidą Žolivė, bet Strogovas tarė: 

- Be reikalo, ponai, juk mes jau pažįstami, nes sykiu keliavome Volga. 

- A, tai labai malonu! Nuostabu, mielas pone... 

- Karpanovas, Irkutsko pirklys. Tačiau pasakykit, kas jums atsitiko, 
kodėl taip liūdna vienam ir taip linksma antram? 

--Būk tamsta teisėjas, pone Karpanovai, - atsakė Alkidas Žolivė. - 
Įsivaizduok, mūsų vežėjas nuvažiavo su priekiniais savo prakeikto vežimo 
ratais, o mus paliko laukti sėdinčius ant šios kvailos mašinos užpakalio! 
Mudviem teko blogesnioji vežimo pusė, be palydovo, be arklių. Argi tai, 
tiesą sakant, ne juokinga? | 

- Koks čia juokas! - atsakė anglas. - Tamsta, matyt, nenori suprasti 
mūsų rimtos padėties. 

- Na, o kaip mes keliausime toliau? - paklausė Haris Bliuntas. 

- Labai paprastai, - atsakė Alkidas Žolivė. - Tamsta įsikinkysi į tai, kas 
mums dar liko nuo vežimo, aš paimsiu vadžias, pavadinsiu tamstą “kar- 
velėliu", kaip tikras vežėjas, o tamsta veši kaip tikras pašto arklys! 

'- Pone Žolivė, - tarė anglas, - tamsta per daug juokauji ir... 

- Nusiramink, kolega. Kai susižalosi į akmenis kojas, aš tamstą pakei- 
siu. Tadatamstaturėsi teisę mane vadinti vėgėle, vėžliu ir kitokiais vardais, 
kokie tik paklius ant liežuvio, jeigu nevešiu reikiamu greičiu! 

“ Alkidas Žolivė visa tai kalbėjo taip nuoširdžiai ir taip atvirai, jog Strogo- 
vas negalėjo susilaikyti nenusišypsojęs- 

- Ponai, galima geriau padaryti. Mes jau pasiekėm pirmąją Uralo 
kalnagūbrio viršūnę, vadinas, dabar lieka tik nusileisti žemyn. Mano 
vežimas nuo čia per penkis šimtus žingsnių. Aš duosiu jums vieną savo 
arklį, jūs pasikinkysit jį į savo ratus ir rytoj, jeigu tik viskas gerai seksis, 
mes į Jekaterinburgą atvyksime kartu. 

- Pone Karpanovai, šis tamstos pasiūlymas ne tik bičiuliškas, bet ir 
kilnus, - tarė Alkidas Žolivė. 

- Turiu pastebėti, ponai, - atsakė Strogovas, - kad aš negaliu tamstoms 
pasiūlyti savo tarantaso, nes jame tėra tik dvi vietos, kurias užimu aš su 
seserimi. 

- Nesirūpinki, kilnusis pone, - atsakė Alkidas Žolivė, - mano kolega ir 
aš, prikabinę tamstos arklį prie mūsų užpakalinių ratų, galėsim keliauti 
kad ir į pasaulio galą. 

- Mielas pone, - tarė Haris Bliuntas, - mes priimame tamstos nuoširdų 
pasiūlymą. Bet kaip bus su vežėju?.. 

- O! Tikėkit manim, su jais dažnai taip atsitinka, - atsakė Strogovas. 

- Bet kodėl jis nesugrįžo? Juk jis, niekšas, gerai žino, kad mus paliko. 

- Jis? Jis to net nepastebėjo. 

- Kaip! Šis ponaitis net nežino, kad jo ratai suskilo į dvi dalis? 

- Taip, jis to net nepastebėjo ir su ramia sąžine priekinę ratų dalį 
pristatys į Jekaterinburgą. |, 

- Argi aš tamstai nesakiau, kad tai labai juokinga, drauge! - sušuko 
Žolivė. 

- Prašau sekti paskui mane, - tarė Strogovas, - eisime prie mano 
ekipažo, ir... 

- Bet ratai! - sušuko anglas. 

- Nebijok, mano mielas Bliuntai, jie nenulėks, - patikino Žolivė. - Jie taip 
gerai ir stipriai įsmigo į žemę, kad kitą pavasarį jie tikrai sulapos. 

- Eime, ponai, - tarė Strogovas, - atgabensime čionai tarantasą. 

Prancūzas ir anglas nulipo nuo vežimo sėdynės ir nuėjo paskui Stro- 
govą. Žolivė vis dar nesiliovė plapėjęs, jis pasakojo į įvarius niekniekius ir, 
rodos, jo plepumui nebuvo galo. 

- Garbės žodis, pone Karpanovai, - tarė jis Strogovui, - tamsta mus 
išgelbėjai nuo rimto nemalonumo! 

- Aš padariau tik tą, ką, būdamas mano vietoje, padarytų kiekvienas 
kitas. Jeigu keleiviai vienas kitam nepadėtų, tai ir keliauti nebūtų galima. 

- Skola ne žaizda - neužgis, mielas pone. Jeigu tamsta vyksti dar toliau, 
tai, galimas daiktas, kad mes susitiksime ir tada... 

Alkidas Žolivė neklausė Strogovo, kur jis vyksta, tačiau šis, nenorėda- 
mas sukelti mažiausio įtarimo, nieko nelaukdamas atsakė: 

- Aš važiuoju į Omską, ponai. 

- O ponas Bliuntas ir aš kiek toliau, ten, kur galbūt jau švilpia kulkos. 

- Tamstos keliaujate į sukilėlių užimtas vietas? - paklaušė Strogovas 
kiek skubėdamas. | | 

- Taip, pone Karpanovai, ir galimas Gaiktas, kad mes jau nesusitiksime. 

- Tikrai, ponai, - atsakė Strogovas. - Aš nemėgstu kulkų ir iečių, esu iš 
prigimties per daug taikus Žmogus, kad vykčiau ten, kur kaujamasi. 

- Man labai liūdna, mielas pone, ir aš nuoširdžiai gailiuosi, kad mums 
tenka taip greitai išsiskirti. Tačiau galbūt likimas mums lems dar kurį laiką 
keliauti sykiu, bent keletą dienų. 

- Jūs dabar keliaujate Omsko link? - paklausė Strogovas valandėlę 
pagalvojęs. 

- Mes to dar nenusprendėme, - atsakė Žolivė, - bet tikriausiai vyksime 
iki Išimo, o nuo ten keliausime kiekvienas savo nuožiūra. 

- Tada, ponai, - tarė Strogovas, - mes važiuosime sykiu iki Išimo. 

Strogovas, žinoma, būtų linkęs keliauti vienas, bet kad neatrodytų 
įtartina, jis nesistengė nusikratyti tais dviem keleiviais, kurie keliavo tuo 
pačiu keliu. Be to, Alkidas Žolivė ir jo bendrakeleivis negalėjo tuojau vykti 
į Omską, bet turėjo sustoti Išime, todėl vykti sykiu jiems buvo patogu. 

- Taigi, ponai, nuspręsta: mes keliausime kartu. 

Ir lyg tarp kitko paklausė: 

- Ponai, ar jūs nors apytikriai žinote, kur dabar siaučia totoriai? 

Tuos žodžius jis ištarė tokiu tonu, tartum jam tai visai nerūpėtų. 

- Mes žinome tik tai, kas pasakojama Permėje, - atsakė Žolivė. - Sako, 
kad chano Feofaro totoriai užėmę visą Semipalatinsko apylinkę ir jau 
kelinta diena žygiuoja Irtišiumi žemyn. Reikia skubėti, jei tamsta nori juos 
aplenkti Omske. 

- Tikrai, - atsakė Strogovas. | 

- Taip pat žmonės pasakoja, kad pulkininkui Ogarevui pasisekę persi- 
rengusiam pereiti sieną, kad jis įstojęs į sukilėlių eiles ir tapęs vyriausiuoju 
jų vadu. 

- Iš kur jūs apie tai sužinojote? - paklausė Strogovas, kuris šiomis 
svarbiomis žiniomis labai susidomėjo. 

- O! Panašiai, kaip sužinoma ir apie visus kitus įvykius! - atsakė Alkidas 
Žolivė. - Tokios žinios tiesiog oru skrenda. 

- Kuo remdamiesi jūs sakote, kad pulkininkas Ogarevas jau Sibire? 

- Aš net girdėjau, kad jis keliavęs nuo Kazanės Jekaterinburgo link. 

-A! Tamstair tai Žinai, pone Žolivė? - tarė Haris Bliuntas, kurį skaudžiai 
užgavo prancūzų korespondento žinios. 

- Taip, aš apie tai žinau, - atsakė Žolivė. 

- O ar tamsta žinai, kad jis turėjo persirengti čigonu? - paklausė Haris 
Bliuntas. 

- Čigonu? - nejučiomis sušuko Strogovas, atsiminęs seną čigoną, kurį 
matė Nižnij Novgorode ir kuris keliavo “Kaukazu" ir išlipo Kazanėje. 

- Aš apie tai smulkiai sužinojau ir savo giminaitei parašiau ilgą laišką, 
- šypsodamasis atsakė Alkidas Žolivė. 

- Tamsta, kiek pastebėjau, laiko tuščiai neleidai Kazanėje, + sausai 
pastebėjo anglas. 

- Žinoma, mielas drauge, kol į "Kaukazą" buvo kraunamas kuras, aš 
medžiojau naujienas. 

Strogovas jau nekreipė dėmesio į karštai besiginčijančius Alkidą Žolivė 
ir Harį Bliuntą. Jis tik mąstė apie čigonų būrį, apie seną čigoną, kurio viedo 
jis negalėjo įžiūrėti, apie keistą moterį - jo palydovę, apie įtartiną jos 
žvilgsnį į jį ir stengėsi prisiminti visas smulkmenas, bet staiga netoliese 
pokštelėjo šūvis. 

- Šūvis? Ponai, pirmyn! - sušuko Strogovas. 

- Oho, doras pirklys, kuris nebijo kulkų, - pagalvojo Alkidas Žolivė, - 
veržte veržiasi ten, kur pasigirsta šūvis. " 

Ir sykiu su Hariu Bliuntu, kuris buvo ne iš tų, kurie aisilieka, nubėgo 
paskui Strogovą. 

Po keleto minučių visi trys atsidūrė prie iškyšulio, kur stovėjo taranta- 
sas. 

Dar tebedegė žaibo uždegtos pušys. Ant kelio nieko nebuvo. Strogo- 
vas negalėjo apsirikti: šūvio garsas aiškiai pasiekė jo ausis. 

Paskui pasigirdo baisus maurojimas ir už atšlaitės trinktelėjo antras 
šūvis. | 

- Meška! - sušuko Strogovas, kuris šiuo atveju negalėjo apsirikti. - 
Nadia! Nadia! 

Ištraukęs iš už diržo peilį, jis vienu šuoliu nušoko už iškyšulio, už kurio 
paliko belaukiančią Nadią. 

„Liepsnojančios pušys ryškiai apšvietė veiksmo vietą. 

Tuo metu, kai Strogovas pasiekė tarantasą, ant jo užgriuvo kažkokia 
neaiški masė. Tai buvo didžiulė meška. Audra išbaidė ją iš miško, ir ji, 
matyt, norėjo pasislėpti nuo jos toje pačioje duobėje, kurioje šiuo metu 
sėdėjo Nadia! 

Du arkliai, pasibaidę žvėries, atitrūko nuo tarantaso ir pabėgo; vežėjas, 
rūpindamasis tik arkliais, pamiršo, kad jaunoji moteris pasiliko viena akis 
į akį su žvėrimi, ir nubėgo paskui arklius. 

Tačiau Nadia, būdama drąsi, neišsigando. Žvėris, jos nepastebėjęs, 
šoko ant pakinkyto arklio. Nadia išlipo iš duobės, vikriai pribėgo prie 
vežimo, pasiėmė vieną Strogovo revolverį ir, žengdamatiesiai į Žvėrį, šovė. 

Žvėris, lengvai sužeistas į petį, staiga atsigręžė į mergaitę, kuri, norė- 
dama apsisaugoti, įšoko į vežimą. Bet atsiminusi du pabėgusius arklius, 
ji vėl iššoko iš tarantaso ir tuo metu, kai žvėris rengėsi ją pulti, dar sykį 
šovė. | 

Tai buvo antrasis šūvis, kurį išgirdo Strogovas, stovėdamas tik už 
keleto žingsnių nuo jos. 

Akimirka, ir, padaręs nepaprastai vikrų šuolį, Strogovas atsirado tarp 
meškos ir mergaitės. Pakako tik vieno jo energingo judesio iš apačios į 
viršų ir milžiniškas žvėris su perpjautu iki gerklės pilvu lyg akmuo krito 
žemėn. 

Tai buvo taiklus ir preciziškas smūgis medžiotojo sibiriečio, kuris 
stengėsi nudobti mešką nesugadindamas brangaus jos kailio. 

- Tu nesužeista, sesut? - paklausė Strogovas greitai eidamas prie 
mergaitės. | 

- Ne, brolau, - atsakė Nadia. 

Tuo metu prie jų priėjo abu Žurnalistai. 

Alkidas Žolivė puolė prie išsigandusio arklio. Pasirodė, kad jis buvo 
stiprus vyras, nes UŽ kamanų nutvertas arklys sustoja kaip į žemę įbestas. 

- Šimts velnių! - sušuko Žolivė, - kad ir esi pirklys, tačiau nepaprastai 
vikriai valdai medžioklinį peilį, pone Karpanovai. 

- Nuostabiai! - pridūrė Haris Bliuntas. 

- Sibire, ponai, dvejoti nėra kada, reikia būti visada pasiruošusiam. 

Alkidas Žolivė įdėmiai pažiūrėjo į jaunąjį vyrą. 

Liepsnojančių pušų šviesoje su kraujuotu peiliu rankoje, aukštas, 
drąsus, lyg gladiatorius uždėjęs koją ant savo aukos, Strogovas atrodė 
ne tik galingas, bet ir gražus. 

- Tai drąsuolis! - pagalvojo Alkidas Žolivė. 

Paskui jis priėjo arčiau, mandagiai, laikydamas rankoje skrybėlę, ele- 
gantiškai pasisveikino su mėrgina. 

Nadia į jo sveikinimą atsakė galvos linktelėjimu. 

Atsigręžęs į Harį Bliuntą, Alkidas Žolivė sušnibždėjo: 

- Abu drąsūs - ir sesuo, ir brolis. Jeigu aš būčiau meška, nerizikuočiau 
artintis prie šios žavingos, bet ir baisios porelės. 

Haris Bliuntas stovėjo tiesus kaip lazda truputį atokiau, užtraukęs ant 
kaktos skrybėlę. Jo bendrakeleivio gyvumas ir iškalbingumas truputį 
išjudino ir jį. 

Kaip tik tuo metu pasirodė vežikas, kuriam pasisekė sugauti pabėgu- 
sius arklius. Jis pirmiausia apžiūrėjo žemėje išsitiesusią mešką ir ėmė 
gailėtis, kad žvėrį teks palikti plėšriesiems paukščiams, kurie nepasigailės 
brangaus jo kailio. 

Paskui Strogovas papasakojo apie du naujus keleivius ir pasiūlė duoti 
jiems arklį. 

- Kaip nori, pone, - tarė vežėjas, - bet tada vietoje vieno turėsime du 
vežimus. 

- Gerai, drauguži, - sutiko Alkidas Žolivė, kuris suprato slaptą vežėjo 
mintį, - tau bus ir dvigubai sumokėta. 

- Na, sakalėliai! - sušuko vežėjas. 

Nadia įlipo į tarantasą, o Strogovas su korespondentais ėjo užpakaly. 

"Jau buvo trečia valanda ryto. Audra po truputį rimo ir į kalną kopti 
darėsi kur kas lengviau. 

Pirmiesiems saulės spinduliams sušvitus, tarantasas privažiavo prie 
ratų, kurie buvo įgrimzdę į žemę net iki ašių. Pagalbinį tarantaso arklį 
virvėmis prikabino prie pasilikusios vežimo dalies. Žurnalistai vikriai atsi- 
sėdo ant užpakalinių keisto vežimo ratų ir visi pajudėjo. 

Po laimingos šešių valandų kelionės abu vežimai pasiekė Jekaterin- 
burgą, į kurį triumfališkai įvažiavo vienas po kito. 

Pirmas Žmogus, kuris žurnalistus sutiko prie pašto stoties, buvo tas 
pats vežėjas, kuris taip negailestingai juos paliko vidury kelio, tačiau 
dabar atrodė, kad jis jų laukė labai pasiilgęs. 

Šis reto padorumo žmogus patenkintu veidu nieko nelaukdamas ir 
maloniai besišypsodamas priėjo prie žurnalistų ir kaip niekur nieko bičiu- 
liškai ištiesė ranką, prašydamas arbaitpinigių. 

Tačiau Haris Bliuntas galvojo kitaip: jo britiškas kraujas užvirė pykčiu, 
ir, jeigu vežėjas geruoju nebūtų pasitraukęs, būtų gavęs triuškinantį 
smūgį pagal visas anglų bokso taisykles. | 

Matydamas jį pykstant, Alkidas Žolivė ėmė garsiai juoktis. Juokėsi 
gardžiai, iki ašarų, susiėmęs už pilvo, matyti, kad dar niekada nebuvo taip 
juokęsis. | 

- Bet juk jis teisus, šis vargšas, - sušuko jis, - jis teisus, čia ne jo kaltė, 
kad mes neturėjome šuns kojų vytis jį iš paskos. 

Su šiais žodžiais jis išsitraukė piniginę ir tarė: 

- Štai tau arbatpinigių, drauguži! 

Tas dar labiau supykino Harį Bliuntą; jis jau norėjo pasiskųsti stoties 

- Byla Rusijoj! - sušuko Alkidas Žolivė. - Tikrai, jeigu dabartinė padėtis 
ilgiau užtruktų, kolega, tai tamsta niekada nesulauktum tos bylos galo. 
Tamsta, matyt, nežinai atsitikimo su žindyve, kuri iš žindomo kūdikio tėvų 
pareikalavo metinio atlyginimo už žindymą. 

- Aš to nežinau, - atsakė Haris Bliuntas. 

- Tada tamsta nežinai, kuo tapo jos augintinis, kai byla galų gale 
baigėsi jos naudai. 

- O kuo jis tapo. 

- Gvardijos pulkininku. 

Visi prapliupo juoktis. Žolivė, patenkintas savo sąmoju, išsiėmė iš 
kišenės užrašų knygelę ir, tarp kitko, užrašė tokią pastabą: 

“Vežėčios - rusų ekipažas keturiais ratais, kai juo išvyksti į kelionę, ir 
dviem ratais, kai iš jos grįžti". 


XII “ 


Jekaterinburgas - geografiniu požiūriu Azijos miestas, nes yra anapus 
Uralo kalnų, jų paskutiniame rytų kalnyne. Tačiau, būdamas Permės 
gubernijos miestas, administraciniu požiūriu buvo laikomas europinės 
Rusijos dalimi. 

Nei Strogovui, nei abiem korespondentams nebuvo sunkumo rasti 
transporto priemonių tolesnei kelionei tokiam dideliam mieste kaip Jeka- 
terinburgas, įkurtame 1723 metais. Jekaterinburge yra pinigų kalykla, 
stambiausios Rusijos kasyklos. Vadinas, šis miestas yra svarbiausias 
pramonės centras visoj apylinkėj, pagarsėjusioj daugybe metalo liejyklų 
ir aukso bei platinos kasyklomis. 

Tuo metu Jekaterinburge Žmonių skaičius kur kas padidėjo. 

Rusai arba sibiriečiai, pabijoję totorių antplūdžio, suplaukė čia iš tų 
vietų, kurias jau užėmė chano Feofaro ordos, ypačiai iš kirgizų tyrų, kurie 
tęsiasi nuo Irtišiaus pietryčių link iki Turkestano sienos. 

Alkidas Žolivė ir Haris Bliuntas šį kartą be jokio vargo rado “visus" ratus 
ir galėjo į juos pakeisti savo šaunius pusračius, kuriais vargais negalais 

vis dėlto atvažiavo iki Jekaterinburgo. Tuo tarpu Strogovas turėjo nuosavą 
tarantasą, dar mažai nusidėvėjusį keliaujant Uralo kalnais, ir tereikėjo tik 
trijų gerų arklių, kad galėtų nieko nelaukiant vykti Irkutsko link. | 

Iki Tiumenės kelias gana įvairus, nes eina per gražią banguojančią 
žemumą, kur prasideda Uralo prieškalniai. Bet už Novozaimsko praside- 
da begalinės stepės, kurios nuo Krasnojarsko tęsiasi apie 1815 kilometrų 
(1700 varstų). 

Kaip jau žinome, abu korespondentai buvo pasiryžę vykti į Išimą, 
esantį maždaug už 630 kilometrų nuo Jekaterinburgo. Iš ten, prisitaikant 
prie aplinkybių, reikėjo keliauti per sukilėlių užimtas vietas sykiu arba 
skyrium, atsižvelgiant į tai, kaip bus parankiau. 

Kelias, einąs nuo Jekaterinburgo Išimo link ir iš ten Irkutsko link, buvo 
vienintelis, kuriuo Strogovas dar galėjo keliauti. Kadangi jis nesivaikė 
sensacingų naujienų, bet, atvirkščiai, norėjo išvengti sukilėlių apiplėštų 
kraštų, nusprendė niekur nesustoti. 

- Ponai, - tarė jis naujiems bendrakeleiviams, - man būtų labai malonu 
kelionės dalį nukeliauti kartu, bet turiu jus perspėti, kad aš labai skubu į 
Omską, nes su seseria vykstu pas motiną ir kažin, ar mes spėsime pas ją 
atvykti anksčiau, negu totoriai užims miestą. Stotyse sustosiu tik trum- 
pam, tik tiek, kad galima būtų pakeisti arklius. Važiuosiu dieną ir naktį. 

- Mes manome irgi panašiai elgtis, - atsakė Haris Bliuntas. 

- Gerai! - atsakė Strogovas, - bet negaiškit nė vienos minutės. Pasam- 
dykit arba nusipirkit ekipažą... 

- Kurio užpakalinė dalis atvažiuotų į Išimą kartu su priešakine, - paste- 
bėjo Žolivė. 

Per pusvalandį vikrus prancūzas lengvai susirado tarantasą, beveik 
tokį pat, kaip ir Strogovo, į kurį tučtuojau su savo kelionės draugu ir 
atsisėdo. 

Strogovas ir Nadia susėdo į savo tarantasą ir pusiaudienį išvyko iš 
Jekaterinburgo. 

Ir štai pagaliau Nadia atsidūrė Sibire, begaliniame kelyje, einančiame 
į Irkutską! Apie ką tada galvojo mergaitė? Trejetas smarkių arklių skriste 
skrido, nešdami ją vis arčiau prie tremčiai ir vienumai pasmerkto, toli nuo 
tėvynės atsidūrusio tėvo. Ji beveik nematė stepių, kurios tartum begalinis 
dangus plačiai atsivėrė prieš jos akis, ji nieko nepastebėjo šalyje, per kurią 
keliavo beveik penkiolikos kilometrų per valandą greičiu, Greit pasirody- 
davo ir vėl išnykdavo Vakarų Sibiro kraštovaizdžiai, kurie taip skyrėsi nuo 
Rytų vaizdų. 

Čia mažai dirbamų laukų, dirva skurdi, bent iš paviršiaus, nes žemės 
gilumoje yra geležies rūdos, vario, platinos ir aukso. Čia viską užgožia 
pramonė ir žemdirbyste retas kas tesiverčia. Aišku, kas gali atsidėti žemės 
darbui, kultūrinti dirvą, sėti javus, paskui valyti derlių, kai ateiviai, ieškoda- 
mi brangiųjų metalų, ardo kalnų šlaitus?! Čia žemdirbys užleido vietą 
šachtininkui, lygumos virto grioviais ir duobėmis. 

Nadios mintys palengva nuo tolimųjų Užbaikalio provincijos kampelių 
nukrypo į dabartį. Tėvo vaizdas bluko ir prieš jos akis iškilo kilniaširdžio 
bendrakeleivio, su kuriuo ji pirmą kartą susitiko keliaudama į Vladimirą, 
veidas. Ji prisiminė jo ypatingą atidumą jai per visą kelionę, susitikimą 
policijos viršininko laukiamajame, jo nuoširdų paprastumą, kai jis kreipėsi 
tada į ją, jo užuojautą, rūpestingumą plaukiant Volga ir pagaliau viską, ką 
jis padarė tą baisią naktį keliaujant per Uralo kalnus, kai, rizikuodamas 
sava, apsaugojo jos gyvybę. 

Trikinkis vežimas lėkė tolyn. Nadiavis mąstė apie Strogovą, dėkodama 
Dievui, kad jis suteikė jai tokį drąsų globėją, tokį kilniaširdį ir kuklų kelionės 
draugą. Jo globojama, jautėsi saugi nuo pavojų. Nė tikras brolis nepada- 
rytų tiek gero, kiek jai padarė jis. Dabar ji nebijojo jokių kliūčių ir buvo 
įsitikinusi, kad savo tikslą pasieks. 

Strogovas mažai kalbėjo, užtat daug mąstė. 

Jis taip pat mintyse dėkojo Dievui, kad susitiko su Nadia, nes ji buvo 
gera priedanga nuo įtarimų, be to, globodamas ją, jis galėjo padaryti gerą 
darbą. Strogovui be galo patiko mergaitės drąsa. Kodėl, tiesą sakant, ji 
negalėjo būti jo sesuo? Savo mielai kelionės draugei jis jautė prieraišumą 
ir pagarbą, jautė, kad ji turi gerą ir kilnią širdį, kuria drąsiai galima pasitikėti. 

Bet tikri pavojai galėjo prasidėti tik dabar, kai jie pervažiavo Sibiro 
sieną. 

Jeigu žurnalistai neapsiriko ir Ogarevas tikrai prasmuko per sieną, tai 
pavojus buvo labai rimtas ir reikėjo būti labai atsargiam. Čia padėtis 
pasikeitė, nes kiekviename provincijos kampelyje galėjai susitikti su toto- 
rių šnipu. Jeigu iškils aikštėn jo inkognito ir, ko gera, paaiškės, kad jis yra 
caro kurjeris, tada jam teks atsisakyti pavesto uždavinio. Tik dabar Stro- 
govas pajuto tą sunkią pareigų naštą, kuri buvo uždėta ant jo pečių. 

Bet kas vyko tuo metu antrame vežime? Nieko ypatinga. 

Alkidas Žolivė kalbėjo ilgomis frazėmis, Haris Bliuntas atsakinėjo trum- 
pai. Kiekvienas turėjo savo nuomonę, kiekvienas stengėsi įrašyti kokią 
nors pastabą apie kelionę, kuri, reikia pastebėti, šį kartą slinko be jokių 
nuotykių. 

Kiekvienoje pašto stotyje abu korespondentai išlipdavo ir susitikdavo 
su Strogovu. Jeigu nereikėdavo stoty užkandžiauti, Nadia iš vežimo 
neišlipdavo. O pusryčių arba pietų metu ji atsisėsdavo kartu su kitais prie 
stalo, bet visada buvo savy užsidariusi ir vengė kalbos. 

Alkidas Žolivė, neperžengdamas padorumo ribų, nesiliovė sukinėjęsis 
apie mergaitę, kurią jis rado esant žavią. Jis gėrėjosi jos visišku tylėjimu, 
kuris rodė, kad ji buvo nepaprastai kantri, net keliaudama tokiais keliais. 

Dažni sustojimai Strogovui nepatiko ir kiekvieną kartą, keičiant arklius, 
skubom ką nors užkandę - tai nelabai tiko Hariui Bliuntui, kuris mėgo 
pavalgyti sočiai ir nmeskubėdamas, - jie vėl traukė tolyn; žurnalistai taip pat 
važiavo “ereliais", nes mokėjo karališkai. 

Suprantama, Haris Bliuntas mergaitės akivaizdoj taip neištižo kaip 
Alkidas Žolivė: Ji turbūt buvo vienintelis pokalbių objektas, dėl kurio su 
savo bendrakeleiviu jis nesiginčijo. 

Kartą Žolivė jį paklausė, kiek, jo manymu, jaunajai rygietei metų? 

- Kokiai jaunajai rygietei? - paklausė anglas rimčiausiu tonu, primerkęs 
akis ir nutaisęs rimtą veidą. 

- Ak, šimts velnių! Nagi, Michailo Karpanovo seseriai. 

- Ji jo sesuo? 

- Ne, jo bobutė! - atsakė Alkidas Žolivė, išvestas iš kantrybės tokio jo 
neatidumo ir nesusigaudymo. - Kiek, tamstos nuomone, ji gali turėti metų? 

- Jeigu aš būčiau buvęs jos krikštynose, tada žinočiau, - išsisukdamas 
atsakė Haris Bliuntas, kuris, matyt, visai nenorėjo apie tai kalbėti. 

Kelias buvo tuščias ir nykus. Oras gražus, tik kur-ne-kur begalinėje 
dangaus platybėje plaukė vienas kitas debesėlis; temperatūra buvo pa- 
kenčiama. Jeigu vežimas būtų buvęs nors truputį geresnis, keleiviai 
negalėtų kelione skųstis. Jie važiavo taip, kaip važiuoja Rusijoje pašto 
karietos, t.y. nuostabiai greit. 

Kraštas atrodė nykus ir tuščias, bet tai buvo susiję su dabarties 
įvykiais. Laukuose retai kur buvo matyti valstiečių, o kai kur jų ir visai 
nebuvo. Iš kai kurių kaimelių gyventojai jau buvo pabėgę. Tai buvo 
ženklas, kad artinasi totorių ordos. Gyventojai su avių kaimenėmis, kupra- 
nugariais, arkliais pasislėpė nuo totorių plačiuose šiaurės Sibiro tyruose. 
Kai kurios likusios ištikimos Rusijai kirgizų klajojančios gentys .savo jurtas 
perkėlė už Irtišiaus arba Obės, kad išvengtų užkariautojų vergovės. 

Laimė, -paštas dar veikė tvarkingai. Taip pat buvo ir telegrafo ryšys, 
žinoma, su tomis vietovėmis, ligi kurių dar nebuvo nutraukti laidai. Kiek- 
vienoje arklių keitimo stotyje prižiūrėtojas duodavo arklius prisilaikydamas 

nustatytų taisyklių. Kiekvienoje stotyje telegrafistai išsiųsdavo įteiktas 
jiems telegramas, tik kartais jos užtrukdavo dėl valdiškų telegramų gau- 
sumo. 

Žolivė ir Bliuntas visur Kaudojosi) jų patarnavimais. | 

Iki šiol Strogovui sekėsi ir kelionės metu neįvyko jokių netikėtumų. Caro 
kurjerio iki šiol niekas nesutrukdė. Jeigu jam pasisektų aplenkti totorius, 
kol dar jie neužėmė Krasnogorsko, jis buvo įsitikinęs, kad į Irkutską atvyktų 
anksčiau už juos ir per trumpesnį laiką, negu kad iki šiol sugaišo. : | 

Kitą dieną, išvykę iš Jekaterinburgo 7 valandą ryto, jie pasiekė nedidelį 

Tulučinsko miestelį, be ypatingų nuotykių nukeliavę 235 kilometrus. 
Tą pačią birželio 22 dieną nuvažiavę dar 60 kilometrų, pirmą valandą 
'nakties abu tarantasai pasiekė Tiumenę. | 

: Tiumenėje gyvena-apie dešimt tūkstančių žmonių, bet dabar šis skai- 
:čius dvigubai padidėjo. Šis pirmutinis Sibiro pramonės centras niekada 
'nebuvo toks gyvas, kaipš šiomis dienomis. Abu korespondentai tuoj nuėjo 
Imedžioti naujienų. Žinios, atneštos iš karo zonos pabėgusių gyventojų 
-sibiriečių, toli gražu nebuvo raminančios. 

Tarp kitko, sklido gandai, kad chano Feofaro kariuomenė sparčiai 
"artėja prie Išimo slėnio, be to, buvo tvirtinama, kad netrukus prie totorių 
-karo vadovybės prisijungsiąs Ogarevas, jei tik dar nebus prisijungęs. 
“Tuo tarpu rusų kariuomenę reikėjo siųsti iš Rusijos centro. Šiuo metu 
:rusų kariuomenė nuo Azijos sienos buvo dar toli ir, žinoma, negalėjo 
„sukilimo numalšinti. Tačiau Tobolsko gubernijos kazokai skubiai žygiavo 
(Tomsko link, tikėdamiesi atkirsti totorių kolonas. 

:  Aštuntą valandą vakaro, nuvažiavę dar aštuoniasdešimt kilometrų, 
;abu tarantasai įvažiavo į Jalutorovską. Skubiai perkinkė arklius ir, išvažia- 
vę už miesto, keltu persikėlė per Tobolos upę. Persikėlė laimingai, nors 
„Upė buvo srauni. Tačiau jiems teks ir daugiau KŽINS per upes ir galbūt į I2B 
ne taip laimingai. 

Nukeliavę dar šešiasdešimt kilometrų, pusiaunaktį pasiekė Novozaim- 
ską. Dabar už keleivių liko pirmos kalnuotos vietos, kurios sudarė lyg ir 
pirmąjį Uralo kalnyno slenkstį. 

Kaip tik čia ir prasideda Sibiro stepės, kurios tęsiasi net iki Krasnojar- 
sko. Tai beribė lyguma, panaši į dykumą, kurios akiratyje dangus susilieja 
su žeme tikslia lenkta linija, tartum ji būtų skriestuvo nubrėžta. Visur, kur 
akis aprėpia, beribė lyguma, tik iš vienos ir antros kelio pusės kyšo 
telegrafo stulpai, o jų laidai virpa nuo vėjo lyg arfos stygos. Kelią lygumoje 
žymi tik smulkutės dulkelės, rūkstančios iš po tarantaso ratų. Strogovas 
ir jo bendrakeleiviai lėkė plačiomis stepėmis dar greičiau. Arkliai, nuolat 

vežėjo raginami ir nesutikdami kliūčių, nepastebimai palikdavo užpakaly 
vieną po kito kilometrus. Abu tarantasai lėkė Išimo link, tenai, kur abu 
korespondentai žadėjo sustoti, jeigu jų Maršruto niekas nesutrukdytų. 

Kitą, birželio 23 dieną tarantasai jau buvo maždaug už 30 kilometrų 
nuo Išimo. 

Tuo metu Strogovas priekyje pastebėjo vežimą, kuris per kylančius jo 
užpakalyje dulkių stulpus dar buvo vos pastebimas. Kadangi jo vežimo 
arkliai dar buvo nepailsę ir sparčiai bėgo, tai Strogovas galėjo lengvai 
prieky jo važiuojantį vežimą pavyti. | 

Tai nebuvo nei tarantasas, nei vežėčios, bet pašto karieta, visa apdul- 
kėjusi, matyt, jau ilgai keliavusi. Vežėjas iš visų jėgų plakė arklius, kurie ir 
be to bėgo risčia. 

Strogovas ir jo bendrakeleiviai, pamatę šią Išimo link iekiančią karietą, 
vienu kartu pagalvojo - aplenkti ją ir atvažiuoti į stotį anksčiau, kad gautų 
naują arklių pamainą. Jie patylomis sušnibždėjo vežėjui, kuris spustelėjo 
arklius, ir netrukus beveik susilygino su karieta. Strogovas pavijo pirmas. 
Tą pat akimirką iš karietos langelio išlindo galva. Strogovas vos galėjo ją 
pastebėti. Nors jie labai greit važiavo, bet vis dėlto jis aiškiai išgirdo 
įsakymą, kuris buvo taikomas jam: 

- Stok! 

Tačiau Strogovas nestojo. Atvirkščiai, netrukus pašto karieta pasiliko 
jų vežimų užpakalyje. 

Tada prasidėjo tikros lenktynės, nes pašto karieta žūtbūt ryžosi juos 
pralenkti. Visi trys vežimai dingo dulkių debesyje; buvo girdėti tik botagų 
kirčiai, plūdimasis ir energingi įsakinėjimai. 

Tačiau lenktynes laimėjo Strogovas ir jo bendrakeleiviai; tai buvo labai 
svarbu tuo atveju, jeigu stotyje būtų mažai arklių. 

Po pusvalandžio atsilikusi karieta stepių tolumoje atrodė lyg juodas 
taškas. 

Jau buvo aštunta valanda vakaro, kai abu tarantasai atvažiavo į Išimo 
stotį. 

Žinios apie sukilimą buvo labai liūdnos. Miestui jau grasino priešakiniai 
totorių būriai, o valdžia prieš dvi dienas buvo persikėlusi į Tobolską. Išime 
neliko nė vieno valdininko, nė vieno kareivio. 

Atvykęs į stotį, Strogovas nieko nelaukdamas tuoj pareikalavo arklių. 
Atsarginis buvo tik vienas trejetas, nes visi kiti arkliai dar nebuvo suspėję 
pailsėti iš po kelionės. 


Wu — 

"Korespondentai, kurie Išime žadėjo pabūti kiek ilgiau, arkliais nesirū- 
pino ir liepė pastatyti savo vežimą į vežiminę. Praslinkus dešimčiai minu- 
Čių, Strogovui pranešė, kad jo tarantasas jau paruoštas kelionei. 

- Gerai, - atsakė jis. Paskui priėjo prie žurnalistų ir tarė: 

- Dabar, ponai, mums teks atsisveikinti. Juk tamstos liekate Išime? 

- Kaip tai, pone Karpanovai, - nustebo Žolivė, - ar tamsta čia nė vienai 
valandai nesustosi? 

- Ne, ponai. Aš net esu pasirengęs išvykti iš stoties anksčiau, kol 
neatvažiavo karieta, kurią mes aplenkėm. 

- Argi tamsta bijai, kad tas keleivis gali atimti iš tamstos arklius? 

- Aš visų pirma noriu išvengti konflikto. 

- Tada, pone Karpanovai, - tarė Žolivė, - mums daugiau nieko nebelie- 
ka, kaip tik nuoširdžiai padėkoti už tą mielą kelionę, kurią turėjome laimę 
nukeliauti tamstos draugėje. 

- Be to, galimas daiktas, kad mes dar susitiksime po keleto dienų 
Omske, - pridūrė Haris Bliuntas. 

- Galimas daiktas, nes ir aš tenai vykstu, - atsakė Strogovas. 

Korespondentai bičiuliškai ištiesė Strogovui rankas, norėdami nuošir- 
džiai su juo atsisveikinti, kai staiga pasigirdo atvažiuojančios karietos 
bildesys. 

Beveik tuo pačiu metu durys staiga atsidarė ir ant slenksčio pasirodė 
pašto karietos keleivis. Tai buvo kariškos išvaizdos Žmogus, apie keturia- 
sdešimties metų amžiaus, aukštas, stambaus kūno sudėjimo, didele 
galva, plačiapetis, tankiais ūsais. Jis vilkėjo mundurą be jokių pasižymė- 
jimo Ženklų. Prie diržo prisegtas kavaleristų kardas vilkosi žeme; rankose 
lis laikė rimbą trumpu kotu. 

- Arklių, - suriko jis tokiu tonu kaip pratęs įsakinėti karys. 
nusilenkdamas. 

- Man tučtuojau reikia arklių! 

- Tamstos noro patenkinti negaliu. 

- O kokie arkliai pakinkyti į vežimą, kuris stovi prie durų? 
vą. 

- Iškinkyti! - įsakė keleivis prieštaravimų nepripažįstančiu balsu. 

Strogovas, iki šiol ramiai klausęs, žengė pirmyn. 

- Šiuos arklius aš pasiėmiau, - drąsiai tarė jis. 

- Ne mano dalykas! Jie reikalingi man. Na, skubiai! Aš negaliu gaišti! 

--Aš irgi negaliu gaišti. - atsakė Strogovas, kuris atrodė ramus ir iki šio! 
dar mokėjo tvardytis. 

Šalia jo stovėjo Nadia, kuri taip pat atrodė rami, tačiau slapčia nerima- 
vo dėl šio incidento, kurio būtų išmintingiau išvengti. 

- Pakaks! - riktelėjo keleivis. 

Ir priėjęs prie stoties prižiūrėtojo, grasindamas pakartojo: 

- Iškinkyk tarantasą ir arklius pakinkyk į mano karietą! 
žiūrėjo į Strogovą, kuris, matyt, turėjo teisę neteisingam keleivio reikalavi- 
mui pasipriešinti. 

Strogovas valandėlę svyravo. Jis nesiryžo pasinaudoti kelionės liudi- 
jimu, nenorėdamas atkreipti į save dėmesį, bet taip pat nenorėjo ir 
sutrukdyti savo kelionės atiduodamas kitam arklius. 

Žurnalistai neramiai žiūrėjo į Strogovą, pasirengę jam padėti, jeigu tik 
bus reikalas. 

- Arkliai pasiliks prie mano tarantaso, - tarė Strogovas nepakeldamas 
balso. 

Tada keleivis priėjo prie Strogovo ir, padėjęs ranką ant jo peties, 
griausmingu balsu suriko: 

- Kaip tat! Tu nenori duoti man savo arklių? 

- Ne, - atsakė ramiai Strogovas. 

- Na, gerai, jie atsidurs pas tą, kuris su jais važiuos! Ginkis, bet manc 
pasigailėjimo nelauk. 

Tardamas šiuos žodžius, keleivis vikriai išsitraukė iš makščių kardą ii 
sustojo pasirengęs kautis. 

Nadia prišoko prie Strogovo. Bliuntas ir Žolivė taip pat atsidūrė šalia 
jo. 

- Aš nesikausiu, - tarė Strogovas sukryžiavęs ant krūtinės rankas. 

- Tu nesikausi? 

- Ne. | 

- Net ir dabar? - sušuko keleivis, smogdamas Strogovui per pet; 
botkočiu. | 

Strogovas išblyško kaip drobė. Jis jau buvo pasirengęs sutriuškinti ši 
akiplėšą, tik nepaprastos valios pastangomis save nugalėjo. Per dvikovą 
jis galėjo pavėluoti, ir net daugiau - jam iš viso galėjo būti sukliudyta atlik:i 
uždavinį! Ne, geriau dar keletą valandų palaukti... net kenčiant tokį įžeidi- 
mą! 

- Ar ir dabar tu nesikausi, niekše? = pakartojo keleivis nesirinkdama:: 
žodžių. 

- Ne, - atsakė Strogovas nė nepakrutėjęs iš vietos, žiūrėdamas tiesiai 
keleiviui į akis. 

- Tučtuojau, arklius! - sušuko kariškis ir išėjo iš salės... 
riamą žvilgsnį į Strogovą. 

Įspūdis, kurį patyrė žurnalistai, nebuvo Strogovo naudai. Jie nusivylė: 
šis stiprus, jaunas vyras leidosi įžeidžiamas ir niekaip į tai nereagavo. 

Šaltai jam nusilenkę, žurnalistai pasišalino. Alkidas Žolivė tarė Hariui 
Bliuntui: 

- Aš to nesitikėjau iš žmogaus, kuris taip meistriškai susitvarko Uralo 
kalnuose su meška. Kur dingo jo drąsa? Čia nieko nesuprasi! Manau, kad 
po šio negeistino įvykio mums reikėtų sudaryti stiprią santarvę. 

Po valandėlės ratų bildesys ir botago pliaukšėjimas rodė, kad karieta, 
pakinkyta arkliais iš tarantaso, skubiai išvyko iš pašto stoties. 

Nadia ir iš pykčio virpąs Strogovas salėje liko vienų vieni. 

Caro kurjeris sėdėjo sunėręs ant krūtinės rankas, sustingęs kaip 
statula. Dabar išblyškęs vyriškas jo veidas paraudo, bet ne iš gėdos. 

Nadia neabejojo, kad tik ypatingai svarbios priežastys galėjo priversti 
tokį Žmogų iškęsti panašų pažeminimą. Todėl priėjo prie jo lygiai taip, kaip 
ir jis prie jos priėjo policijos nuovadoj Nižnij Novgorode, ir tarė: 

- Duok ranką, brolau! | 

Tuo pat metu jos pirščiukas nejučiomis nušluostė ašarą, kuri jau buvo 
pasirengus nuriedėti iš jos kelionės draugo akių. 

Nadia spėjo, kad toks keistas Strogovo elgesys susijęs su slapta jo 
misija, kad jis dėl jai nežinomos priežasties negalėjo veikti laisvai ir todėl 
kaip tikras didvyris, pasiaukojęs pareigai, karžygiškai pakėlė nuoskaudą. 
ranka nepasakė jam visko? 

Strogovas tylėjo visą vakarą. Stoties prižiūrėtojas galėjo duoti arklius 
tik kitą rytą, todėl teko visą naktį praleisti stotyje. Nadia nusprendė tuo 
priėjo prie Strogovo atsisveikinti. 

- Brolau, - sušnibždėjo ji. 

Tačiau Strogovas staigiu rankos judesiu sustabdė ją. Mergina sunkiai 
atsiduso ir tylėdama išėjo iš salės. 

Strogovas kiaurą naktį nemiegojo. Jis negalėjo nė vaiandėlei užmigti. 
Jis jautė, kad tą vietą, prie kurios prisilietė akiplėšos botkotis, lyg būtų 
svilinusi ugnis. 

Strogovas netvėrė smalsumu sužinoti, kas buvo tas žmogus, kuris jam 
smogė, iš kur ir į kur jis keliauja. Jo veido bruožai taip giliai įstrigo jo 
atmintyje, kad jis jau negalėjo jų pamiršti. 

Truputį išdidžiai užrietęs galvą, jis laukė Strogovo klausimų. 

- Tu vietinis? - paklausė jį Strogovas. 

- Taip. 

- Ar tu pažįsti tą Žmogų, kuris paėmė mano arklius? 

- Ne. 

- Ar tu niekada jo nesi matęs? 

- Niekada. 

- Kas jis toks, tavo nuomone? 

- Ponas, kuris moka priversti sau paklusti! 

Strogovo žvilgsnis lyg durklas įsmigo į sibiriečio veidą, tačiau šis net 
nemirktelėjo. 

- Ar tik ne man taikai? - sušuko Strogovas. 

- Taip, - atsakė sibirietis, - yra nuoskaudų, į kurias net paprastas pirklys 
neturi teisės ranka numoti. 

- Rimbo smūgiai? 

- Rimbo smūgiai, jaunuoli! Aš esu gana senas ir turiu teisę tatai tamstai 
pasakyti! | 

Strogovas priėjo prie prižiūrėtojo, uždėjo ant jo peties savo galingą 
ranką ir ramiu balsu tarė: 

- Išeik, išeik! Kitaip aš už save negarantuoju! 

- Jis pradeda man patikti, - sumurmėjo po nosim senis ir nė vieno 
žodžio neprataręs išėjo. 

Kitą, birželio 24, dieną aštuntą valandą ryto į tarantas4 buvo pakinkytas 
trejetas stiprių arklių. Strogovas su Nadia sėdo į tarantasą ir netrukus 
Išimas, apie kurį abiem liko nelinksmi prisiminimai, dingo už kelio posūkio. 

Tą dieną visose stotyse, kur jie sustodavo, Strogovas galėjo įsitikinti, 
kad priekyje jų judėjusi karieta važiavo Irkutsko link ir kad nepažįstamasis 
keleivis lygiai taip pat skubėjo kaip ir jis, ir kad, važiuodamas per stepes, 
negaišo nė valandėlės. 

Ketvirtą valandą vakaro jie privažiavo Išimą, svarbiausią Irtišiaus inta- 
ką. Persikelti į kitą pusę čia buvo kiek sunkiau negu per Tobolę. Šioje 

vietoje Išimo srovė buvo daug sraunesnė. Žiemos metu visi šie intakai 
pasidengia kelių pėdų storumo ledu, todėl pasiekti kitą upės krantą 
galima lengvai; keleivis pervažiuoja net nepastebėjęs, kaip jų vaga din- 
gsta po beribiu balto sniego kilimu, vienodai ir lygiai dengiančiu stepę. 
Tačiau vasarą persikelti būna daug sunkiau ir tenka sugaišti net dvi 
valandas, kol pasieki antrąjį Išimo krantą. Dėl to Strogovas didžiai nusi- 
rminė; be to, kelto irklininkas papasakojo jam neramias žinias apie totorių 
sukilėlius. 

Štai ką jis sužinojo. Keletas chano Feofaro žvalgų jau pasirodė abie- 
juose Išimo krantuose, žemiau Tobolsko gubernijos, rytinėje pusėje. 
Omskui grėsė didelis pavojus. Pasakojo, kad prie didžiosios kirgizų ordos 
sienos Sibiro kariuomenė susidūrusi su totoriais; šis susidūrimas baigęsis 
totorių naudai, nes rusų kariuomenė buvusi labai silpna. Todėl rusų 
kariuomenė pasitraukusi, o kartu su ja išbėgusi iš gubernijos ir didžiulė 
minia gyventojų. Pasakojo apie žvėriškumus ir baisumus, kuriuos gyven- 
tojams tekę patirti nuo riaušininkų: plėšimus, padeginėjimus, žudymus. 
Toks jau buvo totorių kariavimo būdas. Strogovui visų labiausiai rūpėjo, 
ar jis galės keliauti toliau. Todėl jis nepaprastai skubėjo pasiekti Omską. 
Galbūt iš to miesto išvažiavęs, jis galės aplenkti totorių žvalgus, kurie 
žygiuoja Irtišiaus slėniu; tada iki Irkutsko kelias būtų laisvas. 

Kaip tik toje vietoje, kur teko keltis per upę, prasideda vadinamasis 
sustiprintas karo rajonas, t.y. eilės medinių fortų, kurie tęsiasi nuo pietinės 
Sibiro sienos 400 kilometrų. Anksčiau tūos fortus buvo užėmę kazokai, 
kurie saugojo šią vietą nuo kirgizų ir totorių. Tačiau numalšinus ordas ir 
viskam nurimus, kazokai iš šių fortų pasitraukė ir dabar, kai jie čia ypač 
reikalingi, jų nėra. Dauguma šių tvirtovių jau buvo sudeginta ir toli hori- 
zonte kylą lengvučiai dūmai Strogovui rodė, kad totorių avangardas jau 
netoli. 

Pasiekę dešinįjį Išimo krantą ir laimingai išsikraustę nuo kelto, jie 
skriste nuskrido per plačias stepes. 

Jau buvo septinta valanda vakaro. Dangus apsiniaukė ir keletą sykių 
po truputį palijo. Lietus nuplovė dulkes ir keliauti tapo lengviau. Nuo pat 
Išimo Strogovas visą laiką tylėjo, tačiau jis nuoširdžiai rūpinosi savo 
bendrakeleive ir nuolat ją klausinėjo, ar ji nepavargusi šioje be poilsio ir 
atokvėpio kelionėje. 

Bet jaunoji moteris nesiskundė. Ji mielai suteiktų tarantasui sparnus. 
Kažkas slapta jai kuždėjo, kad jos kelionės draugas norėjo pasiekti 
Irkutską skubiau, negu kad troško ji. O, kiek dar kilometrų juos skyrė nuo 
šio miesto! 

Ji pagalvojo, kad jeigu totoriai jau užėmė Omską, tai Strogovo motinai, 
kuri gyveno tame mieste, grėsė rimtas pavojus. Be abejonės, Strogovas 
tai žinojo ir todėl turėjo rimtą pagrindą nerimauti. 

- Ar nuo sukilimo pradžios negavai iš motinos jokių Žinių, brolau? - 
paklausė Nadia. 

- Ne, Nadia, negavau! Paskutinį motinos laišką esu gavęs prieš du 
mėnesius. Laišku apsidžiaugiau, nes žinios buvo linksmos. Marta ener- 
ginga, drąsi moteris, tikra sibirietė. Nors jau sena, tačiau dar jaučiasi stipri 
ir jauna. Ji moka kentėti. 

- Brolau, aš norėčiau ją pamatyti! - gyvai tarė Nadia. - Kadangi tu mane 
vadini seserimi, tai Marta - mano motina. 

Strogovas į tai nieko neatsakė. 

- Veikiausiai, - po valandėlės pridūrė ji, - tavo motina jau išvažiavo iš 
Omsko? | 

- Tikrai, Nadia, - atsakė Strogovas, - aš manau, kad motina dabar 
gyvena Tobolske. Ji labai nekenčia totorių. Ji pažįsta stepes, yra patvari, 
nebijo kelionių ir aš norėčiau, kad ji pasiimtų lazdą ir keliautų Irtišiumi 
pavandeniui. Šioje vietoje nėra nė vieno kampelio, kuris jai nebūtų pažį- 
stamas. Kiek sykių kartu su tėvu ji keliavo per šį kraštą, kiek sykių keliavau 
ir aš kartu per plačias Sibiro stepes. Taip, Nadia, aš tikiu, kad motina 
išvyko iš Omsko. 

- O kada tu ją pamatysi? 

- Ją pamatysiu... kai sugrįšiu. 

- Bet jeigu motina dar Omske, tai, žinoma, valandėlei pas ją užsuksi, 
išbučiuosi ir paguosi senutę? 

- Ne, Nadia. 

- Kaip? Tu jos neaplankysi? 

- Ne, Nadia!.. - atsakė Strogovas ir sunkiai atsiduso, nes jautė, kad į 
kitus jos klausimus jis negalės atsakyti. 

- Sakai, kad ne! Bet kodėl tu nuo to atsisakai, brolau? 

- Klausi, kodėl, Nadia? Tu mane klausi, kodėl? - sušuko Strogovas 
pasikeitusiu balsu, kad Nadia net sudrebėjo. - Dėl tos pačios priežasties, 
dėl kurios leidau tam niekšui save įžeisti... 

Iš susijaudinimo jis nebegalėjo baigti sakinio. 

- Nusiramink, broleli, - švelniai tarė Nadia. - Aš tiek težinau, gal veikiau 
jaučiu, kad kažkoks aukštas tikslas nustelbia visus tavo kitus reikalus. 
Didis pareigos jausmas yra stipresnis, negu sūnaus meilė savo motinai! 


82 


Nadia nutilo ir daugiau jau šios temos, kuri taip skaudžiai veikė Stro- 
govą, nelietė, nes tai buvo jo asmeninis, o gal net ir slaptas reikalas. Jame 
glūdėjo kažkokia paslaptis, kurią reikėjo gerbti, ir ji ją gerbė. 

Kitą, birželio 25, dieną trečią valandą ryto tarantasas atvažiavo į Tiu- 
kalinsko stotį, nukeliavęs 130 kilometrų nuo Išimo. 

Šios arklių pamainos vežėjas pirmąkartą prakalbo, kadtolesnė kelionė 
yra labai pavojinga. Jis tvirtino, kad totorių gaujos klajoja po stepes ir kad 
keleiviai, arkliai ir vežimas šiems plėšikams bus geras grobis. 

Tačiau Strogovas įveikė užsispyrusį vežėją. Jis, kol kas nerodydamas 
kelionės liudijimo, pasiekė savo, pažadėjęs vežėjui už kelionę gerai atsi- 
lyginti ir negailėti arbatpinigių. 

Telegrafu perduotas caro įsakymas visur plačiai pasklido, todėl privi- 
legija besinaudojantis rusas tikrai būtų atkreipęs į save dėmesį. To caro 
kurjeris turėjo ypač vengti. Vežėjo užsispyrimą buvo galima paaiškinti tuo, 
kad jis, matyt, tik norėjo pasinaudoti keleivio nekantrumu. Tačiau galėjo 
būti ir taip, kad jis tam turėjo rimtų priežasčių. 

Pagaliau tarantasas truktelėjo ir taip greit nuriedėjo, kad iki trečios 
valandos vakaro nuvažiavo 85 kilometrus ir atsidūrė prie Irtišiaus krantų, 
dvidešimt kilometrų nuo Omsko. 

Irtišius - plati upė, viena žymiausių iš visų Sibiro upių, tekanti į šiaurę. 
Ištekėjusi iš Altajaus kalnų, ji teka iš pietryčių į šiaurės vakarus ir, pagaliau, 
nutekėjusi apie 4000 kilometrų, įteka į Obę. Šiuo metu visų Sibiro upių 
vanduo gerokai pakilęs, todėl ir Irtišius buvo labai patvinęs. Srovė buvo 
nepaprastai stipri ir keltis į antrąjį upės krantą buvo ne tik sunku, bet ir 
pavojinga. 

Tačiau, kad ir kaip buvo pavojinga, tai negalėjo sustabdyti nei Strogo- 
vo, nei Nadios. Iš pradžių Strogovas buvo pasiryžęs persikelti per upę 
vienas, nes bijojo, kad keltas gali neišlaikyti vežimo svorio. Perkėlęs 
vežimą ir arklius, jis paskui norėjo grįžti Nadios. 

Tačiau tam reikėtų ne mažiau kaip valandos laiko, ir Nadia nuo to 
atsisakė, nes nenorėjo, kad dėl jos būtų gaištama tiek brangaus laiko. 
Kadangi krantai buvo vandens apsemti.ir keltas negalėjo priplaukti arti 
prie kranto, tai tarantasą užstumti ant kelto buvo nelengva. 

Tačiau per gerą pusvalandį, gerokai pavargę ir paprakaitavę, taranta- 
są su arkliais šiaip taip užtempė ant kelto. Strogovas, Nadia bei vežėjas 
įlipo ir keltas nuplaukė nuo kranto. 

Iš pradžių viskas sekėsi gerai. Aukštupio pusėje buvęs kranto iškyšu- 
lys stabdė upės srovę ir keltas galėjo lengvai plaukti. Keltininkai su 
smaigais vikriai stūmė keltą pirmyn. Tačiau netrukus, jiems pasiekus upės 

vidurį, čia dugnas buvo toks gilus, kad vos buvo galima jį pasiekti. Smaigų 
galai kyšojo iš vandens vos keletą pėdų. Strogovas ir Nadia, bijodami 
netikėtumų, neramiai sekė keltininkų judesius. 

- Atsargiai! - sušuko vienas keltininkas antram. 

Tai buvo įspėjimo ženklas, nes keltas staiga pasisuko kita kryptimi ir 
ėmė greitai plaukti pavandeniui. Keltininkams reikėjo sukaupti visas jė- 
gas, kad galėtų keltą atsukti prieš srovę. Jie energingai įsmeigė smaigus 
ir keltas kiek pasisuko skersai. 

Žinoma, keltas, patekęs į srovę, negalės sustoti reikiamoj vietoj, bet 
bus nuneštas penkis ar šešis kilometrus toliau, bet apie.tai dabar nebuvo 
laiko galvoti, - kad tik Žmonės ir arkliai nenukentėtų. 

Abudu keltininkai, stiprūs ir energingi vyrai, tarp kitko, Strogovo pinigų 
paskatinti, buvo tvirtai įsitikinę, kad krantą pasieks laimingai. Tačiau jie 
negalėjo numatyti vieno dalyko, kurio išvengti jokiu būdu negalėjo. Nei 
jėga, nei vikrumas šioje nelaimėje jiems negalėjo padėti. 

Keltas, patekęs į upės vidurį ir srovės pagriebtas, plaukė daugiau kaip 
dviejų kilometrų per valandą greičiu. Kai Strogovas, pakėlęs galvą, Žvil- 
gtelėjo į aukštupį, jis pastebėjo daug valčių, kurios greit plaukė pavande- 
niui. Strogovo veidas apsiniaukė ir staiga jam iš krūtinės išsprūdo 
šauksmas. 

- Kas ten yra? - paklausė Nadia. 

Dar Strogovui nespėjus jai atsakyti, vienas keltininkų baimingai sušu- 
ko: 

- Totoriai, totoriai! 

Tikrai, valtyse plaukė sukilėliai. Jie vis labiau artėjo prie kelto, kuris, 
būdamas sunkiai prikrautas, vargiai begalėjo nuo jų pasislėpti. 

Keltininkai, siaubo pagauti, pradėjo rėkti ir metė smaigus. 

- Į darbą, broliai! - sušuko Strogovas. - | darbą! Penkiasdešimt rublių 
atlyginimo, jeigu pasieksit krantą pirma valčių! 

Keltininkai, tokio atlyginimo paraginti, vėl griebė smaigus ir iš visų jėgų 
stengėsi nugalėti šėlstančią srovę, tačiau netrukus paaiškėjo, kad susi- 
dūrimo su totoriais jie neišvengs. Gal jie jų neužkabins? Sunku tikėtis! Iš 
šių plėšikų negalima laukti daugiau nieko, kaip tik bloga. | 

- Nebijok, Nadia, - tarė Strogovas, - bet būk viskam pasiruošusi! 

- Aš pasiruošusi, - atsakė Nadia. 

- Net ir tada, kai duosiu ženklą šokti į upę? 

- Taip. 

- Pasitikėk manimi, Nadia! 

- Aš tavim pasitikiu, brolau! 

Totorių valtys nuo kelto buvo ne daugiau kaip už 100 pėdų. Jose 
plaukė totorių kareiviai, kuriems, matyt, buvo pavesta užimti Omską. 

Iki kranto buvo dar labai toli. Keltininkai padvigubino pastangas. Stro- 
govas šoko padėti jiems ir griebė smaigą, kurį smaigstė su nežmoniška 
jėga. Jeigu jam pasisektų tarantasą iškelti į krantą ir visu smarkumu 
paleisti arklius, tai, galimas daiktas, jis pabėgtų nuo totorių, kurie sausuma 
jo nesivytų. 

Tačiau visos jų pastangos ėjo niekais. 

- Rankas aukštyn! - sušuko iš pirmos valties kareiviai. 

Strogovas ir visi kiti aiškiai girdėjo karingus totorių gaujos šūkavimus, 
todėl, jeigu jie norėjo išvengti rimtų padarinių, turėjo pasiduoti. 

Tačiau nei Strogovas, nei keltininkai nepaklausė šio įsakymo, todėl 
netrukus prapliupo šūviai ir abu arkliai krito negyvi. 

Tą pat akimirką keletas valčių atsitrenkė į keltą ir plėšikai ėmė šokinėti 
ant jo. 

- Būk drąsi, Nadia! - sušuko Strogovas, pasirengęs šokti per bortą. 

Tuo metu, kai Strogovas totoriaus ieties smūgio buvo nublokštas į 
vandenį, mergina taip pat rengėsi šokti paskui jį. Strogovą nunešė srovė; 
akimirkai viršum vandens pasirodė jo ranka ir jis dingo. Nadia suriko, bet, 
kol ji suskubo pasekti Strogovo pėdomis, totoriai ją pagriebė, pakėlė ir 
paguldė į valtį. 

letimis užmušę keltininkus ir paleidę keltą, totoriai vėl nuplaukė pirmyn, 
kartu pasiėmę ir belaisvę. | 

Šis įvykis truko ne ilgiau kaip vieną minutę. 


XIV 


Oficialiai Omskas yra laikomas Vakarų Sibiro sostine. Šis miestas nėra 
stambiausias gubernijos miestas, nes Tomskas daug didesnis už jį ir jame 
gyvena kur Kas daugiau gyventojų, tačiau Omske yra generalgubernato- 
riaus, kuriam priklauso daug Azijos Rusijos gubernijų, buveinė. 

Omskas sudarytas lyg iš dviejų dalių: viena dalis užimta valdžios 
įstaigų ir valdininkų, antroje dalyje gyvena beveik vieni Sibiro pirkliai. 

Omske priskaitoma nuo 12 iki 13 tūkstančių gyventojų. Miestą juosia 
tvirtovės siena, kuri yra sukasta iš žemių ir todėl tinkamai apsaugoti miesto 
negali. Totoriai apie tai žinojo; jie pamėgino miestą paimti jėga ir, apsiautę 
jį, po kelių dienų užėmė. 

Omsko įgula, kurią sudarė du tūkstančiai žmonių, drąsiai gynėsi, bet 
emiro kariuomenė ją nugalėjo ir įgulos dalis su generalgubernatoriumi ir 
karininkais buvo nustumti į aukštutinę miesto dalį ir čia įsitvirtino; jie šioje 
improvizuotoje tvirtovėje beviltiškai laukė paspirties. O totorių būriai, kurie 
žygiavo Irtišiaus žemupiu, nuolat gaudavo pastiprinimų, ir - svarbiausia - 
jiems vadovavo rusų karininkas išdavikas, žmogus sumanus ir ryžtingas. 
Tai buvo pulkininkas Ogarevas. 

Ogarevas, kaip ir kiti totorių vadai, buvo labai žiaurus. Be to, jis buvo 
išėjęs specialius karo mokslus. Pagal motiną, kuri buvo kilimo iš Azijos, 
jis buvo mongolas; tai buvo gudrus, tačiau klastingas ir menkos moralės 
žmogus. Norėdamas išgauti kokią nors paslaptį ar paspęsti kitam pinkles, 
nesvyruodavo ir būdavo viskam pasirengęs. Sumanęs atlikti kokį darbą, 
jis mokėdavo puikiai prisitaikyti prie aplinkybių; reikalui esant, apsiren- 
ądavo elgeta ir, žinoma, puikiai vaidindavo elgetos vaidmenį. Be to, jis 
buvo žiaurus it žvėris. Aišku, chanas Feofaras džiaugėsi tokiu pagalbinin- 
ku, ypač karo metu. 

"Kai Strogovas atvyko prie Irtišiaus, Ogarevas jau buvo tikras Omsko 
šeimininkas. Be to, jis stengėsi užimti visą miestą, nes, matyt, skubėjo į 
Tomską, kur tuo metu susikoncentravo stipriausios totorių jėgos. 

Ir tikrai, prieš dvi dienas chanas Feofaras užėmė Tomską ir nukariau- 
tojai, centrinio Sibiro šeimininkai, nuo šio miesto ruošėsi žygiuoti tiesiai į 
Irkutską; to ypač troško Ogarevas, kuriam šis strateginis punktas turėjo 
ypatingą reikšmę. Mat, Ogarevas, prisidengęs svetimu vardu, norėjo 
patekti į didžiojo kunigaikščio rūmus ir čia, įgijęs jo pasitikėjimą, atiduoti 
totoriams miestą ir paimti į nelaisvę patį didįjį kunigaikštį. Ogarevas buvo 
tvirtai įsitikinęs, kad, paėmęs šį svarbų miestą ir turėdamas tokį žymų 
asmenį, lengvai galėsiąs nukariauti visą Sibirą. 

Tačiau šis sąmokslas buvo žinomas carui, ir, kad galėtų jį suardyti, 
Strogovui buvo pavesta įteikti didžiajam kunigaikščiui laišką, kurį jis ir 
vežė. Jaunajam kurjeriui buvo duotos atitinkamos instrukcijos, - prisiden- 
gus svetima pavarde, prasiskverbti pro priešų nukariautus kraštus. 

Iki šiol Strogovas kiek galėdamas vykdė duotą jam slaptą įsakymą, bet 
ar dabar galės jį įvykdyti? 

Smūgis, kurį gavo Strogovas, nebuvo mirtinas. Jis plaukė taip, kad jo 
nepastebėtų totoriai, ir pasiekė krantą, tačiau čia susmuko į meldus. 

Atsipeikėjęs pastebėjo, kad jis esąs pirkioje kaimiečio, kuris jį čionai 
atnešė ir slaugė. Šiam kaimiečiui jis liko skolingas už savo gyvybės 
išgelbėjimą. Tačiau kiek laiko jis viešėjo pas šį dorąjį sibirietį? To jis 
negalėjo žinoti. Atmerkęs akis, jis pastebėjo nuoširdų, apaugusį barzda 

kaimiečio veidą, kuris, užjausdamas jo kančias, švelniai į jį žiūrėjo. Stro- 
govas jau buvo beklausiąs, kur jis esąs, bet kaimietis jį aplenkė tardamas: 

- Tylėk, brangusis, nekalbėk! Tu dar esi silpnas. Aš vėliau tau pats 
pasakysiu, kur tu esi, ir paaiškinsiu, kur tave radau ir kaip įvilkau į pirkią. 

Kadangi Strogovas nekantravo, kaimietis papasakojo jam apie kovą, 
kurią jis pats savo akimis matė, apie totorių įsiveržimą ant kelto, tarantaso 
žuvimą ir apie keltininkus, kuriuos totoriai nužudė. 

Strogovas toliau nebenorėjo klausytis jo pasakojimo. Pakėlęs ranką, 
jis apčiupinėjo drabužiuose paslėptą laišką ir įsitikinęs, kad jis nežuvo, 
lengviau atsikvėpė. Bet tai dar ne viskas., 

- Sykiu su manimi buvo jauna mergina! - tarė jis. 

Kaimietis, pastebėjęs jo akyse nerimą, tarė: 

- Totoriai jos neužmušė! Jie paėmė ją į nelaisvę ir dabar šią jauną 
moterį kartu su daugeliu kitų belaisvių veža į Tomską... 

Strogovas negalėjo atsakyti. Jis pridėjo ranką prie širdies, kad truputį 
nusiramintų. | 

Tačiau, kad ir kokias kančias kentėjo, jo neapleido pareigos jausmas. 

- Kur aš esu? - paklausė jis. 

- Dešiniajame Irtišiaus krante, už penkių kilometrų nuo Omsko, - atsakė 
kaimietis. 

- Kuo mane sužeidė? Šūviu? 

- Ne, smogė ietimi per galvą; dabar žaizda užsitraukė, - tarė kaimietis. 

- Keletą dienų pailsėjęs, tu galėsi keliauti toliau, sakalėli. Tavo laimė, 
kad šokai į vandenį; totoriai prie tavęs neprisilietė ir neiškraustė tavo 
piniginės. 

Strogovas ištiesė doram kaimiečiui ranką. Paskui, sunkiai kilstelėjęs, 
paklausė: 

- Kiek laiko gulėjau tavo pirkioj? 

- Tris dienas. 

- Net tris dienas sugaišau! 

- Tu per visas šias dienas buvai be sąmonės. 

- Ar tu galėsi man parduoti arklį? 

- Tu nori važiuoti? 

- Tučtuojau! 

- Bet aš neturiu nei arklio, nei vežimo, sakalėli; kur totoriai praeina - ter 
švaru! 

- Jei taip, tai aš eisiu į Omską arklio ieškoti. 

- Truputį pagulėtumei. Kiek sustiprėjęs, sveikas jau galėtum keliauti. 

- Ne, nė vienos valandos! 

- Tad eik! - atsakė kaimietis, įsitikinęs, kad ginčas čia nieko nepadės. 
- Aš tave palydėsiu, - pridūrė jis. - Omske dar daug rusų ir tu galbūt 
prasmuksi nepastebėtas. 

- Dievas tau atlygins už viską, ką tu man padarei! 

Strogovas išėjo iš pirkios. Bet vos žengė žingsnį, kai staiga jam 
apsvaigo galva. Jeigu kaimietis nebūtų jo palaikęs, jis būtų kritęs žemėn, 
tačiau grynas oras veikiai jį atgaivino. 

Tik paskui jis pajuto smūgį, kurį buvo gavęs į galvą. Laimei, smūgis 
nebuvo toks baisus, nes jį sumažino kailinė kepurė, todėl ir žaizda nebuvo 
tokia pavojinga. Jam prieš akis iškilo tikslas: tai buvo tolimas Irkutskas. 
Strogovui reikėjo pervažiuoti Omską jame nesustojus. 

- Viešpatie, apsaugok mano motiną ir Nadią, - sušnibždėjo jis. - Apie 
jas galvoti aš dabar neturiu teisės! 

Netrukus Strogovas ir kaimietis atsidūrė žemutiniame miesto kvartale, 
turgaus aikštėje. Nors aikštė buvo kareivių užimta, tačiau jis į ją įėjo be 
jokio vargo. Daugelyje vietų žemės pylimas buvo išardytas ir per spragas 
lindo plėšikai, kurie žygiavo už chano Feofaro armijos. 

Omsko gatvėse ir aikštėse buvo grūste prigrūsta kareivių, bet buvo 
jaučiama, kad kažkieno stipri ranka jiems vadovauja, juos tvarko ir palajko 
jų discipliną, prie kurios jie nelabai buvo pripratę. Jie vaikščiojo ginkluoti 
būriais, kad, reikalui ištikus, galėtų apsiginti nuo bet kurio netikėto užpuo- 
limo. 

Didžiojoje aikštėje, paverstoje karo stovykla, kurią saugojo daug sar- 
gybinių, buvo apsistoję du tūkstančiai totorių. Šiai totorių kavalerijai 
Omskas buvo tik laikinas sustojimo punktas, nes nuo šio miesto praside- 
da turtingos Rytų Sibiro lygumos, kur miestai daug turtingesni, laukai 
derlingesni ir, žinoma, buvo galima prisigrobti daugiau grobio. 

Žemutinį miestą, prekybinį kvartalą, buvo užėmę totoriai, bet aukštuti- 
nio miesto jie negalėjo užimti. Keletą sykių Ogarevas puolė, bet kiekvieną 
kartą gynėjai, drąsiai gindamiesi, jį atremdavo. Viršum aukštos tvirtovės 
sienos plevėsavo rusų tautinė vėliava. Pastebėjęs vėliavą, Strogovas ir jo 
palydovas džiaugsmingai ir su pasididžiavimu mintyse ją pasveikino. 

Strogovas puikiai pažino Omską jr, eidamas užpakaly palydovo, vengė 
tų gatvių, kuriose buvo daug žmonių. Jis nebijojo, kad jį pažins: šiame 
mieste tik jo senoji motina galėtų jį pažinti, bet jis prisiekė su ja nesusitikti 
ir todėl nesusitiks. Kad ir kaip norėjo pamatyti senutę, tačiau jo pareigos 
jam neleido to padaryti. 
atlyginimą galėtų parduoti ar tik laikinai duoti vežimą ir arklius. Tačiau iš 

miesto išvažiuoti buvo nelengva. Tik spragos, padarytos pylime, galės 
palengvinti sunkią Strogovo padėtį. 

Kaimietis nuvedė savo svečią tiesiai į stotį. Beeidamas viena siaura 
gatvele, Strogovas staiga sustojo ir šoko už sienos iškyšulio. 

- Kurtu? - paklausė palydovas, nustebęs dėl tokio netikėto ir staigaus 
veiksmo. 

- Tyliau! - sušnibždėjo Strogovas pridėjęs pirštą prie lūpų. 

Tą akimirką iš aikštės išjojo būrys totorių, kurie pasuko į tą pačią 
gatvelę, kuria ėjo Strogovas ir jo palydovas. 

Priekyje būrio, kurį sudarė apie dvidešimt raitelių, jojo karininkas 
menka uniforma. Nors karininkas žvaliai dairėsi į visas puses, tačiau 
Strogovo nepastebėjo, nes šis suspėjo pasislėpti. Raiteliai jojo risčia. 
Karininkas ir jo palydovas nekreipė dėmesio į gyventojus, kurie vos 
spėdavo pasitraukti į šalį. 

- Kas tas karininkas? - paklausė Strogovas, kai raiteliai nujojo. Jo 
veidas buvo išblyškęs it lavono. 

- Tai Ogarevas, - atsakė sibirietis tokiu balsu, kuriame buvo jaučiama 
neapykanta. 

- Jis! - sušuko Strogovas lyg pamišęs, negalėdamas suvaldyti neapy- 
kantos jausmo. 

Strogovas pažino, kad tai tas pats Žmogus, kuris smogė jam Išimo 
stoty. 

Be to, - keistas dalykas, - šis karininkas, kurį jis dabar tik probėgomis 
matė, labai priminė jam senąjį čigoną, matytą Nižnij Novgorodo mugėje. 

Strogovas neklydo. 

Ir tikrai, persirengęs čigono drabužiais ir prisiplakęs prie Zangaros 
taboro, Ogarevas lengvai galėjo išvykti iš Nižniį Novgorodo gubernijos, 
kur tarp daugelio svetimšalių, atvykusių iš Vidurinės Azijos į mugę, jis 
ieškojo sau tinkamų agentų. Zangara ir jos čigonės, gavusios iš jo atlygi- 
nimą kaip šnipės, dirbo jam atsidėjusios. Tai buvo tas pats čigonas, kuris 
aną naktį mugėje ištarė keistą sakinį, taip sudominusį Strogovą. Tai jis 
buvo laivo denyje su visa savo čigonų gauja, jis - tas pats asmuo, kuris 
kitu keliu nuo Kazanės Išimo link per Uralo kalnus pasiekė Omską, kur 
dabar čia tvarkėsi lyg tikras šeimininkas. 

Nuo to laiko, kai Ogarevas atvyko į Omską, praslinko tik trys dienos. 
Jeigu jie nebūtų susitikę Išime, jeigu nebūtų buvę to netikėto atsitikimo, - 
kuris Strogovą sugaišino net tris dienas, jis, be abejonės, būtų aplenkęs 
Ogarevą ir pirmas pasiekęs Irkutską! Ir kas žino, kiek būtų išvengta 
nelaimių. 

Šiaip ar taip, Strogovas dabar turėjo bėgti nuo Ogarevo labiau, negu 
anksčiau. Kai ateis laikas su juo susitikti akis į akį, jis mokės įvertinti savo 
priešą, nors tas būtų ir viso Sibiro šeimininkas! 

Keleiviai nuėjo toliau ir pagaliau atėjo į pašto kiemą. Naktį per apkasų 
spragas bus bepigu išvažiuoti iš Omsko. Tačiau tarantaso jie niekur 
negalėjo gauti. Bet kam Strogovui dabar reikia tarantaso? Juk jis, beje, 
buvo vienas. Jam tereikėjo tik arklio ir, laimei, jį gavo. Tai buvo stiprus 
arklys, galįs pakelti nuovargį. Strogovui jis patiko ir, kadangi pats buvo 
geras jojikas, iš šio arklio jis tikėjosi turėsiąs daug naudos. Po kelių 
minučių jis jau buvo pasiruošęs kelionei. 

Jau buvo ketvirta valanda po pusiaudienio. 

Strogovas, priverstas laukti nakties, niekur neišėjo iš pašto stoties; čia 
gavo ir pavalgyti. | 

Bendroje salėje, kaip ir visose rusų stotyse, buvo daug žmonių. Išgą- 
sdinti gyventojai atėjo čia sužinoti naujienų; pasakojo, kad netrukus 
atvyksiąs visas rusų kariuomenės korpusas, tik ne į Omską, bet į Tomską; 
šiam korpusui, esą, buvę pavesta atimti iš totorių šį miestą. 

Strogovas atsidėjęs klausėsi, ką pasakojo kiti, bet pats į kalbas nesi- 
leido. 

Staiga pasigirdo kažkieno riksmas. Strogovas krūptelėjo. Jis išairdo 
tik du žodžius: 

- Mano sūnau! 

Prieš jį stovėjo jo motina, senutė Marta. Šypsodamasi, virpėdama iš 
džiaugsmo, ji tiesė į jį rankas. 

Strogovas atsistojo. Jis jau buvo besiruošiąs pulti į jos glėbį, tik staiga 
mintis, kad tuo gali pakenkti ne tik sau, bet ir motinai, jį sulaikė. Kad ir kaip 
buvo skaudu, tačiau nekrustelėjo nė vienas jo veido raumenėlis. 

Salėje buvo per dvidešimt žmonių. Žinoma, tarp jų galėjo būti ir šnipų: 
be to, mieste, be abejonės, žinojo, kad Martos Strogovos sūnus buvo 
caro feldjėgeris. Strogovas stovėjo lyg į žemę įkastas. a 

- Michailai! - sušuko motina. 

- Kas tamsta esi? - paklausė Strogovas prislėgtu balsu. . 

- Kas aš? Tu manęs to klausi? Mano vaikuti, nejaugi tu jau nebepažįsti 
savo motinos? 

- Ponia klysti! - šaltai atsakė Strogovas. - Tamstą suklaidino panašu- 
mas. 

Senutė Marta priėjo prie jo ir pasižiūrėjo jam tiesiai į akis. 

- Ar tu nesi Piotro ir Martos Strogovų sūnus? - paklausė ji. 


90 


Strogovas būtų mielai atidavęs gyvenimą, kad galėtų apkabinti moti- 
ną. Bet jeigu jis tai padarytų, būtų žuvęs. Vos galėdamas save suvaldyti, 
jis užsimerkė, kad nematytų neapsakomo skausmo, kuris atsispindėjo 
jos, mielos motinos, veide. Krūptelėjo ir nuleido rankas, kad nepaspaustų 
jos drebančių rankų, kurios beviltiškai jo ieškojo. 

- Tikrai, nežinau, ką tamsta tuo nori pasakyti! - pasakė jis ir keletą 
žingsnių pasitraukė. 

- Michailai! - dar kartą sušuko motina. 

- Aš ne Michailas! Aš nesu tamstos sūnus. Aš Michailas Karpanovas, 
pirklys iš Irkutsko! - tvirtai tarė Strogovas ir apsisukęs išėjo iš salės. 

- Mano sūnau, mano sūnau! - girdėjo užpakaly šauksmą. 

Strogovas išėjo iš salės sukaupęs visas jėgas. Jis nematė, kaip jo 
motina, jam išėjus, beveik be sąmonės susmuko čia pat ant suolo. Bet tą 
atsistojo. Jai švystelėjo šviesi ir netikėta mintis. Jos išsižadėjo tikras jos 
sūnus! Tai neįtikėtina! Tačiau suklysti ji negalėjo. Aišku, šis vyras, kurį 
prieš valandėlę matė, buvo jos sūnus, bet jeigu jos išsižadėjo, tai, matyt, 
taip reikėjo. Jeigu jis taip elgėsi, vadinas, buvo rimtų priežasčių! Nugalė- 
jusi nepaprastą meilę sūnui, vargšė senutė dabar tegalvojo: “Nejaugi aš 
pati jį pražudžiau , pati to nenorėdama?" 

- Aš beprotė! - atsakydavo ji klausiantiems. - Tas jaunas vyras nėra 
mano sūnus. Jo visai kitoks balsas! Apie tai daugiau nebetenka galvoti. 
Aš suklydau, nes man visur vaidenas jo paveikslas. 

Nepraslinko nė dešimties minučių, kai į stoties kiemą atėjo totorių 
karininkas. 

- Marta Strogova? - paklausė jis. 

- Aš, - atsakė senutė taip ramiai, kad neseniai įvykusios scenos 
liudininkai vos begalėjo ją pažinti: 

- Eik su manimi! - įsakė karininkas. 

Senutė tvirtu ir ramiu žingsniu nuėjo paskui karininką. 

Po valandos ji jau buvo totorių stovykloje, didžiojoje aikštėje, prieš 
Ogarevą, kuriam buvo praneštos visos šios scenos smulkmenos. 

Ją įtardamas, Ogarevas pats norėjo senąją sibirietę ištardyti. 

- Tavo vardas? - šiurkščiai paklausė. 

- Marta Strogova. 

- Turi sūnų? 

- Taip. 

- Kur jis? 

- Maskvoj. 

- Tu apie jį neturi žinių? 

- Ne. 

- Kiek jau laiko? 

- Jau du mėnesius. 

- O kastas jaunas vyriškis, kurį tu pavadinai savo sūnumi pašto stoty? 

- Tai jaunas sibirietis, kurį aš apsirikusi pavadinau savo sūnumi, - 
atsakė Strogova. - Nuo to laiko, kai mieste atsirado svetimšalių, šis vyras 
dešimtas, kurį aš palaikau savo sūnumi! Dabar aš visur jį matau. 

- Vadinas, šis jaunas vyriškis ne Michailas Strogovas? 

- Ne, jis ne Michailas. | 

- Ar tu Žinai, sene, kad aš galiu įsakyti tave kankinti, kol pasakysi tiesą? 

- Tai, ką pasakiau, yra tiesa, tavo grasinimų aš nebijau ir nepakeisiu 
savo žodžių. | 

- Tas sibirietis ne Michailas Strogovas? - pakartotinai paklausė Oga- 
revas. 

- Ne, ne jis, - pakartojo Marta. - Nejaugi tamsta manai, kad aš atsiža- 
dėsiu sūnaus, kurį man pasiuntė Dievas? 

Ogarevas piktai pasižiūrėjo į senutę, kuri taip drąsiai atsakinėjo ir, 
matyt, nė kiek nebijojo. Jis buvo įsitikinęs, kad tas jaunas sibirietis buvo 
jos sūnus. Vadinas, jeigu sūnus išsižadėjo motinos, o motina išsižada 
sūnaus, tai, matyt, yra svarbių priežasčių. Taip nusprendęs, Ogarevas 
nė kiek neabejojo, kad tariamasis Michailas Karpanovas buvo tas pats 
Michailas Strogovas, caro feldjėgeris, kuriam caras pavedė atlikti svarbią 
užduotį. Atsigręžęs į Martą Strogovą, Ogarevas įsakė: 

- Šitą moterį nugabenti į Tomską! 

Ir tuo metu, kai kareiviai šiurkščiai ją tempė, jis pro dantis iškošė: 

- Kai ateis laikas, aš priversiu prabilti šią seną raganą! 

Laimei, Strogovas tuoj pat išvyko iš pašto stoties. Ogarevo įsakymas 
tuojau buvo duotas visiems sargybiniams. Jiems buvo įsakyta stropiai 
sekti, kad Strogovas negalėtų išvykti iš Omsko. Tačiau Strogovas jau 
buvo išvykęs ir dabar skriste skriejo per plačias stepes. Po to, kai 
Strogovas birželio 29 dieną aštuntą valandą vakaro išvyko iš Omsko, jis 
Jau buvo beveik pusiaukelėje tarp Maskvos ir Irkutsko. Norėdamas aplen- 
kti totorių pulkus, šį likusį kelią jis turėjo nukeliauti per dešimt dienų. 
Tačiau susitikimas su motina, matyt, iškėlė aikštėn jo inkognito. Aišku, 


92 


Ogarevas jau neabejojo, kad feldjėgeris paspruko iš Omsko ir dabar 
skuba į Irkutską. 

Dokumentai, kuriuos vežėsi su savimi šis kurjeris, buvo labai svarbūs. 
Strogovas puikiai žinojo, kad bus griebtasi visokiausių priemonių, kad jį 
sulaikytų. Tik jis nežinojo, kad jo motina pakliuvo į Ogarevo rankas. Laimė, 
kad jis to nežinojo. Ar jis pakeltų tokį skaudų smūgį? 

Strogovas iš visų jėgų ragino arklį, norėdamas kuo greičiausiai pa- 
siekti kitą stotį ir tenai pakeisti netekusį jėgų arklį. Pusiaukelėje, nukeliavęs 
septyniasdešimt kilometrų, jis sustojo Kulikovo stotyje. Tačiau čia jis 
nerado nei arklių, nei vežimo. Dalis totorių kariuomenės jau nužygiavo 
didžiuoju stepių keliu. Jie apiplėšė ir sunaikino kaimus ir pašto stotis. 
Strogovui pasisekė gauti sau truputį maisto ir arkliui pašaro. Arklį reikėjo 
tausoti, nes nežinojo, kada galės jį pakeisti kitu. Tačiau, norėdamas kiek 
galima padidinti atstumą tarp savęs ir besivejančių jį raitelių, kuriuos 
Ogarevas, veikiausiai, jau pasiuntė jo vytis, Strogovas nusprendė joti 
nesustodamas. | 

Todėl vieną valandą pailsėjęs, jis vėl skubiai išjojo. Iki šiol oras buvo 
gražus. Temperatūra pakenčiama. Šiuo metu naktis stepėse esti trumpa, 
be to, buvo puiki mėnesiena ir joti buvo patogu. Strogovas jojo nesvyruo- 
damas, neabejodamas, nes puikiai žinojo kiekvieną kelelį. Nors pakelėje 
pasitaikydavo kalnuotų vietų, kurios jį vargino, tačiau jis puikiai orientavosi 
ir siekė tikslo, lyg tas tikslas būtų aiškiai matomas tolimajame horizonte. 
Pakeliui sustodavo prie sraunaus upelio, tačiau neilgam - tik tiek, kad 
galėtų atsikvėpti arklys. Nusėdęs nuo arklio , paleisdavo jį valandėlei 
pailsėti, o pats prisiglausdavo prie žemės ir, pridėjęs ausį, atidžiai klau- 
sydavosi, ar neišgirs besivejančių kanopų dundėjimo. Įsitikinęs, kad aplin- 
kui ramu, jis vėl sėsdavo ant arklio ir jodavo toliau. 

O, kad visos šios Sibiro stepės nugrimztų poliarinės nakties tamson! 
Tada jis keliautų naktį nesutikdamas jokių pavojų. 

Birželio 30 dieną devintą valandą ryto Strogovas, pravažiavęs Turu- 
movo stotį, atsidūrė Barabos pelkėse. Pelkės tęsėsi daugiau kaip tris 
šimtus kilometrų; jose galėjo pasitaikyti rimtų gamtos kliūčių. Tačiau 
Strogovas buvo įsitikinęs, kad šias kliūtis nugalės. 

Plačios Barabos pelkės, plytinčios iš šiaurės į pietus tarp 60 ir 52 
paralelės, sudaro didelį baseiną, į kurį subėga lietaus vandenys, kurie 
nenuteka nei į Obę, nei į Irtišių. Šios plačios žemumos dirvą sudaro molis, 
todėl vanduo pro ją negali prasisunkti ir vasarą, ypač po lietaus, per šias 
pelkes pervažiuoti beveik neįmanoma. 

Pro čia, vingiuodamas tarp kalnų, ežerų, kūdrų ir klampynių, nuo kurių 
kyla nesveikas oras, eina kelias į Irkutską. Šis kelias nepaprastai SEuKUS 
ir juo keliauti pavojinga. 

Žiemą, kai vandenis sukausto ledas, įšąla žemė ir sniegas išlygina 
įvairius gūbrius, sukietėjusiu Barabos paviršiumi rogės lengvai ir greit 
slysta. Šiose pelkėse yra daug kiaunių, sabalų, lapių ir kitokių smulkių 
žvėrelių, kurių kailiai brangūs, todėl čia mielai lankosi medžiotojai. Tačiau 
vasarą pelkės pasidaro klampios, nesveikos ir, kai vanduo labiau pakyla, 
jos tampa neišbrendamos. 

Strogovas paleido arklį pelkių viduriu, gausiai apaugusiu įvairiais 
augalais, kartais milžiniško dydžio. Visus kitus augalus pralenkė aukštos 
lieknos nendrės, kurios dėl savo tirštumo sudarė nepermatomą sieną, 
nusėtą gėlėmis, kurių graži spalva viliojo akį; čia augo puikios lelijos ir 
irisai, kurių malonus kvapas maišėsi su kylančiais nuo dirvos šiltais garais. 

Vienoje ir antroje kelio pusėje tęsėsi pelkės. Strogovas, atsidūręs tarp 
meldų, pelkėse buvo nematomas. Aukšta žolė kilo aukščiau jo galvos, 
todėl raitelį galėjo pastebėti tik paukščiai, kurie iš abiejų kelio pusių, 
garsiai klykdami, pakildavo aukštai į dangų. Kelias buvo gana įvairus. 
Vienur jis ėjo pro tankius krūmus, kitur apsukdavo didžiausias kūdras, 
kurios tįsojo keletą kilometrų ir todėl gavo ežerų vardą. Dar toliau kelias 
buvo klampus ir todėl buvo išklotas žabais, kurie linko, ir po kojomis 
lingavo žemė. Toks žabais išklotas kelias kartais tęsėsi du ar tris šimtus 
pėdų ir dažnai keleiviai, keliaudami šiuo keliu, jausdavosi ne ką maloniau, 
kaip sirgdami jūros liga. 

Strogovas, visai negalvodamas apie tai, koks kelias po jo kojomis - 
kietas ar klampus, jojo pirmyn, drąsiai peršokdamas per griovelius. Nors 
raitelis greit jojo, tačiau nei jis, nei jo arklys neišvengė vabzdžių, kurių 
šiose pelkėse knibždėte knibžda. 

Keleiviai, kuriems tenka keliauti per Barabos pelkes, iš anksto pasirū- 
pina tam tikru sieteliu, padarytu iš plonutės vielos, ir jį užsideda ant galvos 
ligi pečių. Tačiau ir taip apsisaugojus, retas kuris išlieka uodų nesukan- 
džiotas. Šie įkyrūs vabzdžiukai zvimbia ore ir jų tiek daug, kad jokie 
drabužiai negali nuo jų apsaugoti. 

Čia buvo uodų, moskitų, aklių ir milijardai smulkiausių vabzdžių, beveik 
nepastebimų akimi, tačiau skaudžiai geliančių; prie jų negali priprasti net 
patys ištvermingiausieji Sibiro medžiotojai. 

Strogovo arklys, neapsaugotas nuo šių priešų, nuolat pašokdavo, 
tartum į jo šonus būtų kas smeigęs tūkstančius aštrių pentinų. Sukandęs 

žąslus, arklys lėkė lyg pasiutęs, lyg koks greitasis traukinys, ir kilometrai 
vienas po kito likdavo užpakaly jo. 

Arklys, besigindamas nuo vabzdžių, staiga sustodavo, pašokdavo ir 
vėl lėkdavo it žaibas. Reikėjo būti tokiam geram raiteliui, kaip Strogovas, 
kad neiškristum iš balno. Strogovas priprato prie šių fizinių kančių, jis 
tegalvojo, kad tik kuo greičiau pasiektų kalionės tikslą, ir, viską pamiršęs, 
tematė, kaip kilometras po kilometro likdavo užpakaly jo. 

Tačiau kas galėjo pamanyti, kad šios pelkėtos vietos, tokios drėgnos 
ir nesveikos šiltu metu, buvo apgyventos. Vis dėlto taip buvo. Toli, tarp 
milžiniškų nendrių, vaikščiojo keletas Sibiro kupranugarių. Vyrai, moterys, 
vaikai, seniai, apsivilkę žvėrių kailiais, ganė avių kaimenę; norėdami 
apsaugoti gyvulius nuo vabzdžių, jie išvarydavo kaimenę į pagairę arba 
sukurdavo didelius laužus, nes dūmai, driekdamiesi viršum šių neaprė- 
piamų pelkių, išvaikydavo vabzdžius. 

Kai Strogovas pajusdavo, kad įo arklys silpsta ir jau rengiasi kristi, jis 
sustodavo prie šių vargingų kaimenių ir, užmiršęs savo nuovargį, trindavo 
vargšui arkliui įgeltas vietas šiltais taukais, paskui duodavo jam gerą 
davinį pašaro ir tik po to, kai pašerdavo arklį, jis galvodavo, kaip pačiam 
pasistiprinti. Po valandos - daugiausia po dviejų - jis vėl lėkdavo begaliniu 
Irkutsko keliu. | 

Taip nujojęs devyniasdešimt penkis kilometrus nuo Turumovo, birželio 
30 dieną ketvirtą valandą ryto Strogovas atjojo į Jelamską. 

Čia jis jau galėjo leisti arkliui pailsėti visą naktį. 

Vargšas gyvulys negalėjo ilgai išlaikyti tokios sunkios kelionės. Jelam- 
ske, kaip ir kitur, nebuvo nei arklių, nei vežimų. Jelamskas - nedidelis 
miestelis, kurį totoriai dar nebuvo užėmę, tačiau jo gyventojai jau išsikrau- 
stė, nes priešas iš pietų pusės šį miestelį galėjo lengvai užimti, kai tuo 
tarpu iš šiaurės pusės pagalbos vargiai buvo galima tikėtis. Pašto stotis, 
policijos nuovada ir visos kitos įstaigos gubernatoriaus įsakymu buvo 
perkeltos į Kamską, Barabos centrą. Strogovas buvo priverstas susitaikyti 
su tuo, kad teks nakvoti Jelamske, nes po dvidešimt valandų kelionės 
arklys turėjo pailsėti. Strogovas puikiai atsiminė tas instrukcijas, kurios 
jam buvo duotos Maskvoj; prisidengęs svetima pavarde, jis turėjo perva- 
žiuoti Sibirą, žūtbūt pasiekti Irkutską kiek leis aplinkybės skubiau, tad dėl 
šios priežasties jam reikėjo branginti arklį, be kurio jis negalėtų pasiekti 
Irkutsko. 

Kitą dieną Strogovas išvyko iš Jelamsko tą pat valandėlę, kai atėjo 
žinia, kad už dešimties kilometrų nuo miesto, Barabos vieškely, pasirodė 

pirmieji totorių žvalgai. Strogovas ragino. arklį. Nors šioje-vietoje kelias ir 
buvo lygus, tačiau labai vingiuotas, todėl labai apsunkino kelionę. 

Kitą, liepos pirmąją dieną, nukeliavęs šimtą trisdešimt kilometrų, 
pusiaudienį Strogovas atjojo į Spasko miestelį, o antrą valandą jau skriejo 
į Pokrovską. . | 

Čia Strogovas dar sykį turėjo leisti pailsėti arkliui, todėl sugaišo tos 
dienos vakarą ir visą naktį. Užtat kitos dienos ankstų rytą išjojęs ir vis dar 
jodamas pusiau vandens apsemtomis pelkėmis, ketvirtą valandą vakaro 
atjojo į Kamską. 

Čiavietovės pastebimai pasikeitė. Plačiame neapgyventame plote šis 
nedidelis Kamsko miestelis buvo lyg ir kokia oazė. 

Miesto apylinkės nusausintos, be to, pro šias vietas sruvena Tomė, 
Irtišiaus intakas, todėl nesveikos pelkės virto turtingomis ganyklomis. Bet 
vis dėlto šis nusausinimas nenugalėjo drugio, todėl rudens metu gyventi 
mieste yra pavojinga. 

Tačiau į šį miestą susikrausto visi Barabos gyventojai, ypač tuo metu, 
kai būna lietingi metai ir pelkėse gyventi neįmanoma. 

Nors siautė totoriai, bet šio miesto gyventojai niekur nesikraustė. 
Kadangi Kamskas stovėjo Barabos centre, tai gyventojai, matyt, manė, 
kad jie yra saugioje vietoje, arba buvo įsitikinę, kad spės pabėgti, jeigu 
tik juos ištiktų pavojus. 

Strogovas troško ką nors sužinoti apie totorius, bet šiame mieste jis 
nieko nesužinojo. Ir tikrai, jis geriau galėjo painformuoti juos apie Sibiro 
neramumus, negu jie. Atrodė, kad Kamsko gyventojai buvo visai ramūs. 
ir totoriai jų nedomino. 

Beto, Strogovas niekur neidavo. Jam buvo svarbu, kad jo netik niekas 
nejįtartų, bet ir nematytų. Jis buvo labai atsargus. 

Kamske Strogovas galėjo rasti vežimą ir pakeisti arklį, kuriuo jojo nuo 
pat Omsko. Tačiau, sveikai galvodamas, jis bijojo, kad neatkreiptų į save 
dėmesį; kol buvo totorių apsiaustose vietose, jis nenorėjo sukelti nė 
mažiausio įtarimo. 

Keliaujant tokiu pavojingu Barabos keliu, klampiomis vietomis, norint 
pabėgti nuo besivejančių ir, esant reikalui, pasislėpti melduose, buvo 
daug patogiau joti arkliu, negu važiuoti vežimu. 

Tačiau arklio Strogovas nenorėjo keisti. Jis patyrė, kad tai buvo stiprus 
arklys, ir iš jo daug tikėjosi. Be to, jeigu Strogovas priprato prie arklio, tai 
ir arklys, matyt, jau palengva priprato prie tokių kelionės sąlygų ir, nors jis 
mažai ilsėjosi, tačiau prityrusiam raiteliui dar ilgai galėjo tarnauti. 

Per visą liepos antrosios vakarą bei naktį į liepos trečiąją Strogovas 
niekur neišėjo iš viešbučio, kuris stovėjo nuošalioje vietoje, todėl apsau- 
gojo nuo įkyrių ir smalsių akių. 

Įsitikinęs, kad arklys pastatytas saugioje vietoje, Strogovas, jausda- 
mas didelį nuovargį, krito į lovą, tačiau užmigti negalėjo. Daug neramių 
minčių, ir skaudžių, ir malonių atsiminimų sukosi jo galvoje. Jam akyse 
čia staiga pasirodydavo senutės motinos paveikslas, čia vėl raukšlėtas 
motinos veidas išnykdavo ir jį pakeisdavo jaunos, drąsios Nadios veidelis. 
Vaizdai pynėsi, keisdami vienas kitą ir dažnai susiliedami į vieną. 

Paskui jis prisiminė caro įsakymą, kurį prisiekė įvykdyti. Tai, ką jis matė 
išvykęs iš Maskvos, aiškiai jam rodė, koks svarbus buvo įsakymas. Suki- 
limas buvo pavojingas, be to, sukilime dalyvavo ir Ogarevas - tai dar 
labiau didino pavojų. Ir kai jo žvilgsnis nukrypdavo į voką su caro antspau- 
du, kuriame buvo paslėptos svarbios žinios, galinčios sustabdyti visus 
šiuos baisumus, Strogovas pajusdavo nepaprastą troškimą šokti ir lėkti 
per stepes, kaip paukštis nuskristi per begalines platybes, kurios skiria jį 
nuo Irkutsko. Norėjo pavirsti ereliu, kad galėtų pakilti viršum siaučiančio 
pavojaus, arba viesulu, kad žaibo greitumu pasiektų taip karštai trokšta- 
mą vietą, stotų prieš didįjį E Ų ir jam tartų: “Jūsų aukštenybe, štai 
jo didenybės laiškas!". 

Kitą dieną šeštą valandą ryto Strogovas išjojo, tikėdamasis per dieną 
nujoti 85 kilometrus, vadinas, kelią nuo Kamsko iki Udinsko. Nukeliavęs 
apie dvidešimt kilometrų, jis vėl atsidūrė Barabos pelkėse. 

Kelią rasti buvo sunku, tačiau Strogovas, prityręs ir atsargus raitelis, 
nugalėjo visas kliūtis. 

Atvykęs į Udinską, Strogovas leido arkliui pailsėti visą naktį, nes 
rytojaus dieną manė niekur nesilsėdamas nukeliauti šimto kilometrų 
kelią nuo Udinsko iki Ikulskojės. Jis išjojo auštant, bet pelkėtos Barabos 
vietos labai apsunkino kelionę. Smarkus lietus, kuris čia lijo prieš kelias 
savaites, dar nebuvo susigėręs į žemę ir vanduo lyg kokiame puode 
telkšojo žemumoj dirvos paviršiuje. 

Aplinkui buvo matyti begaliniai pelkių plotai, kūdros ir ežerai. Per ežerą, 
kuris geografijoje yra pažymėtas Tčango vardu, persikelti nebuvo galima 
ir reikėjo jį aplenkti jojant pakrante, kuri tęsėsi daugiau kaip dvidešimt 
kilometrų. Aišku, pakelėje pasitaikė įvairių kliūčių. Kad ir kaip Strogovas 
stengėsi, tačiau kelionėje teko kiek užtrukti. Jis išmintingai padarė, kad 
Kamske neėmė vežimo, nes jo arklys lengvai galėjo prasmukti per tas 
vietas, per kurias joks vežimas negalėtų pervažiuoti. 

Devintą valandą vakaro Strogovas atvyko į Ikulskoję ir tenai apsistojo 
visai nakčiai. Šiame tolimame Sibiro kampelyje buvo ramu ir apie karą 
niekas nežinojo. Šio nuošalaus gubernijos kampelio totorių būriai dar 
nebuvo pasiekę. | | 

Nuo čia keliauti buvo daug lengviau, nes kelyje buvo mažiau gamtos 
kliūčių ir nuo rytdienos jau pasibaigs klampios Barabos pelkės. Strogovui 
dar liko nukeliauti 135 kilometrus ir jis pasieks Kalyvanę. 

Rytojaus dieną Strogovas paliko užpakaly Ikulskojės ir Karčinsko 
apylinkes, kur buvo palyginti ramu, nes šios vietos buvo apsuptos Bara- 
bos pelkių, per kurias totorių gaujos negalėjo žygiuoti. Nors čia buvo ramu 
ir nepavojinga, tačiau, atsidūrus prie Obės krantų, Strogovui teks susitikti 
su totorių ordomis, kurių šioje vietoje jis jau nebegalės išvengti. Jis 
numatė besiartinantį pavojų ir galvojo, kaip jo išvengti. Blogiausiu atveju, 
jeigu bus reikalas, jis paliks didįjį Irkutsko vieškelį ir jos šunkeliais. 

Žinoma, ir tai buvo pavojinga. 

Keliaujant aplinkiniais keliais, reikės sugaišti daugiau laiko. Pakelėje 
nesutiks nei kaimų, nei miestų. Tik kur-ne-kur pasitaikys kokia sodyba 
arba varginga lūšna, kur gal ir atsiras kuo pasistiprinti. Tačiau nebuvo 
laiko svyruoti ir Strogovas lėkė pirmyn. 

Pagaliau, nukeliavęs labai sunkų kelią, palikęs užpakaly Kargačo stotį, 
Strogovas perjojo paskutines Barabos pelkių žemumas ir arklio kanopos 
vėl sudundėjo atsimušusios į kietą ir sausą Sibiro dirvą. 

Jis išvyko iš Maskvos birželio 15 dieną, vadinas, dabar, liepos penktą- 
ją, priskaitant ir 70 valandų , kurias jis sugaišo prie Irtišiaus krantų, nuo 
išvykimo praėjo dvidešimt viena diena. Tačiau iki Irkutsko dar buvo 
pusantro tūkstančio kilometrų. 


XVI. 


Strogovas turėjo rimtą priežastį bijoti susitikimo su totoriais tose vieto- 
se, kurios buvo už Barabos pelkių. Buvo matyti, kad čia neseniai nužygia- 
vo totoriai, nes laukuose dar buvo likę arklių kanopų įspaudai. Apie šiuos 
barbarus galima pasakyti tą pat, kąir apie turkus: "Kur tik turkas praeina, 
ten net žolė neželia". 

Todėl, keliaujant per šias vietas, Strogovui teko griebtis visų atsar- 
gumo priemonių. Kai kuriose vietose horizonte kylantys dūmai rodė, kad 
ten dar tebedegė atskiros sodybos ir kaimai. Ar šį gaisrą sukėlė totorių 
avangardas, ar jau chano armija? 

Ar pats chanas Feofaras buvo jau Jenisiejaus. gubernijoj? Strogovas 
apie tai nieko nežinojo ir nieko negalėjo toliau veikti, tiksliai apie tai 
nesužinojęs. Nejaugi kraštas toks tuščias, kad neliko nė vieno sibiriečio, 
kuris galėtų jam suteikti žinių? Strogovas nukeliavo du kilometrus, tačiau 
aplinkui buvo nyku ir tuščia. Atidžiai žiūrėdamas čia į kairę, čia į dešinę, 
jis ieškojo nors vienos lūšnos, kurioje dar gyventų Žmonės, bet visos 
lūšnos, kurias jis matė , buvo tuščios. 

Tik iš vienos trobos, kurią Strogovas pastebėjo tarp medžių, rūko 
dūmai. Prijojęs per keletą žingsnių nuo sudegusios trobos „likučių, jis 
pastebėjo verkiančių vaikų krūvos vidury vos sėdintį senį. Čia pat ant 
žemės klūpojo moteris, kuri dar buvo jauna, matyt, senio duktė ir šių 
mažylių motina, kuri liūdnai žiūrėjo į gaisro sunaikintą būsta Jilaikė prie 
krūtų kūdikį, kuriam netrukus jau nebebus jos pieno. Viskas aplink šią 
nelaimingą šeimą buvo sunaikinta, sudeginta ir apiplėšta... 

Strogovas priėjo prie senio. 

- Ar tu gali man atsakyti į klausimus? - paklausė jis. 

- Klausk, - atsakė senis. 

- Ar totoriai pro čia pražygiavo? 

- Taip, matai - troba sudegė! 

- Kiek jų buvo? Daug? 

- Daug, visa kariuomenė; visus rugius sumindžiojo. 

- Kas vadovavo, emiras? 

- Taip, emiras... Net Obės vanduo paraudo it kraujas. 

- O chanas Feofaras Tomske? 

- Taip. 

- Ar nežinai, totoriai užėmė Kalyvanę? 

- Ne, Kalyvanė dar nesuliepsnojo. 

- Ačiū, dėduk. 

- Ar aš galiu būti tau kuo nors naudingas? 

- Ak, nieko. 

Strogovas padėjo ant nelaimingosios motinos kelių dvidešimt penkis 
rublius ir, jai dar nespėjus padėkoti, spustelėjo pentinais arklį ir greit 
išnyko iš akių. 

Jis dabar tik tiek težinojo, kad reikia būtinai aplenkti Tomską ir 
tučtuojau pasukti į Kalyvanę, kur totorių dar nebuvo, o tenai pasirūpinti 
maistu tolesnei kelionei. Paskui išsukti iš Irkutsko vieškelio, nes reikėjo 
aplenkti Tomską; kitos išeities nebuvo. 

Apsvarstęs šį naują kelio maršrutą, Strogovas jau negalėjo nė vienos 
minutės svyruoti. Jis ir nesvyravo: spustelėjęs arklį, skriste nuskrido 


99 


tiesiu keliu, kuris ėjo iki kairiojo Obės kranto, iki kurio jam liko dar 40 
kilometrų. Ar Strogovas ras keltą, kad galėtų persikelti į kitą upės krantą, 
gal jau totoriai sunaikino persikėlimo priemones ir reikės šokti į upę ir ją 
plaukte perplaukti? Tai paaiškės, kai bus pasiektas krantas. 

Arklį, nukeliavęs su juo paskutinę kelionę, Strogovas turėjo Kalyvanėje 
pakeisti kitu. Jis jautė, kad netrukus ir arklys kris iš nuovargio. Vadinas, 
Kalyvanė dabar jam buvo lyg ir naujas kelionės taškas, nes nuo šio miesto 
jo kelionė bus visai kitokio pobūdžio. Kol teks keliauti totorių nutryptais ir 
apiplėštais kraštais, pavojai galėjo būti kur kas didesni, bet jei pasiseks 
aplenkti Tomską, jis vėl galės joti Irkutsko vieškeliu per vENISICjaUS guber- 
niją, kurios užkariautojai dar nenuniokojo. 

Po dienos kaitros stojo naktis. Nepermatoma tamsa apgaubė stepę. 
Nusileidus saulei, aprimo vėjas ir tapo visai ramu. Buvo girdėti tik arklio 
kanopų dundėjimas ir retkarčiais pasigirsdavo žodžiai, kuriais raitelis 
ragino arklį. Reikėjo sutelkti visą dėmesį, kad tik nepaklystų iš pelkių ir 
upokšnių apsupto kelio. Strogovas jojo taip greitai, kaip galėjo, bet tuo 
pačiu metu buvo labai atsargus; jis galėjo pasitikėti jautria savo arklio 
klausa taip, kaip pats pasitikėjo savo akimis, kurios vėrė nakties tamsą. 

Sykį Strogovas, nusėdęs nuo arklio sužinoti kelio krypties, išgirdo 
liūdną ūžesį, kuris sklido iš vakarų pusės. Šis stuksėjimas buvo panašus 
į raitelių kanopų dundėjimą. Nebuvo abejonės - už dviejų ar trijų kilome- 
trų užpakaly dundėjo kanopos arklių, kurie bėgo risčia. 

Strogovas , pridėjęs ausį prie žemės, atidžiai klausėsi. 

- Tai raitelių būrys iš Omsko, - pagalvojo. - Joja greit, nes triukšmas 
didėja. 

Strogovas klausėsi. | 

- Taip, - tarė jis, - šie raiteliai joja risčia! Ne vėliau kaip po dvidešimties 
minučių jie bus čia. Mano arklys negali jų aplenkti. Jeigu jie bus rusai, aš 
prie jų prisidėsiu; jeigu totoriai, reikės gelbėtis. Bet kaip? Kur pasislėpti 
šioje stepėje? 

Strogovas apsidairė aplinkui; jo aštrus žvilgsnis pastebėjo neaiškią 
masę, kuri liūdnai dunksojo tamsumoj, maždaug už šimto žingsnių nuo 
kelio. 

- Čia yra miškelis, - tarė pats sau. - Jame galima pasislėpti. Bet, jeigu 
tie raiteliai ims krėsti mišką, mane gali sučiupti. Tačiau pasirinkimo nėra! 

Po kelių minučių Strogovas, vesdamas arklį už pavadžio, jau buvo 
miške, atskirtame nuo kelio pelkėmis ir topoliais. Iš to Strogovas sumetė, 
kad ši vieta yra klampi ir raitelių būrys turės ją aplenkti. 

Strogovas nuėjo gilyn į miškelį apie keturiasdešimt žingsnių ir čia 
prie upelio, kuris supo šį miškelį, pasislėpė. 

Tačiau buvo taip tamsu, jog Strogovui neteko bijoti, kad raiteliai jį 
pastebės, nebent šį mažą miškelį jie sugalvotų iškrėsti. Todėl jis privedė 
arklį prie pat upelio ir jį pririšo prie medžio, o pats atsigulė pamiškėje, 
kad galėtų išsiaiškinti, su kuo turi reikalą - su rusais ar su totoriais. 

Vos spėjo Strogovas pasislėpti už krūmų, kai staiga švystelėjo 
neaiški, virpanti šviesa, silpnai apšviesdama apylinkę. 

- Deglai! - pagalvojo jis ir greit pasitraukė atgal, krito žemėn ir šliaužte 
nušliaužė į patį miško tankumyną. 

Raitelių būriui artėjant prie miško, risčia sulėtėjo. Strogovas, bijoda- 
mas, kad jo nepastebėtų, instinktyviai nušliaužė iki pat upės kranto, 
pasirengęs į ją šokti, jeigu atsirastų reikalas. 

Prie miško būrys sustojo ir raiteliai nulipo nuo arklių. Jų buvo apie 
penkiasdešimt žmonių. Apie dešimt žmonių nešė deglus, kurių šviesa 
plačiais ruožais apšvietė kelią. 

Iš kai kurių pasiruošimų Strogovas suprato, kad būrys, jo laimei, miško 
krėsti nesirengė, bet sustojo, kad galėtų pailsėti arkliai ir pasistiprintų 
žmonės. Ir tikrai, arkliai tuoj ėmė pešti žolę. Raiteliai išsitiesė ant kelio ir 
pradėjo dalytis maistu. 

Strogovas tyliai nušliaužė aukšta žole ir nepaprastai atsidėjęs klausėsi, 
kas aplinkui dėjosi. 

Būrį sudarė uzbekai. Jie buvo stipraus kūno sudėjimo, aukštesni negu 
vidutinio ūgio, šiurkščais, įžūliais veidais; ant galvų nešiojo juodo avino 
kailio kepures; avėjo aukštakulniais geltonais batais, kurių smaigaliai 
buvo užsirietę lyg viduramžių . pusbačių. Vatiniai spalvoto perkelio ar 
medvilnės pamušalais glaudžiai juosė jų kūną. Jie buvo apsiginklavę 
skydais, kreivais kardais ir šautuvais, kurie buvo pakabinti prie balno. Ant 
pečių plevėsavo skraistės. 

Arkliai, laisvai paleisti į pamiškę, buvo mongolų kilmės. Deglų šviesoje, 
kuri plačiai sklido, šiuos gyvulius buvo galima lengvai atskirti; jie truputį 
mažesni už turkų arklius, tačiau nepaprastai stiprūs, labai patvarūs ir 
kitokio bėgimo nežino, kaip risčia. : 

Būriui vadovavo pendžabachčis, t.y. penkiasdešimtininkas, kuriam 
dar priklausė beibachčis, vadovaująs dešimčiai žmonių. 

Abu karininkai nešiojo šalmus su grandimis; nedideli trimitai, pririšti 
prie balno, rodė jų rango aukštumą. 

Pendžabachčis turėjo leisti savo arkliams pailsėti, nes jie po ilgos 
kelionės jau buvo pavargę. Šnekučiuodami ir rūkydami bengą - kanapių 

lapus, iš kurių yra gaminamas plačiai paplitęs tarp azijiečių hašišas, abu 
karininkai vaikščiojo šen ir ten po mišką, ir Strogovas, kuris buvo nema- 
tomas, aiškiai galėjo girdėti jų pokalbį. 

Jau pirmieji šio pokalbio žodžiai atkreipė Strogovo dėmesį. Mat, 
kalbėjo apie jį. 

- Kurjeris negalėjo toli atsidurti, - tarė pendžabachčis, - negalimas 
daiktas, kad jis nukeliautų kitu keliu, kaip Barabo. 

- Kažin, gal jis dar iš Omsko neišvyko, - atsakė beibachčis. - Galimas 
daiktas, kad jis dar Omske ir slapstosi kokiuose namuose? 

- Tai būtų nebloga. Tada pulkininkui Ogarevui netektų bijoti, kad 
raštas, kurį veikiausiai šis kurjeris su savim veža, pasieks adresatą. 

- Sako, kad kurjeris kilimo iš čia, sibirietis, - atsakė beibachčis. - Todėl 
jis gerai pažįsta čionykščius kelius ir, galimas daiktas, kad laikinai pasi- 
traukė iš Irkutsko vieškelio, o paskui vėl į jį grįš. 

- Bet jeigu jis vyksta aplinkiniais keliais, tai mes būsime jį gerokai 
aplenkę, nes išvykome iš Omsko tik vieną valandą vėliau už jį ir jojame 
trumpiausiu keliu. Todėl jis arba pasiliko Omske, arba mes anksčiau už 
jį atvyksime į Tomską ir tuo būdu atkirsime jam kelią; ir vienu, ir kitu atveju 
jis jokiu būdu nepasieks Irkutsko. 
 - Stipri moteris toji senė sibirietė; turbūt, ji bus jo motina, - tarė 
beibachčis. 

Išgirdus šiuos žodžius, Strogovui širdis ėmė smarkiai plakti, rodos, ims 
ir plyš. 

- Taip, - atsakė pendžabachčis, - ji užsispyrusi tvirtina, kad tas įtartinas 
pirklys esąs ne jos sūnus. Bet jau vėlu. Pulkininko Ogarevo neapgausi, jis 
privers tą seną burtininkę pasakyti tiesą, kai ateis laikas. 

Kiekvienas žodis skaudžiai veikė Strogovą. Priešas suprato, kad jis 
- caro kurjeris! Šitas raitelių būrys turėjo įsakymą jį pasivyti; suimti gyvą 
ar negyvą, ojeigu tai nepasisektų - atkirsti jam kelią. Beto, koks skausmas 
- jo senutė motina pateko į totorių rankas! Ivanas Ogarevas, žiauriai 
kankindamas, privers ją išduoti paslaptį! | 

Strogovas žinojo, kad atkakli sibirietė tylės, bet dėl to gali netekti 
gyvybės. 

Niekšas, tėvynės išdavikas grasino užkankinti jo motiną! 

"Tuo tarpu abu karininkai kalbėjosi toliau, ir Strogovas suprato, kad 
Kalyvanės apylinkėse susidurs totoriai su rusų kariuomene, kurios avan- 
gardas artinosi iš šiaurės. Nedidelis dviejų tūkstančių rusų būrys pasiro- 
dė Obės žemupy ir greitai slinko Tomsko link. Nebuvo abejonės, kad šis 
negausus rusų kariuomenės būrys, susidūręs su chano Feofaro sti- 

priausia pajėga, bus sunaikintas, todėl didysis Irkutsko vieškelis pateks 
į užkariautojų rankas. 

Strogovas iš kelių pendžabachčio žodžių suprato, kad užjo galvą yra 
paskirta piniginė premija ir kad šis būrys gavo įsakymą pristatyti kurjerį 
gyvą ar negyvą. 

Todėl reikėjo nieko nelaukiant aplenkti uzbekų raitelius, žaibo grei- 
tumu pasiekti Obę ir persikelti į kitą upės krantą. Tačiau jam reikėjo bėgti 
anksčiau, negu būrys pradės ruoštis į kelionę. 

Strogovas pasiruošė vykdyti savo planą. Raitelių poilsis negalėjo ilgai 
trukti ir, nors jų arkliai buvo nekeisti nuo pat Omsko ir nemažiau pailsę 
negu Strogovo arklys, pendžabachčis, matyt, buvo nusistatęs neleisti 
savo žmonėms ilsėtis ilgiau kaip valandą. Negalima gaišti nė vienos 
minutės. Jau buvo pirma valanda nakties. Aplinkui dar tamsu, tačiau 
netrukus turėjo aušti, ir, pasinaudojant tamsa, Strogovui reikėjo būtinai 
išjoti iš miškelio, pasiekti kelią ir paleisti arklį šuoliais. Nors naktis pabė- 
gimui buvo ir palanki, bet Strogovo padėtis liko labai pavojinga. 

Strogovas veikti strimgalviais negalėjo, jam reikėjo viską atsargiai 
apsvarstyti, iš anksto numatyti visus netikėtumus ir juos įvertinti. Nors 
tankūs krūmokšniai tęsiasi iki pat kelio, bet jais šliaužiant kiltų triukšmas, 
ir kelią pasiekti būtų neįmanoma. 

Upelis, tekėjęs pagal kelią, buvo ne tik gilus, bet platus ir labai klampus. 
Persikelti į kitą jo pusę buvo neįmanoma, nes abipus augo aukštos ir 
nepaprastai tankios nendrės, dugnas buvo dumblinas, todėl galima 
legvai įklimpti. Be to, tuoj už meldų augo tankių krūmų siena, pro kurią 
prasiskverbti būtų be galo sunku. Jeigu kiltų pavojus, tai Strogovas žūtų 
arba patektų į totorių rankas. Strogovas nusprendė, kad liko tik vienas 
išsigelbėjimo būdas - didysis kelias. Reikėjo aplenkti pamiškę, pasiekti 
kelią ir kas bebūtų nukeliauti nors ketvirtį kilometro; paskui paraginti 
nuvargusį arklį, kad jis, nors ir negyvas kristų, bet pasiektų Obę, per kurią 
keltu arba plaukte persikeltų į kitą pusę - štai koks buvo Strogovo planas. 
Jo drąsa ir energija dešimteriopai padidėjo, kai pajuto rimtą pavojų. Čia 
buvo sprendžiamas jo gyvybės klausimas, tėvynės garbė ir, galimas 
daiktas, net jo motinos gyvybė. Jis negalėjo svyruoti ir pasiryžo. 

Raitelių būryje kažkas jau sukrutėjo. Keletas raitelių vaikščiojo šen ir 
ten kelio pakraščiu ir pamiške, kiti dar gulėjo po medžiais. Tačiau jų arkliai 
pamažu slinko į miškelio vidurį. 

Iš pradžių Strogovui dingtelėjo mintis griebti vieną iš tų arklių, bet 
paskui šią mintį jis atmetė, nes pagalvojo, kad totorių arkliai nė kiek ne 
mažiau nuvargę už jo arklį. Geriau pasikliauti tuo, kuriuo jis pasitikėjo ir 

kuris jam tiek pasitarnavo. Jo arklys buvo paslėptas už aukštų krūmų ir 
uzbekai jo nematė. 

Šliauždamas žole, Strogovas atšliaužė prie arklio, kuris gulėjo ant 
žemės. Jis švelniai paglostė gyvulio kaklą ir jam pasisekė be jokio triuk- 
šmo priversti jį atsikelti nuo žemės. 

Laimei, tuo pat metu deglai baigė degti ir užgeso. Aplinkui tapo tamsu, 
juo labiau miške. 

Užmovęs kamanas, suveržęs balno diržą, pataisęs kilpas, Strogovas 
tyliai už pavadžių nusivedė arklį. | 

Išmintingas gyvulys, tartum būtų supratęs, ko iš jo norima, paklusniai 
nusekė paskui savo poną. 

Tačiau kai kurie uzbekų arkliai pastatė ausis ir žengė į pamiškę. 

Strogovas dešinėje rankoje laikė revolverį, pasiruošęs sutriuškinti 
galvą pirmam pasitaikiusiam totoriui, kuris išdrįstų prie jo prisiartinti. 
Tačiau pavojus praėjo ir jis laimingai pasiekė tą vietą, kuri jungė miškelį 
su vieškeliu. | 

Strogovas galėjo šokti į balną kur kas vėliau, kad jo nepastebėtų; bet, 
nelaimei, tą valandėlę, kai Strogovas žengė iš pamiškės į kelią, vienas iš 
totorių arklių jį pajuto, sužvengė ir šoko prie jo. 

To arklio savininkas, pastebėjęs neryškų Žmogaus šešėlį, sušuko: 

- Ant arklių! 

Išgirdę šauksmą, visi sukruto ir šoko ant arklių. 

Strogovui beliko tik užšokti ant arklio ir leistis šuoliais. 

Abu karininkai šoko pirmyn. 

Tuo pat metu pasigirdo šūvis ir Strogovas, jau spėjęs atsisėsti į balną, 
pajuto, kad kulka pervėrė jo apsiaustą, neužkliudžiusi kūno. 

Neatsigręžęs atgal, jis spustelėjo arklį ir, paleidęs pavadžius, nulėkė 
Obės link. | 

Kol uzbekai susitvarkė su palaidais arkliais, Strogovui pasisekė nuo jų 
kiek atsiplėšti, tačiau uzbekai negaišo ir po dviejų minučių, kai Strogovas 
išjojo iš pamiškės, išgirdo užpakaly kelių arklių kanopų dundėjimą; keletas 
raitelių pamažu artinosi prie jo. 

Aušo ir jau buvo galima atskirti aplinkinius daiktus. 

Atsigręžęs, Strogovas pastebėjo besivejantį raitelį, kuris buvo jau visai 
arti. 

Tai buvo beibachčis, karininkas, kuris puikiai.valdė arklį; jis jojo būrio 
priešaky ir jau siekė bėgjį. 

Strogovas nukreipė tiesiai į įį revolverį ir šaltai paspaudė gaiduką. 
Karininkas, kuriam kulka pataikė į krūtinę, nusirito žemėn. Tačiau likusieji 

104 


raiteliai, sekę užpakaly jo, pamažu artinosi prie Strogovo. Ne ilgiau pusva- 
landžio Strogovas galėjo išsilaikyti nebijodamas kardų smūgių; jis jautė, 
kad jo arklys silpsta, jis bijojo, kad bet kurią minutę, užkliuvęs už kokios 
kliūties, arklys gali pargriūti ir nebeatsikelti. 

Priekyje, už kokių poros kilometrų, buvo matyti retų medžių apsupta 
blanki linija. Tai buvo Obė, tekanti per nykias vietas. 

Keletas šūvių, paleistų į Strogovą, jo nekliudė; jis taip pat keletą kartų 
šovė iš revolverio į tuos raitelius, kurie prie jo arčiausiai prisiartindavo. Ir 
kiekvieną sykį vienas uzbekas krisdavo žemėn savo draugų šiurpių klyk- 
smų palydėtas. Kai Strogovas pasiekė upės krantą, uzbekų būrys buvo 
nuo jo ne daugiau kaip per penkiasdešimt žingsnių. Tuo tarpu Obėje 
nebuvo matyti nei kelto, nei valties, kad būtų galima persikelti. 

Strogovas neilgai galvojęs šoko į upę, kuri šioje vietoje buvo ne 
daugiau kaip pusės kilometro:platumo. 

Smarki Obės srovė Jabai apsunkino šį drąsų žygį; Strogovo arklys 
niekur nesiekė dugno ir turėjo plaukte plaukti per sraunų Obės vandenį. 

Raiteliai sustojo krante ir delsė šokti į upę. Tuo metu pendžabachčis 
griebė šautuvą ir atidžiai nutaikė į bėglį, kuris jau buvo upės vidury. 
Suaidėjo šūvis ir Strogovo arklys nugrimzdo į dugną, nes kulka pataikė 
jam į šoną. 

„Strogovas žaibo greitumu ištraukė iš kilpų kojas. Pasinėręs į vandenį, 
jis pasislėpė - nuo gausių totorių šūvių; paskui, sukaupęs visas jėgas, 
laimingai pasiekė dešinį upės krantą ir pasislėpė tankiai čia augančiuose 
melduose. 

Strogovas jau beveik išvengė pavojaus, bet vis dėl to jo padėtis buvo 
sunki. Kaip dabar keliauti, kai ištikimas gyvulys, su tokiu pasiaukojimu jam 
tarnavęs, rado mirtį upės bangose? Vienui vienas priešo apiplėštame 
krašte, bė arklio, maisto Strogovas nuo Irkutsko buvo dar toli, tačiau 
būtinai turėjo jį pasiekti. 

- Prisiekiu dangumi, aš jį pasieksiu! - sušuko jis alsakydamas į savo 
liūdnas mintis. 

Uzbekų raitelių šūviai jau nebegalėjo pasiekti Strogovo. Uzbekai nesi- 
ryžo jo vytis per upę; be to, matyt, galvojo, kad jis nuskendo, nes, 
Strogovui pasinėrus į vandenį, jie negalėjo pastebėti, ar jis pasiekė dešinį 
Obės krantą, ar ne. 


105 


Pajutęs po kojomis kietą žemę, Strogovas atsistojo. Visų pirma reikėjo 
susirasti kokią nors sodybą arba pašto stotį, kur galėtų gauti arklį. Turė- 
damas arklį, jis galėtų joti aplinkiniais keliais, o paskui vėl įsuktų į Irkutsko 
kelią, tačiau tik tada, kai bus netoli Krasnojarsko. Jis tikėjosi, kad nuo šios 
vietos kelias bus laisvas. 

Obės aukštupy, maždaug už dviejų kilometrų nuo Strogovo, stūksojo 
"nedidelis, tačiau gražus miestelis. Keletas cerkvių žaliais paauksuotais 
bizantiško stiliaus kupolais rėmė pilkąjį dangų. Tai buvo Kalyvanė, kur 
Kamsko ir kitų miestų valdininkai bei pirkliai atvykdavo vasaros metu 
slėpdamiesi nuo nesveiko Barabos oro. Kaip jau patyrėme, Strogovas 
žinojo, kad Kalyvanė dar nebuvo sukilėlių užimta. Totorių kariuomenė 
suskilo į dvi kolonas: viena slinko Omsko link, kita - Tomsko. Totoriai 
nesirūpino užimti vidurines sritis. 

Buvo trečia valanda ryto. Kalyvanės apylinkės, kad ir buvo ramios, 
tačiau atrodė tuščios. Matyt, gyventojai, pabėgę nuo totorių antplūdžio, 
pasislėpė šiaurėje, Jenisiejaus gubernijoje. 

Strogovas dar nespėjo pasiekti Kalyvanės, kai išgirdo tolumoje pokšint 
šūvius. Jis sustojo ir įsiklausė. Aiškiai buvo girdėti duslūs, orą drebinantys 
trenksmai. Žinoma, jis negalėjo apsirikti. 

-Patrankos! Čia šaudoma! - tarė pats sau. - Nejaugi rusų būrys jau 
būtų susidūręs su totorių armija? Viešpatie, padėk man pasiekti Kalyvanę 
anksčiau negu jie! 

Strogovas neapsiriko: netrukus trenksmai pasikartojo dažniau, hori- 
zontas ėmė niauktis, tačiau tai buvo ne gaisro dūmai, bet didžiuliai balti 
artilerijos šūvių kamuoliai. Uzbekų raiteliai sustojo kairiajame upės kran- 
te, nes norėjo sužinoti Mūšio rezultatus. Strogovui jų nereikėjo bijoti ir jis 
drąsiai galėjo keliauti į miestą. 

Tuo tarpu patrankų griaudėjimas stiprėjo ir artėjo. 

Dabar jau buvo visai aišku, kad čia aidėjo patrankų šūviai. Iš kylančių 
dūmų, kuriuos sklaidė pakilęs vėjas, galima spręsti, kad besikaunantieji 
slinko į pietus. Veikiausiai Kalyvanė bus atakuojama iš Šiaurės pusės. 
Bet ar šį miestą rusai gynė nuo totorių, ar mėgino jį atsiimti iš chano 
Feofaro kariuomenės? Kol kas tai buvo sunku įspėti. Strogovas atsidūrė 
keblioje padėtyje. Jis priartėjo prie Kalyvanės per pusę kilometro, kai 
staiga sugriaudė patranka ir cerkvės bokštas susvyravęs griuvo, subir- 
damas į daugybę akmenų ir dulkių; matyt, Kalyvanė buvo kautynių cen- 
tras; vadinas, rusai ir totoriai kovėsi miesto gatvėse. Ar dabar laikas tenai 
ieškoti pastogės? Ar negrėsė jam tenai pavojus pakliūti į nelaisvę? Ar jam 
pasiseks pasprukti iš Kalyvanės, kaip pasisekė iš Omsko? 

106 


Visi šie klausimai sukosi jo galvoje. Jis abejojo - gal būtų gėriau 
pėsčiam pasiekti kokią nors sodybą ir tenai gauti arklį? 

Tai buvo vienintelis išmintingas sprendimas ir jis tučtuojau, palikęs 
Obės krantus, nuėjo į dešinę nuo Kalyvanės. Tuo metu susišaudymas 
buvo pačiam įkarštyje. Netrukus gaisras apsiautė visą Kalyvanės miestą. 

Strogovas jau bėgte bėgo per stepę slėpdamasis už medžių, augančių 
čia vienoje, čia kitoje vietoje; staiga pasirodė totorių būrys. Strogovas 
pamatė, kad vargiai begalės išsigelbėti, nes raiteliai šuoliavo miesto link; 
jeigu jis pabandytų nubėgti tarpą, skiriantį jį nuo miesto, tai jokiu būdu 
negalėtų nuo jų pasislėpti. 

Laimei, pastebėjo tarp medžių stovintį namelį, kurį jis galėjo pasiekti, 
kol dar jo nepastebėjo. Nieko nelaukdamas, šoko bėgti prie to namelio, 
esančio nuo jo ne toliau kaip už pusės kilometro. Pribėgęs prie namelio, 
pastebėjo, kad tai buvo telegrafo stotis. Nuo stoties ėjo treji laidai - vieni 
į vakarus, kiti į rytus, o treti į Kalyvanę. | 

Reikėjo manyti, kad iš stoties jau seniai visi išsikraustė, tačiau kad ir 
kas ten būtų, Strogovas galėjo čia pasislėpti ir sulaukti nakties, kol vėl 
galės keliauti toliau. 

Pribėgęs prie namelio durų, Strogovas stipriai jas patraukė. Kambaryje 
ramiai sėdėjo flegmatiškas valdininkas ir visai nekreipė dėmesio į tai, kas 
aplinkui dėjosi. | 

Nenujausdamas nieko įtartina, jis laukė prie savo langelio interesantų. 

Strogovas greit pribėgo prie jo ir trūkčiojančiu iš susijaudinimo ir 
nuovargio balsu paklausė: 

- Ką tamsta žinai? 

- Nieko, - atsakė šypsodamasis valdininkas. 

- Čia rusai kaunasi su totoriais? 

- Taip sako. 

- Kas laimi? 

- Nežinau. | 

Toks ramumas ir šaltakraujiškumas šių baisių įvykių akivaizdoje buvo 
tiesiog nesuprantamas. 

- O laidai tvarkoje? - paklausė Strogovas. 

- Linija veikia tarp Kalyvanės ir Krasnojarsko; be to, dar veikia ir tarp 
Kalyvanės bėi Sibiro sienos. 

- Ar galima siųsti tik valdiškas telegramas? 

- Valdiškas ir privačias. Dešimt kapeikų už žodį. 

Strogovas jau buvo besakąs šiam keistam Žmogui, kad jam reikia ne 
laidų, o duonos ir vandens badui numalšinti, kai staiga namelio durys 
atsidarė. 

Manydamas, kad tuojau įsiverš totoriai, Strogovas rengėsi šokti pro 
langą, bet į kambarį įėjo tik du žmonės, kurie vargu ar galėjo būti panašūs 
į totorių raitelius. Vienas laikė rankoje pieštuku parašytą telegramą ir, 
aplenkęs antrąjį, prišoko prie ramiai nusiteikusio valdininko langelio. 

Strogovo nusistebėjimas buvo visai suprantamas, nes abu ateiviai 
buvo seni jo pažįstami, su kuriais jis jau nebesitikėjo susitikti. 

Tai buvo korespondentai Haris Bliuntas ir Alkidas Žolivė, kurie dabar 
buvo ne kelionės draugai, bet konkurentai ir priešai. Jie vėliau išvyko iš 
Išimo negu Strogovas; jeigu jie atvyko į Kalyvanę anksčiau jo keliaudami 
tuo pačiu keliu, tai tik todėl, kad Strogovas sugaišo tris dienas Irtišiaus 
apylinkėse. | 

Ir dabar, stebėję rusų kautynes su totoriais arti miesto, paspruko iš 
Kalyvanės tuo metu, kai kautynės vyko miesto gatvėse, ir, grumdamiesi 
dėl pirmenybės, atbėgo į telegrafo stotį, kad pasiųstų į Europą savo 
telegramas. 

Strogovas pasitraukė į šalį, atsistojo patamsyje, kad kiti jo negalėtų 
pastebėti, o jis viską galėtų matyti ir girdėti. 

Jis čia išgirsiąs naujienų ir galėsiąs spręsti, ar jam vykti į Kalyvanę, 
ar ne. 

Haris Bliuntas, aplenkęs konkurentą, prišoko prie langelio ir pakišo 
savo telegramą, kai tuo tarpu Alkidas Žolivė, priešingai savo įpratimui, 
tūpčiojo vietoje. 

- Dešimt kapeikų už kiekvieną žodį, - ramiai atsakė valdininkas priim- 
damas telegramą. 

Haris Bliuntas papylė ant stalo krūvą pinigų, į kuriuos jo ikankūrčinias 
pažiūrėjo su šiokiu tokiu nusistebėjimu. 

- Gerai, - tarė valdininkas. 

Su didžiausiu šaltakraujiškumu jis ėmė telegrafuoti tokią telegramą: 

“Daily Telegraph", Londonas. Iš Kalyvanės, Omsko gubernijos, Sibi- 
ras, liepos 6. Rusų ir totorių kariuomenių susirėmimas..." 

Strogovas aiškiai girdėjo garsiai perskaitytos telegramos turinį, jis 
viską sužinojo, ką korespondentas pranešė savo laikraščiui. 

"Rusų kariuomenė pasitraukė su dideliais nuostoliais. Totoriai tą pat 
dieną įžengė į Kalyvanę..." 

Šiais žodžiais pasibaigė telegrama. 

- Dabar mano eilė, - sušuko Alkidas Žolivė, kuris buvo pasiruošęs 
pasiųsti telegramą savo pusseseriai į Paryžiaus Monmartro priemiestį. 

Tačiau anglų korespondentui, matyt, tai visai nerūpėjo, jis ir negalvojo 
pasitraukti nuo langelio. 

- Galų gale, ar tamsta baigei?.. - sušuko Žolivė. 

- Aš nebaigiau, - šaltai atšovė Haris Bliuntas. 

Jis atsidėjęs rašė telegramą, kurią paskui įteikė valdininkui; šis, kaip ir 
anksčiau, ramiai ją perskaitė: 

- Pradžioje Dievas sukūrė dangų ir žemę... 

Tai buvo ištraukos iš Biblijos, kurias Haris Bliuntas telegrafavo, kad 
užimtų laiką ir neužleistų vietos konkurentui. 

Aišku, tokia telegrama jo Žurnalui atsieis keletą tūkstančių, bet užtat 
žurnalas galės paskelbti žinias anksčiau už kitus. Prancūzija palauks. 

Galima įsivaizduoti Žolivė pyktį. Jis norėjo priversti valdininką, kad jis 
priimtų jo telegramą anksčiau negu Hario Bliunto. 

- Šis ponas turi teisę daryti tai, ką daro, - ramiai atsakė valdininkas 
maloniai šypsodamasis ir toliau telegrafavo "Daily Telegraph" šventosios 
knygos pirmojo skyriaus ištraukas. 

Kol valdininkas dirbo, Haris Bliuntas nuėjo prie lango ir pro žiūronus 
stebėjo, kas dėjosi Kalyvanės apylinkėse, kad papildytų žinias. 

Po kelių minučių jis vėl atsistojo prie langelio ir pridūrė prie savo 
telegramos: 

“Dvi cerkvės liepsnoja. Gaisras, rodos, persimeta į dešiniąją pusę. O 
žemė buvo tyra ir tuščia, ir tamsybės buvo viršum gelmių, ir Dievo dvasia 
sklendeno viršum vandenynų". 

Garbingą “Daily Telegraph" korespondentą Alkidas Žolivė buvo lin- 
kęs pasmaugiti. 

Jis dar sykį pasipiktinęs kreipėsi į valdininką, kuris, nė kiek nešijau- 
dindamas , jam atsakė: 

- Jis turi teisę, mielas pone, jis turi teisę... dešimt kapeikų už žodį. - Ir 
jis telegrafavo kitą naujieną, kurią jam diktavo Haris Bliuntas: 

“Rusai bėga iš miesto. Ir Dievas tarė: "tepasidaro šviesa! Ir pasidarė 
šviesa". | 

Alkidas Žolivė visai pasiuto. Haris Bliuntas ramiai nuėjo prie lango. 
Tačiau šį kartą, susidomėjęs vaizdu, atsivėrusiu jam prieš akis, jis kur kas 
ilgiau užtruko. Vos tik telegrafininkas spėjo baigti trečiąjį Biblijos skyrių, 
Alkidas Žolivė tyliai priėjo prie langelio ir, kaip ir jo nekenčiamas konku- 
rentas, papylęs ant stalo tokią pat pinigų sumą, padavė telegramą, kurią 
valdininkas garsiai perskaitė: 

“Magdalenai Žolivė. 10 Monmartro priemiestis. Paryžius. Iš Kalyvanės, 
Omsko gubernijos, Sibiras, liepos 6. Rusai bėga iš miesto. Rusų kariuo- 
menė sutriuškinta. Totorių kavalerija žiauriai persekioja rusus..." 

Kai Haris Bliuntas priėjo prie langelio, jis išgirdo, kad Alkidas Žolivė 
papildė savo telegramą eilėraščiu: 

Menkutis žmogelis, 

Pilkais drabužiais apsivilkęs. 

Mat, Alkidas Žolivė rado, kad nepadoru maišyti dangaus dalykus su 
pasaulietiškais reikalais, kaip tat darė jo kolega, todėl jis savo telegramą 
užbaigė daug padoresniu būdu, būtent - Beranžė eilėraščiu. 

-O-o0! -išsižiojo Haris Bliuntas. 

- Štai kaip, - atsakė Alkidas Žolivė. 

Tuo metu prie Kalyvanės dalykai ėjo blogyn. Mūšis slinko artyn, šūviai 
ir trenksmas stiprėjo. Tą pat akimirką sudrebėjo visa telegrafo stotis. 

Sviedinys pramušė kiaurai sieną ir dulkių stulpas įsiveržė į laukiamąjį. 

Tuo metu Alkidas Žolivė diktavo: 

Kai obuoliukas raudonas, 

Be skatiko kišenėje... 

Nustojęs diktuoti, jis šoko prie bombos ir, kol ši dar nespėjo sprogti, 
abiem rankom išmetė ją pro langą ir grįžo prie telegrafo langelio. Visa tai 
užtruko ne ilgiau kaip minutę. 

Po penkių sekundžių už lango bomba sprogo. 

Tuo pat metu, rodydamas nepaprastą šaltakraujiškumą, Alkidas Žolivė 

telegrafavo. 
"Bomba sujudino telegrafo stoties sieną. Palauksime kitų, tokio pat 
kalibro..." 

Strogovas jau neabejojo, kad rusai nuo Kalyvanės atmušti. Vienintelis 
išsigelbėjimas - bėgti į stepes pietų kryptimi. Tačiau tą akimirką prie pat 
telegrafo stoties nuaidėjo baisus trenksmas ir kulkų kruša išmušė lango 
stiklus. 

Haris Bliuntas sužeistas į petį krito žemėn. 

Alkidas Žolivė jau rengėsi telegrafuoti: 

"Haris Bliuntas, "Daily Telegraph" korespondentas, krito šalia manęs, 
kartečių sužeistas". 

Tačiau šaltakraujis valdininkas nepaprastai ramiai tarė: 

- Laidas nutrauktas, pone! - Ir, pasitraukęs nuo langelio, ramiai pasiė- 
mė skrybėlę, pavalė ją alkūne ir, visą laiką šypsodamasis, išėjo pro 
užpakalines mažas dureles, kurių Strogovas iki šiol nepastebėjo. 

Tuo akimirksniu stotį užėmė totorių kareiviai ir nei Žurnalistai, nei 
Strogovas jau nebegalėjo pabėgti. 

Alkidas Žolivė, laikydamas rankoje telegramą, šoko prie Hario Bliunto, 
kuris gulėjo išsitiesęs ir, norėdamas su juo pasprukti, užsimetė jį ant 
pečių... Tačiau jau buvo vėlu! 

Abu tapo belaisviais. Strogovas mėgino šokti pro langą, bet tuo metu 
totoriai ir jį suėmė. 


Antroji dalis 


Vienos dienos kelio atstumu nuo Kalyvanės, už keleto kilometrų nuo 
Dačinsko, tįso milžiniška lyguma, kurioje stūkso keletas didelių medžių, 
daugiausia pušų ir kedrų. 

Šitą stepių dalį karštu laiku paprastai užima sibiriečių galvijų augintojai, 
ir jos žolės užtenka gausioms bandoms. Bet dabar veltui ieškotumėt čia 
nors vieno klajoklio, žinoma, ne todėl, kad lyguma tapo dykuma; priešin- 
gai, joje virte virė gyvenimas. 

Iš tikrųjų visur stūksojo totorių palapinės - čia buvo chano Feofaro 
stovykla, rūsčiojo Bucharos emiro, kuris kitą rytą, rugpjūčio 7 dieną 
sumušęs nedidelį rusų kariuomenės būrelį, atvarė Kalyvanėje paimtus 
belaisvius. Iš dviejų tūkstančių Žmonių, atsidūrusių tarp dviejų totorių 
kolonų, tuo. pačiu metu žygiuojančių Omsko ir Tomsko link, teliko vos 
keletas šimtų kareivių. Rodėsi, kad rusų vyriausybė smarkiai susikompro- 
mitavo dėl nesėkmės, kuri ją ištiko už Uralo sienos, bet, žinoma, tik laikinai, 
nes anksčiau ar vėliau rusai, be abejonės, totorių ordas atrems. Šiaip ar 
taip totoriai vis dėlto pasiekė Sibiro centrą ir sukilimo apimtais kraštais 
žygiavo pirmyn, plėsdami savo pajėgas ir rytų, ir vakarų gubernijose. 
Irkutskas jau buvo atkirstas nuo Europos. Jeigu kariuomenė iš Amūro ii 
iš Jakutsko laiku neatžygiuos, ši rytų Sibiro sostinė, turinti negausią 
kariuomenę, pateks totoriams į rankas ir anksčiau, negu vėl bus išvaduo- 
ta, didysis Kunigaikštis, imperatoriaus brolis, pateks į Ivano Ogarevo 
rankas. 

Kas atsitiko Michailui Strogovui? Ar jis susmuko sunkios naštos sie- 
„giamas? Ar po ištisos virtinės nesėkmių neprisipažino nugalėtas? Ar jis 
laiko save pralaimėjusiu ir nutarė, kad jo misija nepasisekė? 

Ne, Strogovas buvo vienas iš tų žmonių, kurie pasiduoda tik mirties 
valandą. Kadangi jis buvo dar gyvas, net nesužeistas, o taip pat turėjo ir 
caro laišką, tai ir nenusiminė. Jo inkognito nebuvo atidengtas. Strogovą 
priskyrė prie gausybės belaisvių, kuriuos totoriai varė kaip gyvulius; 
tačiau, besiartindamas prie Tomsko, įis artinosi ir prie Irkutsko, be to, per 
visą šį laiką jis buvo Ogarevo priekyje. 

- Nuvažiuosiu! - tvirtai įsitikinęs kartojo jis. 

Nuo to laiko, kai Kalyvanėje jį paėmė į nelaisvę, visą jį buvo apėmusi 
tik viena mintis - atgauti laisvę! | 

Tačiau kaip pabėgti nuo emiro kareivių? Tai pamatysime, vėliau. 

Feofaro stovykla atrodė įspūdingai. Tūkstančiai įvairiaspalvių šilko 
nėrinių, odos ir tūbo palapinių švitėjo saulės spinduliuose; aukšti, smailūs 
bokšteliai, puošiantys jų aštriakampes viršūnes, kyšojo tarp ietigalių vė- 
liavėlių ir įvairiaspalvių vėliavų. Žinoma, turtingiausios ir gražiausios pala- 
pinės priklausė viršininkams. Tarp šių palapinių stovėjo atskiras 
paviljonas, papuoštas arklio uodega; viršum jo plevėsavo visas pundas 
raudonų ir baltų kuodų - tai vis aukštojo rango totorių vadovybės ženklai. 
Lygumoje ligi pat akiračio buvo daugybė turkmėniškų palapinių. Šias 
palapines turkmėnai vadino “karao", jos buvo sudedamos ir kilnojamos 
iš vienos vietos į kitą ant kupranugarių nugaros. Stovykloje buvo ne 
mažiau kaip 150 000 žmonių - pėstininkų ir raitelių. Iš jų ypač krito į akis 
tadžikai - aukšto ūgio, taisyklingų veido bruožų, juodų akių ir tokių pat 
plaukų vyrai; šie kariai atvyko iš Bucharos ir skaičiumi viršijo likusius 
totorių armijos karius, atvykusius iš Kuldžės ir Kokando. Be tadžikų, čia 
buvo galima rasti ir kitų tautų atstovų, kurie gyveno Turkestane ir artimiau- 
siose jo apylinkėse. Tai buvo uzbekai, mažo ūgio, rudabarzdžiai, panašūs 
į tuos, kurie persekiojo Strogovą. Čia buvo ir kirgizų, paplokščiais kaip 
kalmukų veidais, jie buvo apsiginklavę azijiečių darbo ietimis, lankais ir 
strėlėmis, kiti - kardais, šautuvais ir “čekanais" - nedideliais trumpu kotu 
kirveliais, kuriais kirsdami mirtinai sužeidžia. Čia buvo mongolų, vidutinio 
ūgio, juodaplaukių su supinta užpakalyje kasele, kuri kabojo už nugaros. 
Jie buvo tamsaus apskrito veido, judriomis, giliai įdubusiomis akimis, 
retomis barzdomis, dėvėjo mėlynus, juodu pliušu puoštus drabužius. 
Buvo susiveržę odiniais diržais su sidabrinėmis sagtelėmis ir avėjo mar- 
gais išsiuvinėtais batais; ant galvų turėjo šilko medžiagos gaubtus su 
viduje įsiūtu kailiuku ir užpakalyje plevėsuojančiais kaspinais. Pagaliau 
tenai buvo ir tamsiaodžių afganų, arabų ir turkmėnų. Visi jie spietėsi po 
bendra emiro vėliava - riaušininkų ir plėšikų vėliava. | 

Be šių laisvų kareivių, buvo dar gana didelis skaičius kareivių vergų, 
ypač persų, kurių vadai buvo taip pat karininkai vergai; chano Feofaro 
armijoje juos gerbė ne mažiau kaip ir laisvuosius karius. 

Prie šio skaičiaus pridėkite dar žydus, per juosmenį susiveržusius 
virvėmis ir pasipuošusius mažomis kepuraitėmis, kurias nešiojo vietoj 
uždraustų dėvėti vaurų; be to, keletas šimtų “kalėdotojų", neturtingų 
vienuolių, prisidengusių kūną leopardo kailiais, - ir jūs jau šiaip taip 
galėsite įsivaizduoti tą didžiulę minią, sudarytą iš įvairiausių rasių, įvairių 
įvairiausių tautelių atstovų, kurie visi turėjo tik bendrą vardą - totorių 
kariuomenė. 

„Beveik trečdalį šios armijos sudarė išimtinai raiteliai, kurių arkliai buvo 
ne mažiau įvairūs, kaip ir patys žmonės. Tarp šių gyvulių, pririštų po 
dešimt prie lygiagrečiai ištiestų virvių ir uždengtų juodais šilkiniais tinkle-- 
liais, visų pirma krito į akis turkmėnų veislės arkliai - laibakojai, ilgakūniai, 
žvilgančia oda ir išdidžiai užriestais kaklais; paskui uzbekų veisliniai 
arkliai; kokandėnai, pajėgūs nešti raitelį, dvi palapines ir visą virtuvę; 
kirgizų ir daug kitų blogesnės veislės arklių. Be arklių čia buvo ir kupra- 
nugarių. Tai stiprūs ir paklusnūs gyvuliai ilgomis vilnomis, tankiais, ant 
kaklo krentančiais karčiais. Jie duodasi lengvai pakinkomi. Be to, čia buvo 
ir vienkuprių, raudonplaukių, garbanotomis vilnomis; pagaliau buvo asilų, 
kurie stiprūs ir patvarūs darbe, o jų mėsa totoriams yra gardus kąsnelis. 

Visi šie žmonės ir gyvuliai susispietė pavėsyje pušų ir kedrų, kurie augo 
didelėmis grupėmis, ir pro juos tik vienur kitur prasiskverbdavo saulės 
spinduliai. Tai buvo labai gražus reginys, kuriam nupiešti menininkui 
trūktų spalvų. 

Kai Kalyvanėje paimti belaisviai buvo atvesti prie Feofaro ir kitų totorių 
didžiūnų palapinių, suaidėjo būgnų trenksmas ir pasklido trimitų garsai; 
prie to dar prisidėjo ausį rėžiantys muškietų šūviai ir stiprus keturių ar 
šešių patrankų, kurios sudarė emiro artileriją, trenksmas. 

Feofaro būstinė atrodė kaip tikra kariška palapinė. Jo privatūs namai 
- haremas, taip pat ir jo sąjungininkų haremai buvo Tomske, kurį jau buvo 
užėmę totoriai. 

Nukėlus stovyklą į Tomską, šis miestas taps emiro rezidencija, ir 
pagaliau bus pavadintas Rytų Sibiro sostine. 

Feofaro palapinė ryškiai skyrėsi iš kitų greta stovinčių palapinių. Ji 
buvo aptraukta brangia šilko medžiaga, išpuošta aukso nėriniais, stovėjo 
pačiame tarpumiškės centre, apsuptame lieknų berželių ir milžiniškų 
pušų sienos. Prieš šią palapinę ant gražiai poliruoto ir išpuošto brangak- 

meniais staliuko gulėjo atidengta šventoji knyga Koranas, susiūta iš 
ploniausių meniškai išgraviruotų aukso lakštų. Virš šio staliuko buvo 
ištiesta totorių šėtra, papuošta emiro ginklais. Aplink pievelę puslankiu 
stovėjo žymesniųjų Bucharos valdininkų palapinės; tenai gyveno arklidžių 
viršininkas, kuris turėjo teisę įžengti į emiro rūmų kiemą, sakaiininkų 
vyresnysis; chušbėgis - chano antspaudo saugotojas; topčibačis - artile- 
rijos viršininkas; chodža - tarybos pirmininkas; šeichulismas - žymiausias 
įstatymų žinovas, dvasininkijos galva; kaziaskevas - asmuo, kuris, nesant 
emiro, sprendžia visus ginčus, kilusius tarp kariškių; ir, pagaliau, astrolo- 
gų viršininkas, kurio pareiga burti iš žvaigždžių kiekvieną sykį, kai tik 
chanas sprendžia kokį svarbų reikalą. 

Tuo metu, kai atvarė belaisvius, emiras sėdėjo palapinėje. Jis iš pala- 
pinės neišėjo. Tai, žinoma, buvo daug geriau. Pakaktų jo vieno gesto ar 
žodžio belaisvių likimui nulemti, ir prasidėtų žiaurios skerdynės. Tačiau jis 
sėdėjo vienišas, apsuptas tos vienumos paslaptinga aureole, kuri iš dalies 
rytų vaidovams suteikia savotišką didybę. | 

O belaisvius suvarys į kokią nors būdą; čia apiplyšę, pusiau išbadėję, 
negalėdami apsisaugoti nei nuo šalčio, nei nuo lietaus, jie lauks Feofaro 
įsakymo. 

Kiek teko pastebėti, iš visų belaisvių kantriausias ir klusniausias buvo 
Strogovas. Jis leidosi vedamas tenai, kur ir pats veržėsi - atsidurti nepa- 
vojingoje vietoje, kurią vargu būtų susiradęs keliaudamas laisvas iš Kaly- 
vanės į Tomską. Jeigu jis būtų pasiryžęs pasprukti anksčiau, negu 
pasieks šį miestą, būtinai būtų patekęs į žvalgų, kurie žvalgė stepes, 
rankas. Pati toliausioji totorių valdomų plotų siena nesiekė toliau kaip 
aštuoniasdešimt antrą dienovidį, kuris eina per Tomską. Todėl, atsidūręs 
už šio dienovidžio, Strogovas jau būtų už priešo užimto rajono, galėtų 
nukeliauti iki Jenisiejaus ir pasiektų Krasnojarską anksčiau, negu chanas 
Feofaras šią guberniją užkariaus. 

- Vadinas, jeigu aš pasieksiu Tomską, - kartojo pats- sau Strogovas 
sunkiai tramdydamaš nekantrumą, - tai po kelių minučių atsidursiu už 
avanpostų, o to man visai pakaks, nes būsiu kur kas aplenkęs Ogarevą 
ir pirmas pasieksiu Irkutską. 

Strogovas nežinojo, kur dabar yra Ogarevas, ir bijojo, kad jis neatsi- 
durtų stovykloje. Ogarevas jį galėtų pažinti, be to, Strogovas instinktyviai 
jautė, kad šį išdaviką reikia žūtbūt aplenkti. Strogovas žinojo, kad, susi- 
jungus Ogarevo ir Feofaro kariuomenėms, užkariautojų pajėgos žymiai 
sustiprės ir, įeigu tik susijungs, ši armijos masė tučtuojau nužygiuos Rytų 

Sibiro sostinės link. Todėl jo būkštavimai buvo labai rimti ir dėl to jis 
kiekvieną minutę atidžiai klausėsi, ar neišgirs trimito garšo, kuris praneštų 
apie emiro vietininko atvykimą. Šių neramių minčių kamuojamas, jis 
prisiminė motiną ir Nadią; viena sulaikyta Omske, kita gi pateko į nelaisvę 
Irtišiaus upėje. Tačiau jis nieko negalėjo joms padėti! Ar kada nors jas 
pamatysiu? - neramiai klausė save Strogovas ir jo širdį sugniauždavo 
skausmas. 

Drauge su Strogovu ir kitais belaisviais į totorių stovyklą buvo atvaryti 
Haris Bliuntas ir Alkidas Žolivė. Buvęs jų kelionės draugas, kartu su jais 
patekęs į nelaisvę telegrafo stotyje, žinojo, kad jie yra drauge su juo toje 
pačioje stovykloje. Bet jis neskubėjo jų ieškoti. Koks jo reikalas? Be to, 
kažin kąjie galvojo po įvykio išimo stotyje? Norėdamas niekieno nevaržo- 
mas veikti, Strogovas pageidavo vienumos ir todėl stengėsi būti nuo kitų 
nuošaliau. 

Alkidas Žolivė nuo tos valandėlės, kai Bliuntas krito po jo kojomis, 
niekur nuo draugo nepasišalino ir juo rūpinosi. Kai iš Kalyvanės totoriai 
varė belaisvius į stovyklą, Haris Bliuntas, atsiremdamas į savo draugo 
ranką, kelias valandas keliavo kitų belaisvių užpakalyje. Jis nenorėjo 
savęs žeminti, nes jautėsi esąs Anglijos pilietis; tačiau šis pavadinimas 
barbarų akyse neturėjo jokios reikšmės, nes jie prabildavo tik iečių ir kardų 
smūgiais. “Daily Telegraph" korespondentas buvo priverstas prisidėti 
prie visų kitų likimo bendrų, pasiryžęs paskui prieštarauti tokiam žiauriam 
elgesiui su jais. Šiaip ar taip ši kelionė buvo be galo sunki ir be Žolivė 
pagalbos Bliuntas jokiu būdu nebūtų galėjęs pasiekti stovyklos, nes ir 
žaizdą jam labai skaudėjo. Žolivė, kad ir būdamas sunkiausioje būklėje, 
visada kupinas ryžto ir energijos, moraliai ir fiziškai stiprino savo draugą, 
guodė ir visokiais būdais jam padėdavo. Kai juos atvarė į stovyklą ir 
uždarė, jis visų pirma pasirūpino apžiūrėti Hario Bliunto žaizdą. Vikriai jį 
nuvilko. Pasirodo, kartečė buvo lengvai sužeidusi jam petį. 

- Tai niekis, - tarė jis, - paprasta žaizdelė, reikia tik porą ar tris sykius 
aprišti žaizdą ir viskas praeis, brangus kolega. 

- O kur gausite tvarščių? - paklausė Haris Bliuntas. 

- Aš tamstai jų padarysiu! 

- Vadinas, tamsta esi šioks toks gydytojas? 

- Visi prancūzai šiokie tokie gydytojai. 

Potokio paaiškinimo Žolivė sudraskė savo nosinę, pasisėmė vandens 
iš nedidelės duobutės, kuri buvo čia pat, numazgojo žaizdą, kuri, laimei, 
buvo nepavojinga, ir vikriai aptvarstė Bliuntui petį. 

- Aš tamstą gydau vandeniu, - tarė jis. - Šis skystimėlis puikiai malšina 
skausmą, ir Žmonės jį labai dažnai vartoja. Kad padarytų šį išradimą, 
gydytojams reikėjo šešių tūkstančių metų! 

- Aš esu jums labai dėkingas, pone Žolivė, - atsakė Haris Bliuntas 
išsitiesdamas ant lapų, kuriuos sunešė beržo pavėsyje jo kelionės draugas. 

- Menkniekis, nėra už ką! Juk tamsta, būdamas mano vietoje, taip pat 
man pasitarnautum. 

- Nežinau... - naiviai atsakė Bliuntas. 

- Tamsta juokauji! Juk visi anglai kilniaširdžiai. 

- Aišku, 0. prancūzai? 

- Na, 0 prancūzai geri ir, jeigu norite, net kvaili. Tačiau juos pateisina 
tai, kad jie prancūzai. Pakaks apie tai ir, tikėkite manim, tamstai apskritai 
nevalia ničnieko kalbėti: jums dabar būtinas poilsis. 

Tačiau Bliuntas neturėjo mažiausio noro tylėti. Jeigu sužeistasis turi 
galvoti tik apie poilsį, tai “Daily Telegraph" korėspondentas buvo iš tų 
žmonių, kurie nemėgsta per daug savim rūpintis. | 

- Pone Žolivė, - paklausė jis, - kaip tamsta manai, ar mūsų telegramos 
„orėjo per Sibiro sieną? - 

- O kodėl ne? - atsakė Alkidas Žolivė. - Tikėkite manim, pone Bliuntai 
«ad šią valandėlę mano gimtinė jau žino apie įvykius Kalyvanėje. 

- Kiek egzempliorių telegramų jūsų giminaitė išleidžia? - paklausė Haris 
Bliun:as, kuris pirmą kartą atvirai mestelėjo šį klausimą. 

- Mano giminaitė labai kukli ir nemėgsta, kad apie ją kalbėtų; aplamai, 
ji būtų nusiminusi, jeigu sudrumstų tamstai ramybę, kuri šią valandėlę 
tamstai taip pageidautina. 

- Bet aš nenoriu miego, - atsakė anglas. - Ką tamstos giminaitė galvoja 
apie Rusijos reikalus? 

- Šiuo metu Rusijos reikalai, rodos, pašliję. Tačiau rusų valdžia galinga 
ir gali būti rami: Sibiras nuo jos nepaspruks. 

- Per didelis pasitikėjimas ne vieną valstybę pražudė! - atsakė Haris 
Bliuntas kurstomas pavydo, kuris kildavo vistems anglams, kai reikalas 
liesdavo Rusijos sėkmę Vidurinėje Azijoje. 

- Na, liaukimės kalbėję apie politiką! - sušuko Aikidas Žoiivė. - Tai 
uždrausta medicinos fakulteto. Nieko nėra blogesnio žaizdai petyje, kaip 
politika, nuo kurios negalima užmigti. 

- Na, jeigu taip, tai dabar kalbėsime apie tai, ką mes turėsime veikti, - 
atsakė Haris Bliuntas, - o aš pradėsiu nuo to, kad visiškai nesu linkęs ilgai 
būti totorių belaisviu. 

- O ašjuo labiau, šimts velnių! 

- Pasitaikius pirmai tinkamai progai, mes paspruksim. 

- Aišku, jeigu tik nepasitaikys koks nors kitas būdas atgauti laisvę. 

- Ar tamsta žinai kokį kitą būdą? - paklausė Haris Bliuntas. 

- Na, žinoma, juk mes esame neutralūs ir galime reikalauti, kad mums 
grąžintų laisvę. 

- Iš to gyvulio, chano Feofaro? 

- Ne, jis nesupras, - atsakė Žolivė, - bet iš jo vietininko Ivano Ogarevo. 

- Tai sukčius. 

- Taip, bet jis rusas. Jis žinos, kad nevalia tyčiotis iš teisių žmonių; be 
to, jam nėra jokios naudos mus laikyti nelaisvėje. Bet ko nors šį ponaitį 
prašyti nelengva. 

- Šito ponaičio nėra stovykloje; bent aš jo tenai nemačiau, - pastebėjo 
Bliuntas. 

- Jis atvyks. Tuo reikalas nesibaigs - juk jam reikia susijungti su emiru! 
Galimas daiktas, kad Feofaro armija vien jo telaukia, kad galėtų žygiuoti 
į Irkutską. 

- Ką mes veiksime atgavę laisvę? 

- Atgavę laisvę, mes tęsime žygį ir seksime paskui totorius tol, kol įvykiai 
leis mums pereiti į priešingą stovyklą. Šimts velnių, nereikia išsižadėti 
tikslo! Mes vos tik pradėjome. Jūs, kolega, jau suspėjote gauti žaizdą 
eidamas "Daily Telegraph" tarnybos pareigas, O aš kol kas dar nieko 
negavau. , 

Gerai, - sušnibždėjo Alkidas Žolivė, - štai jis jau užmigo. Kelios valan- 
dos miego ir keletas šalto vandens kompresų - daugiau nieko nereikia, 
kad anglą vėl pastatytum ant kojų. Šie žmonės padaryti iš geležies. 

Kol Biiuntas ilsėjosi, Žolivė sėdėjo šalia jo; jis išsitraukė užrašų knygutę, 
irašė į ją keletą pastabėlių ir, dideliam skaitytojų malonumui, vis dėlto niu- 
sprendė jomis pasidalyti su savo draugu, "Daily Telegraph" korespondentu. 
Mat, likimas juos suartino, tad dabar jiems neberūpėjo vienas kitą konkuruoti. 

Vadinas, to, ko Strogovas labiausiai bijojo, žurnalistai karščiausiai 
troško. Tik Ogarevo atvykimas galėtų jiems pagelbėti, nes prancūzų ir 
anglų korespondentų vardas čia nieko nereiškė. Emiro pavaduotojas 
sugebės perkalbėti Feofarą, kuris šiaip, be jo patarimų, pasielgtų su 
žurnalistais, kaip elgiamasi su paprastais šnipais. Vadinas, Alkido Žolivė 
ir Hario Bliunto interesai buvo visai priešingi Strogovo interesams. Jis 
matė, koks jam grėsė pavojus; štai dėl ko jam reikia vengti buvusių savo 
ketionės draugų. Aišku, jis padarė taip, kad juodu jo nepastebėtų. 

Praslinko keturios dienos, tačiau padėtis nė kiek nepasikeitė. Belai- 
sviai apie tai, kad stovykla ruošiasi į kelionę, nieko nežinojo. Juos atidžiai 
sekė, ir jie jokiu būdu negalėjo prasiveržti pro grandį pėstininkų ir raitelių, 
kurie dieną ir naktį juos saugojo. Maisto, kurį jiems duodavo, vargiai galėjo 
pakakti. Du kartus per dieną jiems įmesdavo avino pilvą, truputį pakepintą 
ant anglių, arba keletą kąsnelių sūrio “krut", pagaminto iš rūgštaus avies 
pieno. Prie šio malonumo dar prisidėjo labai žiaurus oras: pūtė šiaurys, 
prakiuro lyti. Nelaimingieji, netekę pastogės ir nematydami iš niekur jokio 
palengvinimo, kentė alkį ir žiaurų orą. Tarp šių vargšų ėmė plisti ligos ir 
pagaliau įsisuko baisi mirtis. Mirė keletas moterų, vaikų, keletas sužeistų- 
jų; lavonus patys belaisviai turėjo laidoti, nes į juos niekas nekreipė 
dėmesio. 

Tuo be galo skaudžiu laiku visų sielos susigiminiavo. Alkidas Žolivė ir 
Michailas Strogovas, stiprūs ir patvarūs, lengviau už kitus pakėlė sunkią 
nelaimės naštą, ir patarnaudami kitiems, keldavo jų dvasią, guosdavo ir 
linksmindavo. 

Ar dar ilgai truks jų kančios? 

Galimas daiktas, kad chanas Feofaras, patenkintas savo sėkme, prieš 
keliaudamas į Irkutską užsigeis kurį laiką pailsėti. To reikėjo bijoti, tačiau 
dėl atsitikimo, kurio taip karštai troško Alkidas Žolivė ir Haris Bliuntas, bet 
kurio labai bijojo Michailas Strogovas, to neįvyko. 

Rugpjūčio 12 dienos rytą sutrimitavo trimitai, sudundėjo būgnai, su- 
terškėjo šūviai ir kelyje nuo Kalyvanės pakilo milžiniškas dulkių debesis. 

Ivanas Ogarevas su keliasdešimt tūkstančių Žmonių atvyko į totorių 
stovyklą. 


Į emiro stovyklą Ivanas Ogarevas atsivedė visą korpusą kariuomenės. 
Atvykusieji pėstininkai ir raiteliai buvo toji kariuomenės dalis, kuri užėmė 
Omską. Ogarevas negalėdamas paimti aukštutinės miesto dalies, kur, 
kaip jau skaitytojas atsimena, pasislėpė gubernatorius ir visa įgula, nu- 
sprendė žygiuoti toliau, nes nenorėjo vilkinti karo operacijų, be to, troško 
kiek galint veikiau užkariauti Rytų Sibiro žemės plotus. Omske jis paliko 
nemažą įgulą. Paskui, surinkęs visas ordas ir pakelyje susijungęs su 
būriu, kuris užėmė Kalyvanę, jis prisijungė prie Feofaro armijos. Ogarevo 
kareiviai sustojo stovyklos avanpostuose. Apsistoti stovykloje jie negavo 
įsakymo. Matyt, jų vadas neketino ilgai čia stovėti, o buvo pasiryžęs 

žygiuoti toliau ir artimiausiu laiku pasiekti Tomską, žymesnį miestą, kurio 
gamtinė aplinka buvo tinkama būsimoms karo operacijoms vykdyti ir todėl 
buvo numatytas karo veiksmų centru. | 

Kartu su savo kareiviais Ogarevas atsivedė didžiausią virtinę Omske 
ir Kalyvanėje suimtų rusų ir sibiriečių belaisvių. 

Šių nelaimingųjų nesuvarė sykiu su kitais į užtvarą, nes joje ir be to 
buvo ankšta; jie turėjo apsistoti avanpostuose, be pastogės ir beveik be 
maisto. Kaip manė pasielgti su šiais nelaimingaisiais chanas Feofaras? 
Ar juos apgyvendins Tomske, ar kas dešimtam Žmogui paskelbs mirties 
nuosprendį? Kol kas emiro užgaidos buvo paslapty. 

Paskui naujosios armijos korpusą atsivilko didžiausia minia elgetų, 
plėšikų, pirklių, čigonų, kurie žygyje paprastai sudaro lyg kokį armijos 
ariergardą. Visi šie žmonės gyveno iš krašto, per kurį žygiavo nepalikdami 
užpakalyje nieko, ką būtų galima apiplėšti. Kad aprūpintų totorių kariuo- 
menę maistu, reikalas verste vertė žygiuoti pirmyn. Visos sritys tarp Išimo 
ir Obės krantų buvo visiškai nuniokotos, maisto produktų čia jau beveik 
nebuvo. 

Po totorių likdavo dykuma, per kurią rusų kariuomenei būtų be galo 
sunku žygiuoti. 

Prie čigonų, susirinkusių iš vakarinių gubernijų, prisijungė ir toji minia, 
kuri sykiu su Strogovu keliavo iki Permės. Tenai taip pat buvo ir Zangara. 
Ši moteris šnipė, iš visos širdies atsidavusi Ogarevui, nesitraukė nuo savo 
pono... Juodu matė net Rusijoje, Nižnij Novgorodo gubernijoje, tuo metu, 
kai jie spendė savo žabangas. Pervažiavę per Uralą, jie išsiskyrė tik 
kelioms dienoms. Ivanas Ogarevas veikiai pasiekė Išimą, kai tuo tarpu 
Zangara su keliaujančia čigonų minia nukeliavo pietine gubernijos dalimi 
Omsko link. 

Lengva suprasti, kad ši moteris Ivanui Ogarevui teikdavo didžiausią 
patarnavimą. Keliaujančių su ja čigonų dėka ji visur įlisdavo, ir pranešda- 
vo, ką matė ir girdėjo. Todėl Ogarevas viską žinojo, kas dėjosi užkariau- 
tose provincijose. Jo žinioje buvo keli šimtai akių ir ausų. Tarp kitko, jis 
dosniai atlygindavo už šnipinėjimą, nes iš to turėjo daug naudos. An- 
ksčiau Zangara turėjo labai rimtą kriminalinę bylą, bet ją išgelbėjo tada 
buvęs rusų karininkas Ivanas Ogarevas. Ji neužmiršo jo paslaugos irtodėl 
jam buvo atsidavusi visa siela ir kūnu. Ogarevas, tapęs išdaviku, suprato, 
kokią naudą iš šios moters gali turėti. Kiekvieną jo įsakymą ji sąžiningai 
atlikdavo. Kažin koks nesuprantamas, daug stipresnis už dėkingumą 
jausmas padarė iš jos vergę išdaviko, prie kurio ji prisirišo nuo pirmos 

dienos tada, kai ji, dar būdama tremtinė, su juo susitiko Sibire. Nepapra- 
stai klastinga, kokių dažnai pasitaiko tarp šios tautelės moterų, ji buvo be 
galo energinga, žiauri, nė vieno nepasigailėdavo ir niekam neatleisdavo. 
Tai buvo tikra to žodžio prasme laukinė moteris. 

Atvykusi į Omską, Zangara sykiu su „čigonų būreliu prisijungė prie 
Ogarevo ir nuo šios valandėlės niekur nuo jo nesitraukė. Aplinkybės, 
kuriomis įvyko Michailo ir Martos Strogovų susitikimas, jai jau buvo žino- 
mos. Baimė, kurią jautė Ogarevas dėl caro kurjerio atvykimo, jai buvo 
žinoma, ir ji nuoširdžiai jį užjautė. Marta Strogova buvo belaisvė. Zangara, 
žiauraus laukinio jausmo vedama ir norėdama išgauti iš senės prisipaži- 
nimą, buvo pasiruošusi ją nežmoniškai kankinti. Tačiau laikas, Ogarevo 
paskirtas senei sibirietei prabilti, dar neatėjo, Zangara turėjo luktelti, ir ji 
laukė atidžiai sekdama kiekvieną Strogovos judesį, kiekvieną jos Žodį, 
stengdamasi pagauti, ar neištars "sūnus", tačiau jos viltys neišsipildė, nes 
senė sibirietė buvo patvari ir nieko nebijanti. | 

Pasigirdus trimitų garsams, vyriausiasis totorių artilerijos vadas ir 
emiro arklidžių viršininkas, lydimi puošnios uzbekų raitelių garbės sargy- 
bos, išjojo priekin garbingai pasitikti ir pasveikinti atvykstančio Ogarevo. 

Prijoję prie Ogarevo, jie iškilmingai jį pasveikino ir pakvietė sykiu su jais 
aplankyti chano Feofaro palapinę. 

Ogarevas, drąsus ir pasitikįs savimi, linktelėdamas galva, šaltai pasi- 
sveikino su pasitikusiais jį aukštojo luomo totorių vadais. Ogarevas buvo 
prastai apsirengęs, bet, iš vėjavaikiško išdidumo, iki šiol vilkėjo rusų 
karininko uniforma. 

Tuo metu, kai jis paleido arklio pavadžius norėdamas įjoti į stovyklą, 
Zangara prasiskverbė pro raitelių garbės sargybą, prisiartino prie jo ir 
stabteiėjo. 

- Nieko? - paklausė Ogarevas. 

- Nieko. 

- Būk kantri. 

- Kada tu, pagaliau, priversi senę kalbėti? 

- Greit, greit, Zangara. 

- Kada gi? 

- Kai būsime Omske. 

- O kada mes tenai būsime? 

- Po trijų dienų. 

Didelės juodos Zangaros akys blykstelėjo ir ji ramiu žingsniu pasitrau- 
kė. 

Ogarevas spustelėjo arklį ir lydimas savo štabo, susidedančio ištotorių 
karininkų, nujojo emiro palapinės link. Chanas Feofaras savo veitininko 
jau laukė. Taryba, susidedanti iš chano antspaudo saugotojo, chadžio ir 
kelių kitų aukštesnių didžiūnų, susėdo palapinėje. Ogarevas nušoko nuo 
arklio, įėjo į vidų ir atsidūrė priešais emirą. Chanas Feofaras buvo maž- 
daug keturiasdešimties metų, aukšto ūgio, išblyškęs, piktomis ir net 
žiauriomis akimis. Juoda barzda smulkiomis garbanomis dengė jo krūti- 
nę. Vilkėdamas karišką uniformą, užsidėjęs žėrinčius brangakmeniais 
šarvus, avėdamas batais, prie Kurių skambėjo aukso pentinai, užsidėjęs 
kepurę, apsagstytą briliantais, Feofaras atrodė labiau keistas, negu ga- 
lingas totorių Sardanapalas, visagalis valdovas, kuris su savo pavaldinių 
gyvybe ir turtu elgiasi kaip tinkamas. Tuo metu, kai į palapinę įėjo Ogarevas, 
totorių didžiūnai sėdėjo ant auksu išsiuvinėtų pagalvių; tačiau Feofaras 
pasikėlė nuo brangaus rytų kilimo, ištiesto palapinės gilumoje ir, žengdamas 
juo, priėjo prie Ogarevoir jį pabučiavo. Šis pabučiavimas ženklino, kad buvęs 
emiro pavaduotojas dabar skiriamas tarybos pirmininku. 

Po to Feofaras kreipėsi į Ogarevą šiais žodžiais: 

- Aš neturiu nieko, ko galėčiau tave klausti, - tarė jis. - Kalbėk Ivanai. 
Čia esančios ausys yra pasirengusios tave klausyti. 

- Takšire, - atsakė Ogarevas, - štai ką aš tau pranešiu. 

Ivanas Ogarevas kalbėjo totoriškai, teikdamas savo kalbai iškilmingu- 
mą, kuris taip įprastas rytų kalbose. 

- Takšire! Dabar ne laikas niekniekius kalbėti. Ką aš padariau būdamas 
tavo kariuomenės priešakyje, tu žinai. Keliai, einantieji Išimo ir Irtišiaus link, 
yra mūsų rankose, ir turkmėnų raiteliai gali drąsiai maudyti savo arklius 
rusų upėse. Tavo raginamos, sukilo kirgizų ordos, ir svarbiausias vieške- 
lis, einąs iš Išimo iki Tomsko, priklauso tau; tu esi dabar galingas ir gali 
laisvai siųsti savo kariuomenę į rytus, kur saulė teka, ir į vakarus, kur ji 
nusileidžia. | 

- O jeigu aš eisiu kartu su saule? - paklausė emiras, kuris visą laiką 
klausėsi tylėdamas, ramus ir nė kiek nesijaudindamas. 

- Eiti sykiu su saule, - atsakė Ogarevas, - vadinas, žygiuoti Europos 
link, t.y. užkariauti visas Sibiro provincijos sritis nuo Tobolsko iki Uralo. 

- O jeigu aš eisiu pasitikti auštančią dienos šviesą? 

- Tada tu pavergsi ir pajungsi totorių valdžiai sykiu su Irkutsku visų 
turtingiausias centrinės Azijos sritis. 

- O kaip su Petrogrado sultono kariuomene? - paklausė chanas 
Feofaras, vadindamas šiuo keistu titulu rusų imperatorių. 

- Nei rytuose, nei vakaruose tau nėra reikalo bijoti, - atsakė Ogarevas. 
- Įsiveržimas įvyks netikėtai ir anksčiau, negu rusų kariuomenė suspės 
jiems padėti, Irkutskas jau bus tavo rankose. Caro kariuomenė prie 
Kalyvanės sumušta; taip pat ir visur, kur tik kareiviai kausis su neišmintin- 
gais vakarų kareiviais, jie nugalės. 

- O kokį patarimą tave verčia pasiūlyti tavo atsidavimas mano reika- 
lams? - paklausė emiras, kelias minutes pamąstęs. 

- Mano patarimas, - gyvai atsakė Ogarevas, - žygiuoti prieš saulę, iki 
sočiai duoti turkmėnų arkliams paėsti rytų stepių žolės, užimti Irkutską, 
rytų gubernijų sostinę, o sykiu su ja paimti įkaitą, kurio vertė viršija viso 
krašto turtus. Reikia, kad vietoj paties caro į tavo rankas patektų jo brolis, 
didysis kunigaikštis. 

Tai buvo visų seniausia Ogarevo viltis. Pagrobti didįjį kunigaikštį, 
suduoti jam negailestingą smūgį, - štai kas galėtų jam, degančiam nea- 
pykanta, suteikti malonumo. Be to, užgrobus Irkutską, totoriai būtų užka- 
riavę visas Rytų Sibiro sritis. 

- Tebūnie taip, Ivanai, - atsakė Feofaras. 

- Kokius dabar duosi įsakymus, takšire? 

- Negaišuojant, dar net šiandien, mūsų vyriausioji stovykla bus perkel- 
ta į Tomską. 

Ivanas Ogarevas nusilenkė ir, lydimas chušbego, pasišalino, kad 
tučtuojau įvykdytų emiro įsakymą. 

Jis jau buvo besirengiąs šokti ant arklio norėdamas vykti į avanpostus, 
kai staiga netoliese pasigirdo triukšmas toje stovyklos pusėje, kur buvo 
laikomi belaisviai. Pasigirdo šūkavimai ir pokštelėjo keletas šūvių. Ogare- 
vas ir chušbegas žengtelėjo keletą žingsnių pirmyn ir beveik tuo pačiu 
metu prieš juos sustojo du žmonės, kurių kareiviai nebegalėjo sulaikyti. 
Chušbegas, neišaiškinęs įvykio priežasties, tučtuojau davė ženklą - įvyk- 
dyti mirties bausmę; akimirka - ir belaisvių galvos būtų nuriedėjusios ant 
žemės, bet Ogarevas ištarė kareiviams keletą žodžių ir tie pakeltus virš 
nelaimingųjų galvų kardus sulaikė. 

Tai buvo Haris Bliuntas ir Alkidas Žolivė. 

Tik atvykus Ogarevui į stovyklą, jie prašėsi nuvedami pas jį, tačiau 
kareiviai griežtai atsisakė. Dėl šios priežasties ir įvyko grumtynės, mėgini- 
mas bėgti, šūviai, kurie, laimei, žurnalistams nepakenkė, tačiau jie jokiu 
būdu nebūtų išvengę mirties, jeigu nebūtų įsimaišęs emiro pavaduotojas. 

Ogarevas keletą minučių atidžiai žiūrėjo į žurnalistų veidus, tačiau jų 
veidai jam pasirodė visai nepažįstami. O juk jie buvo Išimo stotyje, kai 

Ogarevas smogė Strogovui. Žiaurusis keliautojas, matyt, tada neatkreipė 
dėmesio į pašalinius asmenis. 

Tačiau Bliuntas ir Žolivė, priešingai, tučtuojau jį pažino ir prancūzas 
pusbalsiu prabilo: 

- Štai kaip! Pasirodo, kad pulkininkas Ogarevas ir Išimo stotyje užsire- 
komendavęs storžievis vienas ir tas pats asmuo! 

Po to jis pridūrė savo bendrakeleiviui į ausį: 

- Išdėstyk mudviejų reikalą, pone Bliuntai. Tamsta man tuo patarnausi. 
Šis rusų pulkininkas, išdavikas ir parsidavėlis, man. biaurus, ir nors jo 
dėka mano galva dar yra ant pečių, tačiau mano akys mieliau linkusios 
su pasibiaurėjimu nusigręžti, negu žiūrėti jam į veidą! 

Tai pasakęs, Žolivė pakėlė galvą pilnas didybės ir išdidumo. 

Ar Ogarevas suprato, kiek buvo įžeidžiamas belaisvio žvilgsnis? Šiaip 
ar taip, bet, matyt, jis to nepastebėjo. 

- Kas jūs esate? - paklausė jis labai šaltai rusiškai, tačiau šį kartą 
išvengęs savo įprasto storžieviškumo. 

- Du korespondentai - anglų ir prancūzų laikraščių, - trumpai atsakė 
Bliuntas. 

- Jūs, žinoma, turite dokumentus, kurie galėtų paliudyti jūsų asmenį? 

- Štai anglų ir prancūzų atstovybių liudijimai. 

Ogarevas paėmė popierius, kuriuos jam įteikė Bliuntas, ir, atidžiai juos 
perskaitęs, paklausė: 

- Tamstos norite gauti leidimą sekti Sibire mūsų karines operacijas? 

-Mes prašome išlaisvinti, štai ir viskas, - sausai atsakė anglų korespondentas. 

- Jūs esat laisvi, ponai, - atsakė Ogarevas. - Man būtų labai įdomu 
perskaityti tamstų "Daily Telegraph" kroniką. 

- Egzempliorius, neskaitant pašto išlaidų, kaštuoja šešis pensus, - 
ramiai atsakė anglas ir atsigręžė į savo kelionės draugą, kuris, matyt, visai 
pritarė jam. 

Ogarevas nieko neatsakė, net nemirktelėjo ir, spustelėjęs pentinais 
arklį, netrukus išnyko dulkių debesyje. 

- Na, pone Žolivė, kątamsta galvoji apie pulkininką Ogarevą, vyriausiąjį 
totorių karo vadą? - paklausė Bliuntas. 

- Aš galvoju, mano mielas, - šypsodamasis tarė Alkidas Žolivė, - kad 
ano chušbego tada, kai jis davė įsakymą nukirsti mums galvas, buvo 
nepaprastai gražus gestas. 

Kokios bebūtų priežastys, privertusios Ogarevą taip taikiai pasielgti su 
žurnalistais, jie jau buvo laisvi ir dabar galėjo ramiai sekti karo veiksmus. 

Jie net nepagalvojo nutraukti savo korespondentų veiklos. Toji antipatija, 
kurią anksčiau jautė vienas antram, dabar užleido vietą visų geriausiems 
ir nuoširdžiausiems santykiams. Jie jau nebegalvojo skirtis. Priešingumas 
ir pavydas visiškai išnyko. Bliuntas neužmiršo paslaugos, kurią jam pa- 
darė jo kilniaširdis draugas ir todėl buvo jam labai dėkingas; be to, 
apskritai šis jų suartėjimas turėjo išeiti prancūzų ir angių laikraščių skai- 
tytojų naudai. | 

- Na, ką mes dabar veiksime su mūsų laisve? - paklausė Haris Bliuntas. 

- Pasinaudosime ja, šimts velnių! - sušuko Žolivė. - Ramių ramiausiai 
keliausime į Tomską ir pažiūrėsime, kas tenai vyksta. 

- Iki to momento, tikiuos, jau galėsim prisijungti prie kokio nors rusų 
kariuomenės būrio? 

- Aišku, mano mielas Bliuntai. Nedera labai nusiminti. Visada laimės 
civilizuota armija; aš esu įsitikinęs, kad po šio antplūdžio centrinės Azijos 
tautos neteks visko ir nieko gero nelaimės. Rusai sugebės juos atremti, 
tik viskas priklauso nuo laiko. 

Ogarevo atvykimas sugrąžino Alkidui Žolivė ir Hariui Bliuntui laisvę, 
tačiau sukėlė labai rimtą pavojų Michailui Strogovui. Kadangi įvykis, dėl 
kurio susidūrė Strogovas su Ogarevu, buvo atmintinas, kilo pavojus, kad 
pastarasis galės pažinti tą keleivį, kurį jis įžeidė Išimo stotyje. Štai dėl ko 
nebuvo pageidaujamas Ogarevo atvykimas į stovyklą. Tačiau tą pat dieną 
buvo duotas įsakymas perkelti karo stovyklą ir štabo būstinę į Tomską. 
Vadinas, nemaloni padėtis kiek palengvėjo ir taip Strogovo asmeniškas 
ir slaptas pageidavimas išsipildė. Kaip jau žinome, jis turėjo tikslą pasiekti 
Tomską sykiu su kitais belaisviais, t.y. nerizikuodamas patekti į rankas 
žvalgų, kurių šio didelio miesto apylinkėse knibždėte knibždėjo. Tačiau 
Strogovas, jausdamas, kad Ogarevas visą laiką yra kur nors arti stovyklos 
ir bijodamas kiekvieną valandėlę būti pažintas, rimtai pradėjo svarstyti, ar 
ne geriau jam būtų pakelyje pabėgus. Strogovui ši mintis patiko ir jis, 
veikiausiai, šį paskutinį pasiryžimą būtų įvykdęs, tačiau staiga sužinojo, 
kad chanas Feofaras ir Ogarevas su keliais tūkstančiais raitelių išvykę į 
miestą. | 

- Aš luktelsiu, - nusprendė Strogovas, - žinoma, jeigu tik nepasitaikys 
kokia nors patogi bėgti valandėlė. Anapus Tomsko tikrai galėsiu pabėgti, 
nes tenai jau nebus totorių sargybos. Dar tik trys dienos kantrybės ir 
Dievas man padės! 

Ir tikrai, tris dienas belaisviai keliavo per stepes totorių kareivių atidžiai 
sekami. Nuo stovyklos iki to miesto buvo šimtas penkiasdešimt kilometrų 

kelio, kuris buvo lengvas aprūpintiems viskuo emiro kareiviams, bet užtat 
sunkus nelaimingiems belaisviams, nusilpusiems nuo vargingo ir žiau- 
raus gyvenimo. Šį Sibiro kelią ne vienas lavonas nuklojo. 

Rugpjūčio 12 dieną antrą valandą po pietų, tuo metu, kai danguje 
nebuvo nė vienos debesėlio, o diena buvo kaitri ir temperatūra nepapra- 
stai pakilusi, topčibakčis davė įsakymą iš stovyklos išvykti. 

Tarp belaisvių, kuriuos Ogarevas atvedė į stovyklą, buvo sena moteris, 
laikoma nuošaliau nuo visų kitų, tokį pat žiaurų likimą kenčiančių belaisvių. 
Ši moteris buvo priežiūroje čigonės Zangaros, kuri, jai nieko apie tai 
nežinant, sekė kiekvieną žingsnį. Nepaisant senyvo amžiaus, moteris vis 
tiek turėjo eiti pėsčia paskui belaisvius; jai net nedavė jokių lengvatų, bent 
pagerbdami jos senatvę. Tačiau šalia jos visada buvo būtybė - drąsi, 
užjaučianti, galinti ją suprasti ir padėti. Į belaisvių tarpą pateko reto grožio 
mergaitė, drąsi ir šaltakraujė, kuri tuo nė kiek nenusileido senei sibirietei; 
atrodė, kad ji pasiryžo vien tik senute rūpintis. Belaisvės neištarė viena 
kitai nė vieno žodelio, tačiau mergaitė kiekvienu momentu buvo šalia 
senės ir skubėjo suteikti jai pagalbą. Tyli senutė iš pradžių su nepasitikė- 
jimu priimdavo nepažįstamosios patarnavimus, bet po truputį atviras ir 
doras šios mergaitės veidas palaužė jos nepasitikėjimą ir tarp jų įsiviešpa- 
tavo nebyli draugystė; bendras vargas dar labiau sustiprino jų bičiuliškus 
santykius. x 

Nadia - tai buvo ji - tokiu būdu nepažindama Strogovos galėjo suteikti 
patarnavimą motinai to žmogaus, iš kurio pati buvo gavusi pagalbą. 

Pasiryžusi ja rūpintis, ji tuo pat metu pasinaudodavo ir savo daug 
senesnės bičiulės patyrimu. Šioje nelaimingųjų minioje, nuvargusioje ir 
suliesėjusioje nuo kančių, tos dvi tylinčios moterys, kurių viena atrodė 
panaši į senelę, o kita - į jos anūkę, nejučiomis įgijo pagarbą. Nadia po 
to, kai ją suėmė totorių žvalgai plaukiant keltu Irtišiaus upe, buvo atvaryta 
į Omską. Ji, kalinama mieste kaip belaisvė, užjausdavo visus, Ogarevo 
būrių paimtus į nelaisvę, o kartu ir Martą Strogovą. Jeigu Nadia būtų 
buvusi ne tokia stipri, ji nebūtų galėjusi išlaikyti dvigubo smūgio. Staigi 
kėlionės pertrauka ir Strogovo minis ją įstūmė į didžiausią nusiminimą. Ji 
padėjo daug pastangų, kad galėtų pasimatyti su tėvu, bet dabar visiškai 
nustojo vilties kada nors jį išvysti; be to, ji atsiskyrė su savo nuoširdžiu 
kelionės draugu, kuris drąsiai pakeldavo didžiausius pavojus; atrodė, kad 
pats Dievas jai buvo pasiuntęs šį kelionės globėją. Įkritusio į Irtišių ietimi 
perverto Strogovo vaizdas neišnyko iš jos akių, ir ji nepaliaudavo apie jį 
galvojus. Ar gali toks Žmogus kaip Sirogovas mirti tokia mirtimi? Tai kam 

Dievas siunčia savo stebuklus? Ar galima įsivaizduoti, kad žiauri plėšiko 
ranka būtų sustabdžiusi kilnius padoraus žmogaus siekimus? Protarpiais 
jai kildavo pyktis dėl šios skriaudos. |žeidimas, kurį tyliai iškentė jos 
kelionės draugas Išimo stotyje, dažnai jai ateidavo į galvą. Jos gyslose 
užvirdavo kraujas, kai prisimindavo šį įvykį. “Kas atkeršys už tą mirtį, kuri 
nebegali pati už save atkeršyti?" - klausdavo pati savęs. 

Ir mintimis kreipdamasi į Dievą, sušukdavo: 

- Viešpatie, ši keršytoja tebūsiu aš! 

O, kad Strogovas prieš mirtį būtų atidengęs jai savo paslaptį, ji būtų 
galėjusi laimingai baigti savo brolio atsakingą ir kilnų darbą! 

Paskendusi liūdnose mintyse, ji tartum nejuto to skurdo ir nelaimės, 
kurie dabar ją slėgė. Netrukus ji suartėjo su Marta Strogova, nors Nadia 
ir neturėjo apie ją mažiausio supratimo. Iš kur ji galėjo Žinoti, kad ši senė, 
būdama tokia pat belaisvė, kaip ir ji, buvo motina jos kelionės draugo, 
kuris per visą laiką jai buvo pirklys Karpanovas? O Marta? Ar ji galėjo spėti, 
kokie jausmai sieja šią jauną mergaitę su jos sūnumi? 

Susitikus su Marta Strogova, Nadia visų pirma nustebo ir buvo giliai 
sujaudinta, kad ši sena moteris, priversta kęsti didžiausią skurdą ir kan- 
čias, vis dėlto jautėsi stipri ir patvari, nes, matyt, pasisemdavo jėgų iš savo 
dvasinių kančių, tolygių josios vargui. Štai ką galvojo Nadiair ji neapsiriko. 

is jos gebėjimas pakelti kad ir didžiausias kančias mergaitei be galo 
patiko. Ji nesiūlė senutei savo patarnavimų, bet tiesiai suteikė jai pagalbą. 
Per visą sunkią ir ilgą kelionę mergaitė visada buvo šalia Strogovos ir 
prilaikydavo ją už rankos. Tomis valandomis, kai belaisviams duodavo 
maistą, senoji moteris net nepajudėdavo iš vietos, tačiau Nadia visada 
pasidalindavo su ja menko maisto likučiais. Štai kokiu būdu jos keliavo: 
šią be galo sunkią kelionę. Jaunosios draugės padedama, Marta Strogo- 
va galėjo sekti paskui kareivius, kurie kaip gyvulių bandą varė belaisvius, 
būdama nepririšta prie balno, kaip kad daugelis kitų nelaimingųjų, kurie 
buvo vilkte velkami. 

- Teatlygina tau Dievas, mano dukrele, už viską, ką tu man padarei! - 
sykį tarė jai Marta Strogova ir šie žodžiai buvo vieninteliai, kuriais per ilgą 
laiką pasikeitė šios dvi nelaimingos moterys. 

Per tą be galo ilgą laiką, senė ir mergaitė, rodos, jau turėjo pasikalbėti 
apie savo žiaurų likimą. Tačiau Marta Strogova dėl nesuprantamos prie- 
žasties apie save nieko nekalbėjo. Ji nė vieno žodžio nepasakė nei apie 
savo sūnų, nei apie skaudų susitikimą, kuris jiedvi suartino. Nadia, nors 
ir ne taip tyli, tačiau ilgą laiką buvo savyje užsidariusi. Bet vis dėlto 

jausdama, kad šalia jos yra paprasta, tačiau kilni siela, ji papasakojo, 
nieko neslėpdama, visus įvykius nuo išvykimo iš Vladimiro ir iki Karpanovo 
mirties. Viskas, ką ji pasakojo apie savo jauną kelionės draugą, labai 
sudomino senę sibirietę. | 

- Michailas Karpanovas! - tarė ji. - Pasakyk man dar ką nors apie jį. Aš 
pažįstu tik vieną vienintelį žmogų, kuris galėtų taip elgtis. Karpanovas! Ar 
tikrai jis taip vadinosi? Ar esi tuo įsitikinusi? 

--Kuriam tikslui jis mane apgaudinėtų? - atsakė Nadia. - Jis niekada 
man nemelavo. 

Kažkokios nujautos sujaudinta, Marta Strogova vis klausinėjo Nadią. 

- Tu sakai, kad jis buvo drąsus? Ar esi tuo įsitikinusi? 

- Taip, - atsakė Nadia. 

- Lygiai toks pat buvo ir mano sūnus, - sušnibždėjo Marta. Ir vėl kreipėsi 
į mergaitę. - Tu sakei, kad jis buvo drąsus, nieko nebijojo, kad jis buvo 
stiprus, kad jis tau buvo brolis? 

- Taip, taip! - tarė Nadia. - Brolis, sesuo, motina - jis buvo man viskas! 

- Mano sūnus, mano sūnus! - pagalvojo šenė sibirietė. - Tačiau tu taip 
pat sakai, kad jis tylėdamas iškentė Išimo pašto stotyje įžeidimą? 

- Taip, - atsakė Nadia nuleidusi galvą. 

- Ir jis nutylėjo! - sušnibždėjo Marta Strogova visa virpėdama. 

- Močiute, močiute! - sušuko Nadia, - nekaltinkite jo! Čia yra kažkokia 
paslaptis! 

- O tu, -tarė Marta pakėlusi galvą ir žiūrėdama į Nadią, tartum norėda- 
ma pažvelgti į pačią jos sielą, - ar tu jį tada smerkei? 

- Ne, nors aš jo nesupratau, tačiau juo gėrėjausi! - atsakė mergaitė. - 
Jaučiau, kad jis niekada nebuvo daugiau vertas pagarbos, kaip tada! 

- Jis aukštas? - paklausė senė valandėlę patylėjusi. 

- Labai aukštas. 

- Ir gražus, ar tiesa? Na, sakyk gi! 

- Jis labai gražus, - rausdama atsakė Nadia. 

- Tai buvo mano sūnus! Prisiekiu, kad tai buvo mano sūnus! - sušuko 
senė apkabindama Nadią. 

- Tavo sūnus? - sušuko Nadia visiškai sumišusi. - Tavo sūnus! 

- Na, pasakok iki galo, mano kūdiki! Tavo draugas ir globėjas turėjo 
motiną? Argi jis tau niekada nepasakojo apie savo motiną? 

- Apie savo motiną? - tarė Nadia. - Jis pasakojo apie savo motiną, kaip 
ir aš apie savo tėvą, beveik visada. Jis ją dievino. 

- Nadia, Nadia! Juk tu man pasakoji apie mano sūnų! - sušuko senė. 

Ir jaudindamasi staiga paklausė: 

- Ar jis neketino pasimatyti su savo motina Omske? 

„- Ne, - atsakė Nadia, - ne, jis to neturėjo padaryti. 

- Ne? - sušuko Marta. - Tu nusprendei man pasakyti: ne? 

"- Aš pasakiau tau tiesą. Tačiau man rodos, kad Michailas Karpanovas, 
vedamas kažkokio tikslo, kurį vertino aukščiau už viską, ir dėl kažkokių 
priežasčių, kurių niekam nepasakydavo, privalėjo nukeliauti per šį kraštą 
išlaikydamas didžiausią paslaptį. Tai buvo jo gyvenimo ir mirties klausi- 
mas, gai net ir daugiau - pareigos ir garbės klausimas. 

- Aišku, kad pareigos, tik pareigos, - tarė senė sibirietė. - Dėl pareigos 
aukojama viskas, net džiaugsmas pabučiuoti savo motiną, gal net pasku- 
tinį kartą! Aš dabar viską žinau, ko tu dar nežinai ir ko aš pati dar neseniai 
nežinojau. Tu galėtumei mane suprasti! Tačiau tos šviesos, kurią tu įžiebei 
mano širdyje, aš negaliu įžiebti tavo širdyje. Aš turiu išlaikyti savo sūnaus 
paslaptį. Atleisk man, Nadia! 

- Močiute, juk aš to ir nereikaiauju, - atsakė Nadia. 

Taip senei sibirietei paaiškėjo viskas, net nesuprantamas sūnaus 
poelgis su ja Omske, kai juodu susitiko daugelio liudininkų akivaizdoje. 
Daugiau jau nebegalima buvo abejoti, kad mergaitės kelionės draugas 
buvo Michailas Strogovas ir kad pareiga pristatyti kažkokius svarbius 
dokumentus per sukilusius kraštus jį vertė laikyti paslaptyje, kad yra caro 
kurjeris. 

- O, mano sūnau! - galvojo Marta Strogova. - Ne, aš tavęs neišduosiu 
ir niekada jokios kančios neprivers mane to daryti! 

Tik vienu žodžiu Marta Strogova galėtų atsidėkoti Nadiai už jos atsida- 
vimą jai: ji galėtų jai pranešti, kad jos kelionės draugas Karpanovas, arba, 
tikriau tariant, Strogovas, nenuskendo Irtišiaus upėje, nes keletą dienų po 
šio įvykio buvo susitikusi su juo ir nei kalbėjo. Bet ji susilaikė ir pasitenkino 
tik tuo, kad jai pasakė: | 

- Nenusimink, mano kūdiki. Nelaimės praeis, ir neliks nė pėdsakų. Tu 
pamatysi savo tėvą, ir, kas gali Žinoti, galbūt, dar yra gyvas ir tas, kuris 
tave pavadino seserimi. Tikėk manimi, dukrele! 


Tokie tad buvo Martos Strogovos ir Nadios tarpusavio santykiai. Senė 
sibirietė viską suprato. Jeigu ir nežinojo mergaitė, kad jos kelionės drau- 
gas, prie kurio ji taip prisirišo, dar gyvas, tai bent žinojo, kad jis buvo sūnus 

tos, kurią ji vadindavo motina; ji karštai dėkojo Dievui už tai, kad Jis suteikė 
jai džiaugsmo pakeisti jos žuvusį sūnų. 

Tačiau nei viena, nei kita nežinojo, kad suimtas Kalyvanėje Strogovas 
yra tame pačiame belaisvių būryje ir varomas kaip ir jos į Tomską. 

Belaisviai, kuriuos atsivarė Ogarevas, nebuvo uždaryti kartu su tais, 
kuriuos emiras laikė nelaisvėje totorių stovykloje. 

Šie nelaimingieji, kariai ir civiliai, keletas tūkstančių žmonių, sudarė 
virtinę, kuri tęsėsi kelis kilometrus. Jų tarpe buvo ir tokių, kuriuos laikė 
ypač pavojingais: jie buvo pririšti prie vienos ilgos ir sunkios grandinės. 
Taip pat buvo moterų ir vaikų, kuriuos pririšo prie balnų ir negailestingai 
vilko keliu. 

Raiteliai, varę belaisvius, vertė juos prisilaikyti tam tikros tvarkos; kelyje 
pasilikdavo tik tie nelaimingieji, kurie krisdavo, kad daugiau jau nebepa- 
sikeltų. 

Aišku, čia nėra nieko nuostabaus, kas Strogovas, būdamas pirmose 
iš stovyklos išvarytų eilėse, t.y. tarp belaisvių iš Kalyvanės, negalėjo 
susitikti su tais, kurie buvo atvaryti iš Omsko ir ėjo kolonos gale. Jis net 
nepagalvojo, kad šioje belaisvių vilkstinėje yra jo motina ir Nadia, lygiai 
taip, kaip ir jos nežinojo jį ten esant. Ši kelionė iš stovyklos į Tomską, 
kareivių botagų nuolatinių smūgių lydima, buvo be galo baisi. Belaisviai 
slinko per stepę keliu, kuris, nužygiavus emirui ir jo avangardui, skendėjo 
dulkių debesyse. Buvo duotas įsakymas keliauti greit. Sustodavo pailsėti 
neilgam ir labai retai. Negailestingai kepinant saulei, šis pusantro šimto 
kilometrų kelias belaisviams atrodė be galo ilgas! Tai buvo visiškai neder- 
linga lyguma, kur kyšojo sausi ir apdegę krūmokšniai, kurie įvairino 
milžiniškos dykumos vienodą ir nuobodų vaizdą. Kadangi čia nebuvo 
augmenijos, vadinas, čia nebuvo ir vandens, o juk vandens labiausiai 
reikėjo nelaimingiems belaisviams, kurie nuo troškulio netekdavo jėgų. 
Norint surasti vandens, reikėjo eiti daugiau kaip šešiasdešimt kilometrų į 
rytus prie papėdės kalnų, kurie skyrė Obės ir Jenisiejaus baseinus. Pro 
šią vietą teka Tomė, nedidelis Obės intakas, kuris, prieš susiliedamas su 
didžiausia šiaurės upe, perkerta Tiumenę. Tenai vandens būtų užtektinai, 
stepės truputį derlingesnės, oras ne toks karštas. Tačiau būrio viršininkui 
buvo duotas griežčiausias įsakymas - trumpiausiu keliu pasiekti Tomską, 
nes emiras kiekvieną valandėlę bijojo rusų kariuomenės, slenkančios iš 
šiaurės gubernijų, užpuolimo. Svarbiausias Sibiro kelias neina Tomės 
pasroviui, ypač toje srityje, kuritįso už Kalyvanės, o žygiuoti reikėjo būtinai 
svarbiausiu Sibiro keliu. Tas tik apsunkindavo gausių belaisvių jau ir be 

to neapsakomas kančias. Daug šimtų žuvo stepėse, nuklodami ją lavo- 
nais - būsimu išalkusių vilkų grobiu. 

Kaip Nadia, kuri visada buvo pasiruošusi mielai padėti senajai sibirie- 
tei, taip ir Strogovas meiliai padėdavo įvairiais būdais, kiek leido aplinky- 
bės, savo draugams, kuriuos ištiko tokia pat nelaimė, kaip ir jį. 
Paguosdamas ir rūpindamasis kitais, jis savęs nesigailėjo; tai šen, tai ten 
bėgiojo, kol raitelio ietis nepriversdavo jį vėl užimti kitų belaisvių tarpe savo 
vietą. 

Bet kodėl jis nemėgino bėgti? Todėl, kad buvo nutaręs sprukti tik tada, 
kai stepės liks jam nepavojingos. Jis tvirtai pasiryžo eiti į Tomską su emiro 
"pagalba" - ir, žinoma, toks jo elgesys buvo gana išmintingas. Matydamas 
gausius totorių būrius, besisukaliojančius aplink belaisvius čia iš šiaurės, 
čia iš pietų pusės, jis galėjo įsitikinti, kad negalėtų nueiti nė dviejų kilome- 
trų, kaip jį sučiuptų. Totorių raitelių buvo tiek daug, kad kitą sykį, rodos, 
jie išdygdavo iš žemės, lyg vabalai po šilto ir smarkaus lietaus. Be to, ir 
kitos aplinkybės labai sunkino šį žygį. Mat, varovai labai atidžiai sekė 
kiekvieną belaisvį, nes vienam iš jų pasprukus, jie turėtų atsakyti savo 
galva. 

Pagaliau rugpjūčio 15 dienos pavakary belaisvių vilkstinė pasiekė 
nedidelį Zabadjero kaimelį, esantį už trisdešimties kilometrų nuo Tomsko. 
Šioje vietoje kelias ėjo Tomės pasroviui. 

Belaisviai sujudo ir norėjo šokti į upę, tačiau, kol juos sutvarkė, ginkluoti 
palydovai jų prie vandens neprileido. 

Kadangi šiuo metu Tornės srovė buvo labai smarki ir galėjo padėti 
drąsiems bėgliams, varovai griebėsi griežčiausios priežiūros. Buvo palei- 
sti nuo kranto laiveliai ir upėje sudaryta visa eilė kliūčių, kurias plaukėjui 
būtų sunku nugalėti. Be to, stovyklą saugojo stipri sargyba, kurios budru- 
mą vargiai būtų galima apgauti. Todėl Strogovas, nors ir galėjo ryžtis bėgti 
į stepes, šaltai apsvarstęs aplinkybes, galutinai nuo šio sumanymo atsi- 
sakė ir nusprendė laukti tinkamesnės progos. 

Šią naktį belaisviai turėjo praleisti ant Tomės kranto. Savo kariuome- 
nės įžengimą į Tomską emiras atidėjo rytdienai. Nusprendė, kad totoriai 
turi įeiti į šį stambų miestą labai iškilmingai. Chanas Feofaras tvirtovę jau 
užėmė, bet svarbiausios kariuomenės dalys stovėjo sargyboje prie mie- 
sto sienų, laukdamos iškilmingo įžengimo pro Tomsko vartus. Ogarevas 
paliko emirą Tomske, į kurį abu atvyko vakare, ir pats sugrįžo į Zabadjero 
kaimo stovyklą. Kitą dieną iš čia jis turėjo išžygiuoti su totorių armijos 
avangardu. Saulei patekėjus, Ogarevui komanduojant, pėstininkai ir rai- 

teliai nužygiavo į Tomską. Ogarevą ruošėsi iškilmingai pasitikti pats emi- 
ras. 

Bet grįžkime prie vargšų belaisvių, kurie, nuvarginti tris dienas užtru- 
kusios kelionės ir kankinami žiauriausio troškulio galų gale gavo atsigerti 
ir truputį pasilsėti. š 

Saulė jau nusileido, bet horizonte dar buvo šviesu, kai Nadia, prilaiky- 
dama Martą Strogovą, prisiartino prie Tomės kranto; jos tik dabar tegalėjo 
prasiskverbti pro apspitusias krantą tirštas belaisvių eiles. Senė sibirietė 
pasilenkė prie vandens, o Nadia, panardinusi į vandenį rankas, pasėmė 
saują vandens ir prikišo prie Strogovos lūpų. Po to ji tokiu pat būdu ir pati 
atsigėrė. Abi pastiprino savo jėgas šaltu vandeniu. 

Nadia jau norėjo pasitraukti nuo kranto, bet staiga sustojo. Nejučiomis 
iš jos lūpų išsprūdo riksmas. 

Už keleto žingsnių nuo jos tovėjo Strogovas. Nebuvo abejonės - tai jis! 
Paskutinis saulėlydžio atspindys aiškiai apšvietė jo figūrą. Nadiai surikus, 
Strogovas suvirpėjo, tačiau susivaldęs neištarė nė žodžio, kuris galėtų jį 

išduoti. 

Tuo pat metu jis pamatė ir savo motiną! 

Po šio netikėto susitikimo, jausdamas, kad nebegalės susivaldyti, 
Strogovas ranka užsidengė akis ir iš lėto pasišalino. 

Nadia instinktyviai šoko prie jo, bet senoji sibirietė sušnibždėjo jai į 
ausį: 

- Pasilik čia, mano dukrele! 

- Tai jis! - atsakė Nadia iš susijaudinimo trūkčiojančiu balsu. - Jis gyvas, 
motinėle! Tai jis! 

- Taip, tai mano sūnus, - tarė Marta, - tai Michailas, bet tu matai, kad 
aš nė žingsnio nežengiau prie jo. Elkis taip, kaip aš elgiuosi, mano 
dukrele! 

Tą valandėlę Strogovo širdį suspaudė nuožmus skausmas. Čia buvo 
jo motina ir Nadia, brangiausios jo širdžiai moterys. Bendroj nelaimėj 
Dievas jiedvi suartino! Ar Nadia žino, kas jis? Ne, jis aiškiai matė, kaip 
Marta gestu sustabdė ją tuo momentu, kai ji jau buvo pasirengusi šokti 
prie jo. Vadinas, Marta viską suprato ir jo paslaptį saugojo. 

Per tą naktį Strogovas dvidešimt kartų buvo pasirengęs eiti pas moti- 
ną, tačiau turėjo nugalėti troškimą suspausti savo glėby motiną, ir pa- 
spausti jaunajai kelionės draugei ranką! Mažiausias neatsargumas galėtų 
jį išduoti. Be to, jis prisiekė nesimatyti su motina. Beni jis savo valia jos ir 
nematys! Atvykęs į Tomską, jis pabėgs į stepes, net nepasimatęs su taip 

arti esančiais brangiais žmonėmis. Taip galvodamas, Strogovas tikėjosi, 
kad šis susitikimas Zabadjero stovykloje nei jo motinai, nei jam pačiam 
neturės blogų pasekmių. Jis nežinojo, kad šio susitikimo kai kurios smul- 
kmenos, kad ir kaip jos buvo trumpos ir neryškios, nepasislėpė nuo 
Zangaros, Martos šnipės akių. 

Čigonė tuo metu buvo prie upės kranto ir, kaip paprastai, atidžiai sekė 
senę sibirietę. Kai ji atsigręžė, Strogovo jau nematė, jis buvo pasitraukęs, 
tačiau Strogovos Jestą, kuriuo stabdė Nadią, ji pamatė, o Martos spindin- 
čios akys jai atidengė viską. Nuo šio momento ji neabejojo, kad Martos 
sūnus, caro feldjėgeris, šiuo metu yra Zabadjere, tarp Ogarevo belaisvių. 
Zangara iš veido jo nepažinojo, tačiau buvo įsitikinusi, kad jis tikrai tenai 
yra. Kol kas ji nesistengė jo surasti: tai net būtų neįmanoma, nes buvo 
tamsu, 0, be to, stovykloje susispietė didelė žmonių minia. Toliau sekti 
Martą ir Nadią taip pat būtų nenaudinga. Aišku, abi moterys, kad nesu- 
kompromituotų caro feldjėgerio, elgsis labai atsargiai. 

Čigonė matė tik vieną išeitį: tučtuojau perspėti Ogarevą. Ji paliko 
stovyklą ir po ketvirčio valandos jau stovėjo prieš emiro pavaduotoją. 

- Ko nori, Zangara? - paklausė Ogarevas. 

- Martos Strogovos sūnus yra belaisvių stovykloje, - atsakė Zangara. 

- Belaisvių stovykloje? 

- Taip. 

- A! - sušuko Ogarevas, - prisimenu... 

- Bet juk tu jo net nepažįsti, Ivanai, - pastebėjo čigonė. 

- O tu jį pažįsti? Ar tu jį matei, Zangara? 

- Aš jo nemačiau, bet vienas jo motinos judesys man viską atidengė. 

- Tu neapsirikai? 

- Ne, neapsirikau. 

- Tu žinai, ką reiškia sučiupti caro kurjerį, - kalbėjo Ogarevas. - Jeigu 
laiškas, kurį jam įteikė Maskvoj, pasieks Irkutską ir bus įteiktas didžiajam 
kunigaikščiui, tai aš vargiai jį begalėsiu pasiekti! Šis laiškas man yra labai 
svarbus, ir aš žūtbūt turiu jį turėti. Tu atnešei man džiaugsmingą žinią: 
caro kurjeris draugė su laišku mano valdžioj... Bet, kartoju, ar tu neapsi- 
rikai? 

Ogarevas buvo susijaudinęs ir tai rodė, kiek daug reikšmės jis teikė 
caro laiškui. 

- Ne, Ivanai, aš neapsirikau, - ramiai atsakė Zangara. 

- Bet juk stovykloj yra keli tūkstančiai Žmonių, o tu sakei, kad iš veido 
Strogovo nepažįsti! 

- Taip, aš nepažįstu, - atsakė čigonė, kurios akys staiga nušvito laukiniu 
džiaugsmu, - bet motina jį pažįsta! Ivanai, reikia ją priversti kalbėti! 

- Rytoj ji prabils! - sušuko Ogarevas. 

Jis ištiesė čigonei ranką, kurią ji pabučiavo. Čia nieko nėra žeminančio: 
šis reiškinys rytų tautoms įprastas. | 

Sugrįžusi į stovyklą, Zangara rado vietą, kur sėdėjo Marta ir Nadia, ir 
per visą naktį jiedvi sekė. Nors buvo nuvargusios, tačiau senė ir mergaitė 
nemiegojo: susijaudinimas ir nerimas kliudė užmigti. Strogovas buvo 
gyvas, tačiau, kaip ir jos, nelaisvėje! Ar apie tai žino Ogarevas ir, jei dar 
nežino, ar nesužinos? Nadia iš visos širdies džiaugėsi, kad tas, kurį ji laikė 
žuvusiu, gyvas. Marta su baime žiūrėjo į ateitį. Jai buvo nesvarbu jos 
gyvybė, ji tik bijojo dėl sūnaus gyvybės. 

Zangara patamsėj tyliai prišliaužė prie moterų ir, tikėdamasi ką nors 
išgirsti, keletą valandų kantriai klausėsi. Tačiau jai nepasisekė: atsargios 
moterys nepasikeitė nė vienu žodžiu. 

Kitą dieną, rugpjūčio 16, apie dešimtą valandą ryto stovyklos gale 
nuaidėjo trimitai. Totorių kareiviai tučtuojau sustingo su šautuvais ant 
pečių. | 

Netrukus į stovyklą, gausaus totorių karininkų būrio lydimas, atvyko 
Ogarevas. Jo veidas buvo griežtas ir rūstus: jame atsispindėjo baisi 
neapykanta, ir, rodos, jis laukė progos, ją ant ko nors išlieti. 

Išdavikui atvykstant, Strogovas buvo belaisvių minioj. Jis nujautė be- 
siartinančią audrą. 

Atvykęs į stovyklos centrą, Ogarevas nulipo nuo arklio. Pagarbiai 
sustoję už keleto žingsnių, jį apsupo palydovai. Prie jo priėjo Zangara ir 
tarė: 

- Naujienų nėra, Ivanai! 

Ogarevas nieko neatsakė, tik vienam karininkui davė trumpą įsakymą. 
Netrukus kareiviai ėmė šiurkščiai tvarkyti belaisvių eiles. Nelaimingieji, 
rimbų ir iečių raginami, turėjo skubiai atsikelti ir stovyklos gale išsirikiuoti. 
Ketureilė ginkluotų pėstininkų ir raitelių grandinė, stovėjusi už belaisvių 
eilių, sudarė stiprią apsaugą ir bėgti būtų buvę neįmanoma. 

Valandėlei įsiviešpatavo šiurpi tyla, visi kažko laukė, tačiau tai truko 
neilgai, nes Ogarevas Zangarai davė ženklą, ir ji nuėjo link grupės, kurioje 
buvo Marta Strogova. : 

Senoji sibirietė, pastebėjusi čigonę, einančią tiesiai į ją, iš karto viską 
suprato. Paniekos šypsnys suvirpino jos lūpas. Paskui, pasilenkusi prie 
Nadios, senė sušnibždėjo: 

- Kad ir kas atsitiktų, kad ir kokia skaudi nelaimė ištiktų - nė vieno 
žodžio, nė vieno garso! Reikalas ne mane liečia, bet jį! 

Šią valandėlę Zangara, įsmeigusi akis į Martą, padėjo jai ant pečių 
ranką. 

- Ko nori? - paklausė Strogova. 

- Eime! - atsakė čigonė. 

Ir stumte nustūmė Martą pas Ogarevą. 

Strogovas, kad paslėptų savo akių blizgesį, prisidengė rankomis veidą. 

Marta, sustojusi prie pat išdaviko, išsitiesė, sunėrė ant krūtinės rankas 
ir laukė. 

- Tu esi Marta Strogova? - paklausė Ogarevas. 

- Taip. - Senosios sibirietės balsas buvo visai ramus. 

- Ar tu atsisakai, - tęsė Ogarevas, - nuo savo parodymų, kuriuos davei 
prieš tris dienas Omske? 

- Ne. 

- Vadinas, tu nežinai, kad tavo sūnus Michailas, caro feldjėgeris, 
nukeliavo per Omską? 

- Aš to nežinau. 

- O tas žmogus, kurį tu pašto stoty palaikei savo sūnumi, ar nebuvo 
jis? 

- Ne, tai buvo ne mano sūnus. 

- O tarp belaisvių tu jo nematei? 

- Ne. 

- O jeigu tau jį parodys, ar tada pažinsi? 

- Ne! 

Marta kalbėjo drąsiai ir buvo jaučiama, kad ji pasiryžusi neduoti jokių 
parodymų. Žinoma; Ogarevą tai nepaprastai supykino ir jis nesusilaikė 
nuo grasinančio gesto. 

- Klausyk, - tarė jis Martai, - tavo sūnus čia ir tu tučtuojau man įį 
parodysi! 

- Visi šie Omske ir Kalyvanėje suimti Žmonės pražygiuos pro tavo akis 
ir, jeigu tu neišpildysi įsakymo, gausi tiek botagų, kiek pražygiuos belai- 
svių. 

Tai sakydamas, Ogarevas pats jautė, kad joks grasinimas ir kančios 
iš drąsios sibirietės neištrauks nė žodžio. Tačiau išdavikas buvo sumanęs 
visai ką kitą - jis turėjo galvoje Strogovą. Ogarevas laikė negalimu daiktu, 
kad motina ir sūnus, atsidūrę viens prieš kitą, kokiu nors neatsargiu 
judesiu neišsiduotų. 

Tiesa, kad pagrobtų caro laišką, Ogarevas galėjo duoti įsakymą visus 
belaisvius iškrėsti. Tačiau taip daryti buvo neverta: Strogovas galėtų 
laišką sunaikinti, pirma gerai įsidėjęs į galvą jo turinį. Tuomet išdaviko 
planai visiškai iširtų. Ne, laiškas išdavikui buvo mirtinai reikalingas! 

Nadia viską girdėjo: ji dabar suprato, kas buvo Strogovas ir kodėl jis 
stengėsi nukeliauti per sukilusias Sibiro gubernijas nepastebimas. 

Pagal Ogarevo įsakymą visi belaisviai praėjo pro Martą, kuri stovėjo 
nejudėdama kaip statula. Jos žvilgsnis nerodė mažiausio susidomėjimo. 

Strogovas buvo paskutinėse eilėse. Kai jis ėjo pro motiną, Nadia, kad 
nematytų skaudžios scenos, užsimerkė. Matyt, Strogovas buvo visai 
ramus, tik iš jo delnų sroveno kraujas: tai nagai buvo sulindę į delną. 

Ogarevo bandymas nepasisekė. Čia pat šalia jo stovinti Zangara, 
pasilenkusi sušnibždėjo: 

- Botagų! 

- Taip, - sušuko Ogarevas, kuris jau nebegalėjo susivaldyti, - botagų 
šiai senai raganai! 

Prie Martos prišoko totorių kareivis, kurio rankoį buvo baisus kankini- 
mo įrankis. Botagas suvytas iš kelių siaurų ir ilgų odinių diržų, kurių 
galuose įpintos vielos. Vidutiniškai šimtas dvidešimt šio rimbo smūgių 
prilygdavo mirties bausmei. Marta tai žinojo, bet ji taip pat žinojo ir tai, kad 
jokios kančios jos neprivers kalbėti. 

Dviejų kareivių grubiai nutverta, ji kryptelėjo ir suklupo ant kelių. Su- 
plėšyti drabužiai apnuogino jos nugarą. Prie krūtinės, vos už poros pėdų 
nuojos, buvo įsmeigtas kardas. Vadinas, jeigu Marta iš skausmo palinktų, 
kardas neišvengiamai perskrostų jos krūtinę. 

Totorius stovėjo, laukdamas įsakymo. 

- Pradėk! - įsakė Ogarevas. 

Botagas švilptelėjo ore... 

Tačiau anksčiau, negu jis nusileido, kažkieno galinga ranka ištraukė 
botagą iš budelio rankų. 

Tai buvo Strogovo ranka. 

Jaigu jis Išimo pašto stoty pajėgė susivaldyti, kai Ogarevas jam smogė, 
tai čia, matydamas kankinamą motiną, jis jau jokiu būdu negalėjo savęs 
suvaldyti. 

Ogarevas triumfavo. 

- Michailas Strogovas! 

Paskui, jį pažinęs, pridūrė: 

- A, tas pats, su kuriuo susitikau Išime! 

- Tas pats! - atsakė Strogovas ir, pakėlęs botagą, iš visų jėgų kirto 
Ogarevui per veidą. 

- Smūgis už smūgį! 

- Na, puikiai atsimokėjo! - pasigirdo kažkieno balsas iš belaisvių 
minios, laimei, greitai dingęs bendram ūžesy. 

Keletas kareivių prišoko prie Strogovo pasirengę jį nužudyti, bet Oga- 
revas, sušukęs iš pykčio ir skausmo, gestu juos sustabdė. 

- Tenuteisia šį Žmogų pats emiras! - sušuko jis. - Iškrėskite jį! 

Laišką su imperatoriaus herbu rado ant caro kurjerio krūtinės ir tuojau 
įteikė Ogarevui. 

Žodžiai: “Na, puikiai atsimokėjo" priklausė ne kam kitam, kaip Alkidui 
Žolivė. Jis su draugu apsistojo Zabadjero stovykloje ir abu matė šią žiaurią 
sceną. 

- Šimtas velnių, - tarė jis Hariui Bliuntui, - šie šiaurės žmonės labai 
stiprūs. Prisipažink, kad tamsta dabar apie mūsų kelionės draugą savo 
nuomonę pakeitei. Karpanovas ir Strogovas vienas kito verti! O tai ar 
negražus atpildas už Išime įvykusią sceną? 

- Sutinku, - pastebėjo Bliuntas. - Tačiau šiaip ar taip, Strogovas 
neturėjo skubėti su atsiskaitymu. 

- Ir leisti motinai žūti nuo rimbų kirčių? 

- O tamsta manai, kad jis savo elgesiu palengvino motinos ir sesers 
likimą? 

- Aš taip nemanau, - atsakė Žolivė, - bet ir aš, būdamas jo vietoje, ne 
kitaip pasielgčiau! Bet koks smūgis, a? 

- Puiki medžiaga kronikai! - prabilo Haris Bliuntas. - Kad tik Ogarevas 
mums praneštų to laiško turinį. 

Nusišluostęs kraują, kuris apipylė visą jo veidą, Ogarevas karščiuoda- 
masis sulaužė laiško antspaudą. Jis ilgai ir lėtai skaitė, tartum norėdamas 
gerai įsigilinti į jo turinį. Po to davė įsakymą, kad Strogovas sustiprintos 
sargybos priežiūroje būtų nuvarytas į Tomską sykiu su kitais belaisviais, 
o pats, palydėtas triukšmingų trimitų ir būgnų garsų, nujojo miesto link, 
kur jo laukė emiras. | 


IV. 


Tomskas kur 1604 metais ir yra beveik pačiame Sibiro centre. Jis 
laikomas visų žymiausiu Azijos Rusijos miestu. Tačiau Tomskas nėra šio 
krašto sostinė. Genera!gubernatorius ir administracijos atstovai gyvena 

Omske, o Tomskas yra tik visų didžiausias miestas, kuriam priklausomos 
žemės tesibaigia prie Altajaus kalnų, t.y. prie Kalkaso-kinų provincijos 
sienos. | 

Šių kalnų atšlaitėse visame plote iki pat Tomės slėnio randama plati- 
nos, aukso, sidabro, auksingo švino. Šį miestą iš visų pusių supa nepa- 
prastos vertės gamtos turtai, dėl to jis yra pagarsėjęs. Tai milijonierių 
miestas. 

Jeigu šis miestas neturėjo garbės turėti caro atstovo, tai vis dėlto jis 
galėjo džiaugtis, kad tarp jo gyventojų buvo stambiausi komercijos pa- 
saulio atstovai, žymiausi šio krašto kasyklų koncesininkai. 

Anksčiau, pagal europiečių supratimą Tomskas buvęs kone pačiame 
pasaulio krašte. | 

Kelionė į Tomską buvo laikoma nepaprastai tolima ir varginančia. 
Tačiau dabar, geležinkelio dėka, tai tik paprastas pasivaikščiojimas. 

Ar Tomskas gražus? Reikia pasakyti, kad keliautojai apie jį įvairių 
nuomonių. Ponia de Burbulon, tenai keletą dienų gyvenusi savo kelionės 
iš Šanchajaus į Maskvą metu, sako, kad Tomsko apylinkės nėra ypatingai 
gražios. Kaip ji vaizduoja, Tomskas nežymus miestas su senais akmeni- 
niais ir plytiniais namais, siauromis gatvelėmis, o jo kvartalai nesimetriški 
ir nešvarūs. 

Keliautojas Henrikas Raselas-Kilagas priešingai, negali Tomsku atsi- 
gėrėti. Tai, matyt, todėl, kad jis jį matė žiemą, pridengtą sniego sluoksniu, 
o ponia de Burbulon - vasarą. Tai, galimas daiktas, patvirtina tą nuomonę, 
kad kai kuriuos šiaurės kraštus galima įvertinti tik šaltu metu, lygiai kaip 
šiltuosius kraštus - tik šiltu. 

Šiaip ar taip, bet ponas Raselas-Kilagas susižavėjęs sako, kad Tom- 
skas esąs ne tik gražiausias Sibiro miestas, bet irvienas gražiausių miestų 
pasaulyje. Taip kitko, jis esąs sužavėtas jo namais su kolonomis ir veran- 
domis, mediniais šaligatviais, plačiomis ir taisyklingomis gatvėmis, pen- 
kiolika puikiausių cerkvių, kurios atsispindi Tomės upėje, platesnėje už 
visas Prancūzijos upes. Tiesa paprastai yra vidury tarp dviejų nuomonių. 

Tomske gyvena 25 tūkstančiai gyventojų; jis yra ant pailgos, gana 
stačios kalvos, todėl teikia gražų reginį. 

Bet “gražiausias pasauly miestas" tapo visų biauriausiu, kai jį užėmė 
maištininkai. Kas panorėtų šiuo metu juo grožėtis? Šį miestą gynė keletas 
bataljonų kareivių, kurie nuolatos ten gyveno, tačiau atremti emiro kariuo- 
menės spaudimo jie negalėjo. Dalis gyventojų, daugiausia totorių kilmės, 
emiro ordoms net parodė prielankumą. Aprašomu metu Tomskas neatro- 

dė nei rusų, nei Sibiro miestu, jis labiau buvo panašus į Kokando arba 
Bucharos sričių centrą. 

Tomske emiras ruošėsi sutikti savo galingą, laimėjusią žygį kariuome- 
nę. Čia jos garbei buvo numatyta šventė su dainomis, šokiais ir raitelių 
lenktynėmis, ši ceremonija turėjo baigtis triukšminga orgija. 

Vieta, kurioje buvo numatyta surengti šventės programą, buvo plati 
aikštė kalvoje, esančioje apie šimtą pėdų aukščiau Tomės. 

Tolumoje buvo matyti gražūs namai, išgaubtais kupolais cerkvės, 
staigūs upės vingiai. Truputį toliau, paskendęs šiltų rūkų skraistėje, žalia- 
vo kedrų miškas. Visa tai buvo apsupta milžiniškų pušų ir kedrų žalumos 
ir ypač sudarė gražų vaizdą. 

Aikštės kairėje pusėje, plačiose terasos buvo pastatyti laikini rūmai, 
kurių architektūra buvo pusiau maurų, pusiau totorių stiliaus. Danguje 
skraidė, ant mečečių bokštelių, ant aukštų medžių šakų tupėjo gausybė 
gandrų, kurie atskrido su totorių armija iš Bucharos. 

Šiuose rūmuose gyveno pats emiras, jo dvaro didikai, sąjungininkai 
chanai, žymesnieji emiro karo vadai. Kiekvienas turkmėnų valdovas čia 
turėjo savo atskirą haremą. 

Haremą sudarė daugiausia vergės, pirktos iš Užkaukazės ir Persijos 
vergų turguose. Vienos vergės pasirodydavo atidengtais veidais, kitos 
nešiojo šydus, kurie pridengdavo jų veidus iki pat akių. Tačiau visos buvo 
prabangiai pasipuošusios. Dėvėjo brangius kailinius, ant nuogų švelnių 
rankų nešiojo brangias apyrankes ir grandinėles, nusagstytas brangak- 
menais. Gražuolių nagai buvo nutepti lauzonijos sultimis. Gražuolėms 
pajudėjus, jų drabužiai sučežėdavo, ir tas čežėjimas sukeldavo malonų 
jausmą; vienų drabužiai buvo pasiūti iš šilko, kurio švelnios gijos buvo 
plonesnės už voratinklį, kitų - iš minkštos “aladžės", medvilninio audinio, 
audinio su siauromis juostėlėmis. Po šiuo apdaru buvo matyti siauros 
šilkinės kelnės, surištos truputį aukščiau plonos odos, žemčiūgais nusag- 
stytų batukų. 

Tų vergių, kurios nešiojo šydus, veido bruožų negalima buvo išskirti. 
Tačiau vergės, kurių veidai buvo atidengti, buvo ypač gražios. Jų švelnius 
veidus puošė tamsūs antakiai ir nuostabios akys. Juodi it anglis antakiai, 
tankios blakstienos ir balti smulkučiai dantukai jų veidus dar labiau ryškino 
ir jie spindėjo gražiausiais atspalviais. 

Prie rūmų, toje vietoje, kur plevėsavo vėliavos, stovėjo asmeninė emiro 
apsauga. Sargybiniams prie šonų kabojo lenkti kardai, už diržų kyšojo 
durklai, o rankose jie laikė ilgas, bent dešimties pėdų ietis; kai kurie iš šių 

totorių turėjo baltas lazdas, kiti - didžiules alebardas, papuoštas sultono 
atvaizdu iš auksinės ir sidabrinės vielos. 

Apiinkui, iki pat šios plokštikainės galo, stačiose atšlaitėse, kurias 
plovė Tomės vanduo, grūdosi įvairių įvairiausių rasių centrinės Azijos 
klajoklių minia. Čia buvo uzbekai su aukštomis juodo karakulio kepurėmis 
- rudabarzdžiai, pilkomis akimis, apsivilkę kažką panašu į megztinį, pasiū- 
tą totorių pavyzdžiu; grūdosi turkmėnai, apsivilkę tautiškais drabužiais - 
ryškiai šviesios spalvos plačiomis kelnėmis, švarku ir apsiaustu, išaustais 
iš kupranugarių vilnų. Ant galvų jie turėjo raudonus aštriakampius gaub- 
tuvus, avėjo aukštais rusų odos batais; prie ilgo, siauro diržo kabojo 
durtuvas ar peilis. Čia pat prie savo vyrų buvo ir jų moterys, kurių kasos 
buvo trumpos, tačiau jas pailgindavo, įpindamos ožkos plaukų. Šios 
moterys dėvėjo dryžuotus drabužius “džuba", mėlynos, purpurinės ir 
žalios spalvos. Čia buvo ir mandžiūrų. Toks mišrus įvairiausios kilmės 
žmonių sambūris darė įspūdį, jog visi Rusijos pasienio kinų gyventojai, 
išgirdę emiro šaukimą, susispietė po jo vėliava. Mandžiūrai skyrėsi iš kitų 
tarpo tuo, kad prieky jų galvos buvo nuskustos ir tik užpakaly turėjo 
supintas kasas. Dėvėjo ilgais drabužiais, liemenį susijuosę plačia drobine 
juosta. Ant galvos turėjo užsidėję atlasines apvalias kepuraites; čia pat 
prie jų sukinėjosi ir jų moterys - mandžiūrės, kurios į kasą turėjo įsipynu- 
sios dirbtines gėles, įsismeigusios auksinius smeigtukus, kurie prilaiky- 
davo plaukus, ir blizgančias peteliškes, kurios koketiškai buvo prisegtos 
prie juodų plaukų. Pagaliau šią minią papildė dar buchariečiai, persai ir 
japonai, kurie buvo pakviesti į totorių šventę. 

Šiame "pokylyje" tetrūko tik sibiriečių. Kas dar nespėjo pabėgti, tie 
užsirakinę lindėjo savo namuose, su pasibaisėjimu kas valandėlę laukda- 
ri plėšimo ir prievartos, ir tai, žinoma, galėjo atsitikti kiekvienu momentu, 
Feofarui tarus tik vieną žodį. 

Emiras į aikštę atvyko apie ketvirtą valandą. Vos tik jis pasirodė, 
tučtuojau iš visų pusių suaidėjo trimitų garsai, sudundėjo patrankų ir 
šautuvų šūviai. 

Feofaras jojo ant savo mėgstamo arklio, kurio galva buvo papuošta 
brilijantais, vaizduojančiais sultoną. Emiras dėvėjo kariška uniforma; iš 
vienos ir kitos pusės jojo Kokando ir Kunduzės chanai, aukštoji emiro svita 
ir grupė štabo karininkų. 

Tuo pat momentu terasoje pasirodė pirmoji iš daugelio Feofaro ž Žmonų 
- carienė, jeigu taip būtų galima pavadinti Bucharos sultono žmoną. Siaip 
ar taip, kas ji bebūtų, carienė ar vergė, tačiau ši moteris buvo kilimo persė 

ir, reikia pažymėti, buvo nuostabiai graži. Priešingai mahometonų papro- 
čiui, be abejonės, pačiam emirui pageidaujant, jos veidas buvo atiden- 
gtas. Jos plaukai buvo supinti į keturias kasas, kurios pridengė 
nepaprastai baltus pečius, apgaubtus Iiengvučiu permatomu šilkiniu 
gaubtuvu, išsiuvinėtu auksu. Šis brangaus darbo gaubtuvas buvo priseg- 
tas prie kepuraitės, kurią puošė nepaprastos vertės brangakmeniai ir kuri 
žėrėjo kaip žvaigždė. Iš po mėlynos suknelės buvo matyti plačios juodo- 
mis juostelėmis šilkinės kelnės. Avėjo persų darbo lengvais ir patogiais 
batukais. Šią moterį nuo galvos iki kojų puošė ypatinga prabanga. Auk- 
sinės monetos “tomanai", sunertos ant sidabrinių siūlų; grandinėlės iš 
mėlynų brangakmenių, kurių randama garsiose Elburcijos kasyklose; 
karoliai iš serdoliko, agato, smaragdų, safyrų, opalų ir kitų brangakmenių, 
kurių čia buvo prisagstyta tiek daug, jog atrodė, kad visas jos apdaras 
buvo išaustas tik iš brangakmenių. Vien tik brilijantai, kurie žėrėjo ant jos 
kaklo, rankų, diržo, ant kojų, vien jų vertė siekė keletą milijonų rublių; visi 
šie brangakmeniai taip šviesiai, taip stipriai ir akinančiai žėrėjo, kad 
nejučiomis kildavo galvoje mintis, jog kiekviename brangakmenio centre 
Žiba šviesus elektros spindulys. 

Emiras ir chanai nulipo nuo arklių. Paskui taip pat pasielgė ir kiti 
palydovai, kurie sudarė jo svitą. Visi užėmė vietą prie puikios palapinės, 
stovinčios vidury pirmos terasos. Prieš palapinę, kaip visados, stovėjo 
šventasis staliukas, ant kurio gulėjo Koranas. 

Feofaro vietininkas neprivertė savęs ilgai laukti, nes dar nebuvo pen- 
ktos valandos, kai trimitų garsai pranešė jį atvykus. Ivanas Ogarevas-Ran- 
das, kaip jau kiti suspėjo duoti jam pravardę, šį kartą, dėvėdamas totorių 
karininko uniformą, raitas prijojo prie emiro palapinės. Jį lydėjo dalis 
kareivių iš Zabadjero, kurie grandine sustojo šalia aikštelės, kurios vidurys 
buvo laisvas ir skirtas vaidinimui. Ant išdaviko veido buvo aiškiai matomas 
per visą veidą platus randas. 

Ivanas Ogarevas pristatė emirui savo Žymesniuosius karininkus, ir 
chanas Feofaras, iškilmingas, išdidus ir nepaprastai šaltas, su jais svei- 
kindamasis padarė jiems nepaprastą įspūdį. | 

Taip bent sau išaiškino šią susitikimo ceremoniją Haris Bliuntas ir 
Alkidas Žolivė, du neišskiriami "priešai", dabar veikiantys išvien, kiekvie- 
nas stengdamasis gauti kiek galima daugiau naujienų. Išvykę iš Zabad- 
jero, jie greitai pasiekė Tomską. Dabar jie buvo tvirtai pasiryžę slapčia 
pasprukti iš totorių, kiek galint veikiau prisijungti prie kokios nors rusų 
įgulos ir, jeigu tas jų neapsunkintų, su jais keliauti į Irkutską. 

Visa, ką jie matė - užpuolimai, gaisrai, žudynės - jiems sukėlė didžiau- 
sią pasibiaurėjimą ir jie nekantriai laukė to laiko, kada galės prisijungti prie 
rusų armijos. 

Šiaip ar taip, tačiau Alkidas Žolivė savo draugui leido suprasti, kad jis 
negalis išvykti iš Tomsko neaprašęs šio iškilmingo totorių valdovų ir jų 
pavaldinių sambūrio. Jis sakėsi, kad tai norįs padaryti tik dėlto, kad galėtų 
patenkinti savo mielos giminaitės smalsumą. Aišku, Haris Bliuntas, nors 
ir nenoromis, vis dėlto turėjo sutikti su jo noru ir pasilikti nors kelioms 
valandoms; tačiau vakare juodu susitarė tučtuojau vykti į Irkutską ir, 
turėdami gerus arklius, buvo pasiryžę gerokai aplenkti emiro žvalgus. 

Alkidas Žolivė ir Haris Bliuntas įsimaišė į minią ir sustojo tokioje vietoje, 
kad galėtų viską aiškiai matyti ir kad jų akių neaplenktų nė viena šventės 
smulkmena. Šių švenčių proga jie tikėjosi gauti įdomių naujienų ir užpildyti 
net kelis savo laikraščių lapus. Jie gėrėjosi chano Feofaro rūmų gražumu, 
jo žmonomis, karininkais, jo sargyba; gėrėjosi Rytų prabanga, kuri toli 
pralenkia visas Europos kad ir iškilmingiausias pramogas. Tačiau jų 
susižavėjimas staiga kažkur dingo, kai Ivanas Ogarevas prijojo prie emiro; 
paskui jie jau nekantriai laukė, kad tik greičiau prasidėtų švenčių iškilmės. 

- Ar matote, mielas Bliuntai, - tarė Alkidas Žolivė, - tamsta labai anksti 
atvykai, kaip koks didžturtis, kuris viską nori pamatyti už savo pinigus. Kol 
kas visa tai dar tik preliudija, o būtų daug geriau atvykti jau baletui 
prasidėjus. 

- Kokiam baletui? - paklausė Haris Bliuntas. 

- Šimts pypkių, paprastam, eiliniam baietui! Štai, rodos, jau uždanga 
kyla! 

Alkidas Žolivė jautėsi lyg būtų Paryžiaus operoje. Jis išsiėmė iš įmovo 
lornetą ir, tarsi koks žinovas, pasirūošė sekti emiro trupės pirmuosius 
personažus. 

Tačiau prieš spektaklį dar turėjo įvykti nemaloni ceremonija. Aišku, 
laimėtojų iškilmėms kažko trūktų, jeigu jie viešai nepasityčiotų iš pralai- 
mėtojų. Todėl kareiviai atvarė keletą šimtų belaisvių ragindami juos rimbų 
smūgiais. Belaisviai anksčiau, negu juos sukiš į miesto kalėjimus, turėjo 
pražygiuoti pro emirą ir jo sąjungininkus. Tarp šių belaisvių pirmose eilėse 
ėjo Michailas Strogovas. Jam saugoti Ivano Ogarevo įsakymu buvo 
skirtas visas kareivių būrys. Šių belaisvių vilkstinėje taip pat buvo jo motina 
ir Nadia. Senoji sibirietė visada buvo stipri ir energinga, tačiau šią valan- 
dėlę ji buvo labai išbalusi. Ji instinktyviai jautė, kad netrukus įvyks baisi ir 
be galo šiurpi scena. Jos sūnų atvedė pas emirą, vadinasi, čia buvo svarbi 

priežastis, ir senutė motina gąstavo dėl sūnaus likimo. Michailas Strogo- 
vas viešai smogė Ivanui Ogarevui per veidą. Aišku, Ogarevas buvo 
žmogus, kuris nemoka už tokį įžeidimą atleisti, ir jo kerštas bus baisus ir 
negailestingas. Iš viso buvo aiškiai matyti, kad Michailui Strogovui ruošia- 
ma kažkokia baisi bausmė. Žinoma, šią baisią bausmę tegali išgalvoti tik 
centrinės Azijos barbarai. Jeigu tuo metu, kai totorių kareiviai šoko prie 
Michailo Strogovo, Ivanas Ogarevas jo pasigailėjo, tai Jar nereiškia, kad 
jis jam atleido. Ne, tada jį apsaugojo tam, kad paskui atiduotų emiro 
teismui. | 

Be io, nuo to laiko, kai ši šiurpi scena įvyko Zabadjero stovykloje, nei 
motina, nei sūnus negalėjo susitikti ir pasikalbėti. Juos negailestingai 
atskyrė. Ši aplinkybė dar labiau didino jų nelaimę. Motinai ir sūnui suteiktų 
didelio džiaugsmo, jeigu leistų kartu kęsti kelių dienų nelaisvės skausmą. 
Marta Strogova norėjo sūnų prašyti, kad jis atleistų už blogį, kurį ji padarė 
to nenorėdama. Senutė širdyje apgailestavo, kad tada negailėjo suvaldyti 
savo motiniškų jausmų, ir todėl dabar tik save tekaltino. Jeigu ji būtų 
susivaldžiusi Omske, pašto stotyje, Michailas Strogovas būtų lengvai 
nukeliavęs, nes niekas jo nebūtų pažinęs, jis būtų išvengęs visų tų 

nelaimių, kurios dabar jį ištiko. 

Tuo tarpu Michailas Strogovas galvojo, kad jeigu jo motina čia, jeigu 
Ivanas Ogarevas liepė ją kalinti šalia sūnaus, tai jis visa tai daro tik tam, 
kad suteiktų jai didesnį skausmą. O galimas daiktas, baisi mirtis laukė jos, 
kaip ir jo? O ką galvojo Nadia? Ji galvojo, kaip išvengti baisumo, kaip 
išgelbėti motiną ir sūnų. Ji nežinojo, kaip elgtis, tačiau jai kildavo liūdna 
mintis, kad visų pirma ji turi stengtis neišsiduoti pati, neatkreipti į save 
dėmesio, pasislėpti, tapti nepastebima. Galbūt tik tada jai pasisektų 
sudraskyti tą tinklą, kuris laikė nelaisvėje liūtą. Šiaip ar taip, jeigu tik Nadiai 
pasitaikytų proga veikti Strogovų naudai, ji veiks, nors dėl to jai tektų 
paaukoti net savo gyvybę. 

Tuo tarpu didesnė belaisvių dalis jau nužygiavo pro emirą ir kiekvienas 
pro jį eidamas turėjo iki žemės nusilenkti. Mat, šis nusižeminimas turėjo 
parodyti vergo dėkingumą. Nuo šio dėkingumo prasidėjo belaisvių paže- 
minimas. Jeigu kuris iš tų nelaimingųjų nenorėjo nusilenkti. grubi totoriaus 
ranka jį tuoj pat partrenkdavo ant žemės. 

Alkidas Žolivė ir jo kelionės draugas negalėjo žiūrėti į tokį žiaurų 
barbarų elgesį. 

- Tai bjauru! Eikime iš čia, - tarė Aikidas Žolivė. 

- Ne, - atsakė Haris Bliuntas, - reikia viską matyti! 

- Viską matyti!.. Ak, - staiga šūktelėjo Alkidas Žolivė, stvėręs už rankos 
savo kelionės draugui. 

- Kas tamstai atsitiko? - paklausė pastarasis. 

- Pasižiūrėk, Bliuntai, tai ji! 

- Ji? 

- Mūsų kelionės draugo sesuo. Ji nelaisvėje, reikia ją išgelbėti... 

- Tamsta nusiramink, - šaltai atsakė Haris Bliuntas. - Mūsų įsikišimas 
greičiau gali tai mergaitei pakenkti, negu duoti naudos. 

Aklidas Žolivė, kuris jau buvo pasiruošęs šokti, staiga sustojo; Nadia 
jų nepastebėjo, nes jos veidą beveik iki nosies dengė plaukai. Ji praėjo 
pro emirą, kuris taip pat į ją neatkreipė dėmesio. 

Už Nadios ėjo Marta Strogova. Kadangi ji nesiteikė prieš emirą nusi- 
lenkti, totorius žiauriai ją stumtelėjo, ir Marta Strogova parkrito ant žemės. 

Jos sūnus pašoko, kad net kareiviai, kurie jį saugojo, vos pajėgė įį 
sulaikyti. 

Bet senutė Marta atsikėlė: kareiviai jau norėjo tempti ją šalin, kai staiga 
Ivanas Ogarevas juos sulaikė ir tarė: 

- Tegul ši moteris lieka čia! 

Tuo metu Nadia jau įsimaišė į belaisvių minią. Ivanas Ogarevas jos 
nepastebėjo. 

Prie emiro priėjo Michailas Strogovas ir sustojo nenuleisdamas akių. 

- Nulenk galvą! - sušuko jam Ogarevas. 

- Niekados! - atsakė Michailas Strogovas. 

Du totoriai norėjo jį priversti nusilenkti, tačiau Strogovas vienu rankos 
mostelėjimu pargriovė juos ant žemės. | 

Ogarevas priėjo prie Michailo Strogovo. 

- Tu mirsi! - tarė jis. 

- Mirsiu, - išdidžiai atsakė Michailas Strogovas, - tačiau tavo veide, 
išdavike Ivanai, amžinai liks rimbo gėdos antspaudas. 

Ogarevas išbalo. 

- Kas šis belaisvis? - paklausė emiras tokiu balsu, kurio ramus skam- 
bumas rodė ypatingą rūstumą. 

- Rusų šnipas, - atsakė Ogarevas. | 

Pavadinęs Michailą Strogovą šnipu, jis žinojo, kad jo laukia baisus spren- 
dimas. Strogovas jau norėjo žengti prie Ogarevo, tačiau kareiviai jį sulaikė. 

Tada emiras padarė gestą, prieš kurį visa minia nusilenkė. Po to jis 
ranka parodė į Koraną, kurį jam atnešė. Jis atidengė šventąją knygą ir ant 
vieno puslapio padėjo savo pirštą. 

Žinoma, tai buvo tik atsitiktinumas, tačiau, azijiečių įsitikinimu, tokiu 
būdu pats Dievas nusprendžia žmonių likimą. Centrinės Azijos liaudis šį 
paprotį vadina “fatumu". Išaiškinę mintį eilučių, į kurias buvo įbestas 
teisėjo pirštas, jie paskelbdavo nuosprendį, nepaisydami to, ar šis spren- 
dimas teisingas, ar ne.“ | 

Emiras laikė įbedęs pirštą į Korano puslapį. Žymiausias teisių žinovas 
prisiartinęs garsiai perskaitė eilutes, kurios pasibaigė šiais žodžiais: 

- Jis žemėje daugiau jau nieko neregės. 

- Rusų šnipe, - tarė chanas Feofaras, - tu atėjai, kad galėtum matyti, 
kas vyksta mūsų stovykloje! Tad žiūrėk išplėtęs akis, žiūrėk! 


. 


Surištomis rankomis Strogovą pastatė prie emiro sosto. Jo motina, 
pergyvenusi tiek fizinių ir moralinių kančių, susmuko, negalėdama dau- 
giau nei žiūrėti, nei klausyti. 

- Žiūrėk išplėtęs akis, žiūrėk! - pakartojo chanas Feofaras rūsčiai 
ištiesdamas savo ranką Strogovo link. | 

Aišku, Ivanas Ogarevas, žinodamas totorių papročius, suprato šių 
žodžių reikšmę, nes jo veidą buvo iškreipęs žiaurus šypsnys. Jis atsisėdo 
šalia chano Feofaro. 

Netrukus suaidėjo trimitai. Tai buvo signalas pasilinksminimams. 

- Štai ir baletas! - tarė Alkidas Žolivė Hariui Bliuntui. - Prasilenkdami su 
visais papročiais, totoriai rengia kokią nors dramą! 

Strogovui įsakė žiūrėti, ir jis žiūrėjo. | 

Tuo metu aikštėje lyg lengvučiai debesėliai pasirodė šokėjos ir įvairių 
įvairiausi totorių instrumentai: dutara - su ilgu kotu mandolina ant jos 
ištemptomis dviem stygomis; kobizas - kažkas panašaus į violončelę su 
ištemptu ašutu, kurį virpino-stryku; džibizga - ilga nendrinė fleita; dūdos, 
trimitai, būgnai, tamtamai ir kiti. Visų tų instrumentų garsai, susimaišę su 
dainininkų balsais, sudarė kažkokią originalią harmoniją. Prie šių garsų 
dar prisidėjo keisto orkestro akordai. Ši orkestrą sudarė keletas tuzinų 
popierinių aitvarų, kurie buvo pririšti prie virvės. Papūtus vėjui, tie aitvarai 
skambėjo lyg arfos. Tučtuojau prasidėjo ir šokiai. Visos balerinos buvo 
persės. Tai nebuvo vergės, bet laisvai užsiimančios savo profesija mergi- 
nos. Pirmiau jos oficialiai dalyvaudavo rūmų ceremonijose Teherane, 
tačiau nuo to laiko, kai į sostą įžengė imperatoriškoji dinastija, jas ne tik 
pašalino iš rūmų, bet net ir išvijo iš krašto, ir jos turėjo svetur sau užsidirbti- 

duonos kąsnį. Jos dėvėjo tautiškus drabužius bei kaip ir haremų moterys 
nuo galvos iki kojų buvo išsipuošusios brangenybėmis. Rankose laikė 
nedidelius auksinius trikampius su ilgais karuliais. Ausyse žėrėjo nuosta- 
būs auskarai; ant kaklo jos nešiojo sidabrinius lankus; jų kojas ir rankas 
dabino apyrankės, nusagstytos dviem eilėm brangakmenių. | plaukus 
turėjo įsipinusios grandinėles, ant kurių buvo suverti brangūs mėlyni 
akmenėliai, žemčiūgai, serdolikai ir kitos brangenybės. Diržas, kuris su- 
verždavo jų liemenį, buvo užsegamas žibančia sagtimi, kuri buvo panaši 
į Europoje įteikiamus pirmojo laipsnio ordinus. ||| | 

Šios gracingos Rytų balerinos atliko įvairius šokius ir pavieniui, ir 
grupėmis. Jų veidai buvo atidengti, tačiau protarpiais jos pridengdavo 
savo veidus lengvučiu šydu ir tada atrodė, kad per jų spindinčias akis, 
kaip per žvaigždėtą dangų, praslinkdavo lengvutis šydo debesėlis. Kai 
kurios šokėjos pėrsės ant pečių turėjo brangaus darbo šilkines skareles, 
išsiuvinėtas žemčiūgais. Prie šių skarelių buvo pririšti trikampiai maišeliai, 
kurių smailūs galai sviro žemyn; šiuos iš aukso vielos nupintus maišeiius 
įos protarpiais atidarydavo ir iš jų ištraukdavo ilgas, siauras raudono šilko 
juosteles, ant kurių buvo išsiuvinėtos Korano eilutės. Šias juosteles jos 
ištiesdavo viena prie kitos ir jos sudarydavo virpantį ratą, per kurį skriejo 
kitos šokėjos, nelėtindamos šokių tempo ir nekeisdamos šokių charakte- 
rio, nepaisant Korano eilučių turinio, išsiuvinėto šilkinėse juostelėse. 
Šokėjos arba krisdavo ant žemės, arba lengvai pašokdamos pakildavo į 
orą, tartum norėdamos patekti tiesiai į Mahometo rojų. 

Tačiau labiausiai stebino Alkidą Žolivė šių persių šaltumas; jo nuomo- 
ne, balerinoms trūko staigumo, aistringumo, liepsningumo, ir jos veikiau 
primindavo ramias ir kuklias Indijos bajaderes negu aistringąsias Egipto 
šokėjas. 

Kai persių šokiai baigėsi, pasigirdo rūstus balsas: 

- Žiūrėk išplėtęs akis, žiūrėk! 

Žmogus, kuris pakartojo emiro žodžius, buvo aukšto ūgio totorius - 
emiro budelis. Jis sustojo už Michailo Strogovo rankoje laikydamas pla- 
čiaašmenį kardą. 

Prie budelio sargyba pastatė trikojį, kur buvo pritvirtintas indas žari- 
joms; jame be mažiausio dūmelio ruseno raudonai įkaitusios anglys. 
Lengvučiai garai kilo todėl, kad inde degė derva, labai kvapnus smilkalų 
it benzojaus mišinys, kuris buvo papiltas ant rusenančių anglių. Kai 
persės išnyko, aikštėje pasirodė kita visai kitokios rūšies balerinų grupė, 
kurią Michailas Strogovas tučtuojau pažino. 

Matyt, ir abu žurnalistai jas taip pat pažino, nes Haris Bliuntas savo 
draugui tarė: 

- Šios čigonės iš Nižnij Novgorodo! 

- Tos pačios, - sušuko Alkidas Žolivė. - Aš manau, kad šioms šnipėms 
daug daugiau naudos atneša akys negu jų kojos! 

Manydamas, kad jos emiro agentės, Alkidas Žolivė, kaip jau žinome, 
neapsiriko. | 

Pirmoje čigonių eilėje buvo Zangara, dėvinti puikų originalų kostiumą, 
kuris dar labiau paryškino jos veido grožį... | 

Zangara nešoko, ji prisijungė prie šokėjų ratelio kaip mimikė. Čidonų 
šokiai priminė šokius kitų kraštų, kuriuose ši tauta klajojo: Bohemijos, 
Egipto, Italijos ir Ispanijos. Suskambėjus būgneliams ir doiroms, kuriuos 
čigonės laikė rankose, įos pagyvėjo; šiuos instrumentus jos valdė puikiai. 

Zangara laikė tokią vieną doirą, kuri jos rankose virpėte virpėjo ir 

jaudino išdykusias šokėjas. 
Pagaliau atėjo kokių penkiolikos metų čigonaitis; jis laikė gitarą, kuria 
skambino paprastai, prisiliesdamas pirštais prie dviejų stygų. Jis dainavo. 
Pradėjus jam dainuoti keisto ritmo naują dainos kupletą, prie jo prieidavo 
viena iš šokėjų ir nejudėdama klausydavosi. Tačiau kiekvieną sykį, kai 
jaunasis dainininkas pakartodavo savo dainą, ji papurtydavo doirą ir 
nustelbdavo jo dainą savo barškalų skambesiu. Baigus dainelę, balerinos 
vikriai kaip vėjas nusitempė čigoną su savimi. 

Tuo momentu iš emiro ir jo sąjungininkų, visų rangų karininkų pusės 
pasipylė aukso lietus, o prie bildesio monetų, kurios atsimušė į šokėjų 
būgnus, prisijungė paskutinieji gitaros garsai. 

- Tokie pat eikvotojai kaip ir plėšikai, - sušnibždėjo į ausį savo kelionės 
draugui Alkidas Žolivė. 

Ir tikrai, tai buvo pinigai, kuriuos jie buvo prisiplėšę. Pinigai biro kaip 
lietus. Kartu su totorių tomanais ir celinais biro rusų červoncai ir rubliai. 

Staiga aplinkui įsiviešpatavo tyla ir balsas budelio, uždėjusio ant 
Michailo Strogovo „peties ranką, pakartojo tuos pačius žodžius, kurių 
mintis nuo dažno kartojimo darėsi dar baisesnė: 

- Žiūrėk išplėtęs akis, žiūrėk! 

Bat dabar Alkidas Žolivė pastebėjo , kad budelis rankose jau nebelaikė 
nuogo kardo. 

Tuo tarpu saulė palengva leidosi ir besiartinančios sutemos jau gaubė 
į tolį nutįsusių laukų kraštelius. Kėdrų ir pušų masės tamsėjo ir pajuodavę 
Tomės vandenys tolumoje jungėsi su kylančiomis žavaus vakaro ūkano- 

mis. Prie plokštikalnio, kuris kilo viršum miesto, vogčiomis artinosi nakties 
tamsa. 

Tuo metu keletas šimtų vergų su deglais pripildė aikštę. Viliojami 
Zangaros grožio, persai ir čigonai susirinko prie emiro sosto. Šokdami ir 
kraipydamiesi, kiekvienas norėjo patraukti į save dėmesį. Staiga užgrojo 
keistas totorių orkestras, suskambėjo dainos, kurios buvo panašios į 
kažkokį baugų riksmą. Aitvarai, buvę nuleisti ant žemės, vėl pakilo į orą 
kartu su visu žvaigždynu mažų įvairiaspalvių žibintuvėlių; sustiprėjus 
vėjui, tarp šių ore šviečiančių iliuminacijų arfos dar smarkiau skambėjo. 
Netrukus pasirodė kariškais mundurais totorių eskadronas, kuris išsisklai- 
dė tarp šokėjų, ir prasidėjo mankšta ant žirgų. Ši mankšta buvo tokia drąsi, 
kad nepripratusiam žiūrovui darė šiurpų įspūdį. 

Kareiviai, apsiginklavę nuogais kardais ir ilgais pistoletais, išdarinėjo 
įvairius triukus šūviais drebindami orą. Nepaliaujamai skambą šūviai 
aiškiai išsiskyrė iš pašėlusių būgnų garsų. Totorių ginklai kinų papročiu 
buvo užtaisyti spalvotu paraku, todėl iššovus į orą pakildavo ilgi raudonos, 
mėlynos ir žalios spalvos ruožai. Šiame fejerverke judėjo, stumdėsi minia. 
Kartais šis žaidimas primindavo kariškus indėnų šokius su kardais ir 
durklais. Tačiau ši totorių šventė su spalvotomis šviesomis, blykčiojančio- 
mis virš brangenybėmis pasipuošusių balerinų, atrodė dar įspūdingesnė. 
Tai buvo paslaptingas ir žavus ugnies fejerverkas, kurio kibirkštys nuola- 
tos kilo į orą ir žėrėjo. 

Prancūzų žurnalistas buvo sužavėtas šiais šviesos efektais. Žinoma, 
jie jau seniai šiais laikais nebenaudojami, tačiau Žolivė jokiu būdu nega- 
lėjo susilaikyti nepalingavęs gaiva, o tai Monmartro bei Madelenos bulva- 
ruose reikštų: 'Nuostabu, nuostabu!" | 

Staiga, tartum kas būtų davęs ženklą, visos šviesos užgeso; šokėjai 
liovėsi šokę, balerinos išnyko. Šventė buvo baigta ir tik fakelai apšvietė 
aikštę, kurią prieš keletą minučių buvo užliejusi stipri šviesa. Emirui davus 
ženklą, Michailą Strogovą išvedė į aikštę. 

- Bliuntai, - tarė Alkidas Žolivė savo kelionės draugui, - nejaugi tamsta 
būtinai nori pamatyti šios scenos galą? | 

- Nieko panašaus. 

- Aš taip ir maniau, nes “Daily Telegraph" skaitytojai ne taip jau labai 
domisi totorių bausmės vykdymo vaizdais. 

- Taip, ne daugiau kaip tamstos giminaitė. 

- Vargšas jaunuolis! - pridūrė Alkidas Žolivė žiūrėdamas į Michailą 
Strogovą. - Drąsus karys, jam tiktų garbingai žūti karo lauke! 

- Ar mes negalime ką nors padaryti, kad jį išgelbėtume? - paklausė 
Haris Bliuntas. | 

- Gaila, bet negalime! 

Abu žurnalistai prisiminė kilnų Michailo Strogovo elgesį su jiedviėm: 
jie žinojo, ką šis pareigos vergas patirs nuo totorių, kurie nežino, kas yra 
pasigailėjimas. Tačiau niekuo jam negalėjo padėti. 

Neturėdami mažiausio noro žiūrėti, kaip vykdoma bausmė, kuri buvo 
skirta šiam nelaimingajam, jiedu sugrįžo į miestą. Po valandos jie jau 
skriste skrido didžiuoju Irkutsko vieškeliu ir, prisijungę prie rusų kariuo- 
menės, kantriai laikė tos valandėlės, kada rusai atkeršys totoriams už jų 
užpuolimą; tuo Alkidas Žolivė buvo iš anksto įsitikinęs. 

Tuo tarpu Michailas Strogovas žiūrėjo čia išdidžiu žvilgsniu į emirą, čia 
paniekinamu į Ivaną Ogarevą. Jis pasiruošė mirti ir jo veide veltui ieško- 
tumėm nors mažiausio silpnybės šešėlio. 

Susėdę aplink aikštę, žiūrovai, taip pat ir emiro štabas, kuriam ši žiauri 
bausmė tebuvo tik malonumų tęsinys, laukė bausmės vykdymo. Paskui, 
patenkinusi savo kraugeriškumą, visa ši laukinė orda ims girtauti. 

"Emiras davė ženklą ir Strogovas, stumdomas sargybinių, priėjo prie 
terasos. Emiras prabilo į jį totorių kalba. Aišku, Strogovas viską suprato. 

- Rusų šnipe, tu atėjai čia, kad pamatytumei! Tu matei paskutinį kartą. 
Po valandėlės tavo akys amžinai užsimerks! 

Strogovas mirties nebijojo, bet jį kaip perkūnas pritrenkė tai, kad jis 
bus apakintas! Aišku, aklumas ne geriau už mirtį. Nelaimingąjį nusprendė 
apakinti. Tačiau Strogovas, išgirdęs žiaurų chano Feofaro sprendimą, 
išlaikė pusiausvyrą. Jis stovėjo ramiai, plačiai atmerkęs akis, tartum pa- 
skutiniame žvilgsnyje būtų norėjęs sukoncentruoti visą savo gyvenimą. 
Maldauti šiuos žiaurius žmones - neverta, tai tik pažemintų jį. Jis apie tai 
net negalvojo. Jis sutelkė visas savo mintis į tai, kad neatliko užduoties, 
buvo susirūpinęs likimu motinos ir Nadios, kurių daugiau jau nebematys! 
Bet buvo ramus, ir tie jausmai, kurie jį dabar slėgė, tik jam vienam tebuvo 
žinomi. 

Baisus kerštas, kurį jis žūtbūt turėjo įvykdyti, kaip audra šėlo jo širdyje. 
Jis atsigręžė į Ivaną Ogarevą. | 

- Ogarevai! - garsiu balsu tarė jis, - tu esi išdavikas ir paskutinis mano 
akių žvilgsnis tegu! bus tau prakeikimas! 

Ogarevas truktelėjo pečiais. 

Tačiau Michailas Strogovas į Ivaną Ogarevą nežiūrėjo. Paskutinę 
valandėlę prieš amžinai užgesdamos, jo akys žiūrėjo kitur. 

Marta Strogova atsistojo prieš jį. - Motinėle! - sušuko jis. - Taip, taip, 
paskutinis mano žvilgsnis tau, bet ne šiam išdavikui! Stovėk taip prieš 
mano akis, kad aš galėčiau matyti tavo brangų veidą! Tegul mano akys 
užsimerkia žiūrėdamos į tave... 

Neištarusi nė žodžio, senoji sibirietė priėjo prie sūnaus. 

- Šalin tą moterį! - riktelėjo Ivanas Ogarevas. 

Du kareiviai stumtelėjo Martą Strogova; ji pasitraukė keletą žingsnių 
atgal, tačiau sustojo ir žiūrėjo į sūnų. 

Atėjo budelis. Šį kartą jis rankoje laikė raudonai įkaitintą kardą. Kardą 
jis ištraukė iš indo, kuriame ir dabar degė anglys. 

Totorių papročiu Michailą Strogovą rengėsi apakinti įkaitinto kardo 
ašmenimis, kuriomis būdavo perbraukiama per pasmerktojo akis. 

Michailas Strogovas nemėgino protestuoti. Dabar jis negalvojo apie 
nieką kita, tik apie savo motiną, kurią ryte rijo akimis. Visas jo gyvėnimas 
susitelkė šiame paskutiniame žvilgsnyje! 

Marta Strogova, plačiai išplėtusi akis ir ištiesusi į sūnų rankas, žiūrėjo į jį. 

Raudonai įkaitintas kardas palietė Michailo Strogovo akis. Pasigirdo 
baisus riksmas ir vargšė Marta krito žemėn. 

Michailas Strogovas liko aklas. 

Įvykdęs bausmę, emiras su visu savo štabu nuėjo į rūmus. Aikštė 
staiga ištuštėjo, tik pasiliko Ivanas Ogarevas ir keletas vergų, nešančių 
fakelus. 

Nejaugi niekšas dar panoro sužeisti savo auką ir po budelio suduoti 
paskutinį mirtiną smūgį? 

Ogarevas lėtai priėjo prie Michailo Strogovo, kuris pajutęs jį prisiarti- 
nus, išsitiesė. Išsitraukęs iš kišenės caro laišką, Ivanas Ogarevas jį išvy- 
niojo ir, reikšdamas didžiausią panieką, pakišo laišką prieš užgesusias 
caro kurjerio akis. 

- Skaityk dabar, Michailai, skaityk ir bėk į Irkutską pranešti, ką dabar 
perskaitysi! Tikras caro kurjeris ne kas kitas, tik Ivanas Ogarevas! 

Tai pasakęs, jis paslėpė laišką ant krūtinės. Ir neatsigręždamas išėjo 
iš aikštės, o paskui jį nusekė vergai su deglais. Strogovas pasiliko vienas 
per keletą žingsnių nuo savo motinos, kuri iki šiol dar neatgavo sąmonės. 
Kažkur toli buvo girdėti riksmai, dainos ir orgijų triukšmas. 

Gausybės žiburių apšviestas Tomskas dabar švytėjo kaip pokylio 
metu. į 

Strogovas atidžiai klausėsi. Aikštėje buvo nyku ir tuščia. Jis apgraibom 
nušliaužė prie tos vietos, kur krito jo motina. Apčiuopė ją ranka, palinko 

prie jos, priglaudė savo veidą prie jo, paskui atidžiai klausėsi širdies 
plakimo. Buvo galima pamanyti, kad jis tyliai tylutėliai kažką jai šnibžda. 

Ar dar gyva senutė Marta, ar ji girdėjo, ką jai šnibžda sužalotas jos 
sūnus? 

Tačiau ji nerodė jokių gyvybės žymių. 

Michailas bučiavo jos kaktą, baltus kaip sniegas plaukus. Paskui 
atsikėlė ir, apčiuopdamas koja bei tiesdamas rankas, palengva pradėjo 
slinkti į aikštės pakraštį. 

Staiga pasirodė Nadia. Ji tiesiai priėjo prie savo kelionės draugo, 
Durklas, kurį laikė, padėjo jai nupjauti virvę, stipriai veržiančią Strogovo 
rankas. 

Šis aklasis dabar nežinojo, kas paleido jo rankas, nes Nadia neištarė 
nė vieno žodžio. 

- Brolau! - tarė Nadia išnarpliodama Strogovą iš virvių. 

- Nadia, - sušnibždėjo Michailas. 

- Einame, brolau, - kuždėjo Nadia. - Nuo šio laiko mano aRyYS bus tavo 
ir aš vesiu tave į Irkutską! 

„Po pusvalandžio Strogovas ir Nadia paliko Tomską. 

Šią naktį atsirado puiki proga keliems belaisviams pabėgti, nes pasi- 
gėrę karininkai ir kareiviai nejučiomis susilpnino priežiūrą, kuri iki šiol 
Zabadjero stovykloje buvo stropi ir griežta. Nadia, iš pradžių atvaryta su 
belaisviais, spėjo pabėgti ir Vėl sugrįžti į aikštę tuo momentu, kai Michailą 
Strogovą vedė prie emiro. 

"Tenai, įsimaišiusi minioj, ji viską matė. Nė vienas mažmožis nepaspru- 
ko nuo jos akių. Ji matė ir kaip raudonas kardas žybtelėjo pro jos akis. 
Nadia sukaupė visas jėgas, neriktelėjo ir stovėjo it į žemę įkasta. Tartum 
antgamtiškos jėgos pastiprinta, ji sugebėjo atgauti laisvę, kad galėtų vesti 
"Michailą prie tikslo, kurį jis prisiekė pasiekti. Tuo momentu, kai senutė 
sibirietė krito be sąmonės žemėn, Nadios širdis liovėsi plakusi, tačiau 
viena mintis sugrąžino jai visą energiją: 

- Aš būsiu ištikima Michailui kaip šuo, - tarė pati sau. 

Ivanui Ogarevui nuėjus, Nadia slapstėsi nakties tamsumoj. Ji laukė, 
kad minia pasišalintų iš aikštės. 

Michailas, pamestas kaip būtybė, kurios nėra reikalo bijoti, pasiliko 
vienui vienas. Nadia matė kaip jis šliaužė prie savo motinos, palenkė prie 

jos galvą, bučiavo jos kaktą, paskui atsikėlė ir apčiuopdamas kaip nere- 
gys, Mėgino eiti. 

Po keletos minučių juodu susikabinę rankomis nusileido miesto link, jį 
aplenkė ir laimingai praspruko totorių nepastebėti. 

Į Irkutską tebuvo vienintelis kelias, kuris ėjo rytų kryptimi; einant tuo 
keliu, paklysti negalima. Nadia sparčiai žengė paskui save vesdama 
Michailą. Galimas daiktas, kad net ir tuoj, po kelių orgijos valandų, emiro 
žvalgai vėl nujos į stepes ir atkirs jiems kelią. Būtinai reikėjo juos aplenkti, 
anksčiau jų pasiekti Krasnojarską, kurį nuo Tomsko skyrė 500 km, ir kiek 
galint greičiau palikti didįjį kelią. Bet šiuo tarpu jie pasukti iš vieškelio 
negalėjo, nes galėtų paklysti, o svarbiausia - sugaištų daug brangaus 
laiko. 

Kaip galėjo Nadia iškęsti visus tuos baisumus, kurie vyko iš birželio 16 
į 17 naktį? Iš kur ji rado jėgų atlikti dar tokią varginančią kelionę? Kuriuo 
būdu jos kojos - jau ir tos nuo ilgos kelionės kruvinos - pajėgia ją nešti? 
Tačiau šiaip ar taip kitą rytą, po dvylikos valandų palikus Tomską, ji su 
Michailu pasiekė Semilovsko miestelį, nužygiavę per 50 kilometrų. 

Pervisą šį laiką Michailas Strogovas neištarė nė žodžio. Beje, ne Nadia 
laikėsi už jo rankos, bet jis per visą šią naktį laikė savo kelionės draugės 
ranką, ir dėka šios rankos, iš kurios virpėjimo jis jautė, kad jaudinasi ir 
nerimauja, žygiavo beveik savo įprastu žingsniu. 

Semilovsko miestelis buvo visiškai tuščias. Gyventojai bijodami totorių 
pabėgo į Jenisiejaus guberniją. Tebuvo likusios vos 2-3 šeimos. Visos 
brangenybės buvo išgabentos vežimais. Tačiau Nadia norėjo čia kelioms 
valandoms sustoti; ir vienam, ir kitam reikėjo pailsėti ir kuo norš pasisti- 
printi. 

Jaunoji rygietė nuvedė savo kelionės draugą į sodybos pakraštį, kur 
pastebėjo tuščią namą su praviromis durimis, į kurias ir įžengė aklasis 
Strogovas su savo palydove. Prie krosnies, būdingos visiems Sibiro 
namams, stovėjo paprastas medinis suolas. 

Pasodinusi Michailą ant suolo, Nadia tiesiai pažiūrėjo į savo kelionės 
draugo veidą, pažiūrėjo taip, kaip niekada prieš tai nežiūrėjo. Jos akyse 
daugiau nei prisipažinimas, daugiau nei gailesys. Jeigu Strogovas būtų 
galėjęs ją matyti, jis iš jos liūdnai spindinčių akių aiškiai būtų matęs 
nuoširdų ir be galo gilų jos atsidavimą ir net, galimas daiktas, meilę... 

Aklojo akių vokai, karščiuoją ir sužaloti įkaitinto kardo, iki pusės dengė 
jo akis, kurios, rodos, buvo visiškai išdegintos. Kietas akių apvaikalėlis 
truputį susiraukšlėjo, akių vyzdys kažkaip keistai padidėjo; vožtuvėlis 

buvo mėlynesnis; vokai taip pat iš dalies buvo nusvilinti. Tačiau, kad ir 
kaip buvo sunkus sužalojimas, vis dėlto jauno žmogaus žvilgsnis, pirmiau 
buvęs toks energingas ir aštrus, atrodė, ir dabar nė kiek nepakitėjo. Jeigu 
jis daugiau nebematė, tai tik todėl, kad vožtuvėlių ir regimojo nervo 
jautrumas buvo karšta geležimi sugadintas. 

Michailas ištiesė rankas. 

- Tu čia, Nadia? - paklausė jis. 

- Taip, - atsakė mergina, - aš šalia tavęs ir daugiau tavęs niekur 
nepaliksiu, Michailai. 

Išgirdęs savo vardą, kurį Nadia ištarė pirmą kartą, Strogovas krūpte- 
lėjo. Jis suprato, kad jo kelionės draugė viską žino, kas jis yra ir kokie jo 
ryšiai su senute Maria. 

- Nadia, - tarė jis, - mums reikia skirtis. 

- Mums skirtis? Kodėl, Michailai? 

- Aš negaliu tau kliudyti keliauti toliau! Tavo tėvas tavęs laukia Irkutske. 
Tau reikia vykti pas tėvą. 

- Michailai, mano tėvas mane prakeiktų, jeigu tave pamesčiau. 

- Nadia, Nadia! - sušuko Strogovas spausdamas merginos ranką, 
kurią ji padėjo ant jo rankos, - tu turi galvoti tik apie savo tėvą. 

- Michailai! -tarė Nadia, - aš tau esu labiau reikalinga negu mano tėvui. 
Nejaugi tu atsisakai vykti į Irkutską? 

- Niekados! - riktelėjo Strogovas tokiu balsu, kuris rodė, kad jis iki šiol 
tebėra energingas. 

- Tačiau juk tu neturi laiško! 

- Laiško, kurį Ivanas Ogarevas iš manęs pavogė? Na, aš mokėsiu ir be 
jo apsieiti, Nadia! Jie mane laiko šnipu! Ir aš veiksiu kaip šnipas! Aš 
papasakosiu Irkutske viską, ką mačiau, ką girdėjau, ir, prisiekiu Dievu, 
išdavikas su manim susidurs akis į akį! Tačiau reikia, kad aš galėčiau 
anksčiau jo atvykti į Irkutską. 

- O tu, Michailai, dar sakai, kad mums reikia skirtis! 

- Nadia, niekšai iš manęs viską atėmė! 

- Bet užtat man liko keletas rublių ir mano akys! Aš galiu už tave matyti, 
Michailai, ir vesti tave tenai, kur tu pats daugiau negali eiti! 

- O kaip mes eisime? | 

- Pėsti. 

- Oiš ko mes gyvensime? 

- Prašysime išmaldos! 

- Keliaukime, Nadia! 

- Keliaukime! 

Jiedu jau nebevadino vienas kito broliu ir seserimi; bendras vargas 
juodu dar labiau suartino, dar labiau susiejo vieną su kitu. Valandą 
pailsėję, aklasis su savo palydove išėjo iš namų. Nadia, paskubomis 
aplaksčiusi keletą miesčiuko gatvių, kažkur gavo juodos ruginės duonos 
ir truputį midaus - gana plačiai Rusijoj vartojamo gėralo. 

Vadinas, nuo šio laiko merginai tenka vaidinti elgetą. Duona ir midumi 
mūsų keleiviai truputį numarino alkį ir troškulį. Šio kuklaus valgio didesnią- 
ją dalį Nadia atidavė jam; aklasis godžiai valgė maistą, kurį Nadia jam 
padavė. Ji prikišo jam butelį prie lūpų, ir jis gėrė midų tiesiog iš butelio. 

- Ar tu pati valgai, Nadia? - klausė jis keletą sykių ją. 

- Taip, Michailai, - atsakydavo mergina, pasitenkindama maisto liku- 
čiais. 

Netrukus Michailas ir Nadia išvyko iš Semilovsko ir prieš jų akis vėl 
nusidriekė ilgas ir sunkus kelias. Mergina kovojo su nuovargiu. Jeigu 
Michailas galėtų ją matyti, tai, galimas daiktas, toliau keliauti jam neužtek- 
tų drąsos. Tačiau Nadia nesiskundė, o Michailas Strogovas, negirdėda- 
mas nė vieno jos atsidūsėjimo, sparčiais ir energingais žingsniais žygiavo 
pirmyn. Kodėl jis skubėjo? Ar galėjo aplenkti totorius? Juk jis turėjo keliauti 
pėsčias, neturėjo pinigų, buvo aklas, ir, jeigu prie jo šono nebūtų Nadios, 
vienintelės kelionės vadovės, jam liktų tik viena išeitis - kristi ant kelio ir 
visų apleistam baisiausiu būdu mirti! Tačiau, jeigu jis jos energijos dėka 
kuriuo nors būdu pasieks Krasnojarską, tai galimas daiktas, dar ne viskas 
bus Žuvę, nes gubernatorius, kuriam jis prisistatys, nesvyruodamas viso- 
keriopai jam padės pasiekti Irkutską. Per visą laiką neištardamas nė vieno 
žodžio, paskendęs savo mintyse, petys į petį su savo miela kelionės 
drauge Michailas Strogovas kupinas energijos ir pasiryžimo vis keliavo ir 
-keliavo pirmyn. Kad pasidalytų mintimis, jiems rodėsi, žodžių nereikia. 

Laikas nuo laiko pasigirsdavo Michailo balsas: 

- Pasakyk ką nors, Nadia! 

- Kam, Michailai! Mes abu galvojame! - atsakydavo mergina, stengda- 
masi savo balse paslėpti nuovargį. 

Tačiau pasitaikydavo, kad jos širdis lyg ir sustingdavo, imdavo linkti 
kojos, žingsniai sulėtėdavo, nusvirdavo rankos, ir ji pasilikdavo užpakaly- 
je. Tada stabtelėdavo ir Michailas, įsmeigdavo savo akis į merginą ir, 
tartum per ūkanas, į kurias jis amžinai buvo nugrimzdęs, norėjo ją pama- 
tyti. Tada jo krūtinė kilnodavosi, bet, stipriai laikydamas savo draugę, jis 
vis dėlto nesiliaudavo keliavęs. 

Tačiau, nepaisant visų tų nelaimių, kurioms, rodos, nebus galo, vis 
dėlto toji diena jiems pasisekė. Nuo Michailo ir Nadios išvykimo iš Semi- 
lovsko, jau praslinko beveik dvi valandos. Per visą šį laiką aplinkui buvo 
tylu, tačiau Strogovas staiga sustojo. 

- Ar kelyje nieko nematyt? - paklausė į jis. 

- Ničnieko, - atsakė Nadia. 

- Nejaugi tu negirdi užpakalyje mūsų bildesio? 

- Taip, tiesa, kažkas girdėti! 

- Jeigu tai totoriai, reikia būtinai pasislėpti. Gerai apsidairyk. 

- Palauk, Michailai! - atsakė Nadia, išėjusi į kelią, kuris už keleto 
žingsnių sukosi į dešinę. 

Michailas Strogovas keletą minučių stovėjo atidžiai klausydamas. 

Netrukus sugrįžo Nadia ir tarė: 

- Tai vežimas. Jame sėdi kažkoks jaunas vyriškis. 

- Ar jis vienas? 

- Vienas. 

Strogovas valandėlę svyravo. Ar reikia pasislėpti? Gal būtų geriau 
paprašyti vežime vietelės, jeigu ne sau, tai nors jai. Jis gi pasitenkins 
atsirėmęs ranka į vežimo kraštą, o jeigu kaip, tai net galės jį pastūmėti, 
nes jis dar jaučiasi stiprus. Michailas jautė, kad Nadia vos velka kojas. Juk 
jie keliauja jau aštuntą dieną. 

Jis luktelėjo. 

Netrukus vežimas privažiavo prie kelio posūkio. Tai buvo savotiškas 
vežimas. Čia galėjo tilpti ne daugiau kaip trys žmonės. Toks vežimas 
vadinasi kibitka. Į kibitką paprastai kinkomi trys arkliai, tačiau į šią kibitką 
buvo įkinkytas tik vienas arklys, ilgaplaukis, ilga uodega. Mongolų veislės 
kraujas šiam arkliui teikė energijos atlikti šiai sunkiai ir ET kelio- 
nei. Arklį valdė jaunas vyriškis, o šalia jo gulėjo šuo. 

Nadia iš visko suprato, kad jis rusas. Iš jo flegmatiško veido ji soda 
kad jis yra geros širdies ir patikimas Žmogus. Be to, jis, rodos, neskubėjo, 
važiavo palengva. Matyt, nenorėjo varginti arklio. | jį žiūrint, būtų galima 
manyti, kad kelias, kuriuo jis važiavo, yra saugus ir totorių bijoti nėra reikalo. 

Nadia, laikydama Sirogovą už rarikos, nuo kelio pasitraukė. Kibitka 
sustojo ir joje sėdėjęs žmogus šypsodamasis pažiūrėjo į merginą. 

- Na, kur jūs taip keliaujate? - paklausė jis ją, išplėtęs nustebusias akis. 

Išgirdęs šį balsą, Michailas Strogovas krūpielėjo. Rodos, šį balsą jis 
buvo kažkur girdėjęs. Jis buvo tvirtai įsitikinęs, kad šį Žmogų pažįsta, ir S 
veidas tučtuojau pralinksmėjo. 

- Na, sakykit, kur jūs keliaujate? - pakartojo jaunuolis, dabar jau 
kreipdamasis tiesiai į Strogovą. 

- Mes keliaujame į Irkutską, - atsakė jis. 

- O, Dieve! Tu turbūt nežinai, kad dar daug, labai daug varstų iki 
Irkutsko! 

- Aš tai Žinau. 

-1r keliauji pėsčias? 

- Pėsčias. 

- Na, gerai, tu, bet panelė? 

- Tai mano sesuo, - tarė Michailas, taip pavadindamas Nadią iš 
atsargumo. 

- Taip, tai tavo sesuo, drauguži! Tačiau, tikėk manim, kad ji niekada 
nepasieks Irkutsko! 

- Mano drauge, - tarė Michailas prisiartinęs, - totoriai mus apiplėšė ir 
man neliko nė vieno skatiko, kad galėčiau tau pasiūlyti. Bet gal tu galėtu- 
mei nors mano sesutę pasodinti šalia savęs, o aš eisiu užpakalyje pėsčias, 
aš bėgte bėgsiu, jeigu tik reikės, ir nė vienai valandėlei tavęs nesutrukdy- 
siu. 

- Broleli, - sušuko Nadia... - aš taip nenoriu. Mano mielas, aklas broleli, 
aš taip nenoriu. 

- Aklas? - sušuko sujaudintu balsu jaunuolis. 

- Totoriai išdegino jam akis! - atsakė Nadia tiesdama rankas ir tartum 
maldaudama pasigailėti. 

- Išdegino akis? O, vargšas! Aš važiuoju į Krasnojarską. Kodėl nega- 
lėtum atsisėsti su sesute į mano kibitką? Susispaudę, mes visi joje 
tilpsime, tik šuniui teks pabėgėti. Tačiau perspėju - aš sEEIGOJĖ lėtai, nes 
gaila arklio. ' 

- Mano mielas, kuo tu vardu? - pakiausė Strogovas. 

- Mano vardas Nikolajus Pigasovas. 

- Šios pavardės aš niekada neužmiršiu, - atsakė Michailas. 

- Na, lipk vargšeli. Tavo sesutė teatsisėda šalia tavęs kibitkos viduje, 
o aš jūsų priekyje, nes turiu valdyti arklį. Tenai yra daug šiaudų ir šieno ir 
jūs čia jausitės kaip lizdelyjė. 

- Na, Serkai, užleisk vietą! 

Šuo, nelaukdamas, kad jį ilgai prašytų, nušoko. 

Nepraėjo nė minutė, kai Michailas Strogovas ir Nadia jau sėdėjo 
kibitkoje. Strogovas ištiesė rankas, tartum norėdamas surasti Nikolajaus 
Pigasovo ranką. | 

-- Tu nori man paspausti ranką! - tarė Nikolajus. - Štai ji, mano mielas! 
Spausk ją, kiek tik tu nori! 

Netrukus kibitka truktelėjo :r visi trys keleiviai leidosi į tolimą kelionę. 
Arklys, kurio Nikolajus neragino, vos vilkąsi. 

Jaunoji mergina tiek buvo nuvargusi, kad, monotoniškai kibitkos su- 
pama, veikiai užmigo. Michailas ir Nikolajus patogiau ją paguldė ant beržo 
lapų. | 

- Ji gerutė, - pastebėjo Nikolajus. 

- Taip, - atsakė Michailas. 

- Balandėli, ji vargšelė nori būti stipri, o juk yra labai silpnutė. O tamsta 
iš toli? 

- O, labai toli gyvenu. 

- Mano vargšai, vargšeliai! O tu, matyt, labai kentėjai, kai jie tau degino 
akis! 

- Labai, - atsakė Michailas atsigręždamas, tartum būtų matęs Nikolajų. 

- Tu neverkei? 

- Na, kaip neverksi! 

- Aš taip pat apsiverkčiau. Tik pagalvoji - ir jau pasidaro gaila, kad 
daugiau nebematysi to, ką myli! Šiaip ar taip, tačiau nors tiek dar liko 
džiaugsmo, kad brangūs tau asmenys gali tave matyti. 

- Taip, - atskė Michailas Strogovas ir paklausė: - Pasakyk, mano 
drauge, ar tu manęs niekur anksčiau nesi matęs? 

- Tavęs, brangusis? Ne, niekada. 

- Tavo balsas man pažįstamas. 

- Tiesa? - paklausė šypsodamasis Nikolajus. - Mano balsas tau pažį- 
stamas? Galimas daiktas, kad tu mane klausi tik dėl to, kad nori sužinoti, 
iš kur aš važiuoju. Na, galiu tau pasakyti - važiuoju iš Kalyvanės. 

- Iš Kalyvanės? Vadinas, aš tenai tave ir buvau sutikęs. Tu buvai pašto 
stotyje? 

- Aš tenai tarnavau telegrafo valdininku. 

- Ir tenai pasilikai iki paskutinės valandėlės? 

- O, taip! Tas laikas buvo visų svarbiausias. 

- Vadinas, tu atsimeni, kaip prie tavo langelio anglas ir prancūzas 
ginčijosi dėl eilės? Tarp kito, anglas dar teiegrafavo pirmuosius biblijos 
žodžius? | 

- Galimas daiktas, brangusis. Tačiau visko negaliu atsiminti. 

- Kaip tat, tu to nebeatsimeni? 

- Aš niekada neskaitau telegramų, kurias priimu išsiųsti. 

Tuo tarpu kibitka į priekį slinko lėtai, ir Michailas Strogovas nerimasta- 
vo. Tačiau Nikolajaus arklys prie šio žingsnio priprato ir jokiu būdu 
negalėjo jo pagreitinti. Arklys lėtai žengdamas žygiavo tris valandas ir 
ilsėjosi vieną valandą. Ir taip ėjo dieną ir naktį. Poilsio metu arklys gany- 
davosi, o keleiviai užkandžiaudavo. Kibitkoj buvo bent dviem dešimtim 
žmonių maisto ir Nikolajus nuoširdžiai rodė savo vaišingumą. Jis juos laikė 
broliu ir seserimi. Nadia ilsėjosi visą dieną ir pavakary jau jautėsi stipresnė. 
Nikolajus įvairiais būdais rūpinosi jos patogumais. Iki šio! viskas klojosi 
laimingai ir, nors lėtai, bet vis dėlto be jokios pertraukos žygiavo. Atsitik- 
davo, kad Nikolajus valdydamas arklį užmigdavo ir garsiai knarkdavo. Tai 
rodė, kad jis turi ramią sąžinę. Tada Strogovas sugriebdavo vadeles ir, 
nuostabu, arklį varė iš visų jėgų. Bet vos tik Nikolajus atsibusdavo, arklys 
vėl vos tesivilkdavo. 

Ir taip jie perkeliavo Išimo upę, to pat vardo Išimo miestelį, Perikolskoję, . 
Kiurskoje, Marinskio upelį ir to pat vardo miestelį, Bogotolskoję ir pagaliau 
Čulą, mažą upokšnį, kuris skiria Rytų Sibirą nuo Vakarų. Kelias ėjo čia per 
plačias stepes, čia per ošiantį pušyną, kuriam, rodės, nebus nei pradžios, 
nei galo. | 

Aplinkui buvo nyku. Sodybos tuščios. Kaimiečiai pabėgo už Jenisie- 
jaus, manydami, kad ši plati upė sulaikys totorių antplūdį. 

Biželio 22 dieną kibitka šiaip taip pasiekė Ačinsko miestelį, kuris yra 
už 400 kilometrų nuo Tomsko, o iki Krasnojarsko dar liko 130 kilometrų. 
Visa ši kelionė vyko be kokių ypatingų atsitikimų. Jau šešios dienos, kai 
Michailas Strogovas, Nadia ir Nikolajus keliavo kartu, ir kiekvienas iš jų iki 
šiol nė kiek nepasikeitė: vienas buvo nepalaužiamai ramus, o likusieji du 
nepaprastai kantrūs. 

Reikia pastebėti, kad Michailas Strogovas, aišku Nadios ir Nikolajaus. 
akimis, beveik matė visą apylinkę. Kiekvienas paeiliui nupasakodavo jam 
vietoves, per kurias jie važiuodavo. Jis žinojo, kada jie būdavo miške ar 
laukuose, žinojo, kada pasitaikydavo pakelėje kokia lūšnelė arba prasi- 
lenkdavo su keleiviu. Nikolajus be paliovos kalbėjo, ir, rodos, jo kalbai 
nebuvo galo. Jis mėgo paplepėti, o Michailas Strogovas mėgo jo kalbos 
pasiklausyti. Sykį jis paklausė Nikolajų, koks oras. 

- Pakenčiamas, mielasis, - atsakė Nikolajus. - Vasaros dienelės slenka 
rudeniop. Pas mus ruduo trumputėlis, žiūrėk, ir šaltoji žiemužėlė atskren- 
da. Galimas daiktas, kad totoriams ši žiemužė sukels nemažo rūpestėlio. 

Michailas Strogovas palingavo galvą. 

- O tu manai, kad jie žygiuos Irkutsko link? - paklausė Nikolajus. 

- To bijau, - atsakė Strogovas. 

- Turi, brolau, pagrindo. Tarp jų yra pasiutęs žmogus, kuris neduos 
jiems ilgai galvoti. Beje, ar girdėjai apie Ivaną Ogarevą? 

- Taip. 

- Oi blogas dalykas, kai atsiranda tėvynės | išdavikas! 

- Taip, blogai, - atsiliepė Michailas Strogovas. 

- Kaip tu gali apie jį, tą Kainą, taip ramiai kalbėti. Minint jo vardą, 
kiekvienam rusui turėtų kraujas užvirti. 

- Tikėk manimi, drauguži, aš jo labiau nekenčiu negu tu, ir vargu ar 
kada galėsi jo nekęsti labiau negu aš. 

- Ne, tai negalimas dalykas! - su įsitikinimu prieštaravo Nikolajus. - Kai 
aš apie įį gaivoju ir apie žalą, kurią jis padarė visai Rusijai, mane smaugte 
smaugjia pyktis. Ir jeigu jis kada nors paklius į mano rankas... 

- Jei paklius, mielasis?.. 

- Aš jį nužudysiu! 

- Ir aš taip pat, - atsakė Strogovas. 


VII 


Birželio 25 dieną kibitka pasiekė Krasnojarską. Nuo Tomsko kelionė 
truko dar aštuonias dienas. Kad ir kaip Strogovas stengėsi, vis dėlto 
kelionė slinko lėtai, o be to, nelaimei, Nikolajus mažai miegojo. 

Šiaip ar taip, iki šiol apie totorius nieko nebuvo girdėti. Pakelėje 
nepasitaikė nė vieno žvalgo. Iš to buvo galima spręsti, kad kažkokios 
rimtos priežastys emiro kariuomenei trukdo tučtuojau žygiuoti Irkutsko 
link. 

Taip ir buvo. Rusai Jenisiejaus gubernijoje paskubomis mobilizavo 
naują korpusą. Šis korpusas tučtuojau nužygiavo Tomsko kryptimi ir 
tikėjosi miestą iš priešo atimti, tačiau po žiaurių kautynių jam teko pasi- 
traukti atgal, nes susijungusi emiro kariuomenė dabar sudarė naują 
nepaprastą jėgą, prieš kurią atsispirti buvo sunku. Šiuo metu chano 
Feofaro armija kartu su sąjunginėmis Kokandos ir Kunduzos kariuome- 
nėmis sudarė 250 000 žmonių, o rusų vyriausybė tegalėjo prieš juos 
pastatyti vos vieną korpusą. Dėl šios priežasties kol kas niekas negalėjo 
sulaikyti antplūdžio ir visa masė laisvai sau žygiavo Irkutsko link. 

Mūšis ties Tomsku įvyko birželio 22 dieną. Apie tai Strogovas nieko 
nežinojo, todėl ir nenuostabu, kad iki šiol emiro avangardas dar nebuvo 
pasirodęs Krasnojarske. | 

Vis dėlto, nors Strogovas nieko nežinojo apie įvykius, atsitikusius po 
jo išvykimo, bet tiek žinojo, kad keliomis dienomis aplenkė totorius. 
Vadinas, jis galėjo nenusiminti ir buvo įsitikinęs, kad anksčiau atvyks į 
Irkutską, nuo kurio jį dabar skyrė 900 kilometrų. 

Be to, jį džiugino tai, kad Krasnojarske, kuriame yra per 12 tūkstančių 
gyventojų, netrūks priemonių kelionei tęsti. Kadangi Nikolajus Pigasovas toliau 
šio miesto nevažiavo, kilo būtinas reikalas jį pakeisti kitu palydovu, reikėjo kur 
nors gauti vežimą ir arklį, kuris būtų daug greitesnis už šį. Strogovas neabejojo, 
kad paaiškinęs, kas jis yra, gaus iš Irkutsko gubematoriaus priemonių tolesnei 
kelionei. Tada jam teks atsisveikinti su šiuo geru žmogumi ir keliauti su Nadia; 
nes jis, kol nejteiks jos į tėvo rankas, niekur nepaliks. | 

: Nikolajus mąstė: jei negautų Krasnojarske tarnybos, tada vyktų į 
Udinško stotį arba į Sibiro sostinę. Vadinas, susidėjus tokioms aplinky- 
bėms, jis galės ir toliau keliauti drauge su broliu ir seserimi. Bet ar jiems 
pasiseks rasti tokį patikimą ir be galo atsidavusį bičiulį? 

Nuo Krasnojarsko kibitką skyrė vos pusvarstis. Iš dešinės ir iš kairės 
pusės į dangų kilo gausybė medinių kryžių, kurie paprastai pasitaiko 
pakelėje besiartinant prie miesto. Jau buvo septinta valanda vakaro. 
Dangus giedras. Nė vienas debesėlis netemdė nuostabios mėlynės. Šen 
ir ten kilo cerkvių ir namų siluetai. Miestas stovėjo ant stataus Jenisiejaus 
kranto. Gęstant paskutinei dienos šviesai, gražiai ir nuostabiai žėrėjo upė. 

Kibitka sustojo. 

- Kur mes esame, sesute? - paklausė Michailas Strogovas. 

- Ne daugiau kaip pusvarstis nuo miesto. 

- Nejaugi jame visi būtų išmirę? Aš negirdžiu nė vieno garso. 

- Aš nematau nė vieno žiburėlio, kuris skleistų šviesą, nė vieno namelio, 
iš kurio kamino kiltų į dangų dūmai, - atsakė Nadia. 

- Keistas miestas! - pastebėjo Nikolajus. - Jame niekas netriukšmauja 
ir visi eina miegoti kartu su vištomis! 

Nesėkmės nuojauta nemaloniai paveikė Strogovą. Jis nesakė Nadiai, 
kiek Krasnojarskui teikė vilčių. Bet Nadia jo mintį atspėjo, ji tik nesuprato, 
kuriam tikslui jis taip skuba į Irkutską, jeigu nebeturi caro laiško. Sykį net 
apie tai paklausė. 

- Aš prisiekiau žūtbūt pasiekti Irkutską, - tik tiek jai atsakė. 

Bet kad šį uždavinį galėtų atlikti, Krasnojarske jam reikėjo būtinai rasti 
greitą susisiekimo priemonę. 

- Na, mano mielas bičiuli, - tarė Strogovas Nikolajui, - kodėl gi mes 
stovime vietoje? 

- Nenoriu žmonių žadinti! 

Su šiais žodžiais Nikolajus spustelėjo arklį. Serkas sulojo, ir kibitka 
lengva risčia nuvažiavo Krasnojarsko link. 

Po dešimties minučių jie įvažiavo į didesnę šio miesto gatvę. 

Krasnojarskas buvo tuščias. Čia nebuvo nė vieno žmogaus, nė vienos 
būtybės kuri žymėtų gyvybę. Plačiomis gatvėmis nevažiavo nė vienas 
vežimas. Šaligatviuose nesimatė nė vieno praeivio. Nė viena puošniai 
apsidariusi sibirietė, dėvėdama paskutiniais Paryžiaus mados drabužiais, 
nebevaikščiojo nuostabiai gražiame parke, kuris buvo įtaisytas beržyne, 
ištįsusiame iki pat Jenisiejaus krantų. Didysis soboro varpas tylėjo, nekru- 
tėjo nė mažesni varpeliai, o tai, vis dėlto, Rusijoj buvo retenybė. 

Paskutinė iš sostinės telegrama, kuri buvo atsiųsta dar prieš nutrau- 
kiant liniją, griežtai įsakė gubernatoriui, kariuomenei ir visiems gyvento- 
jams tučtuojau išsikraustyti iš Krasnojarsko ir pasiimti su savimi viską, kas 
buvo brangesnio. Liepė bėgti į Irkutską. Toks pat įsakymas buvo duotas 
ir kitų gubernijos miestų ir miestelių gyventojams. 

Vyriausybė norėjo, kad atvykę totoriai atsidurtų dykumoje. 

Važiuodami gatvėmis, visi jie tylėjo. Juos nejučiomis apėmė kažkokia 
baimė. Tik jie vieni tetrikdė šio apleisto miesto šiurpią tylą. Michailas 
Strogovas ir paviršiaus atrodė ramus, tačiau dėl eilės nesėkmių, kurios jį 
negailestingai persekiojo, be galo jaudinosi ir net ėmė siusti. 

- Dievuli mano! - gailestingai atsiduso Nikolajus, - kokia šioje dykumoje 
man begali būti vieta! 

- Reikia važiuoti į Irkutską, - tarė Nadia. 

- Tai vienintelė išeitis! - sutiko Nikolajus. - Manau, kad tarp Udinsko ir 
Irkutško dar iki šiol telegrafas tebeveikia, ir tenai... Na, važiuojame, drau- 
guži! 

- Luktelkim iki rytojaus, - tarė Strogovas. 

- Na, na, - prabilo Nikolajus. - Ir tas tiesa. Persikelti per Jenisiejų 
patamsy dalykas nelengvas. Palauksime rytojaus. 

- Rytojaus! - sušnibždėjo Nadia, tuo metu pagalvojusi apie savo akląjį 
brolį. 

"Nikolajus nuliūdo. 

- Atleisk, brangusis, už kvailą Žodį, - tarė jis Strogovui, - juk tau vis tas 
pat - diena ar naktis! 

- Nesijaudink, mano bičiuli, - atsakė Strogovas užsidengęs ranka akis. 
- Su tokiu palydovu, kaip tu, aš beveik matau. Keletą valandų pailsėk. 
Tegul pailsi ir Nadia. 

Michailui, Nadiai ir Nikolajui ieškoti nakvynės ilgai nereikėjo: pats 
paskutinis namas, prie kurio priėję atidarė duris, buvo tuščias kaip ir visi 
likusieji. Čia rado keletą glėbelių lapų. Nesant ko geresnio, vargšui arkiiui 
teko pasitenkinti šiuo menku pašaru. Maisto kibitkoj dar turėjo pakanka- 
mai ir kiekvienas pasiėmė savo dalį. Pasimeldę prieš Dievo Motinos 
paveikslą, kuris kabėjo ant sienos ir, matyt, buvo pamirštas, Nikolajus su 
mergina greitai užmigo; Michailas pasiliko vienas paskendęs savo minty- 
se, kurios buvo be galo liūdnos. 

Kitą dieną, rugpjūčio 26, dar saulei nepatekėjus, kibitka pervažiavo 
beržyną ir pasuko Jenisiejaus krantų link. 

“ Strogovas buvo labai susirūpinęs. Kaip persikelti per upę, jeigu rusai 
visus keltus buvo suardę, kad sutrukdytų totoriams? Jis puikiai pažino 
Jenisiejaus upę, nes per ją teko net keletą kartų keltis. Žinojo, kiek ji plati, 
žinojo, kad ji labai srauni upė, triukšmingai nešanti savo vandenis ir 
išgraužusi tarp aukštų krantų gilią vagą. Normaliai keliantis keltais, spe- 
cialiai skirtais keleiviams, vežimams ir arkliams perkelti, tenka sugaišti net 
tris valandas. Vadinas, jeigu nepasitaikys koks nors laivas, persikelti į kitą 
pusę nebus galima. 

- O aš, vis dėlto, žūtbūt persikelsiu į kitą pusę! - tarė pats sau Michailas 
Strogovas. 

Kai kibitka privažiavo kairįjį upės krantą, kur baigėsi viena iš parko 
alėjų, jau pradėjo aušti. Šioje vietoje krantai viršum vandens buvo pakilę 
per 100 pėdų ir Jenisiejus buvo matomas iš labai toli. 

- Ar nematyt kelto? - paklausė Strogovas, godžiai sukinėdamas regin- 
čio Žmogaus įpročiu galvą į visas puses. 

- Vos pirmoji aušros šviesa pasirodė, broleli, - pastebėjo Nadia, - dar 
aplinkui ūkanos; ką nors išskirti sunku. 

- Bet aš girdžiu vandens čiurlenimą, - tarė Strogovas. 

Ir tikrai, tamsoje buvo aiškiai girdėti duslus upės ūžesys. Šiemet vanduo 
buvo aukštai pakilęs ir jo srovė veržte veržėsi. Visi trys ištempę ausis klausėsi 
laukdami, kad tirštų ūkanų uždanga pakiltų. Toli akiratyje patekėjusi saulė 
sparčiai kilo aukštyn. Jos pirmieji spinduliai, aišku, išsklaidys ūkanas. 

- Na? - paklausė Michailas Strogovas. 

- Rūkas pradeda sklaidytis, brolau, - atsakė Nadia, - saulutė jį sklaido. 

- Ar tu dar nematai vandens, sesut? 

- Dar ne. 

- Truputį kantrumo, brangusis, - tarė Nikolajus, - Netrukus išsisklaidys! 
Na, va, žiūrėk, štai ir vėjas pūstelėjo! Jis greitai išsklaidys rūką. Štai 

dešiniajame krante jau matyti medžiai. Vis aiškiau ir aiškiau darosi... 
Sunku, brolyt, rūkui kovoti su saule! Jeigu tu galėtum matyti, kaip visa tai 
gražu, mano vargšeli, aklas drauge! Kokia nelaimė, kad tu negali pasigro- 
žėti šiuo iškilmingu gamtos vaizdu!.. 

- Ar tu nematai kokios nors valties? - paklausė Strogovas. 

- Ne, nė vienos nematau, - atsakė Nikolajus. 

- Tik tu gerai įsižiūrėk, drauge, žiūrėk į aną ir į šį krantą; žvilgterk, kiek 
gali aprėpti akis. Gal pamatysi laivelį, valtį ar eldiją? 

Nikolajus ir Nadia, nusitvėrę už apatinių pakrantės beržų šakų, palenkė 
galvas žemyn į upę. Aplinkui viskas buvo matyt kaip ant delno; šioje vietoje 
Jenisiejus buvo pusantro kilometro pločio. Jis skyrėsi į dvi šakas ir vanduo 
veržėsi visu smarkumu. Pro šakas buvo matyti keletas salelių, ant kurių 
augo alksniai, ievos ir topoliai. Iš tolo medžiai rodėsi panašūs į vienoje 
vietoje stovinčius žalius laivus. Tolumoje tūnojo apjuostos miškais auk- 
štos kalvos, kurių viršūnės žėrėjo kaip auksas saulės spinduliuose. Nadia 
ir Nikolajus aprėpė akimis didžiulį plotą, tačiau beveik 50 kilometrų akira- 
tyje nematė jokio laivo nei dešiniajame, nei kairiajame krante, o taip pat ir 
prie salų. Viskas rusų karo vado įsakymu buvo išgabenta arba sunaikinta, 
Todėl, jeigu totoriai pontoniniam tiltui neatsigabens iš rytų medžiagos, tai 
jų žygis, esant tokiai didelei kliūčiai, turės kuriam laikui sustoti. 

- Aš prisimenu, - tarė Strogovas, - einant upe aukštyn, prie paskutiniųjų 
Krasnojarsko namų, yra nedidelė prieplauka. Tenai stovėjo valtys. Drau- 
ge, eikime į aukštupį ir atidžiai žiūrėkime, ar nepasitaikys kokia nors valtis, 
kurią būtų užmiršę išgabenti. | 

Nikolajus nuėjo nurodyta kryptimi. Nadia sugriebė Strogovą už rankos 
ir skubiai jį nuvedė. O, jeigu jie galėtų surasti valtį arba net paprastą laivelį, 
kuriame galėtų tilpti kibitka, arba, blogiausiu atveju, nors jie patys! 

Per dešimt minučių priėjo prie nedidelio priemiesčio, kurio paskutinieji 
namai stovėjo ant upės kranto. Tai buvo kažkas panašu į kaimą, stovintį 
žemiau Krasnojarsko. 

Deja! Prie kranto nesimatė jokio laivelio, prieplaukoje buvo tuščia ir net 
medžiagos, iš kurios būtų galima pasidaryti paprastą keltą, niekur nesi- 
matė. 

Strogovas vėl klausė Nikolajų apie valtį ir šis nusiminusiu balsu atsakė, 
kad persikelti per upę jokiu būdu negalima. 

- Tačiau mes persikelsime! - tvirtai atsakė Strogovas. 

Jų paieškos užsitęsė. Apieškojo keletą ant kranto stovinčių namų, 
kuriuose, kaip ir Krasnojarske, niekas negyveno; tuo kiekvienas galėjo 

įsitikinti stumtelėjęs duris. Tai buvo visiškai tuščios vargšų lūšnos. Niko- 
lajus žengdavo į vieną lūšną, Nadia - į kitą. Net ir Strogovas įžengdavo į 
vidų ir ieškodavo kokio nors daikto apčiupinėdamas pirštų galais. | 

Tuo metu, kai Nikolajus ir Nadia besiknaisiodami šiose lūšnose nesu- 
rado jokios naudos ir jau rengėsi mesti savo tolesnius E-Reiimės: staiga 
išgirdo, kad kažkas juos šaukia. 

Abu šoko į krantą ir pamatė ant vieno namo slenksčio besėdintį 
Strogovą. 

- Eikite čionai greičiau! - sušuko jis jiems. 

Nikolajus ir Nadia tučtuojau nubėgo pas jį ir visi drauge įžėngė į Iūšną. 

- Kas čia? - paklausė Michailas, prisiliesdamas rankomis prie įvairių 
daiktų, kurių buvo prikrauta sandėlyje. 

- Odiniai maišai kumisui laikyti, - atsakė Nikolajus. - Garbės žodis, čia 
jų apie puskapį! 

- Jie pilni? 

- Taip, pilni. Tai labai gerai, nes ženkliai padidins mūsų maisto atsar- 
gas! 

Kumisas - tai kumelės ir kupranugario pieno gėralas, stiprinąs, net ir 
svaiginąs, todėl Nikolajus džiaugėsi tokiu brangiu radiniu. 

- Atidėk vieną į šalį, - tarė jam Strogovas, - o visus likusius ištuštink. 

- Tuojau, brangusis! 

- Štai, kas mums padės persikelti per Jenisiejų! 

- O iš kur gausime keltą? 

- Keltą atstos kibitka. Kibitka lengva, galės plaukti, o mes ją paremsime 
šiais odiniais maišais. 

- Gerai sugalvota, drauguži, - sušuko Nikolajus, - ir su Dievo pagalba 
pasieksime aną krantą... Gal ir ne tiesia linija, nes srovė labai smarki. 

- Nieko nereiškia! - atsakė Michailas. - Svarbu kaip nors persikelti, o 
tenai, brolau, pasiekę kitą upės krantą, mes jau lengvai pasieksime ir 
Irkutską. | | 

- Na, prie darbo, - tęsė toliau Strogovas ir pradėjo tuštinti maišus ir 
nešti prie kibitkos. 0 

Vieno pilno kumiso maišo neištuštinto. Likusius stangriai pripūtė oro 
ir rūpestingai užrišo. Du tokie maišai buvo pririšti prie arklio šonų, kad jis 
galėtų išsilaikyti virš vandens; likusieji maišai buvo prikabinti prie kibitkos 
per vidurį ir tarp ratų. Vežimas atstojo keltą ir lengvai laikėsi vandens 
paviršiuje. 

Šis darbas netrukus buvo baigtas. 

- Ar tu nebijosi, Nadia? - paklausė Strogovas. 

- Ne, brolau, - atsakė Nadia. 

- O tu, drauguži? 

- Aš! - sušuko Nikolajus. - Pagaliau išsipildo mano svajonė - plaukti 
vežimu! 

Šioje vietoje krantas buvo nuožulnus ir patogus. Arklys nutempė 
kibitką iki vandens ir netrukus visas šis pastatas plaukė upe. Serkas nė 
kiek nesvyruodamas drąsiai įšoko į vandenį. 

Keleiviai kibitkoj dėl atsargumo nusiavė batus, bet maišų dėka vanduo 
net kojų nesiekė. 

Strogovas laikė rankose vadeles ir Nikolajaus nurodomas leido arklį 
įstrižai, stengdamasis atkreipti vežimą taip, kad kovojant su srove, būtų 
galima taupyti arklio jėgas. Kol kibitka plaukė pasroviui, viskas puikiai 
klojosi ir po kelių minučių jie paliko užpakaly Krasnojarsko kranto gatvę. 
Buvo matyti, kad juos vanduo nuneš. Bet ką padarysi? 

Jeigu srovė būvų buvusi normali, tai ir tokia netobula priemone būtų 
lengva persikelti. Tačiau, nelaimei, upė buvo smarkiai patvinusi, vanduo 
veržėsi sūkuriais. Į vieną tokį baisų vandens sūkurį pakliuvo ir jie. Kibitka 
pradėjo smarkiai suktis kaip raitelis vidury cirko arenos ir ėmė kryptį į 
sūkurio centrą! Judesys buvo labai smarkus. Arklys nebegalėjo išlaikyti 
galvos viršum vandens ir ėmė dusti. 

Serkas iš vandens šoktelėjo į kibitką. 

Strogovas suprato, kas aplink dedasi. Jis jautė, kad juos sukte suka 
verpetas, kuris vis labiau ir labiau siaurėjo ir iš kurio jie jau nebegalėjo 
išlįsti. Jis netarė nė žodžio. Atrodė, jo akys norėjo pamatyti pavojų, kad jo 
galėtų išvengti. 

Nadia taip pat tylėjo. Ji įsitvėrė rankomis į vežimą, kad galėtų prilaikyti 
maišus, kurie vis daugiau krypo į centrą, kad jie nenutrūktų. 

Nikolajus ar nesuprato padėties rimtumo, ar menkai tevertino savo 
gyvybę, laikydamas ją, pagal musulmonų posakį, “"išnuomotu penkioms 
dienoms viešbučiu, kurį - nori ar nenori - šeštą dieną turi palikti!". Šiaip ar 
taip, bet jo ramus veidas nė kiek nepasikeitė. 

Tuo tarpu kibitka tebesisukinėjo ir arklys labai pavargo. Staiga Sįro- 
govas, :nusivilkęs drabužius, kurie galėtų jam kliudyti, šoko į vandenį; 
paskui, stipria ranka stvėręs už išsigandusio arklio pavadžių, smarkiai 
truktelėjo, kad šiam iš karto pasisekė ištraukti kibitką iš verpeto vidurio, ir 
ji ėmė vėl plaukti pasroviui. 

- Valio! - sušuko Nikolajus. 

Tik dvi valandas plaukusi, kibitka priplaukė priešingą krantą ir sustojo 
saloje šeši kilometrai žemiau tos vietos, kur išplaukė. Ten arklys vežimą 
ištraukė į krantą ir nuvargusiam gyvuliui buvo leista valandą pailsėti. 
Paskui jie nukeliavo per salą, kurioje gražiai žaliavo aukšti beržai. Dabar 
kibitka sustojo prie palyginti nedidelės Jenisiejaus šakos. Čia plaukti buvo 
daug lengviau, nes nepasitaikė nė vieno vandens sūkurio, tačiau srovė 
buvo tokia stipri, jog juos nunešė taip pat šešis kilometrus žemyn. 

Keltis per Jenisiejų yra sunkus daiktas. Todėl galima buvo tikėtis, kad 
tolimesnis totorių armijos žygis, jai priėjus Jenisiejų, bus sustabdytas. 

Sibiro upėse Michailą Strogovą ištiko nemaža nelaimių: Irtišiaus upėje 
totoriai užpuolė keltą, kuriuo jie kėlėsi su Nadia; Obės upėje jo arklys žuvo 
nuo kulkos ir jis pats tik per stebuklą išsigelbėjo nuo uzbekų, kurie jį 
persekiojo. Tačiau, apskritai sakant, šis persikėlimas per Jenisiejų pasi- 
baigė laimingai. 

- Jei ne pavojai, tai mūsų persikėlimas būtų tikras malonumas, - 
trindamas rankas sušuko Nikolajus tuo metu, kai jie jau buvo netoli 
dešiniojo upės kranto. 

- Mano bičiuli, tai, kas mums buvo lengva, - atsakė Strogovas, - 
totoriams bus veikiausiai neįvykdoma. 

Galų gale Michailas Strogovas galėjo lengviau atsikvėpti, nes kelias iki 
Irkutsko buvo laisvas. Jis aplenkė totorius, sustojusius Tomske. Kai emiro 
kareiviai pasieks Krasnojarską, jie čia ras tuščią miestą ir negalės gauti 
keltų persikelti per Jenisiejų. Vadinas, čia jie turės kelioms dienoms 
sustoti, kol pasidarys tiltą. O jis tuo tarpu galės laisvai žygiuoti pirmyn. Po 
to, kai caro kurjeris Omske nemaloniai susidūrė su Ivanu Ogarevu, dabar 
jis pirmą kartą pasijuto ramus ir pradėjo tikėtis, kad kely į tikslą neatsiras 
kliūčių. 

Kibitka, važiavusi iki šiol laukais ir nukeliavusi apie penkiolika kilometrų 
į pietryčius, pagaliau pasiekė kelią. Kelias buvo geras, nes šis Didysis 
Sibiro vieškelis (nuo Krasnojarsko iki Irkutsko) yra laikomas geriausiu. 
Juo važiuojant, kur kas mažiau krato; iš abiejų vieškelio pusių auga 
medžiai, kurie sudaro paunksnį ir apsaugo keleivius nuo saulės kaitros; 
protarpiais čia pasitaiko kedrų ir pušų miškų, kurie tęsiasi net keletą šimtų 
kilometrų. Čia jau nebe tos beribės stepės, kurios akiratyje tesijungia su 
dangumi. Vis dėlto negalima buvo užmiršti, kad šis kraštas buvo tuščias. 

Iš visų kaimų ir sodybų gyventojai išsikraustė; jau nepasitaikydavo matyti 
maloniai besišypsančių kaimo moterų. Kad apsunkintų totoriams žygį, 
valdžios įsakymu viskas buvo sugriauta. Oras buvo gražus, bet rudens 
oras, spėjęs naktį atvėsti, ne taip jau lengvai leidosi sušildomas saulės. Ir 
tikrai, artinosi rugsėjis, kai šiame krašte saulė kur kas sutrumpina savo 
kelią. Ruduo čia neilgas, nors ši Sibiro teritorijos dalis yra tarp 50 ir 55 
lygiagrečių, vadinasi, toje pačioje platumoje kaip Edinburgas ir Kopenha- 
ga. 

Kartais pasitaikydavo, kad po vasaros tuoj ateidavo žiema ir tempera- 
tūra nukrisdavo iki gyvsidabrio užšalimo, o pagal šimtalaipsnį termometrą 
pakenčiama žiemos temperatūra laikoma 209 žemiau nulio. 

Oras buvo ramus ir keleiviams palankus. Dieną karštis pakenčiamas, 
naktys vėsios. Nadios ir Strogovo sveikata kur kas pagerėjo; nuo to laiko, 
kai išvyko iš Tomsko, jiedu palengva pradėjo atsigauti nuo išgyventų 
nelaimių ir vargų. 

O Nikolajus Pigasovas niekada nesijautė geriau negu dabar. Ši kelionė 
jam buvo tik pasivaikščiojimas, maloni ekskursija, kurią jis keliavo laisva- 
laikiu. 

- Tikrai, - sakydavo jis, - daug maloniau keliauti, negu dvylika valandų 
sėdėti ant kėdės kanceliarijoj. 

Tuo tarpu Michailui Strogovui pasisekė įtikinti Nikolajų, kad jis varytų arklį 
greitesniu žingsniu. Kad to pasiektų, jis pasakė Nikolajui, kad Nadia ir jis 
važiuoja pas tėvą, ištremtą į Irkutską, ir kad jie labai skubą su juo pasimatyti. 
Žinoma, nereikėjo eikvoti arklio jėgų, nes galimas daiktas, kad jį artimiausiu 
laiku nepasiseks pakeisti kitu, bet dažnai pasiilsint, pavyzdžiui, kas septynio- 
lika kilometrų, per parą lengvai galima nukeliauti šešiasdešimt kilometrų. Be 
to, arklys buvo stiprus ir pagal savo veislę galįs pakelti gana didelį nuovargį. 
Pakelėje visur pasitaikydavo puikios ganiavos ir arkliui pašaro netrūko, 
vadinas, ir iš arklio galima pareikalauti kiek daugiau darbo. 

Nikolajus su šiomis išvadomis sutiko. Jis labai užjautė savo keleivius, 
kurie važiavo pasidalyti su tėvu liūdesiu ir ištrėmimo vargais. Tai jam 
pasirodė labai kilnu. Jis nuširdžiai ir truputį liūdnai šypsodamasis saky- 
davo Nadiai: 

- Gailestingasis Dieve! Kokį didį džiaugsmą pajus ponas Karpanovas, 
kai jo akys jus išvys, kai jo rankos jus apkabins! Jeigu tik aš pasieksiu 
Irkutską, o tai dabar man rodosi jau bus lengva, - leiskite man šiame 
susitikime dalyvauti! Taip, juk tiesa? - Paskui tekštelėjęs sau per kaktą, jis 
pridurdavo: 

- Bet tiktai pamanyk, koks skausmas, kada jis pamatys, kad vargšas 
vyresnysis sūnus aklas! Ak, sunku gyventi šiame pasaulyje! 

Dabar kibitka važiavo kur kas greičiau ir, pagal Strogovo apskaičiavi- 
mą, per valandą nukeliaudavo vienuoliką, o kartais ir trylika kilometrų. 
Birželio 28 dieną keleiviai pravažiavo pro Balaisko kaimą, esantį už šešia- 
sdešimties kilometrų nuo Krasnojarsko, o birželio 29 dieną - Rubinsko 
kaimą, už keturiasdešimties kilometrų nuo Balaisko. 

Kitą dieną, nuvažiavę dar trisdešimt penkis kilometrus, jie pasiekė 
Kamską, jau žymiai didesnį kaimą, prie kurio čia pat teka to pat vardo upė 
- nedidelis Jenisiejaus intakas, kuris prasideda Sąjanų kalnuose. Tai, 
galima sakyti, buvo nežymus miestelis; jo gražūs namukai buvo sustatyti 
aplink aikštę, kurioje stūkso cerkvė su aukštu bokštu, virš kurio saulės 
spinduliuose žėrėjo auksinis kryžius. 

Namuose - tuščia, cerkvėje - tuščia... Nei pastotės, nei viešbučio 
poilsiui, nei arklio arklidėse, nei karvės stepėse. Rusų vyriausybei įsakius, 
šios vietos buvo visiškai apleistos. Ko nebuvo galima nusinešti su savimi, 
buvo sugriauta! | 

Išvykus iš Kamsko, Strogovas pranešė Nadiai ir Nikolajui, kad dabar 
iki Irkutsko pasitaikysiąs tik vienas nežymus miestelis - Nižnij Udinskas. 
Ir jeigu Nižnij Udinskas būsiąs taip pat apleistas kaip ir Kamskas, tai 
keleiviams teksią keliauti iki pat Rytų Sibiro sostinės, sutinkant tik dykas 
ir negyvenamas vietas. | 

Kibitka brasta pervažiavo per mažą upelį, kuris už Kamsko perkerta 
kelią. Ateityje tarp Jenisiejaus ir vieno didžiausio jo intako - Angaros, kuri 
teka pro Irkutską, ypatingų kliūčių nebus. Šiuo atveju Angara nesukliudys 
keliauti toliau. Nuo Kamsko iki artimiausio kaimo buvo labai toli, maždaug 
šimtas trisdešimt kilometrų. Netenka kalbėti, kad keleiviai punktualiai 
stengėsi ilsėtis, nes kitaip, anot Nikolajaus, arklys galėtų rimtai ir teisingai 
protestuoti. Nuspręsta, kad arkliui, kaip ir prieš tai bus leista ilsėtis kiek- 
vieną kartą, nuvažiavus septyniolika kilometrų." O kai susitariama net ir su 
gyvuliu, - sakydavo Nikolajus, - tai teisingumas verčia laikytis sutarties." 

Pervažiavę nedidelį Biriuzos upelį, rugsėjo 4 dieną jie atkeliavo į 
Biriuzinską. 

Tenai, laimei, Nikolajus rado krosnyje kažką panašaus į pyragą, iškep- 
tą su avies taukais, ir didelę atsargą vandenyje išvirtų ryžių. Kadangi jų 
atsargos jau ėjo mažyn, tai šis radinys labai tiko prie kumiso, kurio 
Krasnojarske jie pakankamai su savimi pasiėmė. Gerokai pailsėję, vėl 
leidosi į kelionę. Rugsėjo 5 dieną po pietų iki Irkutską liko penki šimtai 

kilometrų. Nebuvo nė mažiausio įtarimo, kad užpakalyje būtų buvęs 
totorių avangardas. Michailas Strogovas jau pradėjo galvoti, kad dabar 
niekas nesutrukdys jų kelionės ir kad po savaitės, daugiausia po dešim- 
ties dienų, jis jau galės prisistatyti didžiajam kunigaikščiui. 

Įvažiuojant į Biriuzinską, per trisdešimt žingsnių nuo vežimo kelią 
perbėgo kiškis. 

- Ak! - sušuko Nikolajus. 

- Kas atsitiko, bičiuli, - tarė Strogovas, kuris, būdamas aklas, jau spėjo 
gerai išlavinti klausą. 

- Tu nematei?... - paklausė Nikolajus, kurio linksmas veidas tučtuojau 
nuliūdo. 

Po to jis pridūrė: 

- Ak taip, tu negalėjai matyti, ir tai tavo laimė, drauge! 

- Bet ir aš nieko nemačiau, - tarė Nadia. 

- Tuo geriau, tuo geriau! Bet aš... aš mačiau!.. 

- Ką tu matei? - paklausė Strogovas. 

- Kiškis perbėgo man kelią! - atsakė Nikolajus. 

Mat,jeigu kiškis perbėgo kelią, tai, Rusijos žmonių įsitikinimu, reikia 
laukti nelaimės. Nikolajus, prietaringas kaip ir daugelis rusų, sustabdė 
arklį. 

Strogovas suprato, kad keleivis abejoja ir, nepritardamas jo prietarin- 
gumui, norėjo jį įtikinti: 

- Nėra reikalo bijoti, mano bičiuli, - tarė jis. | 

- Nėra reikalo tau ir jai, tačiau man... aš jau žinau, brangusis, - tarė 
Nikolajus. Ir pridūrė: 

- Tai likimas! | 

Po to jis paleido arklį risčia. 

Tačiau, nepaisant nelaimės pranašystės, vis dėlto diena praslinko be 
jokių atsitikimų. Kitą, rugsėjo 6 dieną, vidurdienį kibitka sustojo Alzalevsko 
kaime, kuris taip pat buvo tuščias, kaip ir viskas aplinkui. 

Čia ant vieno namo slenksčio Nadia rado du peilius - plačiaašmenius, 
stiprius, kokius paprastai vartoja Sibiro medžiotojai. Vieną ji atidavė Mi- 
chailui, kuris jį paslėpė po savo rūbais, o kitą pasiėmė sau. Kibitka jau 
buvo ne toliau kaip už septyniasdešimt penkių kilometrų nuo Nižnij 
Udinsko. 

Šias dvi paskutines dienas Nikolajus buvo kažko paniuręs ir jokiu būdu 
negalėjo pralinksmėti. Blogas ženklas jį nuliūdino labiau, negu buvo 
galima tikėtis, ir jis, visą laiką be perstojo plepėdavęs, dabar susimąstęs 

ilgai tylėjo. Nadiai sunkiai sekėsi priversti, jį prabilti. Prietaringų tėvų 
auklėjamas, jis buvo įsitikinęs, kad netrukus jam įvyksianti nelaimė. 

Pradedant nuo Jekaterinburgo, į Irkutską kelias eina beveik lygiagre- 
čiai su penkiasdešimt penktuoju šiaurės platumos laipsniu. Tačiau Biriu- 
zinske jis išsyk pasuka į pietryčius, įstrižai perkirsdamas šimtąjį 
dienovidinį. Tuojau už Sajano kalnų kelias eina tiesiai ir trumpiausia 
kryptimi į Rytų Sibiro sostinę. Sajano kalnai yra milžiniškų Altajaus kalnų 
grandinės tąsa. (Altajaus kalnai matomi už dviejų šimtų kilometrų.) Šiuo 
keliu kibitka ir važiavo. Ji dabar lėkė Iėkte. Buvo jaučiama, kad Nikolajus 
jau nebesigaili arklio, kad ir jis taip pat skuba pasiekti Irkutską. Nors buvo 
įsitikinęs, kad nuo likimo nepabėgs, jis vis dėlto jautė, kad tik tada išvengs 
nelaimės, kai atvažiuos į Irkutską. Jei kiškis kelią perbėga, daugumas rusų 
suka arklį atgal. | 
"Tuo tarpu kai kurie reiškiniai, kuriuos jis pastebėdavo ir kuriuos Nadia 
smulkiai nupasakodavo Michailui, kėlė mintį, kad nelaimių eilė dar nesi- 
baigė. 

Ir tikrai, jeigu kelyje.nuo Krasnojarsko dar pasitaikydavo viena kita nesu- 
griauta gyvenvietė, tai dabar viskas atrodė kitaip. Iš pajuodavusio miško 
galima buvo spręsti, kad čia neseniai praūžė ugnis. Liko geležinių įrankių 
žymės. Pievos, kurios tįsojo abipus kelio, buvo numindžiotos ir iš to buvo 
galima spręsti, kad pro čia pražygiavo nemažas kariuomenės būrys. 

Likus trisdešimčiai kilometrų iki Nižnij Udinsko, naikinimo pėdsakai 
buvo dar baisesni. Aišku, tai buvo totorių darbas. 

Pasitaikydavo ne tik arklių išmindžiotų laukų, bet ir miškai buvo iškirsti. 
Keletas namukų, stovinčių šalia kelio, jau buvo ne tik tušti, bet kai-kurie 
net apgriauti, kiti gi pusiau apdegę. Jų sienose matėsi kulkų pėdsakai. 

Galima suprasti, koks buvo Strogovo nerimas. Jis neabejojo, kad šiuo 
vieškeliu neseniai žygiavo totorių būrys, bet kartu negalėjo patikėti, kad 
tai būtų emiro kareiviai, nes jie negalėjo jų aplenkti. Jeigu taip, tai kieno 
kariuomenė ir kuriuo aplinkiniu keliu jie atsirado Irkutsko vieškelyje? Su 
kokiu vėl nauju priešu teks susidurti caro kurjeriui? 

Nenorėdamas sukelti nerimo, Michailas Strogovas nieko nesakė nei 
Nikolajui, nei Nadiai. Be to, jis nusprendė žūtbūt keliauti pirmyn, kol 
nenugalima kliūtis jį sustabdys. Paskui jis pamatys, ką daryti. 

Nužygiavusio būrio pėdsakai kiekvieną dieną buvo vis aiškiau matomi. 

Tolumoje aiškiai buvo matyti dūmai. Kibitka atsargiai slinko į priekį. 
Kaimuose dar keletas namų tebedegė, todėl gaisras turėjo būti prasidėjęs 
ne anksčiau kaip parą prieš jiems atvykstant. 

Pagaliau rugsėjo 8 dieną kibitka sustojo. Arklys atsisakė toliau eiti. 
Serkas gailiai kaukė. 

- Kas ten atsitiko? - paklausė Strogovas. 

- Lavonas, - atsakė Nikolajus iššokęs iš kibitkos. 

Tai buvo jau sustingęs nukamuoto kaimiečio lavonas. 

Nikolajus persižiegnojo. Paskui Michailo padedamas nunešė į pakelę. 
Norėjo palaidoti kaip krikščionį, užkasti į gilią duobę, kad šių liūdnų 
palaikų nedraskytų stepių grobuonys, tačiau Strogovas pasipriešino. 

- Važiuokime, bičiuli, mums nėra kada gaišti, kiekviena valanda brangi, 
- tarė jis. 

Ir kibitka vėl nuriedėjo pirmyn. 

Beje, jeigu Nikolajus būtų norėjęs visiems mirusiems atiduoti pagarbą, 
tai jokiu būdu to nebūtų galėjęs padaryti, nes važiuodami pakelėje jie matė 
labai daug tokių lavonų! 

Besiartinant prie Nižnij Udinsko, jie rado kelias dešimtis ant kelio 
tysančių lavonų. 

Tačiau jie buvo pasiryžę keliauti tol, kol bus priversti sustoti, kiekvieną 
minutę rizikuodami patekti į sukilėlių rankas. Kelionės krypties pakeisti 
nebuvo galima, o tuo tarpu sunaikintų vietų ir griuvėsių vis dažniau 
pasitaikydavo. Visi šie kaimai, kurių pavadinimai rodė, kad juose gyveno 
lenkų tremtiniai, buvo apiplėšti ir sudeginti. Ir kraujas dar iki šiol nebuvo 
išdžiūvęs. Nebuvo galima sužinoti, kuriomis aplinkybėmis įvyko visi šie 
baisūs įvykiai, nes nepasiliko nė vienos gyvos būtybės, kuri galėtų tai 
papasakoti! 

Tą dieną, apie 4 valandą, Nikolajus horizonte pastebėjo aukštus Nižnij 
Udinsko cerkvių bokštus. Bokštai skendėjo tirštame garų sluoksnyje; bet 
tai negalėjo būti debesys. 

Nikolajus ir Nadia žiūrėdavo ir savo pastebėjimus pranešdavo Strogo- 
vui. Reikėjo kam nors ryžtis. Jeigu miestas būtų apleistas, jie be jokios 
rizikos galėtų jį pervažiuoti, bet jeigu totoriai jį užėmė, reikėjo būtinai jį 
aplenkti. 

- Palengva slinksime į priekį, - tarė Michailas Strogovas, - bet vis dėlto 
pirmyn ir pirmyn. 

Nukeliavo dar vieną kilometrą. 

- Tai ne debesys, bet dūmai! Brolau, miestas dega! 

Nebuvo jokios abejonės. Iš po dūmų kyščojo aprūkę liepsnos liežuviai. 
Dūmų kamuoliai vis labiau tirštėjo ir kilo aukštai į dangų. Tačiau nė vieno 
pabėgėlio. Greičiausiai ateiviai rado miestą tuščią ir jį padegė. Bet ar tai 

buvo totoriai? Gal tai buvo rusai, vykdantieji didžiojo kunigaikščio įsaky- 
mus? Gal pats imperatorius norėjo, kad nuo Krasnojarsko iki Jenisiejaus 
neliktų nė vieno miesto, nė vienos sodybos, nė vieno kiemo, kur galėtų 
apsistoti emiro kareiviai? Michailas sumišęs sustojo. Jis nežinojo, kątoliau 
veikti. Bet apsvarstęs nutarė, kad, nors ir sunkus kelias tiesiai per stepes, 
vis dėlto teks juo pasinaudoti. Jis negalėjo rizikuoti antrą kartą patekti į 
totorių rankas. Strogovas jau norėjo pasiūlyti Nikolajui palikti didįjį vieškelį 
ir vėl į jį sugrįžti apsukus Nižnij Udinską, kai staiga pokštelėjo iš dešinės 
šūvis. Švilptelėjo kulka ir arklys, pataikytas į galvą, krito negyvas. 

Tą pat akimirką apie dvylika raitelių iššoko ant kelio ir iš visų pusių 
apsupo kibitką. Strogovas, Nadia, Nikolajus nespėję atsipeikėti, buvo 
suimti ir skubiai nugabenti į Nižnij Udinską. 

Nors šis puolimas buvo staigus ir netikėtas, tačiau Strogovas nesumišo. 
Nematydamas savo priešų, suprantama, negalėjo ir gintis. Bet jeigu jis ir 
matytų, vis dėlto nemėgintų gintis, nes juos visus negailestingai išžudytų. 
Tačiau, nors ir nematė, jis galėjo girdėti, ką jie kalba, ir juos suprasti. 

Ir tikrai, iš jų šnekos jis suprato, kad šie kareiviai buvo totoriai ir žygiavo 
sukilėlių armijos priekyje. 

Štai dar ką sužinojo Michailas iš jų kalbų. 

Šie kareiviai nepriklausė tiesiog emirui, kuris iki šiol stovėjo už Jenisie- 
jaus. Jie priklausė trečiai totorių įgulai, kurią sudarė išimtinai Kokando ir 
Kunduzo chanatai. Šių kareivių čia buvo tik dalis. Netrukus visos šios 
įgulos žadėjo prisijungti prie chano Feofaro armijos. Taip buvo padaryta 
Ivanui Ogarevui patarus, kad apsaugotų rytų gubernijas nuo įsiveržimo. 
Ši kolona, nužygiavusi per Semipalatinsko sieną ir paskui į pietus nuo 
Balchašo ežero, dabar slinko išilgai Altajaus kalnų grandinės. 

Plėšdami ir naikindami kraštą, Kunduzo chano karininko vadovaujami, 
jie prislinko prie Jenisiejaus aukštupio. Čia patyrę kas vyko Krasnojarske, 
kad palengvintų emiro kariuomenei persikelti per upę, chano įsakymu 
paleido pasroviui ištisą laivyną valčių, kurios padės Feofarui pastatyti iš 
jų pontoninįtiltą ir pereiti Jenisiejų. Netrukus jie tikėjosi susijungti su emiro 
kariuomene. 

Tokia tad buvo padėtis šiame Rytų Sibiro krašte, kuris buvo visiškai 
atskirtas nuo savo sostinės ir, reikia pastebėti, mažai apgyventas. 

Iš kalbų paaiškėjo, kad prie Irkutsko atvyksta trečioji totorių kolona ir 
čia susijungs emiro ir Ivano Ogarevo žymesnės kariuomenės jėgos. 
Vadinas, reikia manyti, kad netrukus Irkutskas bus iš visų pusių apsuptas 
ir prie jo sienų vyks žiaurios kautynės. 

Tik įsivaizduokime, kokios mintys sukosi Strogovo galvoje! Padėtis 
buvo labai rimta! Tačiau šis stiprios valios žmogus ir dabar nenustojo 
vilties. Iš jo lūpų, kaip ir prieš tai, išsprūdo žodžiai: 

- Aš nuvažiuosiu! 

„Praslinkus nuo totorių raitelių užpuolimo pusvalandžiui, Strogovas, 
Nadiair Nikolajus įžengė į Nižnij Udinską. Ištikimasis šuo sekė paskui juos, 
tačiau iš tolo. Raiteliai, matyt, buvo pasirengę šiame mieste apsistoti. Mat, 
miestas liepsnojo ir paskutinieji plėšikai iš jo jau kraustėsi. 

Belaisvius pasodino ant arklių ir smarkia risčia paleido arklius. Nikola- 
jus, kaip paprastai, buvo ramus, Nadia taip pat nenusiminė, nes visada 
pasitikėjo Michailu Strogovu; o Strogovas pažiūrėjus buvo ramus, tačiau 
kiekvieną valandėlę pasirengęs bėgti. 

Totoriai pastebėjo, kad vienas jų belaisvis buvo aklas ir jų įgimtas 
žiaurumas sukėlė jiems mintį su šiuo nelaiminguoju pažaisti. Jojo smarkia 
risčia. Michailo arklys, kurį valdė jis pats, ėjo kaip jam patinka, dažnai 
prasmukdavo pro raitelių eiles į šalį, ir todėl būryje kildavo netvarka. Dėl 
šios priežasties pasipildavo keiksmai, nuo kurių suskausdavo jaunai 
mergaitei širdį ir kuriais pasipiktindavo Nikolajus. Bet ką buvo galima 
padaryti? Jie nemokėjo totoriškai, o jiems ir įsikišus, ar ką laimėtų? 


Totoriams dingtelėjo į galvą Michailo VES arklį pakeisti kitu - aklu. 
Mat, vienas totorius suabejojo: 

- O gal šis rusas mato? 

Šis pokalbis vyko šešiasdešimt kilometrų už Nižnij Udinsko, tarp Tata- 
ko ir Čibarlinsko kaimų. Michailą Strogovą pasodino ant aklo arklio ir 
pasityčiodami įbruko į rankas pavadžius. Paskui botagų smūgiais, akme- 
nimis, riksmu privertė akląjį arklį bėgti, kiek tik jis įkerta. 

„Arklys negalėjo bėgti tiesiai keliu ir čia atsimušdavo į kokį nors medį, 
čia nusprūsdavo nuo kelio į šalį. | 

Nelaimingasis raitelis negalėjo tvirtai išsilaikyti ant arklio. Arklys žiauriai 
jį mėčiojo į aukštį ir jis dažnai nukrisdavo. Bet Strogovas neprotestavo. Iš 
jo lūpų neišsprūdo nė vienas nusiskundimas. Jeigu jo arklys parpuldavo, 
jis laukė, kad ateitų jį pakelti; ir tikrai, arklį netrukus pakeldavo ir žaidimas 
vėl tęsdavosi. 

Nikolajus vos galėjo susivaldyti. Jis norėjo bėgti savo draugui į pagal- 
bą, bet jį žiauriai sulaikydavo ir išplūsdavo. 

Rugsėjo 10 dieną aklasis arklys, bėgdamas visu smarkumu, staiga 
pasuko į šalį ir pateko į klampią, trisdešimt keturiasdešimt pėdų gilumo 

vietą. Nikolajus šoko į pagalbą, tačiau totoriai jį sulaikė. Arklys įklimpo 
dubury. Nadia ir Nikolajus baimingai riktelėjo... 

Juk jų nelaimingas draugas tikriausiai Žuvo. 

Pasirodė, kad jis laiku suspėjęs nušokti nuo arklio, buvo visai sveikas 
ir net neturėjo mažiausio įdrėskimo. Nelaimingasis arklys nusilaužė kojas. 

Arklį paliko tenai baigtis. Nors iš pasigailėjimo galėjo jį pribaigti, tačiau 
totoriai to nepadarė. Strogovą pririšo prie balno ir jis turėjo eiti pėsčias iš 
paskos. 

Ir vis dėlto nė vieno nusiskundimo, nė vieno protesto! 

Jis ėjo greitai, ir virvė, kuria buvo pririštas, jo netempė. 

Tai buvo geležinis žmogus, kaip apie jį carui buvo atsiliepęs generolas 
Kisovas. 

Kitą, rugsėjo 11 dieną, būrys raitelių atvažiavio į Čibarlinsko kaimą. 

Čia įvyko vienas rimtas atsitikimas. Atėjo naktis. Totoriai, sustoję pail- 
sėti, nusigėrė, ir Nadia, kuri iki šiol nuostabiu būdu išsisaugojo, dabar 
vieno totoriaus buvo įžeista. 

Michailas Strogovas to negalėjo matyti, bet Nikolajus matė; nieko 
negalvodamas, šoko ant kareivio ir, pagriebęs iš jo pistoletą, šovė tiesiai 
į krūtinę. 

Išgirdęs šūvį, tučtuojau atbėgo karininkas būrio vadas. 

Kareiviai jau norėjo Nikolajų sukapoti, bet, karininkui davus ženklą, 
surišo jam kojas bei rankas ir padėjo skersai arklio. Paskui būrys nujojo 
risčia. Strogovas nukramtė virvę, kuria buvo pririštas prie balno, ir šoko į 
griovį. Jie vėl su Nadia liko vieni. 

Dabar Michailas Strogovas ir Nadia vėl atgavo laisvę, kaip ir keliauda- 
mi nuo Permės iki Irtišiaus. Bet dabar jų kelionės sąlygos labai pasikeitė. 
Tada turėjo patogų vežimą, dažnai keisdavo arklius, dažnai būdavo 
stotys, kurios aprūpindavo greitomis susisiekimo priemonėmis. Dabar 
šiose stepėse, kuriomis dar reikėjo nukeliauti keturis šimtus kilometrų, jie 
liko vieni, ir niekas negalės jiems suteikti pagalbos! Be to Strogovas dabar 
tegalėjo matyti tik Nadios akimis. Atsitiktinai likimas ją subloškė su nuošir- 
džiu draugu, kurio dabar jau niekada nepames. 

Michailas Strogovas atsisėdo ant kelio atšlaitės. Nadia stovėjo šalia; 
pasiruošusi su juo keliauti. Jau buvo dešimta valanda vakaro. Praėjo trys 
su puse valandos, kai nusileido saulė. Nesimatė nei namo, nei lūšnelės. 

Toli vieškelyje palengva nyko totorių rateliai iš akių. Strogovas ir Nadia 
liko vienu du. 

- Kąjie darys su mūsų bičiuliu? - sušuko mergina. - vargšas Nikolajus! 
Susitikimas su mūmis jam buvo lemtingas. 

Strogovas nieko neatsakė. 

- Michailai, ar tu žinai, - tęsė Nadia, - kad jis tave gynė ir kad jis 
pasiaukojo dėl manęs? 

Strogovas tylėjo. Sėdėjo nejudėdamas, parėmęs galvą rankomis. Ką 
jis galvojo? Nieko neatsakė Nadiai. Ar jis girdėjo, ką ji jam kalbėjo? 

Taip, jis girdėjo. 

- Kur aš tave vesiu, Michailai? - paklausė po šios tylos mergina. 

- | Irkutską, - atsakė jis. 

- Didžiuoju keliu? 

- Taip, Nadia. 

Strogovas liko toks pat užsispyręs. Jis žūtbūt prisiekė pasiekti savo 
tikslą. Keliauti didžiuoju keliu, vadinas, keliauti trumpiausiu keliu. Jeigu 
chano Feofaro avangardas pasirodys bus laiko pasislėpti. 

Nadia paėmė Michailą Strogovą už rankos ir jie nuėjo. Rugsėjo 12 
dienos rytą, nukeliavę dvidešimt kilometrų, jie trumpam sustojo Tulupov- 
sko kaime. Šis kaimas buvo tuščias ir visi namai nukentėję nuo gaisro. 
Per kiaurą naktį Nadia čia ieškojo Nikolajaus lavono, veikiausiai pamesto 
ant kelio, tačiau veltui ji slankiojo tarp griuvėsių, kas žingsnis užkliūdama 
už lavono. Matyt, Nikolajų saugojo ir jis dar buvo gyvas. Ar tik nebus kol 
kas pasigailėję, kad žiauriai jį nuteistų Irkutske? 

Nadia, nukamuota bado, nuo kurio taip pat kentėjo ir jos kelionės 
draugas, nudžiugo nejučiomis radusi apleistame kaimo namelyje nedidelį 
kiekį džiovintos mėsos ir sausainių. Strogovas ir mergina pavalgė ir 
pasiėmė su savimi tiek, kiek galėjo panešti. Taip jie apsirūpino maistu 
kelioms dienoms; o vandens jiems nepritrūks, nes šiame krašte išilgai ir 
skersai vingiavo tūkstančiai mažųjų Angaros intakų. 

Jie vėl leidosi į kelionę. Michailas Strogovas ėjo savimi pasitikinčiu 
sparčiu žingsniu, ir jeigu protarpiais sumažindavo žingsnį, tai tik dėl savo 
kelionės draugės. Nadia, nenorėdama nuo jo atsilikti, vertė save eiti toliau. 
Laimei, Strogovas negalėjo matyti, kaip ji buvo nuvargusi. Tačiau jis tai 
jautė. 

- Tu visiškai nusilpai, vargše kūdiki, - sakydavo jis. 

- Ne, - tvirtai atsakydavo mergina. 

- Kai tu negalėsi paeiti, aš tave nešte nešiu, Nadia.Pasakyk! 

- Gerai, Michailai. 

Tą dieną teko perbristi nedidelį Obės intaką. Dangus buvo debesuo- 
tas, oras švelnus. Tačiau galima buvo laukti lietaus. 

Jie ėjo petys į petį, mažai kalbėjo. Nadia vis dairydavosi čia pirmyn, čia 
atgal. Du kartus per dieną sustodavo truputį pailsėti, o naktį ilsėdavosi 
šešias valandas. Pakelėje pasitaikydavo lūšnų, kuriose Nadia rasdavo 
liekanų avienos, įprasto šiame krašte maisto. 

Tačiau niekur nepavyko pamatyti nei arklio, nei kupranugario - visi jie 
buvo arba išmušti, arba išvaryti. Jiems teko per begalines stepes tęsti 
savo kelionę pėstiems. 

Visur pasitaikydavo pėdsakai, kuriuos paliko tretysis totorių būrys, 
žygiuojąs Irkutsko link. Čia kritęs arklys, ten vėl pamestas vežimas. Kelią 
klojo nelaimingųjų sibiriečių lavonai, ypač įvažiuojant į kaimą. Nadia, 
nugalėdama pasibjaurėjimą, juos apžiūrinėdavo ieškodama Nikolajaus. 

Iš tikrųjų pavojus grėsė ne iš priekio, bet iš užpakalio: kiekvieną minutę 
galėjo pasirodyti didelis emiro armijos avangardas, kuriam vadovavo 
Ivanas Ogarevas. Valtys, paleistos nuo Jenisiejaus aukštupio, jau turėjo 
priplaukti prie Krasnojarsko ir totoriai bet kuriuo momentu galėjo persikelti 
per upę. Kelias sukilėliams buvo laisvas; nebuvo nė vieno rusų kariuo- 
menės būrelio, kuris galėtų sulaikyti totorių slinkimą tarp Krasnojarsko ir 
Baikalo ežero. Michailas Strogovas laukė, kad štai pasirodys pirmieji 
totorių žvalgai. 

Kiekvieną kartą sustojus, Nadia užlipdavo ant kokios nors aukštesnės 
kalvelės ir atidžiai žiūrėdavo į vakarus, tačiau joks dulkių debesėlis besiar- 
tinančio pavojaus nerodė. Ir vėl jie ėjo pirmyn. Kai Strogovas jautė, kad 
jau vilkte velka vargšelę Nadią, sulėtindavo žingsnius. Jiedu kalbėjosi tik 
apie Nikolajų. Mergina atsidusdama prisimindavo šį gerą Žmogų, kuris 
jiems tiek daug padėjo. 

Atsakydamas į jos klausimus, Michailas Strogovas stengėsi sužadinti 
jai vilties kibirkštėlę, nors jis ir pats tuo netikėjo, nes buvo tvirtai įsitikinęs, 
kad nelaimingasis mirties neišvengs. 

Sykį jis tarė merginai: 

- Tu niekados neužsiminei apie mano motiną, Nadia. 

Jo motina! Kuriam tikslui didinti jo skausmą? Nejaugi senoji sibirietė 
mirė? Nejaugi sūnus paskutinį kartą bučiuodamas neprisilietė prie jos 
lavono, gulinčio Tomsko aikštės viduryje? 

- Papasakok man apie ją, Nadia, pasakok, tuo padarysi man malonu- 
mo! 


10 863-1 176 


Ir Nadia papasakojo viską apie tai, kaip jiedvi pirmą kartą susitiko 
Omske. Ji pasakė, kaip kažkoks nežinomas instinktas ją pastūmėjo prie 
senosios belaisvės, kaip dar nepažinusi, kas ji, Nadia rūpinosi Marta, kuri 
atsilygindama daug sykių, būdavo, ją paguosdavo. Tuo metu Strogovas 
nebuvo jai tuo, kuo jis buvo dabar, bet tiktai Michailas Karpanovas. 

- Turėčiau visada juo pasilikti! - atsakė Strogovas ir jo veidas staiga 
nuliūdo. 

Paskui jis pridūrė:. 

- Aš netesėjau duotos priesaikos, Nadia! Aš buvau prisiekęs, kad su 
motina nesimatysiu! 

- Bet juk tu nemėginai su ja pasimatyti, Michailai! - atsakė Nadia. - 
Atsitiktinumas jus suvedė! 

- Aš buvau prisiekęs, kad žūtbūt savęs neišduosiu! 

- Michailai, Michailai! Išvydęs botkotį, pakeltą viršum savo motinos 
galvos, ar tu galėjai išsilaikyti? Tokios priesaikos turbūt nėra, kuri kliudytų 
sūnui ginti savo motiną! 

- Aš netesėjau savo priesaikos, Nadia, - pakartojo Strogovas. - Teatlei- 
džia man Dievas ir caras! | 

- Michailai, - tada tarė mergina. - Aš noriu tave kai ko paklausti. | šį 
klausimą gali man neatsakyti, jeigu esi tos nuomonės, kad sakyti negali- 
ma. Vienu ar kitu atveju aš nesupyksiu. 

- Klausk, Nadia. 

-Kodėlir dabar, nors iš tavęs atėmė caro laišką, tutaip skubi į Irkutską? 

Strogovas dar stipriau sugniaužė savo kelionės draugės ranką, tačiau 
nieko neatsakė. | 

- Ar tu žinojai laiško turinį prieš tai, kai dar nebuvai išvykęs iš Maskvos? 
- klausė toliau Nadia. 

- Ne. 

- O man atrodo, Michailai, kad tave traukte traukia į Irkutską troškimas 
palydėti mane pas mano tėvą. 

- Ne, - atsakė Strogovas. - Aš tau meluočiau, jeigu taip sakyčiau. Aš 
einu į Irkutską, nes to reikalauja iš manęs mano pareiga. O koks aš tau 
galiu būti palydovas ir gynėjas? Argi ne tu dabar mane vedi? Argi ne tavo 
akimis dabar matau? Tu, Nadia jau seniai man atsliyginai už visas tas 
paslaugas, kurias anksčiau esu tau padaręs! Nežinau, arkadaliausis mus 
persekiojęs žiaurusis likimas, tačiau tą dieną, kai tu man padėkosi, kad 
aš tave atvedžiau pas tėvą, aš tau padėkosiu už tai, kad tu mane atvedei 
į Irkutską! 

- O ne! - atsakė Nadia, - taip nesakyk! Aš ne tokio atsakymo tavęs 
prašau. pasakyk, kodėl tu dabar taip skubi į Irkutską? 

- Todėl, kad man būtina pasiekti Irkutską anksčiau už Ogarevą, - 
sušuko Michailas Strogovas. 

„- Net ir dabar! 

- Net ir dabar. Ir aš tenai būsiu! | 

Jis šiuos žodžius ištarė ne keršto šiam išdavikui vedamas ir Nadia 
suprato, kad jai jis nepasakė to, kas buvo visų svarbiausia, ko kaip tik jai 
negali pasakyti. 

Ji nutilo ir daugiau šios temos nelietė. 

Rugsėjo 15 dieną, ty. praslinkus trims dienoms, jie šiaip taip pasiekė 
Kuitunsko kaimą, esantį už septyniasdešimties kilometrų nuo Tulunovsko. 
Mergina jau vos vos galėjo paeiti. Jos įskaudusios kojos vos galėjo žingsnį 
žengti. Tačiau ji kovojo su nuovargiu iš visų jėgų ir vienintelis jos pageidavimas 
buvo, kad Michailas Strogovas negalėtų įspėti jos tokios apgailėtinos būklės. 

Ir jie ėjo pirmyn. Kelionėje nebuvo jokių netikėtumų. Taip jie ėjo dar tris 
dienas. Iš visko buvo matyti, kad sukilėlių trečioji kolona sparčiai slenka į 
rytus. Tai buvo lengva pastebėti iš tų baisių žymių, kurias jie paliko pakelėje, 
iš gaisraviečių, kurios teberuseno, iš pūvančių lavonų, kurie klojo vieškelį... 

Emiro avangardas nesirodė. Spėliojant, kodėl taip yra, Michailą Stro- 
govą apimdavo pačios keisčiausios ir fantastiškiausios mintys. 

Nejaugi rusai jau sukoncentravo savo jėgas ir grasino Tomskui ir 
Krasnojarskui? Ar neatsidūrė trečioji sukilėlių kolona, esanti toli nuo kitų 
dviejų, be paramos, nes tuo atveju rusų kariuomenė galėtų ją sutriuškinti? 
Jeigu tai būtų tiesa, tai didžiajam kunigaikščiui būtų nesunku apginti 
Irkutską ir tada būtų galima visiškai sutriuškinti totorius. 

Michailas Strogovas guodėsi šiomis viltimis, tačiau kartu jautė, kiek 
jos netikros, todėl pasitikėjo tik savo jėgomis, tartum didžiojo kunigaikščio 
išgelbėjimas būtų atsidūręs jo rankose! 

Penkiasdešimt kilometrų skiria Kuitunską nuo Kimilteisko, nedidelio 
kaimelio, esančio netoli nuo Dinkos, Angaros intako. Strogovas su baime 
galvojo apie kliūtis, kurias jiems sudarys šis gana platus intakas. Apie 
laivelį ar valtį čia negalėjo būti kalbos, o kiek jis galėjo atsiminti, per šį 
intaką perbristi negalima. Tačiau per šį intaką persikėlus, kelias į Irkutską 
jau būtų visiškai laisvas. 

Kad pasiektų Kimilteisko kaimelį, reikėjo ne mažiau kaip tris dienas 
keliauti. Nadia vos bepavilko kojas. Kad ir kaip ji buvo stipri dvasia, tačiau 
fizinės jėgos jau buvo išsekusios. Tai gerai žinojo ir Michailas Strogovas. 

Jeigu jis nebūtų buvęs aklas, Nadia, žinoma, jau būtų pasakiusi: 

- Keliauk, Michailai, o mane palik kokioje nors lūšnoje! Keliauk į Irkut- 
ską. Atlik tau skirtas pareigas. Susitik su mano tėvu! Pasakyk jam, kur aš 
esu, pasakyk, kad aš jo laukiu, ir sugrįžkite pas mane dviese. Aš nebijau! 
Aš pasislėpsiu nuo totorių ir apsisaugosiu! Keliauk, keliauk, nes aš jau 
nebegaliu toliau eiti! | 

Ji buvo taip pavargusi, jog vis dažniau ir dažniau sustodavo. 

Tada Michailas Strogovas paimdavo ją ant rankų ir taip savo įprastu 
žingsniu eidavo toliau. 

Rugsėjo 18 dieną dešimtą valandą vakaro jie pagaliau pasiekė Kimil- 
teisko kaimelį. Nuo kalvos Nadia pastebėjo akiratyje šviesią juostą. Tai 
buvo Dinka. Šviesos atspindžiai žėrėjo upės vandens paviršiuje. 

Nadia nuvedė savo kelionės draugą per apiplėštą ir sugriautą kaimą. 
Kaimuose gaisras jau liovėsi siautęs. Matyt, praėjo ne mažiau kaip pen- 
kios ar šešios dienos, kai iš čia pasitraukė totoriai. | 

Šiaip taip pasiekusi kaimo galą, Nadia susmuko ant akmens suoliuko. 

- Tu nori, kad mes čia pasiliktume pailsėti? - paklausė ją Michailas 
Strogovas. 

- Jau naktis, Michailai, - gailiai atsakė Nadia. - Čia mes galime keletą 
valandų pailsėti. 

- Aš norėčiau persikelti per Dinką, - tarė Strogovas, - aš norėčiau, kad 
ji atsistotų tarp mūsų ir emiro avangardo. Bet jeigu tu jau nebegali toliau 
eiti, mano vargšele Nadia... 

- Eikime! - tvirtu balsu tarė Nadia ir, paėmusi savo bendrakeleiviui už 
rankos, vėl nukeliavo. 


Už dviejų ar trijų kilometrų nuo jų Dinka kirto vieškelį į Irkutską. Mergina 
mėgino išbandyti savo jėgas, dėl kurių taip nerimavo jos bendrakeleivis. 
Abu ėjo blykčiojant žaibams. 

Jiedu ėjo beribe dykuma, kurios viduriu sroveno upelis irtolumoje nyko 
iš akių. Šioje plačioje lygumoje nebuvo matyti nei medelio, nei kalvelės, 
nes nuo šios vietos prasideda begalinės Sibiro stepės. Nė mažiausio 
vėjelio! Ši ypatinga oro rimtis leido girdėti kiekvieną tyliausią garsą. 

Staiga Nadia ir Strogovas stabtelėjo. Stovėjo, tartum jų kojos būtų 
įklimpusios į kažkokią klampynę. Pasigirdo garsus šuns lojimas. 

- Girdi? - paklausė Nadia. 

Po to pasigirdo skaudus riksmas, šiurpus paskutinis mirštančiojo 
šauksmas. 

- Nikolajus, tai Nikolajus! - sušuko mergina, kurią apėmė baisus 
nujautimas. 

Michailas Strogovas atidžiai klausėsi. 

- Eime, Michailai, eime! - Nadia, prieš tai vos bepavilkusi kojas, staiga 
pasijuto esanti stipri. 

- Mes nuėjom nuo kelio, - tarė Strogovas jausdamas, kac jie eina ne 
keliu, bet pieva. 

- Taip, taip!.. Taip reikia! - atsakė Nadia. - Tenai iš dešinės pusės 
pasigirdo riksmas. 

Po keleto minučių juodu jau buvo per pusvarstį nuo upės. Pasigirdo 
pakartotinas šuns lojimas, nors truputį silpnesnis, bet jau arčiau. 

Nadia sustojo. 

- Taip! - tarė Michailas, - tai loja Serkas... jis sekė paskui savo šeimi- 
ninką. 

- Nikolajau! - šūktelėjo mergaitė. 

Tačiau į jos šauksmą niekas neatsiliepė. 

Tik pakilo į orą ir sukinėjosi keletas grobuonių paukščių. 

Michailas Strogovas klausėsi ištempęs ausis. Nadia įsmeigė akis į 
tamsą. Tačiau nieko nesimatė. 

O tuo tarpu vėl pasigirdo balsas. Šį kartą kažkas aiškai suvaitojo:. 
“Michailai!" į 

Ir staiga kraujais apsitaškęs šuo staugdamas prišoko prie Nadios. 

Tai buvo Serkas. 

Nikolajus turi būti čia. Jis vienintelis, kuris galėjo ištarti Michailo vardą. 
Keista, bet kur jis? 

Nadia beveik neteko sąmonės. 

Strogovas šliauždamas čiupinėjo žemę rankomis. 

Staiga Serkas vėl garsiai sulojo ir puolė milžinišką paukštį, kuris 
sparnais palietė žemę. Tai buvo vanagas. Serkas puolė jį ir vanagas 
nuskrido toliau, tačiau vėl grįžo ir stipriu snapu kaukštelėjo šunui. Šuo 
staugdamas šoko ant vanago. Tačiau antras kaukštelėjimas, kurį visu 
smarkumu vanagas smogė snapu šuniui į galvą, partrenkė Serką ant 
žemės. Tuo pat momentu iš Nadios krūtinės išsiveržė skaudus ir kupinas 
baimės riksmas. 

- Tenai, tenai! - sušuko ji. 

Iš žemės kyšojo galva, ir Nadia būtų ją užkabinusi koja, jeigu ne.žaibo 
švystelėjimas, plačiai ir toli apšvietęs stepes. 

Nadia susmuko ant kelių prie šios galvos. 

Nikolajus, kurį totoriai iki kaklo užkasė į žemę, buvo paliktas stepėse, 
žiauriai pasmerktas badui irtroškuliui. Jį pasmerkė miriop, palikę suplėšyti 
paukščiams ir žvėrims. 

“Štai kur prieš tris dienas totoriai užkasė savo belaisvį!.. Jau tris dienas 
Žiauriai kankinosi Nikolajus, laukdamas pagalbos tik iš dangaus. 

Vanagai pastebėjo jo galvą, ir tiktai ištikimas šuo iki paskutinės valan- 
dėlės gynė savo šeimininką nuo grobuonių paukščių. ; 

Michailas Strogovas pradėjo kasti žemę. 

Nikolajaus akys, iki šiol buvusios užmerktos, dabar atsimerkė. Jis 
pažino Michailą ir Nadią. 

- Sudiev, mano bičiuliai, - sušnabždėjo jis. - Aš džiaugiuosi, kad vėl 
galėjau jus išvysti! Pasimelskite už mane!.. | 

Tai buvo jo paskutinieji žodžiai. Pagalba atėjo per vėlai. 

Michailas Strogovas neatsikvėpdamas kasė žemę ir po didelių pastan- 
gų pagaliau šiaip taip ištraukė iš žemės nelaimingojo kūną. Pridėję prie 
krūtinės ausį, Strogovas atidžiai klausėsi, ar dar tebeplaka širdis? 

Ne, ji jau liovėsi plakusi!.. 

Tada jis nusprendė Nikolajų palaidoti ir pradėjo kasti duobę, kurioje 
Nikolajus buvo užkastas gyvas. Drauge su nelaimingojo palaikais Stro- 
govas nusprendė šalia palaidoti ir ištikimojo šuns lavoną. 

Staiga kelyje pasigirdo stiprus ūžesys, ir ne toliau kaip už pusvarsčio 
sudundėjo arklių kanopos. 

Michailas Strogovas klausėsi. 

Veikiausiai, tai raitelių būrys. 

- Nadia! - sušnibždėjo jis. 

Suskambėjus jo balsui, paskendusi maldoje Nadia krūptelėjo. 

- Pažiūrėk, kas tenai? - tarė jai Strogovas. 

- Totoriai! - su išgąsčiu atsakė ji. 

Ir tikrai, vieškeliu Irkutsko link jojo smarkia risčia emiro avangardas. 

- Jie nesukliudys man jį palaidot! -tarė Michailas Strogovas ir tęsė savo 
darbą. 


Netrukus Nikolajaus lavonas, sunertomis ant krūtinės rankomis, buvo 
nuleistas į duobę. Nadia ir Michailas Strogovas atsiklaupę paskutinį kartą 
sukalbėjo maldą už šį gerą ir be galo nuoširdų Žmogų, kuris paaukojo 
savo gyvybę už atsitiktinai sutiktus draugus. 

- Dabar, - tarė Michailas Strogovas užkasdamas duobę, - šakalai ir 
vilkai jo nesuės! 

Paskui Michailas grasindamas ranka parodė į jojantį priekyje totorių 
būrįir, pakilęs nuo žemės, tvirtu balsu tarė: 

- Į kelionę, Nadia! 

Dabar jie eiti keliu nebegalėjo. Jiems teko keliauti stepėmis. Dabar jau 
nebeteko rūpintis persikėlimu per Dinką. Nadia jau nebegalėjo eiti, bet 
užtat galėjo už jį matyti. Jis paėmė ją ant rankų ir ėjo Irkutsko gubernijos 
link. Jam liko nukeliauti ne daugiau kaip du šimtus kilometrų. Kaip, kokiu 
būdu jis galės nukeliauti šį likusį kelią? Ar jis dar mažai pavargęs, ar jam 
pakaks jėgų? Kaip keliaudamas per šią begalinę dykumą, jis vis dėlto 
išsimaitins? Kokia čia veikia antgamtinė energija, kurios dėka jam pasise- 
kė nukeliauti per Sajanų kalnų grandinę. Nei jis, nei Nadia to negalėjo 
pasakyti! 

O tuo tarpu, praslinkus dvylikai dienų, spalio antrosios šeštą valandą 
vakaro begalinis vandens plotas tįsojo prieš mūsų keleivių akis. 

Tai buvo Baikalo ežeras. 

Baikalas yra 1700 pėdų aukščiau jūros lygio. 

Jo ilgis maždaug 1000 kilometrų, o plotis apie 100. Jo gilumas neži- 
nomas. Ponia de Burbulon mums praneša, kad, pagal jūrininkų pasako- 
jima Baikalas turįs pretenzijų vadintis jūra. Jeigu jį pavadina ežeru, tai jis 
tučtuojau ima šėlti. Tačiau, pasak senovės padavimų, niekada jame nėra 
nuskendęs nė vienas rusas. Šį didžiulį gėlo vandens baseiną sudaro 
daugiau negu trys šimtai sutekėjusių upių. Jį iš visų pusių supa didingai 
iškilę į dangų ugnikalnių kilmės kalnai. Iš jo išteka tik viena upė - Angara, 
kuri įteka į Jenisiejų. Jį supantieji kalnai sudaro Tungūzų kalnų šaką ir 
priklauso prie plačios Altajaus kalnyno sistemos. | 


Šiuo metu šaltis jau davė save pajusti. Šioje vietoje, esančioje labai 
nepalankiose klimato sąlygose, dažnai pasitaiko, kad rudens visai nebū- 
na, ir žiema staiga parodo savo dantis. 

Prasidėjo pirmosios spalio dienos. Saulė nusileisdavo penktą valandą 
vakaro ir dažnai per ilgas naktis temperatūra krisdavo iki nulio. Pirmasis 
sniegas, kuris paprastai pasilieka iki pat pavasario, jau baltavo pabaikalės 
kalnų viršūnėse. Žiemos metu ežeras apsidengia keleto pėdų storumo 
ledo sluoksniu; ledu tada slenka vilkstinės, rogėmis važiuoja paštininkai 
ir kurjeriai. 

Supykęs, kad jį vadina “ežeru", Baikalas pasidaro audringas. Jo ban- 
gos trumpos, kaip visose vidaus jūrose, pavojingos plaustams, valtims, 
laivams, kurie skersai ir išilgai per visą navigacijos laiką jį vagoja. 

Michailas Strogovas pasiekė ežero pietvakarių pakraštį nešdamas ant 
rankų Nadią, kurios, rodos, visas gyvenimas susitelkė tik jos akyse. Ko 
galėjo daugiau be mirties, begalinio nuovargio, alkio ir žiauraus vargo 
šioje dykumoje tikėtis keleiviai? Tačiau išeities nebuvo, nes už nugaros 
pasiliko milžiniškas šešių su viršum tūkstančių kilometrų kelias, o tuo 
tarpu tikslas, kurio su tokiu pasiryžimu siekė caro kurjeris, jau buvo taip 
arti! Keliaujant ežero krantu iki Angaros žiočių, liko nukeliauti tik šešia- 
sdešimt kilometrų ir aštuoniasdešimt kilometrų nuo Angaros žiočių iki 
Irkutsko; vadinas, iš viso šimtas keturiasdešimt kilometrų, t.y. trijų dienų 
kelias stipriam, sveikam Žmogui. 

Bet ar turėjo tokių savybių Michailas Strogovas? 

Šį kartą mūsų aklajam likimas padėjo; atrodė, kad po daugelio žiaurių 
išbandymų ir nelaimių jis valandėlei pasigailėjo Michailo Strogovo. Šis 
Baikalo pakraštys, kuris jiems pasirodė tuščias ir kuris iš tikrųjų visada 
toks ir yra, nebuvo toks šiuo metu. Apie pusantro šimto Žmonių susirinko 
prie iškyšulio ežero pietvakarių pakraštyje. 

 Nadiašią Žmonių grupę pastebėjo pirmutinė, kai Strogovas nešdamas 
ją ant rankų, išėjo iš tarpukalnio. | 

Akimirką mergaitė buvo išsigandusi, nes bijojo, kad tai gali būti totoriai, 
pasiųsti išžvalgyti Baikalo pakraščių; tuo atveju nuo jų pabėgti nebuvo 
galima. 

Tačiau netrukus Nadia pamatė visai ką kita. 

- Rusai! - sušuko ji. | 

Po to jos akys užsimerkė ir bejėgiškai nusvirusi galva atsirėmė į 
Michailo Strogovo krūtinę. 

Tačiau žmonės juos pastebėjo ir keletas jų pribėgę nusivedė akląjį ir 
merginą į paplokščią smėlėtą krantą, prie kurio stovėjo besiruošiąs plaukti 
keltas. 


Tai buvo įvairių luomų rusų pabėgėliai, kuriuos prie Baikalo kranto 
suartino vienas vargas; vejami totorių žvalgų, jie skubėjo pasislėpti Irkut- 
ske, tačiau, kai riaušininkai užėmė Angaros krantus, nukeliauti ten sau-. 
suma negalėjo. Jie tikėjosi pasiekti miestą plaukdami pasroviui upe, kuri 
teka per Irkutską. Sužinojęs apie jų sumanymą, Michailas Strogovas iš 
džiaugsmo vos neapsiverkė. 

Tačiau jis to neparodė, nes stengėsi dabar dar labiau negu anksčiau 
neatskleisti savo paslapties. 

Pabėgėlių planas buvo labai paprastas. Mat, vienas Baikalo intakas 
teka išilgai aukštutinio ežero kranto iki Angaros žiočių. Tai šituo intaku jie 
norėjo pasinaudoti, kad visų pirma pasiektų išėjimą iš Baikalo. Nuo šios 
vietos iki Irkutsko stipri upės srovė galėjo juos nešti dešimt penkiolika 
kilometrų greičiu per valandą. Už pusantros dienos jie turėjo atsidurti 
netoli miesto. 

Bet visi laivai buvo paimti anksčiau, ir pabėgėliams teko paskubom 
susikalti plaustą. Krante augo pušynas, iš kurio jie ėmė plaustui medžia- 
gos. Medžių kamienai, surišti ievų šakutėmis, sudarė plotą, kuriame 
lengvai galėjo tilpti šimtas Žmonių. 

| šitą plaustą atvedė Michailą Strogovą ir Nadią. Mergina jau atsipei- 
kėjo. Jai ir jos bendrakeleiviui davė šiokio tokio maisto. Po to ji atsigulė 
lapų guolyje ir tučtuojau giliai užmigo. 

Tiems, kurie jį klausinėjo, Strogovas nieko nepasakė apie tai, kas įvyko 
Tomske. Jis sakėsi gyvenęs Krasnojarske, kol emiro kariuomenė neatsi- 
rado kairiajame Dinkos krante. “Galimas daiktas, - pridūrė jis, - kad 
žymesnės totorių jėgos jau susispietė prie Irkutsko". Todėl gaišti negalima 
nėvalandėlės. Beto, ir šaltis didėjo. Nakties metu temperatūra nukrisdavo 
žemiau nulio. Baikalo paviršiuje jau pasirodė ižas - netolimų ledų prana- 
šas. Tačiau, jeigu plaustas galėjo lengvai plaukti ežeru, tai taip pat galėjo 
ir Angara, kad tik ledai nesukaustytų jos srovės. 

Pabėgėliams reikėjo tučtuojau išplaukti. 

Aštuntą valandą vakaro plaustas pajudėjo ir vanduo jį sparčiai nunešė. 
Pakako ilgų smaigtų stipriose kaimiečių rankose, kad galėtų vairuoti jo 
kryptį. 

Senas laivo savininkas iš Baikalo apsiėmė vairuoti plaustą. Tai buvo 
apie 65 metų amžiaus žmogus vėjo ir saulės nugairintu veidu, tankia žila 
barzda; ant galvos turėjo kailių kepurę. Rimtas ir rūstus, jis dėvėjo ilgais, 
plačiais kailiniais, stipriai suveržtais diržu ir nusileidžiančiais beveik iki 
kulnų. Šis nusiminęs senis sėdėjo plausto pakrašty, komandavo ir per 
visą laiką ištarė ne daugiau kaip dešimt žodžių. Plaustą vairuoti reikėjo 
taip, kad jis plauktų nešamas srovės, kuri, kaip jau minėjome, pagal krantą 
buvo smarkesnė. Plauste buvo įvairių Iuomų rusų. Tarp vietinių kaimiečių 
čia buvo du ar trys keleiviai maldininkai, keletas vienuolių ir vienas popas, 
kuriuos užtiko totorių antplūdis. Keleiviai su savimi turėjo lazdas, kelionės 
butelius, pririštus prie diržo, ir visi gailiu balsu giedojo psalmes. Vienas 

keliavo iš Ukrainos, kitas nuo Geltonosios jūros, o trečias iš Suomijos. Šis 
paskutinysis, jau visiškai žilas senelis, prie diržo turėjo prisirišęs aukoms 
rinkti dėžutę su kabančia spyna, kokias kabina ant stulpų prie cerkvių. Ką. 
jis surinks per šią ilgą ir varginančią kelionę, sau nieko negalės pasiimti, 
nes neturi rakto, o atrakinta bus tik jam sugrįžus. 

Vienuoliai keliavo iš imperijos šiaurės. Praslinko jau trys mėnesiai, kai 
jie išvyko iš Archangelsko miesto, kurį kai kurie keliautojai randa esant 
panašų į. rytų miestą. Jie aplankė šventas salas prie Karelijos krantų, 
Soloveco vienuolyną, Trejybės-Sergijaus, Kijevo-Pečioros, šv. Antonijaus 
ir Feodosijaus lauras; Maskvoje - Simono ir Kazanės vienuolynus, o taip 
pat ten esančią stačiatikių cerkvę. Dabar, apsivilkę savotiškais juodais 
drabužiais, jie grįžo į Irkutską. 

O šventikas buvo kaimo cerkvės popas, kurių Rusijos imperijoje pri- 
skaitoma iki šešių šimtų tūkstančių. Apsirengęs buvo taip pat neturtingai 
kaip ir kaimiečiai, pagaliau ir šiaip gyvenime jis niekuo nesiskyrė nuo jų 
turėdamas mažą autoritetą; dirbdavo savo žemės sklypelį kaip ir kaimie- 
čiai ir turėjo mokėti tuos pačius mokesčius. 

Jam pasisekė išgelbėti savo žmoną ir vaikus nuo totorių žvėriškumo 
nugabenus juos į šiaurines gubernijas, o jis pats iki paskutinės valandėlės 
pasiliko eiti savo pareigas. Paskui turėjo bėgti, ir kadangi sausumos kelias 
į Irkutską jau buvo totorių užimtas, jam teko ieškoti išsigelbėjimo prie 
Baikalo krantų, nes nuo čia dabar į Irkutską liko vienintelis kelias. 

Tokie tat buvo žmonės, susispietę ant plausto. Pakėlę akis į dangų, 
pamaldžiai nusiteikę, jie giedojo tylų vidurnaktį čia pakeldami, čia nulei- 
sdami balsą. Kiekvieną giesmę baigdami, visi kartu kartodavo:"Garbė 
Tau, mūsų Dieve, garbė Tau!". 

Iš pradžių viskas sekėsi laimingai. Nadia visą laiką stipriai miegojo. 
Strogovas sėdėjo šalia jos. Protarpiais ir jis užsnūsdavo, tačiau neramios 
mintys neduodavo jam ramybės. Auštant, plaustas, sulaikytas iš priekio 
pučiančio vėjo, buvo dar apie keturiasdešimt kilometrų nuo Angaros 
žiočių ir vargiai galima buvo laukti, kad jis pasiektų ją anksčiau kaip trečią 
ar ketvirtą valandą dienos. Iš dalies tai buvo patogu, nes, plaukiant naktį, 
jie bus nematomi. Senasis laivo savininkas pranešė, kad vienintelis daik- 
tas, kurio tenka bijoti, yra ledai, kurie vis dažniau jiems pasitaikydavo 
kelyje: 

Naktis buvo nepaprastai šalta. Netrukus pasirodė gausybė ledų, kurie, 
smarkaus vėjo varomi, plaukė į vakarus. Tačiau ledai buvo nepavojingi, 
nes, aplenkę žiotis, negalėjo patekti | Angaros upę; reikėjo galvoti apie 

tuos, kurie slinko iš rytinio ežero kampo ir galėjo įsiveržti į upės vagą ir 
susigrūsti upėje. Todėl reikėjo bijoti, kad gali pasivėlinti, kelyje užtrukti, o 
gal net ir visai kelionė nutrūkti. | 

Todėl Strogovas, labai susirūpinęs ežero būkle, norėjo žinoti, kiek 
jame susigrūdo ledų. Kai Nadia atsibudo, jis be paliovos ją klausinėjo, o 
ji pasakojo viską, kas darės ežere. Susidūrus ledams, Baikalo paviršiuje 
galima buvo pastebėti gana įdomų ir gražų vaizdą: tai buvo milžiniški 
trykštą verdančio vandens fontanai, susidarę žemėje iš versmių lyg arte- 
ziniai šuliniai. Juos pati gamta išgręžė ežero dugne. Jie gana aukštai 
ištrykšdavo ir saulė juos apšviesdavo nuostabiausiomis vaivorykštės 
spalvomis, o šaltis tučtuojau juos sušaldydavo. Šis įdomus vaizdas labai 
žavėtų kiekvieną turistą, jeigu jis keliautų savo malonumui ir taikiu metu. 

„Ketvirtą valandą vakaro senasis laivo savininkas parodė tarp dviejų 
granito uolų krante Angaros žiotis. Dešiniajame krante jau pasirodė 
nedidelė Listvenicos prieplauka, cerkvė ir keletas namų. Keleiviai išsigan- 
do, kai pastebėjo, kad plaukiantys iš rytų pusės pirmieji ledai jau atsidūrė 
Angaros vagoje ir plaukė Irkutsko link. Tačiau jų buvo neperdaugiausia, 
todėl negalėjo užtvenkti upės; o kadangi dar nelabai šalo, tad negalėjo 
jų sukaustyti. 

Plaustas įplaukė į šią mažą prieplauką ir sustojo. Tenai senasis laivo 
savininkas nusprendė kuriam laikui pasislėpti, nes norėjo pasitaisyti. Mat, 
rąstai atsiraišiojo ir ėmė skėstis. Reikėjo būtinai juos vėl surišti, nes nuo 
šios vietos prasidėjo labai stipri Angaros srovė. Ramiu laiku keleiviai 
plaukia iš Listvenicos prieplaukos į Baikalą. Iš čia jie plaukia į Kiachtą, 
paskutinį rusų-kinų pasienio miestą, arba plaukia iš tenai. Todėl šioje 
prieplaukoje stovi daug didesnių ir mažesnių laivų. 

Tačiau šiuo metu Listvenicos prieplaukoje buvo tuščia. Gyventojai 
vengė totorių, kurie bastėsi abiejuose Angaros krantuose. Jie nuplukdė į 
Irkutską didžiausią laivyną įvairių laivelių ir valčių, kurie paprastai žiemos 
metu stovi šioje prieplaukoje, ir, apsirūpinę viskuo, ką galėjo su savim 
pasiimti, laiku pasislėpė Rytų Sibiro sostinėje. 

Senasis laivo savininkas nebenorėjo iš Listvenicos prieplaukos imti 
daugiau pabėgėlių, tačiau tuo metu, kai plaustas priplaukė prie kranto, 
du keleiviai, išėję iš tuščio namo, bėgte atbėgo prie kranto. 

Nadia, sėdėdama plausto paskuigalyje, išsiblaškiusi dairėsi aplinkui. 
Staiga ji vos nesuriko ir nusitvėrė Strogovui už rankos. Strogovas tą pat 
akimirką pakėlė galvą. 

- Kas atsitiko, Nadia? - paklausė jis. 

- Du mūsų kelionės draugai, Michailai. 

- Prancūzas ir anglas, kuriuos mes sutikome Uralo tarpukalnėje? 

- Taip. 

Michailas Strogovas krūptelėjo, nes griežtas jo inkognito, kurį turėjo 
rūpestingai saugoti, galėjo iškilti aikštėn. Ir tikrai, Alkidas Žolivė ir Haris 
Bliuntas dabar matys ne Nikolajų Karpanovą, o tikrą Michailą Strogovą, 
caro kurjerį. Abu Žurnalistai jau du sykiu su juo susitiko po to, kai jie 
išsiskyrė Išime; pirmą kartą Zabadjero stovykloje, kada jis rimbo smūgiu 
perkirto Ivanui Ogarevui veidą, o antrą kartą Tomske, kada jį emiras 
nuteisė. Ir dabar jie. žinojo ne tik jo pavardę, bet ir tarnybos laipsnį. 

Michailas Strogovas žaibo greitumu apsisprendė. 

- Nadia, -tarė jis, - kaitik prancūzas ir anglas bus ant plausto, pakviesk 
juos pas mane! 

Tai buvo tikrai Haris Bliuntas ir Alkidas Žolivė, kuriuos aplinkybės 
atvedė į Listvenicos prieplauką kaip ir Michailą Strogovą. 

Kaip mums žinoma, korespondentai dalyvavo iškilmingai totoriams 
įžengiant į Tomską, tačiau išvyko prieš įvykdant Strogovui bausmę, kuria 
pasibaigė iškilmės. Jie nė kiek neabejojo, kad jų buvęs bendrakeleivis bus 
nugalabytas, tačiau nežinojo, kad emiro įsakymu jis buvo tik apakintas. 


Jie kažkur gavo arklį ir tą patį vakarą išvyko iš Tomsko, tvirtai pasiryžę 
nuo šiol rašyti rusų kariuomenės karo veiksmų kroniką Rytų Sibire. Pa- 
greitinę savo žygį, jie pasuko Irkutsko link, tikėdamiesi aplenkti chaną 
Fegfarą ir, aišku, jiems tai būtų pasisekę, jeigu staiga nebūtų pasirodžiusi 
trečioji totorių kolona, atžygiavusi Jenisiejaus slėniu iš pietų pusės. Kaip 
ir Michailui Strogovui, jiems buvo atkirstas kelias dar nepasiekus Dinkos. 
Dėl šios priežasties jie buvo priversti nusileisti į Baikalą. Kai juodu atvyko 
į Listvenicą, prieplaukoje jau buvo tuščia. Kitu, totorių iš visų pusių 
apsuptu keliu jie jokiu būdu negalėjo pasiekti Irkutsko. Ir čia jie labai 
susirūpinę ir nusiminę laukė plausto net tris dienas. Jie sužinojo apie 
bėglių sumanymą. Tad jiedu nusprendė prasiskverbti naktį ir, totorių 
nepastebėti, pasiekti Irkutską: 


Alkidas Žolivė nieko nelaukdamas ėmė kalbėtis su seniu, prašydamas 
leidimo jį ir jo bendrakeleivį priimti plaukti sykiu, siūlydamas tokį atlygini- 
mą, kokio panorės. 

- Čia nieko nemokama, - griežtai atsakė jam senis. - Čia rizikuojama 
gyvybe. Štai ir viskas. 

Abu žurnalistai sulipo ant plausto, ir Nadia matė, kaip juodu atsisėdo 
jo priekinėje dalyje. Haris Bliuntas ir dabar buvo toks pat ramus anglas, 
kaip ir keliaujant jiems per Uralo kalnus, mažai su ja tekalbėjęs. 

Alkidas Žolivė atrodė daug rimtesnis negu tada, ir reikia pripažinti, kad 
toks rimtas jis tapo dėl aplinkybių, kuriose dabar atsidūrė. Vos prancūzas 
atsisėdo plausto priekinėje dalyje, kai staiga pajuto, kad kažkieno ranka 
palietė jo petį. 

Jis atsigręžė ir pažino Nadią, seserį to, kuris buvo dabar ne Nikolajus 
Karpanovas, bet Michailas Strogovas, caro kurjeris. 

Jis jau norėjo šūktelėti, bet mergina pridėjo prie savo lūpų pirštą. 

- Eime, - tarė jam Nadia. | 

Alkidas Žolivė, davęs Hariui Bliuntui ženklą, nuėjo paskui ją. 

Žurnalistai, pamatę Nadią ant plausto, labai nustebo, bet jų nusiste- 
bėjimui nebuvo galo, kai pamatė Michailą Strogovą, kurį tarė esant 
nužudytą. 

Jiems priėjus, Michailas Strogovas nė nekrustelėjo. 

Alkidas Žolivė atsigręžė į merginą. 

- Ponai, jis jūsų nemato, -tarė Nadia. - Totoriai išdegino jam akis! Mano 
vargšas brolis dabar aklas. 

Alkido Žolivė ir jo draugo veiduose šmėkščiojo tai nepaprastas susi- 
jaudinimas, tai užuojauta. 

Po minutės abu žurnalistai jau sėdėjo šalia Michailo Strogovo, spaudė 
jam ranką ir laukė, ką jis jiems pasakys. 

- Ponai, - tarė pašnibždomis Strogovas. - Jūs neturite žinoti, nei kas aš 
esu, nei.kuriam tikslui atvykau į Sibirą. Prašau jus saugoti mano paslaptį. 
Ar ponai man tai prižadat? 

- Prisiekiu savo garbe, - tarė Alkidas Žolivė. 

- Tikėkite džentelmeno žodžiu, - didingai atsiliepė Haris Bliuntas. 

- Ačiū, ponai. 

- Ar mes negalėtume tamstai kuo nors patarnauti? - paklausė Haris 
Bliuntas. - Gal tamsta norėtumei, kad mes padėtume atlikti jūsų uždavinį? 

- Aš esu pasiruošęs veikti pats, - tarė Michailas Strogovas. 

- Bet juk tie niekšai išdegino tamstai akis, - tarė Alkidas Žolivė. 

- Aš turiu Nadią ir man pakanka jos akių! 

Po pusvalandžio plaustas išplaukė iš Listvenicos prieplaukos ir nu- 
plaukė upės link. Buvo penkta valanda vakaro. Artinosi naktis. Ji žadėjo 
būti labai tamsi ir šalta, nes jau ir dabar temperatūra nukrito žemiau 
nulio. 

Alkidas Žolivė ir Haris Bliuntas, pažadėjęs išlaikyti paslaptį, nepasitrau- 
kė nuo aklojo. Jie kalbėjosi tarpusavyje pusbalsiu ir aklasis galėjo susi- 
daryti vaizdą apie dabartinę padėtį. 

Turėjo žinių, kad totoriai tikrai apsupo miestą ir kad jau visos trys 
kolonos susijungusios. Netenka abeioti,-kad Ivanas Ogarevas ir emiras 
jau atsidūrė prie sostinės. 

Bet kodėl caro kurjeris taip nerimastavo ir skubėjo, kai jau nebegalėjo 
didžiajam kunigaikščiui įteikti caro laiško ir net nežinojo jo turinio? Alkidas 
Žolivė ir Haris Bliuntas jokiu būdu negalėjo suprasti to, ko negalėjo 
suprasti ir Nadia. 

Apie praeities įvykius jie užsiminė tik tada, kai Alkidas Žolivė pasijuto 
turįs pareigą pasakyti Michailui Strogovui: 

- Mes turime atsiprašyti, kad nepaspaudėme tamstai rankos išsiskir- 
dami Išimo stotyje. 

- Ne, tamstos pasielgėt visai teisingai palaikę mane niekšu! 

- Šiaip ar taip, - pridūrė Alkidas Žolivė, - tamsta puikiai smogtelėjai tam 
niekšui per veidą. Jis ilgai nešios gėdos antspaudą. 

- Ne, neilgai! - paprastai atsakė Michailas Strogovas. 

Plaustas iš Listvenicos prieplaukos išplaukė tik prieš pusvalandį, o 
Alkidas Žolivė ir jo bendrakeleivis jau žinojo tuos žiaurius išgyvenimus, 
kuriuos patyrė Strogovas ir jo-kelionės draugė. Jie stebėjosi merginos 
energija ir savęs išsižadėjimu. O apie Michailą Strogovą pagalvojo tą pat, 
ką buvo pasakęs Maskvoje caras: "Iš tiesų, tai žmogus!" 

Plaustas sparčiai plaukė tarp ledų, kuriuos nešė Angaros srovė. Abie- 
juose Angaros krantuose buvo matyti gražūs vaizdai. 

Prieš keleivių akis iškildavo aukštos granito uolos, keistai išraižyti, nykūs 
tarpukalniai, iš kur veržte veržėsi upeliai; kai kada išsitiesdavo platūs slėniai 
su dar teberusenančiu kaimu ir tankūs pušynai, iš visų pusių apsiausti 
akinančios liepsnos. Nors totoriai paskui save paliko baisius pėdsakus, vis 
dėlto jų pačių dar nesimatė, nes jie, matyt, susispietė prie Irkutsko. 

Tuo Metu maldininkai giedojo giesmes, o senis, praskirdamas ledų 
gabalus, kurie jau spaudė plaustą, stengėsi, kad jis plauktų Angaros 
srovės viduriu. 

Aštuntą valandą vakaro - laiką buvo galima spėti iš dangaus spalvos, 
- nepermatoma tamsa apgaubė visą apylinkę. 

Mėnulis dar nebuvo patekėjęs. Iš upelio vidurio krantų nesimatė. 
Neaukštai iškilusias uolas gaubė tiršti debesys, kuriė vos judėjo. Retkar- 
čiais stipraus vėjo srovė atūždavo iš rytų ir nurimdavo siaurame Angaros 
slėnyje. Mūsų bėgliams tamsa šiuo atveju daug padėjo. Mat, jeigu pasit- 
virtintų, kad totorių avanpostai yra apsistoję abipus krantų, pabėgėliams 
reikėtų didelio atsargumo, kad prasmuktų totorių nepastebėti. 

Vargiai buvo galima tikėti, kad totoriai užtvenktų upę aukščiau Irkutsko: 
juk jie puikiai žinojo, kad rusai negali laukti jokios pagalbos iš pietinių 
gubernijų. Be to, netrukus pati gamta sudarys užtvanką, sukausčiusi 
susigrūdusius tarp abiejų krantų ledus. 

Ant plausto dabar įsiviešpatavo visiška tyla. Kai tik jis įplaukė į upės 
vagą, maldininkų giesmės nutilo. Jie dabar meldėsi, tačiau jų malda buvo 
tyli ir nuo kranto jos niekas negalėjo išgirsti. Pabėgėliai, išsitiesę ant 
plausto, atrodė juoda kūnų masė viršum vandens. 

Ledų judėjimas dabar nesunkino jų kelionės, bet net padėjo. Ir tikrai, 
plaustas, slinkdamas vienui vienas laisvoje upės plotmėje, kad ir buvo 
tamsu, vis tiek galėtų būti pastebėtas, o dabar jis buvo įsimaišęs į įvairaus 
didumo ir formos judančias mases, ir ūžesys, kilęs susigrūdus ledams, 
nustelbdavo kiekvieną kitą garsą, kuris galėtų sukelti įtarimą. 

Buvo aštrus šaltis, pabėgėliai nuo jo žiauriai kentėjo neturėdami kitos 
priedangos, tik beržo šakeles. Jie glaudėsi vienas prie kito, kad tik 
lengviau pakeltų žemą temperatūrą, kuri nukrito iki 10 laipsnių šalčio. 
Sūkuriai vėjo, pučiančio iš kalnų, jau apsidengusių sniegu, dar labiau 
didino šaltį. 

Michailas Strogovas ir Nadia gulėjo užpakalinėje plausto dalyje ir 
kantriai kentėjo. Alkidas Žolivė ir Haris Bliuntas, sugulę čia pat šalia jų, 
šiam negailestingam Sibiro šalčiui iš visų jėgų priešinosi. Tačiau nei jie, 
nei kiti dabar net ir pašnibždomis nekalbėjo. 

Juos be paliovos kamavo mintys apie pavojų. Kiekvieną minutę galėjo 
kas nors atsitikti. Michailas Strogovas, kaip žmogus, tikėjęsis greit pasiekti 
savo tikslą, buvo labai ramus. Ir sunkiausiomis valandomis šio Žmogaus 
valia nepalūžo. Jis net jau guodėsi, kad netrukus ateis laikas, kai galės 
susirūpinti motina, Nadia ir savimi. Jis tik bijojo pačio blogiausio - kad ledų 
suspaustas plaustas nesustotų dar nepasiekęs Irkutsko. Jis tik apie tai ir 
tegalvojo, tvirtai pasiryžęs žūtbūt pasiekti tikslą. 

Nadia, po kelių valandų poilsio jau gerokai sustiprėjusi, kiekvieną 
valandėlę buvo pasirengusi keliauti toliau su Michailu Strogovu. Ji jautė, 
kad kiekvienu momentu gali įvykti koks nors netikėtumas ir kad tuo atveju 

Michailas Strogovas vėl griebsis kokių nors priemonių savo tikslui pasiekti 
ir ji, Nadia, nė vienai valandėlei neturi nuo jo pasitraukti ir vesti jį toliau. 
Besiartinant prie Irkutsko, prieš jos akis vis aiškiau ir aiškiau kilo tėvo 
paveikslas. Ji galvojo apie savo mylimą tėvą, kuris vienas totorių apsup- 
tame mieste, toli nuo brangių Žmonių, kuriuos jis iš visos širdies mylėjo; 
aišku, ji nė kiek neabejojo, kad jos tėvas, pagautas patriotizmo, drąsiai 
gins miestą nuo totorių. 

Jeigu likimas lems, po kelių valandų ji atsidurs tėvo glėbyje, perduos 
jam paskutiniuosius motinos žodžius, ir daugiau jau niekas jų neišskirs. 
Jeigu Vasilijaus Fiodorovo ištrėmimas neribotas, tai ji su juo pasiliks iki 
mirties. Paskui ji nejučiomis pagalvojo apie tą žmogų, kuriam ji turi būti 
dėkinga, kad padėjo jai išvysti tėvą. Ji galvojo apie šį kilnų bendrakeleivį, 
apie "brolį", kuris vėl sugrįš į Maskvą, kai sutriuškins totorių armiją, ir jo, 
galimas daiktas, ji daugiau niekada nebepamatys. 

Haris Bliuntas ir Alkidas Žolivė tik ir tegalvojo, kad jų padėtis nepapra- 
stai kritiška ir kad visa tai tinkamai pavaizdavus scenoje, išeitų labai įdomi 
pjesė. Anglas galvojo apie “Daily Telegraph", o prancūzas apie giminaitės 
Magdalenos skaitytojus. Abu labai nerimastavo. 

- Na, tuo geriau! - galvojo Alkidas Žolivė. - Reikia jaudintis, tai , sako, 
sušildo! Aš net manau, kad šia temayra kažkoks eilėraštis, tik šimts velnių, 
jo neprisimenu!.. 

Primerkęs akis jis stengėsi permatyti tirštą tamsą, kuri gaubė upę. Tuo 
tarpu stiprūs šviesos atspindžiai protarpiais perskrosdavo tamsą ir fanta- 
stiškiausiai nušviesdavo krante stūksančias masyvias uolas. 

Šen ir ten liepsnojo miškai. Vienur užgesdavo, kitur vėl suliepsnodavo 
kaimai. Nakties metu šie vaizdai buvo be galo įspūdingi ir labai baugino 
keleivius. Gaisro pašvaistės sušvisdavo čia iš vienos, čia iš kitos upės 
pusės. Slenkantieji milžiniški ledų gabalai atrodė it didžiausias veidrodis, 
kuriame įvairiausiomis spalvomis atsispindėdavo baugios gaisro pašvai- 
stės. Plaustas, atsidūręs tarp šių judančių kūnų, slinko į priekį visiškai 
nematomas. | 

Kol kas aiškaus pavojaus nebuvo. Tačiau bėglių tykojo kito pobūdžio 
vargas. Jie negalėjo iš anksto jo numatyti ir jo išvengti. Tik atsitiktinai tai 
pastebėjo Alkidas Žolivė. Štai kaip visa tai atsitiko. 

Gulėdamas dešinėje plausto pusėje, korespondentas nugramzdino 
ranką į vandenį; upės paviršius jį labai išgąsdino. Vanduo jam pasirodė 
kažkoks tirštas, tarytum jame būtų alyvos. Tada Alkidas Žolivė ištraukė 
ranką ir, ją pauostęs, įsitikino, kad neapsiriko. Aišku, tai buvo naftos 

sluoksnis, kuris plūduriavo Angaros paviršiuje ir sykiu su srove slinko 
priekin. Plaustas plaukė iš visų pusių apsiaustas naftos, kuri kiekvienu 
momentu gali lengvai suliepsnoti. Iš kur ši nafta atsirado? Ar tai buvo 
gamtos reiškinys, ar ji buvo totorių paleista tam tikrais sumetimais? Ar tik 
jie nesugalvojo tokiu būdu išplėsti gaisrą iki pat Irkutsko? Tai, be abejo- 
nės, civilizuotų tautų karo taisyklės draudžia. 

Štai klausimai, kurie kilo Alkido Žolivė galvoje, tačiau jis rado reikalą 
tai pasakyti tik Hariui Bliuntui, ir abu sutarė kitų keleivių negąsdinti. Juk 
visiems žinoma, kad centrinės Azijos dirva kaip kempinė prisisunkusi 
anglingų junginių. Baku, prie Persijos sienos, Apšerono pusiasalyje, 
Japonų jūroje, Mažojoje Azijoje, Japonijoje, Jung- -Čange, Birmoje - naftos 
šaltiniai trykšte trykšta, jų žemės paviršiuje ten tūkstančiai. Tai “naftos 
šalys". Tokį pat vardą turi dabar ir Šiaurės Amerika. 

Religinių švenčių metu kai kurių kraštų gyventojai - ugnies garbintojai, 
ypač Baku mieste, į jūrą išpila naftos, kuri, būdama lengvesnė už vandenį, 
plaukia paviršiumi. Kai ateina naktis, naftos sluoksnį, išsiplėtusį Kaspijos 
jūroje, jie uždega ir pasidaro sau didingą ugnies vandenyno reginį, kuris 
vėjo blaškomas banguoja ir ūžia. Tačiau tai, kas Baku teikė malonumą, 
Angaros upėje būtų didžiausia nelaimė. Jeigu iš neatsargumo ar tyčia kas 
nors pakištų ugnį, tai užtektų vienos akimirkos, kad upė paskęstų liepsno- 
je iki pat Irkutsko. Visą laiką, nors ant plausto visi elgėsi atsargiai, perse- 
kiojo pavojus, nes iš abiejų Angaros pusių siautė gaisrai ir pakaktų vieno 
nuodėgulio arba net žiežirbos ir naftos sluoksnis tučtuojau suliepsnotų. 

Alkidą Žolivė ir Harį Bliuntą nukrėtė šiurpas ir apėmė baimė. Kokia tai 
buvo baimė, lengviau įsivaizduoti, negu aprašyti. Ar ne geriau būtų buvę 
priplaukti prie vieno ar kito kranto, išlipti i ir laukti. 

- Šiaip ar taip, - sakė Aikidas Žolivė, - kad ir koks būtų pavojus, aš 
pažįstu žmogų, kuris jokiu būdu nenulips nuo plausto. 

Jis leido suprasti, kad tai Michailas Strogovas. 

O tuo tarpu plaustas plaukė tarp ledų, kurių eilės vis labiau tirštėjo. 

Iki šiol Angaros krantuose nebuvo matyti nė vieno totorių būrio: tai 
aiškiai rodė, kad plaustas dar nepriplaukė prie avanpostų. Tačiau apie 
dešimtą valandą vakaro Haris Bliuntas pasakė, kad jis matąs ant ledų 
šmėkščiojant šešėlius. Tie šešėliai, šokinėdami nuo vienos lyties ant kitos, 
vis artėjo ir artėjo. 

- Totoriai, - dingtelėjo jam. 

Prisėlinęs prie senio, stovinčio plausto priekyje, jis parodė šį įtartiną 
reiškinį. 

Senis atidžiai įsižiūrėjo. 

- Tai tik vilkai. Na, vis dėlto geriau negu totoriai. Bet reikia gintis, ir be 
jokio triukšmo. 

Ir tikrai, pabėgėliams teko gintis nuo grobuonių, kurie šalčio ir bado 
genami šiame krašte bastėsi. Vilkai pajuto plaustą ir netrukus jį puolė. 
Pabėgėliams teko stoti su jais į atvirą kovą, tačiau šaunamojo ginklo 
nevartojo, nes plaustas jau buvo netoli totorių sargybų. Moterys ir vaikai 
susispietė plausto vidury, o vyrai, apsiginklavę kas kartimi, kas peiliu, o 
daugumas lazdomis, atkakliai kovėsi su grobuonimis. Jie vengė mažiau- 
sio riksmo, tačiau vilkų staugimas aiškiai buvo girdėti. 

Michailas Strogovas nenorėjo likti be darbo; jis atsigulė ant plausto iš 
tos pusės, iš kur veržėsi grobuonys, išsitraukė peilį ir kiekvieną sykį, kai 
prisiartindavo vilkas, jo ranka vikriai įsmeigdavo peilį vilkui į kaklą. Aišku, 
Haris Bliuntas ir Alkidas Žolivė taip pat nenorėjo dykinėti, ir jie šoko į kovą. 
Šios baisios skerdynės vyko didžiausioje tyloje, nors kai kurie pabėgėliai 
buvo pavojingai sužeisti. 

Tačiau ši kova, matyt, žadėjo ilgai užtrukti. 

Vilkų gaujos be paliovos didėjo: atrodė, kad dešinysis Angaros krantas 
jų tvinte pritvinęs. 

- Taip, šitai niekada nesibaigs, - kalbėjo Alkidas Žolivė, žaibo greitumu 
sukinėdamas savo durtuvą, kuris nuo kraujo buvo raudonas. Ir tikrai, ši 
baisi kova jau truko daugiau kaip pusvalandį, tačiau vilkų nemažėjo, bet 
dar daugėjo, nes jų šimtai bėgo ledo lytimis. Netrukus pabėgėliai ėmė 
silpti. Atšiauri kova krypo ne jų naudai. Tuo metu apie dešimt stambių 
vilkų, įnirtę nuo bado ir pykčio, blizgančiomis kaip anglis akimis užšoko 
ant plausto. Alkidas Žolivė ir jo draugas šoko į šių grobuonių vidurį. 
Michailas Strogovas buvo bešliaužiąs prie jų, kai staiga vilkai pakeitė 
frontą: po kelių minučių jie paliko-ne tik plaustą, bet ir aplinkui jų niekur 
nesimatė. Visi šie juodi kūnai kažkur dingo ir netrukus paaiškėjo, kad jie 
paskubomis išsikraustė į dešinįjį upės krantą. 

Mat, vilkai puola tik tamsoje, o tuo metu akinanti šviesa apšvietė visą 
Angaros paviršių. | 

Tai buvo didelio gaisro pašvaistė. Paškovo kaimas ėmė liepsnoti. Šį 
kartą pabėgėliai pastebėjo totorius, kurie dirbo savo -baisų darbą. Nuo 
šios vietos jie buvo užėmę abi pakrantes iki pat Irkutsko. Vadinas, pabė- 
gėliai dabar atsidūrė pačioj pavojingiausioj vietoj, o tuo tarpu iki Irkutsko 
dar buvo trisdešimt kilometrų. Jau buvo vidurnaktis. Plaustas vis tebeslin- 
ko pirmyn. Jį aplinkui supo milžiniškos ledo lytys, tarp kurių plaustą buvo 

sunku įžiūrėti. Tačiau gaisro pašvaistė retkarčiais ir jį nušviesdavo. Pabė- 
gėliai, sugulę ant plausto, stengėsi nejudėti. 

Gaisras didėjo nepaprastu greičiu. Kaimo pušiniai namai degė kaip 
žvakės, 0 iš viso jų buvo daugiau kaip pusantro šimto. Prie ugnies 
traškėjimo prisijungė ir totorių rykavimas. 

Senis, atsirėmęs į ledus, stūmė plaustą arčiau dešiniojo kranto. Tuo 
metu nuo kranto, ant kurio liepsnojo Paškovo kaimas, jie buvo už 300-400 
pėdų. Todėl, švystelėjus šviesai, totoriai pabėgėlius būtų galėję pastebėti, 
jeigu nebūtų plėšę kaimo. 

“Galima įsivaizduoti, kokia buvo Alkido Žolivė ir Hario Bliunto baimė. Jie 
nesiliovė galvoję apie tą naftą, kuria plaukė jų plaustas. 

Pavojus buvo rimtas, nes nuo liepsnojančių namų, kaip iš karštai 
įkaitusių krosnių, kildavo gausybė žiežirbų. Su besisukančiais dūmų 
kamuoliais šios žiežirbos kilo į viršų penkis ar šešis šimtus pėdų. Dešinia- 
jame krante, kaip tik priešais gaisrą, medžiai ir uolos buvo tartum pasken- 
dusios liepsnoje. Pakaktų vienai žiežirbai nukristi į Angarą ir jos paviršuje 
užsipliekstų baisi ugnis, kuri persimestų nuo vieno kranto į kitą. Per 
akimirką būtų sunaikintas plaustas ir visi, kas ant jo buvo. 

Bet, laimei, silpnas nakties vėjas pūtė ne iš tos pusės. Jis pūtė iš rytų 
ir nukreipė liepsną į kairę. Galima tikėtis, kad pabėgėliai kol kas išvengs 
šios nelaimės. 

Tikrai, netrukus jie paliko užpakalyje degantį kaimą. Gaisras palengva 
mažėjo, ūžesys rimo ir netrukus paskutinieji šviesos atspindžiai pranyko 
už aukštų uolų, kurios tūnojo staigiame upės posūkyje. 


Artinosi vidurnaktis. Aplinkui vėl įsiviešpatavo nepermatoma tamsa, 
kuri buvo paranki pabėgėliams. Tačiau ir totoriai buvo netoli; jie vaikštinėjo 
pirmyn ir atgal abiejuose upės krantuose; jų nesimatė, bet aiškiai buvo 
girdėti jų žingsniai. Skaisčiai degė sargybinių kūrenamų laužų ugnys. 
Reikėjo slinkti pirmyn su didžiausiu atsargumu tarp ledų, kurie vis labiau 
grūdosi ir spaudė plaustą. Senis atsistojo, o kaimiečiai vėl griebėsi smaig- 
tų. Visiems atsirado darbo, nes plaukti darėsi vis sunkiau. 

Michailas Strogovas nušliaužė į priekį. Alkidas Žolivė nusekė paskui jį. 
Abu atidžiai klausėsi, ką kalba senis ir kaimiečiai. 

- Žiūrėk į kairę pusę! 

- Štai ledai užsikabino iš kairės pusės! 

- Stumk, stumk smaigtu! 

- Po valandos ir mus sutriuškins! 

- Dievo valiai - atsakė senis. - Prieš Jo šventą valią niekas negali 
atsispirti. 

- Ar tamsta juos girdi? - paklausė Alkidas Žolivė. 

- Taip, - atsakė Strogovas, - bet su mumis Dievas. 

Tuo tarpu padėtis darėsi vis sunkesnė. Jeigu plaustas negalės toliau 
plaukti, tai pabėgėliai ne tik negalės pasiekti Irkutsko, bet net bus priversti 
palikti plaustą, nes jis neišlaikys ledų spūsties. Ilevų šakutės, kuriomis 
buvo surišti rąstai, nutrūks, išsiskyrę pušų rąstai nugrims po užšalusia 
pluta ir nelaimingiesiems neliks nieko kita.kaip išlipti ant slenkančių ledų. 
O kai išauš diena ir juos pastebės totoriai, be abejonės, visus išžudys. 

Strogovas sugrįžo atgal, kur jo laukė Nadia. Jis priėjo prie merginos 
ir, nutvėręs už rankos, paklausė ją jau nežinia kurį kartą: 

- Nadia, tu pasiruošusi? 

- Taip, aš jau pasiruošusi, brolau! - atsakė Nadia kaip visada. 

Su ledais plaustas dar nuplaukė keletą kilometrų. Jeigu Angara užšalo, 
tai, žinoma, pasroviui toliau plaukti nebus galima, nes jau ir dabar plaustas 
slinko labai lėtai. Kiekvieną minutę jis čia atsitrenkdavo į lytis, čia pasisuk- 
davo į šalį. Kad galėtų plaukti pirmyn, reikėjo saugotis susidūrimo. Bet 
svarbiausia - nakties teliko vos keletas valandų. Jeigu iki penktos valan- 
dos ryto pabėgėliai nepasieks Irkutsko, tai visos jų viltys kada nors jį 
pasiekti turės Žūti. 

Pusę antros, nepaisant visų Žmonių pastangų, plaustas: įsirėmė į 
stiprią kliūtį ir galutinai sustojo. Ledai, slenkantys nuo aukštupio, užšoko 
ant jo, prirėmė prie ledų užtvaros, ir plaustas, tartum patekęs ant seklu- 
mos, nejudėjo iš vietos. 

Šioje vietoje Angara buvo beveik du kartus siauresnė. Todėl čia 
susigrūdo daug ledų, kurie, atsiradus dideliam spaudimui ir padidėjus 
šalčiui, sušaldavo ir pavirsdavo į vieną ištisą lygumą. Už penkių šimtų 
žingsnių upės vaga vėl ėjo platyn, ir čia ledai -atsiskirdavo ir plaukdavo 
Irkutsko link. Vadinas, jeigu šioje vietoje nebūtų susiaurėjusi upės vaga, 
tai plaustas lengvai galėtų pasroviui plaukti toliau. Tačiau kliūtis šį kartą 
buvo nenugalima ir pabėgėliai turėjo išsižadėti mažiausios vilties tęsti 
savo žygį. 

Jeigu jie būtų turėję įrankių, kuriuos paprastai naudoja banginių me- 
džiotojai, su kuriais galėtų praskleisti ledus, jeigu jie galėtų perpjauti šį 
ledų tarpą iki tos vietos, kur upė platėja, - galimas daiktas, kad tada jie 
suspėtų. Tačiau jie neturėjo nei pjūkto, nei Iedlaužių, Eko, kas jiems 
padėtų prasiskverbti pirmyn. 

Ką veikti toliau? 

Tuo metu iš dešiniojo upės kranto prapliupo šūviai. Kulkų lietus pasi- 
pylė į plaustą. Nejaugi bėglius pastebėjo? Abejonės nebuvo, nes ir iš kito 
upės kranto nuaidėjo šūviai. Pabėgėliai, atsidūrę tarp dviejų ugnių, totorių 
šauliams buvo puikus taikinys. Kai kas iš bėglių buvo sužeisti, nors 
tamsoje kulkos pataikydavo tik atsitiktinai. | 

- Eime, Nadia, - sušnibždėjo Michailas Strogovas merginai į ausį. 

Netarusi nė žodžio, Nadia paėmė Strogovą už rankos. 

- Reikia prasmukti pro užtvarą, - tyliai sušnibždėjo jis jai. - Vesk mane, 
tačiau elkis taip, jog niekas nepastebėtų, kad mes norim pasišalinti nuo 
plausto! 

Nadia valandėlę atidžiai klausėsi. Paskui jie šliaužte peršliaužė ledų lauką, 
skendintį tamsoje, kurią tai šen, tai ten perskrosdavo šūvių blyksniai. 

Nadia šliaužė Strogovo priekyje. Iš visų pusių krito kulkos, kurios kaip 
kruša su trenksmu atsimušdavo į ledus. Ledų laukas, paviršiuje nelygus 
ir aštrus, iki kraujo draskė jų rankas, bet vis dėlto jie slinko pirmyn. 

Praslinkus dešimčiai minučių, jie šiaip taip atsirado ledo lauko pakra- 
štyje. Nuo čia Angaroje ledų sangrūdos nebuvo. Keletas ledo gabalų, 
atsiskyrę nuo ledų lauko, pamažu slinko miesto link. Juos stūmė į priekį 
upės srovė. 

Nadia tik dabar suprato, ką buvo sumanęs Michailas Strogovas. Ji 
pastebėjo didelę ledo lytį, kuri vos tesilaikė prikibusi prie kitų ledų. 

- Eik, - tarė Nadia. 

Ir abu atsigulė ant tos ledo lyties, kuri, pasistūmėjus, atsiskyrė nuo kitų 
ledų. 

Ledo lytis nuplaukė - upės vaga išsiplėtė, priekyje atsirado laisvas 
kelias. | | 

Michailas Strogovas ir Nadia kurį laiką girdėjo šūvius, šiurpius riksmus, 
totorių rykavimus, kurie juos pasiekdavo nuo upės aukštupio. Palengva 
šis šiurpus riksmas ir totorių džiūgavimas tolumoje nurimo. 

- Vargšai mūsų bendrakeleiviai! - sušnibždėjo Nadia. 

Jau praslinko pusvalandis, kai stipri upės srovė smarkiai stūmė į priekį 
ledo lytį, kuria plaukė Strogovas ir Nadia. Jie būgštavo, kad štai bet kurią 
minutę ledo lytis suskils. Patekę į srovę, jie plaukė upės viduriu; jiems 
pasukti truputį istrižai reikės tik tada, kai atsidurs prie Irkutsko kranto. - 

Michailas Strogovas sukando dantis ir atsidėjęs klausėsi, neištarda- 
mas nė žodžio. Dar niekada jis nebuvo taip arti tikslo. Jis jautė, kad šį tikslą 
dabar pasieks!.. 

Apie antrą valandą ryto dviguba eilė šviesų apšvietė tamsų akiratį, 
kuriame skendėjo abu Angaros krantai. Iš kairės pusės sušvito Irkutskas, 
dešiniajame - totorių stovyklos šviesos. | 

Michailas Strogovas atsidūrė ne toliau kaip už pusvarsčio nuo miesto. 

- Galų gale! - sušnibždėjo jis. 

Tačiau Nadia staiga riktelėjo. 

Jai riktelėjus, Strogovas atsistojo ant lyties, kuri po jo kojomis sujudėjo. 
Jis ištiesė ranką išilgai Angaros. Strogovo figūra, ryškios ugnies atspin- 
džių apšviesta, buvo baisi. Ir tada, tartum jo akys būtų išvydusios siau- 
čiančią liepsną, jis suriko: 

- Ak, pats Dievas prieš mus! 

Irkutskas - Rytų Sibiro sostinė. Vidutiniškai jame priskaičiuojama tri- 
sdešimt tūkstančių gyventojų. 

Kairėje Angaros pusėje gana status krantas sudaro papėdę jo cer- 
kvėms, tarp kurių kyla į dangų soboras ir palaidai pastatyti namai. Bet vis 
dėlto vaizdas buvo nuostabiai gražus. 

Dvidešimt kilometrų nuo Irkutsko, prie didžiojo vieškelio, stūkso auk- 
štas kalnas. Nuo šio kalno viršūnės aiškiai matyti Irkutskas. | akis krinta 
aukšti cerkvių bokštai, išgaubti kaip japonų vazos, smailos lyg minaretai 
varpinės. Todėl iš pradžių susidaro įspūdis, kad Irkutskas - rytų miestas. 
Tačiau vos tik įvažiuoji į miestą, šis įspūdis pranyksta. Pagal išgrįstas 
gatves ir šaligatvius šis iš dalies bizantiško, iš dalies kinų stiliaus miestas 
primena Europos miestus. Tik jo pakraščius vagoja grioviai ir auga milži- 
niški beržai, kurie vešliai žaliuodami iš abiejų kelio pusių, sudaro gražią 
alėją. Miestą puošia gražūs akmens ar plytų namai, kurių dažnai pasitaiko 
matyti kelių aukštų. Čia galima sutikti ne tik tarantasų ir paprastų vežimų, 
bet ekipažų ir puošnių karietų. Mieste gyvena įvairių luomų gyventojų, 
kurie jau nieko bendra neturi su puslaukiniais sibiriečiais. Irkutsko gyven- 
tojams nėra svetimos net paskutiniausios Paryžiaus naujienos. 


Šiuo metu Irkutskas buvo grūste prigrūstas įvairių pabėgėlių beveik iš 
visų Sibiro gubernijų. Mieste taip pat krito į akis įvairių įvairiausių dirbinių 
prabanga. Mat, Irkutskas - įvairiausių prekių margumynas. Šiame mieste 
keičia ir pardavinėja savo prekes Kinija, Centrinė Azija ir Europa. Dėl to 
prekių sandėliai čia grūste prigrūsti. 

Irkutskas - Rytų Sibiro generalgubernatoriaus rezidencija. Tvarkos 
priežiūra pavesta policijos vadui, kuriam mieste, prigrūstame tremtinių, 
darbo netrūko. Savivaldybės reikalais rūpinosi miesto burmistras, žymus 
asmuo kilęs iš pirklių ir dėl gausių turtų turįs didelę įtaką savo valdiniams. 
Irkutsko įgulą sudarė vienas pėstininkų pulkas, iš viso apie du tūkstančiai 
žmonių, batalijonas vietinių žandarų su šalmais ir dėvinčių mėlynos spal- 
vos mundurais su sidabriniais kaspinais. Ž 

Be to, Irkutske, kaip žinome, susidėjus aplinkybėms atsidūrė didysis 
kunigaikštis, caro brolis. 


Prieš prasidedant neramumams, didysis kunigaikštis svarbiais politi- 
niais sumetimais vizitavo kai kurias Sibiro sritis, tačiau kilus neramumams 
jis turėjo apsistoti šiame tolimame Rytų Sibiro gubernijos kampelyje. 
Apvažiuodamas žymesniuosius Sibiro miestus, didysis kunigaikštis kelia- 
vo ne kaip karo vadas, ne kaip didžiūnas, bet kukliai, lydimas tik savo 
karininkų ir nedidelio kazokų eskadrono, ir atsidūrė Užbaikalėje. Paskuti- 
nis rusų miestas prie Ochotsko jūros, kuriame jis turėjo garbės apsilankyti, 
buvo Nikolajevskas. Aplankęs rusų valdomų plotų pakraščius, didysis 
kunigaikštis sugrįžo į Irkutską ir ruošėsi vėl grįžti į Europą, kai staiga jį 
pasiekė Žinia apie šį netikėtą ir baisų sukilimą. Jis skubiai sugrįžo į Rytų 
Sibiro žymiausiąjį miestą, tačiau susisiekimas su Europos Rusija netrukus 
buvo nutrauktas. Vis dėlto didysis kunigaikštis dar gavo iš Peterburgo ir 
Maskvos keletą telegramų ir dar galėjo atsakyti. Paskui telegrafo linija 
buvo nutraukta, o tos aplinkybės jau mums žinomos. 

Taip Irkutskas nuo kitų pasaulio kraštų buvo visiškai atskirtas. Didžia- 
jam kunigaikščiui liko tik viena išeitis - organizuoti totoriams pasipriešini- 
mą. Jis dėjo visas pastangas šį reikalą skubiai sutvarkyti ir 
organizuodamas gynybą parodė didelį šaltakraujiškumą. 

Žinios, kad totoriai jau užėmė Išimą, Omską ir Tomską pasiekė ir 
Irkutską. Reikėjo žūtbūt išgelbėti nuo totorių Sibiro sostinę. Greitu laiku 
pagalbos tikėtis nebuvo iš kur. Nedidelės kariuomenės dalys, stovinčios 
Amūro ir Irkutsko gubernijose, žinoma, negalėjo sustabdyti slenkančių 
totorių kolonų. Aišku, Irkutskas negalėjo išvengti apsiausties, vadinas, 
visų pirma reikėjo rūpintis paruošti miestą ir kiek galint ilgiau išsilaikyti. 

4 Miesto stiprinimo darbai prasidėjo nuo tos dienos, kai totoriai užėmė 
Tomską. Tuo pačiu laiku didysis kunigaikštis sužinojo, kad Bucharos 
emiras, sudaręs sąjungą su chanais, pats vadovavo šiam sukilimui, tačiau 
jis nežinojo, kad šių SAR vado vietininkas buvo Ivanas Ogarevas, rusų 

karininkas, kuriam jis pats atėmė laipsnį. Didysis kunigaikštis iš veido 
Ivano Ogarevo nepažinojo. 

Kaip mums jau žinoma, Irkutsko gubernijos gyventojams teko išsidan- 
ginti iš artimiausių miestų ir kaimų. Tie, kurie dėl vienos ar kitos priežasties 
nesuskubo pasislėpti sostinėje, turėjo pasitraukti už Baikalo, kur, veikiau- 
siai, sukilimas neišsiplės. Duonos ir įvairių kitų produktų atsargos mieste 
buvo didelės, ir šiai paskutinei rusų galybės tvirtovei Tolimuose Rytuose 
rados galimybė kurį laiką atremti totorių armiją. 

Irkutskas, įkurtas 1611 metais, stovi Irkutsko ir Angaros santakoje, 
dešiniajame Angaros upės krante. Du mediniai tiltai, polinis ir pontoninis, 
buvo pastatyti taip, kad navigacijai nekliudytų beveik per visą upės tėkmę. 
Šie tiltai jungia miestą su priemiesčiu, esančiu kairiajame krante. 


Iš šios pusės apsiginti buvo nesunku. Iš priemiesčių gyventojai išsi- 
kraustė ir tiltai buvo išardyti. Persikelti per Angarą, kuri šioje vietoje buvo 
labai plati, nebuvo galima, nes iš priekio besiveržiančius totorius galėjo 
sutikti besiginančiųjų ugnis. Bet aukštupyje ir žemupyje per upę persikelti 
buvo lengva, todėl iš šių pusių totoriai galėtų įsiveržti į Irkutską, nes čia 
nebuvo jokios apsigynimo sienos. Todėl visų pirma buvo sustiprintas 
miesto vidurys. Dirbo dieną ir naktį. Didysis kunigaikštis matė gyventojų 
karštą atsidavimą stiprinant gimtąjį miestą, o vėliau jis pats galėjo įsitikinti, 
kad gyventojai drąsiai jį gynė. Kareiviai, pirkliai, tremtiniai, kaimiečiai - visi 
stojo petys į petį į bendrą apsigynimo frontą. Likus aštuonioms dienoms 
iki totorių atslinkimo prie Angaros, buvo užbaigti žemės pylimai. Griovys, 
kurį iš Angaros pripildė vandens, buvo iškastas tarp pylimo atšlaičių. 
Miesto jau nebuvo galima staiga paimti. Reikėjo jį apsiausti ir blokuoti. . 

Trečioji totorių kolona, kuri slinko Jenisiejaus žemuma, pasirodė prie 
Irkutsko rugsėjo 24 dieną. Ji tučtuojau užėmė apleistus priemiesčius, 
kuriuose net namai buvo sugriauti, kad nekliudytų didžiojo kunigaikščio 
artilerijai, kuri, nelaimei, buvo nedidelė. 

Totoriai čia įsitvirtino laukdami kitų dviejų kolonų, kurioms vadovavo 
pats emiras ir jo sąjungininkai. 

Šie įvairūs korpusai susijungė rugsėjo 25 dieną stovykloje prie Anga- 
ros. Dabar visa armija, net ir įgulos, pasilikusios žymesniuose užkariau- 
tuose miestuose, susispietė chano Feofaro valdžioje. 

Ivano Ogarevo nuomone, persikėlimas per Angarą ties Irkutskų labai 
sunkus, todėl didžioji kariuomenės dalis nužygiavo keletą kilometrų pa- 
sroviui ir persikėlė per pontoninį tiltą, kurį tam tikslui buvo pastatę. Didysis 

kunigaikštis šiam persikėlimui nemėgino priešintis, nes mažai turėjo lauko 
artilerijos pabūklų, ir išmintingai padarė užsidaręs Irkutske. 

Totoriai užėmė dešinįjį upės kartą ir slinko į miestą. Žygiuodami jie 
sudegino generalgubernatoriaus vasaros rūmus, kurie stovėjo miške 
Angaros aukštupyje ir, apsiautę Irkutską, galutinai užėmė visas pozicijas. 

Ivanas Ogarevas, prityręs inžinierius, žinoma, puikiai sugebėjo vado- 
vauti apsiaustiems pasiruošimams. Bet jam pritrūko medžiagų, todėl 
negalėjo sėkmingai ir greitai dirbti. Irkutską, šį paskutinį visų siekių tikslą, 
Ogarevas norėjo užklupti netikėtai. Bet kaip mes jau žinome, reikalai 
susidėjo visai kitaip, negu jis buvo numatęs. Mat, kuriam laikui totorių 
armijos žygį sustabdė mūšis ties Tomsku, ir didysis kunigaikštis, pasinau- 
dodamas šia proga, spėjo pasiruošti gintis. Vadinas, šių dviejų priežasčių 
pakako, kad visiškai suardytų jo planą. Ir jis dabar buvo priverstas pirma 
miestą apsiausti ir tik po to jį pulti. Emiras du kartus norėjo šturmu paimti 
miestą, tačiau kiekvieną kartą turėjo pasitraukti palikdamas kovos lauke 
nemažą skaičių karių. Jis įsakė kareiviams pulti iš tos pusės, kur buvo 
padarytas sustiprinimas iš žemių, bet ir čia puolimas buvo narsiai atrem- 
tas. Šiame mūšyje didysis kunigaikštis ir jo karininkai savęs nesigailėjo. 
Jie narsiai aukodavosi ir tuo Sutraukė stiprią civilių gyventojų pajėgą į 
pylimą. Kaimiečiai ir miestelėnai su didžiausiu atsidavimu ėjo savo parei- 
gas. Per antrą puolimą totoriams pasisekė prasiveržti pro vieną tvirtovės 
pylimą. Prasidėjo žiaurus mūšis. Šis mūšis vyko Didžiojoje gatvėje, kuri 
tęsiasi du kilometrus ir pasibaigia prie Angaros krantų. Bet kazokai, 
žandarai ir civiliai parodė tokį pasipriešinimą, kad netrukus totoriai turėjo 
pasitraukti į savo pozicijas. | 

Tada Ivanas Ogarevas sumanė kiastingumu pasiimti tai, ko negalėjo 
paimti jėga. Jo projektas buvo prasmukti į miestą, prisigretinti prie didžiojo 
kunigaikščio, įgyti jo pasitikėjimą ir tada, atsiradus patogiam momentui, 
atidaryti totoriais kelią. Jeigu jam pasiseks, tai jis galės pasisotinti kerštu 
caro broliui. 

Čigonė Zangara, kuri jį palydėjo iki stovyklos Angaroje, primygtinai 
prašė šį planą vykdyti. Ir tikrai reikėjo tučtuojau veikti. Rusų kariuomenė 
iš Jakutsko srities žygiavo Irkutsko link. Jie sukoncentravo kariuomenės 
pajėgas Lenos aukštupy ir maždaug po šešių dienų jau turės būti čia. 
Vadinas, iki to laiko reikėjo Irkutską pagrobti išdavystės keliu. Ivanas 
Ogarevas nusprendė tučtuojau savo pianą įvykdyti. 

Spalio 2 dienos vakare generalgubernatėriaus rūmų salėje susirinko 
kariuomenės vadai. Tenai buvo didžiojo kunigaikščio rezidencija. 

Šie rūmai stovėjo Didžiosios gatvės gale, prie upės, ir užėmė didelį 
plotą. Iš fasado langų buvo matoma totorių stovykla, o apsiaustųjų artile- 
rija, stipresnė negu totorių, sudarė rūmams stiprią apsaugą. 

Didysis kunigaikštis, generolas Voroncovas, miesto burmistras ir ke- 
letas aukštesniojo laipsnio karininkų ką tik patvirtino įvairius apsigynimo 
įsakymus. 

- Ponai, - tarė didysis kunigaikštis, - jums aišku susidėjusios aplinky- 
bės. Aš esu įsitikinęs, kad mes išsilaikysime, kol iš Jakutsko atvyks 
kariuomenė. Tada galėsime atremti totorių ordas, ir aš griebsiuosi griež- 
čiausių priemonių, kad jie brangiai sumokėtų už įsiveržimą į rusų valstybę. 

- Jūsų didenybė žinote, kad galit Irkutsko gyventojais pasikliauti, - 
atsakė generolas Voroncovas. | 

- Taip, generole, - tęsė didysis kunigaikštis, - aš tikiu jų patriotizmu. 
Dėkui Dievui, kad iki šiol pas mus nėra jokios epidemijos ar bado, ir aš 
esu įsitikinęs, kad to nebus; o būdamas apkasuose, gėrėjausi mūsų 
piliečių didvyriškumu. Tamsta girdi mano žodžius, pone burmistre, ir aš 
tamstą prašau juos perduoti gyventojams. Ė 

- Miesto vardu dėkoju jūsų didenybei, - atsakė burmistras. - Drįstu 
paklausti, po kelių dienų atžygiuos į pagalbą kariuomenė? 

- Vėliausiai per šešias dienas, - atsakė didysis kunigaikštis. - Vikrus 
žvalgas šiandien iš ryto prasiskverbė į miestą ir man pranešė, kad pen- 
kiasdešimt tūkstančių rusų kariuomenės sparčiai žygiuoja Irkutsko link. 
Juos veda generolas Kiseliovas. Prieš- dvi dienas jie buvo Kirenske prie 
Lenos krantų ir dabar nei šaltis, nei sniegas nesukliudys jiems atžygiuoti. 
Penkiasdešimt tūkstančių gerų kareivių iš pasalų užpuolę totorius netru- 
kus mus išvaduos. 

- Tebūnie man leista užtikrinti, - tarė burmistras, - kad, jūsų didenybei 
įsakius pulti, mes būsime pasiruošę vykdyti jūsų įsakymą. 

- Dėkui, ponai, - atsakė didysis kunigaikštis. - Palauksime, kol mūsų 
stipriausios kariuomenės kolonos pasirodys Irkutsko aukštumose, tada 
mes sutriuškinsim totorius. 

Po to jis kreipėsi į generolą Voroncovą: 

- Rytoj mes pasirūpinsim darbais dešiniajame krante. Angara plaukia 
ledai, netrukus ji užšals, ir tada, veikiausiai, totoriai galės lengvai per ją 
persikelti. 

- Leiskite man, jūsų didenybe, padaryti vieną pastabą, - tarė burmi- 
stras. 1 

- Prašom. ' 

- „Aš daug sykių mačiau, kad temperatūra nukrisdavo iki 30 ir net iki 
409 žemiau nulio, bet Angara vis dėlto plaukė ledai ir ji neužšaldavo. 
Netenka abejoti, kad taip atsitinka dėl to, kad Angaros srovė yra labai 
stipri. Jeigu totoriai neturi kitų priemonių persikelti per upę, tai aš galiu 
jūsų didenybę užtikrinti kad ledu jie negalės įeiti į Irkutską. 

Generalgubernatorius burmistro nuomonę patvirtino. 

- Tai laimingas sutapimas! - atsakė didysis kunigaikštis..- Tačiau vis 
dėlto būkime atsargūs. - Ir atsigręžęs į policijos vadą-tarė: 

- Tamsta neturi jokių pranešimų? - paklausė jis: 

- Aš turiu pranešti jūsų didenybei, - atsakė policijos vadas, - kad, man 
tarpininkaujant, jūsų vardu yra prašymas. 

- Prašymas? Kieno?.. 

- Sibiro tremtinių, kurių, kaip jūsų didenybei žinoma, mieste yra apie 
penki šimtai. 

Ir tikrai, prasidėjus neramumams, išskirstyti po visas gubernijas politi- 
niai tremtiniai dabar susimetė į Irkutską. Iš priemiesčių, kur jie vertėsi 
įvairiausiais darbais, jiems buvo įsakyta susiburti miesto centre. Tarp jų 
buvo gydytojų, gimnazijų ir žemesniųjų mokyklų mokytojų ir kitų. Iš pat 
pradžių didysis kunigaikštis kaip ir caras pasitikėdamas jų patriotizmu, 
juos apginklavo ir įsitikino, kad jie yra drąsūs gynėjai. 

- Ko prašo tremtiniai? - paklausė didysis kunigaikštis. 

- Jie prašo, jūsų didenybe, - atsakė policijos vadas, - leisti sudaryti 
atskirą būrį ir prasidėjus kautynėms Ieisti dalyvauti pirmose eilėse. 

- Taip, - sujaudintu balsu tarė didysis kunigaikštis, - aišku, tremtiniai 
taip pat yra rusai ir jie turi teisę kautis dėl tėvynės! 

- Aš manau, kad galiu užtikrinti, jūsų didenybe, - tarė generalguberna- 
torius, - kad tai bus geriausi kariai. 

- Bet juk jiems reikia viršininko, - tarė didysis kunigaikštis. - Kas bus jų 
viršininkas? 

- Jie norėtų, aed jūsų didenybė patvirtintumėt vieną iš tų, kuris jau 
pasižymėjo, - tarė policijos vadas. 

- Tai rusas? 

- Taip, rusas iš Pabaltijo gubernijų. 

- Jo pavardė? 

- Vasilijus Fiodorovas. 

Šis tremtinys buvo Nadios tėvas. 

Kaip mes jau žinome, Vasilijus Fiodorovas buvo Irkutske gydytojas. Tai 
buvo mokytas vyras, padaręs nemažai gero vietos gyventojams, o taip 

pat drąsus ir nuoširdus patriotas. Visą laisvą nuo ligonių laiką jis panau- 
dojo gynybai organizuoti. Visų labui suorganizavo savo draugus. Iki šiol 
tremtiniai, susimaišę su kitais gyventojais, elgėsi taip, kad atkreipė į save 
didžiojo kunigaikščio dėmesį. Totorių susirėmimuose jie savo krauju 
sumokėjo drąsiai žūdami už savo tėvynę. Vasilijus Fiodorovas pasižymėjo 
karžygiškumu. Jau keletą kartų buvo pagarbiai minimas jo vardas, tačiau 
jis niekada nepiašė nei malonės nei protekcijos; o kai tremtiniai sumanė 
organizuoti atskirą būrį, jis net nežinojo, kad jie nori jį paskirti savo vadu. 
Kai policijos vadas ištarė jo pavardę, didysis kunigaikštis pasakė, kad jis 
šią pavardę jau girdėjęs. 

- Tikrai, - tarė generolas Voroncovas, - Vasilijus Fiodorovas patikimas 
ir drąsus žmogus. Jis turi didelę įtaką savo draugams. 

- Nuo kurio laiko jis Irkutske? - pakiausė didysis kunigaikštis. 

- Jau dveji metai. 

- Jo elgesys? 

- Aš turiu patvirtinti, - tarė policijos vadas, - kad jis visada nesiskųsda- 
mas atlikdavo teisėtus savo viršininkų įsakymus. 

- Generole, - tarė didysis kunigaikštis, - įsakykite jį tučtuojau pristatyti 
man. 

Didžiojo kunigaikščio įsakymas buvo įvykdytas. Nepraėjo nė pusva- 
landžio, kai Vasilijų Fiodorovą atvedė pas didįjį kunigaikštį. Tai buvo apie 
keturiasdešimt metų amžiaus vyras, aukštas, griežto ir liūdno veido. 
Galėjai jausti, kad visas jo gyvenimos susikoncentravo vienam žody: kova. 
Ir tikrai, jis daug kovojo ir kentėjo. Jo veido bruožai buvo labai panašūs į 
dukters Nadios bruožus. Baisi Žinia apie totorių antplūdį jį labai paveikė. 
Jis labai mylėjo savo dukterį, tačiau nuo gimtojo miesto jį skyrė 8000 
kilometrų, ir dabar užgeso paskutinė viltis kada nors su ja pasimatyti. Iš 
laiško sužinojo, kad jo žmona mirė, ir duktė leidosi į kelionę pas jį, nes 
gavo iš valdžios sutikimą būti su savo tėvu. 

Nadia turėjo išvykti iš Rygos liepos 10 d. Neramumai prasidėjo 15-tą. 
Jeigu tuo metu Nadia pervažiavo sieną, tai kas jai galėjo atsitikti? Galima 
suprasti didį tėvo sielvartą, nes nuo to laiko jis negavo nė vieno laiško. 

Vasilijus Fiodorovas atsistojo prieš didįjį kunigaikštį, nusilenkė ir laukė, 
kada jį paklaus. 

- Vasilijau Fiodorovai, - tarė didysis kunigaikštis, - tavo draugai tremti- 
niai nori sudaryti atskirą būrį. Ar jiė žino, kad tame būry reikės kautis iki 
paskutinio kraujo lašo? 

- Jie tai žino, - paprastai atsakė Vasilijus Fiodorovas. 

- Jie prašo paskirti savo viršininku tave. 

- Mane, jūsų didenybe? 

- Ar tu sutinki jiems vadovauti? 

- Taip, jeigu Rusijos gerovė to reikalauja! 

- Vade Fiodorovai, tu jau ne tremtinys! 

- Dėkui, jūsų didenybe, bet aš galiu vadovauti tiems, kurie dar yra 
tremtiniai? 

- Ir jie jau ne tremtiniai! 

Ši malonė visiems jo draugams tremtiniams, dabar ginklo draugams, 
sugrąžino laisvę, kurią jiems dovanojo caro brolis! 

Vasilijus Fiodorovas susijaudinęs pabučiavo ranką, kurią jam ištiesė 
didysis kunigaikštis, ir išėjo. 

O didysis kunigaikštis atsigręžė į karininkus. 

- Caras neatsakys malonės, kurios prašysiu pirmutiniame laiške, - tarė 
jis šypsodamasis. - Rytų Sibiro sostinei girti mums reikia karžygių, ir aš 
ką tik tokius laimėjau. 

Ir tikrai, tai buvo kilni teisybė ir išmintinga politika. 

“ Atėjo naktis. Pro rūmų langus buvo matyti totorių stovyklos už Anga- 
ros ugnys. Upe plaukė daug ledų; kai kurie sustodavo, atsirėmę į šioje 
vietoje buvusio tilto stulpus. Kaip pastebėjo burmistras, Angara negalėjo 
taip veikiai užšalti. Todėl Irkutsko gynėjams iš šios pusės pavojus negrė- 
sė. 

Kątik išmušė dešimtą valandą vakaro. Didysis kunigaikštis jau ruošėsi 
atleisti karininkus, kai staiga rūmų kieme pasigirdo kažkoks trukšmas. 

Beveik tuo pačiu metu salės durys atsidarė ir adjutantas, prisiartinęs 
prie didžiojo kunigaikščio, tarė: 

- Jūsų didenybe, caro kurjeris! 

Visų akys nukrypo į praviras duris. Caro kurjeris atvyko į Irkutską! Jeigu 
karininkai turėtų nors vieną minutę laiko pagalvoti, tai jie, aišku, sumestų, 
jog tai negalimas daiktas. 

Didysis kunigaikštis skubiai paklausė adjutantų: 

- Kur kurjeris? 

Į salę įėjo suvargusiu veidu žmogus. Jis dėvėjo Sibiro kaimiečio dra- 
bužius. Drabužiai sudėvėti, net suplyšę, buvo matyti keletas kulkų skylių; 
rusiška kepurė dengė jo galvą. Veidą žymėjo dar nevisai sugijęs randas. 

Matyt, šis Žmogus turėjo ilgą ir varginančią kelionę. Jo suplėšyti batai 
rodė, kad didesnę kelionės dalį jis ėjo pėsčias. 

- Kur jo didenybė didysis kunigaikštis? - sušuko jis įeidamas. 

Didysis kunigaikštis priėjo prie jo: 

- Tu caro kurjeris? - paklausė. 

- Taip, jūsų didenybe. 

- Iš. kur atvykai?.. 

- Iš Maskvos. | 

- Kada tu išvažiavai? 

- Liepos penkioliktą. 

- Tavo pavardė?.. 

- Michailas Strogovas.. 

Bet tai buvo Ivanas Ogarevas. Nei didysis kunigaikštis, nei visi Irkutsko 
kariai jo nepažinojo, todėl jis net nepakeitė savo veido bruožų. Ir niekam 
neatėjo į galvą, kad tai buvo ne Michailas Strogovas. Jis atvyko tvirtai 
pasiryžęs įgyvendinti savo planą ir, galimas daiktas, net įvykdyti žmogžu- 
dystę, kad tik greičiau baigtų šią tragediją. 

Kai Ivanas Ogarevas atsakė į klausimus, didysis kunigaikštis davė 
ženklą, ir visi karininkai iš salės išėjo. 

Tariamasis Michailas Strogovas ir didysis kunigaikštis salėje pasiliko 
vienu du. Didysis kunigaikštis su didžiausiu susidomėjimu keletą minučių 
žiūrėjo į Ivaną Ogarevą. 

- Tu liepos 15 dieną buvai Maskvoje? - paklausė jis. 

- Taip, jūsų didenybe, naktį iš liepos 14 į 15 aš mačiau jo didenybę 
carą Naujuosiuose Rūmuose. 

- Tu turi caro laišką? 

- Štai jis. 

Michailas Strogovas įteikė didžiajam kunigaikščiui kelis sykius susuktą 
caro laišką. | | 

- Šis laiškas tau buvo įteiktas toks? - paklausė didysis kunigaikštis. 

- Ne, jūsų didenybe, aš buvau priverstas atplėšti voką, nes norėjau jį 
saugiau paslėpti nuo emiro kareivių. 

- Ar tu buvai patekęs į totorių nelaisvę? 

- Taip, jūsų didenybe, keletą dienų, - atsakė Ivanas Ogarevas. - Todėl, 
išvykęs iš Maskvos liepos 15 dieną, kaip pažymėta šiame laiške, aš 
atvykau į Irkutską tik spalio 2 dieną, praslinkus 79 dienoms. 

Didysis kunigaikštis paėmė laišką ir pažino caro parašą. Mums jau 
žinomi laiško žodžiai “Tebūnie taip" buvo parašyti paties caro ranka. 

Vadinas, nei laiško tikrumu, nei caro kurjerio asmens tapatybe abejoti 
nebuvo mažiausio pagrindo. Jeigu pradžioje jo sužalotas veidas sukėlė 
šiek tiek įtarimo, tai dabar dingo visos abejonės. Keletą minučių didysis 
kunigaikštis tylėjo, nes lėtai skaitė laišką ir, matyt, gilinosi į jo turinį. Po to 
vėl prabilo: | 

- Strogovai, ar tu žinai šio laiško turinį? 

- Taip, jūsų didenybe. Kiekvieną valandėlę laiškas galėjo patekti į 
totorių rankas, todėl buvau priverstas jį perskaityti, kad galėčiau tiksliai 
pranešti jūsų didenybei jo turinį. 

- Artu žinai, kad šiame laiške pažymėta geriau Irkutske mirti, bet miesto 
totoriams neatiduoti? 

- Žinau, jūsų didenybe! 

- Tu taip pat žinai, kad jame rašoma, jog žygiuoja kariuomenė, kuri 
pasiųsta sustabdyti totorių veržimąsi. 

- Taip, jūsų didenybe, tačiau jiems tai nepasisekė. 

- Ką tu nori pasakyti? 

- Aš noriu pasakyti, kad Išimas, Omskas ir Tomskas (kalbu tik apie 
žymesniuosius Sibiro miestus) jau užimti chano Feofaro kariuomenės. 

- Na, nejaugi jau įvyko kautynės? Argi mūsų kazokai susidūrė su 
totoriais? 

- Net keletą sykių, jūsų didenybe. 

- Ir buvo atremti? 

- Kazokų buvo labai mažai! 

- Kurioj vietoj buvo susirėmimai, apie kuriuos tu kalbi? 

- Kalyvanėj ir Tomske... 

Iki šiol Ivanas Ogarevas sakė tiesą, bet jis turėjo tikslą palaužti Irkutsko 
gynėjų pasitikėjimą, tad šiek tiek padidino emiro kariuomenės laimėjimus. 

- Trečias susirėmimas įvyko netoli nuo Krasnojarsko, - pridūrė Ogarevas. 

- Ir tai buvo paskutinis susirėmimas? - paklausė didysis kunigaikštis, 
kurio lūpos buvo taip prikąstos, jog vos begalėjo ištarti žodžius. 

- Tai buvo ne susirėmimas, jūsų didenybe, - atsakė Ivanas Ogarevas, 
- bet tikros ir žiaurios kautynės. 

- Kautynės? 

- Atvykę iš Tomsko ir pasienio gubernijų dvidešimt tūkstančių rusų 
susidūrė su penkiasdešimčia tūkstančių totorių ir, nepaisant rusų didvy- 
riškumo, buvo sunaikinti. 

- Tu meluoji! - sušuko didysis kunigaikštis, kuris dabar nebegalėjo 
suvaldyti savo pykčio. 

- Tai tiesa, jūsų didenybe, - šaltai atsakė Ivanas Ogarevas, - aš pats 
dalyvavau šiame mūšy prie Kalyvanės ir tenai patekau į nelaisvę! 

Didysis kunigaikštis nusiramino ir gestu davė jam suprasti, kad jo. 
žodžiais tiki. 

- Kada įvyko mūšis prie Krasnojarsko? - paklausė jis. 

- Rugsėjo 2 dieną. 12 

- O dabar visos totorių jėgos sukoncentruotos prie Irkutsko?.. 

- Jų skaičius siekia daugiau kaip keturis šimtus tūkstančių Žmonių. 

Jis padidino šį skaičių tais pačiais sumetimais. 

-Ir man netenka laukti jokios pagalbos iš rytinių gubernijų? - paklausė 
didysis kunigaikštis. 

- Jokios, jūsų didenybae, iki žiemos galo. 

- Na, tai klausyk, Michailai Strogovai. Net ir tuo atveju, jeigu nei iš rytų, 
nei iš vakarų neateitų jokios pagalbos ir šių barbarų būtų dukart daugiau, 
aš Irkutsko vis dėlto neatiduosiu! 

Piktos Ivano Ogarevo akys truputį. prisimerkė, lyg išdavikas norėtų 
pasakyti, kad caro brolis nepagalvojo apie išdavimo galimybę. 

Sužinojęs šias nemalonias naujienas, didysis kunigaikštis vos tvėrė 
pykčiu. Jis vaikštinėjo ten ir atgal prieš Ivaną Ogarevą, kuris jį sekiojo, kaip 
kokią auką, kuri jau nebeišspruks iš jo nagų. Didysis kunigaikštis atsistojo 
prie lango, žiūrėjo į totorių stovyklos ugnis ir stengėsi suprasti priežastį 
triukšmo, kilusio susidūrus ledams, kurie plūduriavo Angaroj. 

Praslinko ketvirtis valandos. Didysis kunigaikštis stebėjo upę. Po to, 
vėl pasiėmęs laišką, perskaitė ir tarė: 

- Ar tu Žinai, Strogovai, kas šiame laiške rašoma apie išdaviką, kurio 
aš turiu vengti? 

- Taip, jūsų didenybe. 

- Jis mėginsiąs prasiskverbti į Irkutską persirengęs, įgauti mano pasi- 
tikėjimą ir, kai ateis laikas, atiduosiąs totoriams miestą. 

- Aš viską žinau, jūsų didenybe, taip pat Žinau, kad Ivanas Ogarevas 
prisiekė atkeršyti caro broliui. 

- Kodėl? 

- Pasakoja, kad šis karininkas buvo pažemintas, jam didysis kunigaik- 
štis atėmė laipsnį. 

- Taip... atsimenu... Bet šis niekšas tos bausmės vertas, nes stojo prieš 
tėvynę ir vadovauja priešų kariuomenei. 

- Jo didenybė caras, - atsakė Ivanas Ogarevas, - ypačiai norėjo . 
pabrėžti, kad jūsų didenybė būtumėt atsargus dėl Ivano Ogarevo keršto. 

- Taip... laiške apie tai rašoma. 

- Ir jo didenybė pats man apie tai sakė, įspėdamas, kad turiu saugotis 
šio išdaviko keliaudamas Sibiru. | 

- Tu jį sutikai? 

- Taip, jūšų didenybe, po mūšio prie Krasnojarsko. Jeigu jis būtų įtaręs, 
kad aš nešu jūsų didenybei laišką, kuriame nurodyti jo visi sumanymai, 
jis būtų Manęs nepasigailėjęs. 

- Taip, tu būtumei žuvęs! - atsakė didysis kunigaikštis. - O kaip tau 
pasisekė jo išvengti? 

- Išsigelbėjau šokdamas į Irtišių. 

- O kokiu būdu atkeliavai į Irkutską?.. 

- Šiandien vakare buvo puolimas, ir aš įsimaišiau į miesto gynėjų eiles, 
pasakiau, kas esu, ir mane tučtuojau atvedė pas jūsų didenybę. 

- Gerai, Strogovai, - tarė didysis kunigaikštis. - Vykdydamas tau pave- 
stą uždavinį, tu parodei sumanumą ir drąsą. Aš tavęs neužmiršiu. Gal turi 
kokį prašymą? 

- Jokio, tik prašau jūsų didenybės leidimo kautis šalia jūsų, - atsakė 
Ivanas Ogarevas. 

- Tebūnie taip, Strogovai! Nuo šios dienos tu būsi priskirtas prie mano 
sargybos ir gyvensi šiuose rūmuose. | 

- Ojeigu, kaip yra perspėta, Ivanas Ogarevas ateis pas jūsų didenybę 
prisidengęs svetimu vardu?.. 

- Mes tai išsiaiškinsime, nes tu jį pažinsi, ir jis žus nuo rimbų. Eik. 

Ivanas Ogarevas atidavė didžiajam kunigaikščiui pagarbą, nepamir- 
šdamas esąs feldjėgerių korpuso kapitonas, ir pasišalino. 

Taip Ivanas Ogarevas suvaidino savo begėdišką vaidmenį. Jis gavo 
visišką didžiojo kunigaikščio pasitikėjimą ir galės juo pasinaudoti, kai ateis 
tinkamas laikas. Jis gyvens tuose pačiuose rūmuose. Jam bus žinomos 
apsigynimo paslaptys. Viskas atsidurs jo rankose. Irkutske niekas jo 
nepažinojo, niekas negalėjo nuo jo veido nutraukti kaukės. Jis tučtuojau 
pasiryžo veikti. Ir tikrai, kiekviena valandėlė brangi. Reikėjo atiduoti prie- 
šams miestą, kol iš rytų ir šiaurės dar nespėjo atžygiuoti rusų kariuomenė, 
nes ji po kelių dienų jau tikriausiai čia atžygiuos. Jeigu totoriai užims 
Irkutską, tai rusams jau ne taip lengvai seksis jį atgauti. Blogiausiu atveju, 
jeigu jau reikės iš jo pasitraukti, tai jie visiškai sunaikins miestą, o didžiojo 
kunigaikščio galva nuriedės prie chano Feofaro kojų. 

Įgavęs didžiojo kunigaikščio pasitikėjimą, Ivanas Ogarevas galėjo 
visur dalyvauti, tad viską matyti ir veikti; nuo kitos dienos jis pradėjo lankyti. 
12 8631 208 

kurjeris jiems buvo tas mazgas, kuris juos jungė su likusios imperijos 
dalimi. Ivanas Ogarevas įtikinamai kalbėjo apie savo tariamą kelionę. 
Paskui jis sistemingai, iš pradžių lyg nenoromis apie tai užsimindamas, 
kalbėjo apie rimtą padėtį, padidindamas totorių pasisekimus, kaip jau 
buvo padaręs didžiojo kunigaikščio akivaizdoje. Ypač norėjo visur pa- 
brėžti, kad totoriai turi gausias pajėgas. Jo manymu, pagalba, kuri žada 
netrukus atvykti, yra nepakankamai stipri, tad reikią bijoti, kad prie Irkut- 
sko sienų mūšis taip pat bus nesėkmingas, kaip atsitiko prie Kalyvanės, 
Tomsko ir Krasnojarsko. Pagaliau jis jau visai atvirai apie tai ėmė kalbėti. 
Prisilaikydamas tam tikro atsargumo, Ogarevas stengėsi, kad Irkutsko 
gynėjų pasitikėjimas savimi palengvėle mažėtų ir jie pradėtų abejoti. | 
visus klausimus atsakydavo tik tada, kai jį klausdavo. Ir tada kalbėdavo 
lyg ir nenoromis. Šiaip ar taip, jo manymu, reikia iki paskutinio žmogaus 
gintis, ir geriau susprogdinti miestą, negu jį atiduoti piS=SK Tuo jis norėjo 
atitraukti nuo savęs įtarimą. 

Bet įgula ir Irkutsko gynėjai buvo per daug patriotiškai nusiteikę, kad 
galėtų taip lengvai atiduoti miestą. Nė vienas kareivis, nė vienas pilietis, 
užsidaręs apgultame mieste, net nepagalvojo apie pasidavimą. Šių bar- 
barų rusai per daug nekentė. 

Šiaip ar taip, niekas negalėjo Ogarevo įtarti ir atskleisti to begėdiško jo 
vaidmens. Niekas negalėjo sužinoti, kad tariamasis caro kurjeris yra išdavikas. 

Taip susidėjo aplinkybės, kad jam atvykus į Irkutską, tarp jo ir visų 
drąsiausio miesto gynėjo Vasilijaus Fiodorovo užsimezgė geri santykiai. 

Mums jau žinoma, kaip šis nelaimingasis tėvas nerimastavo. Jeigu jo 
duktė Nadia išvyko tuo metu, kaip jam pranešė savo paskutiniame laiške 
iš Rygos, tai kas su ja atsitiko? Ar ji mėgina prasiskverbti pro užimtas 
gubernijas, ar jau seniai yra belaisvė? Jis nusiramindavo tik kaudamasis 
su totoriais; tačiau kautynės, deja, įvykdavo retai. 

Fiodorovas, sužinojęs apie netikėtą caro kurjerio atvykimą, pajuto, kad 
šis žygūnas gali šiek tiek suteikti žinių apie jo dukterį. Aišku, tai buvo tuščia 
svajonė, tačiau jis to griebėsi kaip skęstantis šiaudelio. Juk šis kurjeris, 
galimas daiktas, kaip ir jo duktė galėjo patekti totoriams į nelaisvę. 

Vasilijus Fiodorovas susirado Ogarevą, kuris pasinaudojo proga, kad 
užmegztų pažintį su tremtinių vadu. Ar tik šis niekšas neieškojo išdavikų? 
Ar tik jis negalvojo apie žmones, kad jie tokie kaip ir jis? Ar jis negalvojo, 
kad rusas, būdamas tremtinys, bus toks niekšas, kad stos į kovą prieš 
savo tėvynę? 

Šiaip ar taip, bet Ivanas Ogarevas, tariamai susidomėjęs Vasilijaus 
Fiodorovo likimu, dėjo visas pastangas įgauti jo palankumą. Vasilijus 
Fiodorovas, atvykus tariamajam caro kurjeriui, nuėjo į generalgubernato- 
riaus rūmus. Čia jis Ivanui Ogarevui papasakojo, kokiomis aplinkybėmis 
jo duktė turėjo palikti Europos Rusiją, ir sakė, kad jis dėl jos labai nerima- 
staująs. ' 

Nors Ivanas Ogarevas su Nadia susitiko išimo stoty tą dieną, kai jis 
susidūrė su Michailu Strogovu, tačiau jos nepažino. Tadajis įją neatkreipė 
dėmesio, kaip nekreipė dėmesio į žurnalistus, kurie tuo metu taip pat buvo 
pašto stoty. Todėl Ogarevas Vasilijui Fiodorovui apie jo dukterį nieko 
negalėjo papasakoti. 

- Kuriuo maždaug laiku tamstos duktė išvyko iš Rusijos? 

- Maždaug tuo pačiu, kaip ir tamsta, - atsakė Vasilijus Fiodorovas. 

- Aš iš Maskvos išvykau liepos 15 dieną. 

- Nadia taip pat tuo pačiu laiku iš Maskvos išvyko. Ji apie tai mini savo 
laiške. 

- Ji buvo Maskvoj liepos penkioliktą? - paklausė Ivanas Ogarevas. 

- Taip, tą pat dieną. 

- Štai kaip! - tarė Ivanas Ogarevas. 

Paskui pridūrė: 

- Ne, aš apsirinku, aš supainiojau skaičius, - pridūrė jis. - Žinoma, 
nemalonu, bet galimas daiktas, kad tamstos duktė, sužinojusi apie totorių 
įsiveržimą, jau buvo peržengusi sieną. Tada ji dabar bus Sibire. | 

Vasilijus Fiodorovas linktelėjo galvą. Jis žinojo Nadios būdą ir buvo 
tvirtai įsitikinęs, kad niekas jai nesukliudys keliauti. 

Ivanas Ogarevas tokiu atsakymu tyčia privertė tremtinį kankintis dėl 
savo dukters. O jis vienu žodžiu galėjo nuraminti Vasilijų Fiodorovą. Nors 
mums žinoma, kas atsitiko Nadiai perkeliavus Sibiro sieną, bet Vasilijus 
Fiodorovas vis tikėjosi, kad gal kartais jo duktė liko Nižnij Novgorode, kai 
išėjo įsakymas, draudžiąs išvažiuoti iš miesto. Vadinas, ji Rusijoj, todėl 
totorių sukilimas jai negali grėsti. 

Ivanas Ogarevas iš prigimties buvo žiaurus žmogus. Jis galėjo nelai- 
mingąjį tėvą nuraminti vienu žodžiu, bet jis to nepadarė... 

Vasilijus Fiodorovas išėjo skaudama širdimi. Po to pasikalbėjimo jo 
paskutinė viltis žuvo. 

Kitas dvi dienas, spalio 3 ir 4, didysis kunigaikštis keletą sykių buvo 
pasikvietęs pas save tariamąjį Michailą Strogovą ir privertė jį papasakoti 
visa, ką jis buvo girdėjęs Naujuosiuose Rūmuose caro kabinete. Ivanas 

Ogarevas iš anksto pasiruošęs į klausimus atsakydavo nė kiek nesvyruo- 
damas. Jis tyčia sakė, kad šis totorių sukilimas yra caro vyriausybei didelis 
ir netikėtas smūgis, kad sukilimas buvo paruoštas didžiausioje paslaptyje, 
kad totoriai jau užėmė Obės liniją dar anksčiau, negu Maskva sužinojo 
apie sukilimą, kad vyriausybė, kol gavo šias žinias, nepasirūpino griebtis 
griežtų priemonių ir nepasiuntė į Sibirą reikiamos kariuomenės laiku 
numalšinti sukilimo. | | 

Beto, Ivanas Ogarevas, niekieno nevaržomas pradėjo stebėti Irkutską. 
Jis nagrinėjo tvirtovės sustiprinimus, įsidėjo į galvą kiekvieną silpnesnę 
apsaugos vietą. Jis daugiausia domėjosi Irkutsko Didžiosios gatvės su- 
stiprinimu, nes tik šiuo keliu totoriai galėjo įsiveržti į miestą. 

Jis čia apsilankydavo du kartus per vakarą. 

Ogarevas laisvai vaikštinėjo pylimu. Jis nebijojo apšaudymo, nors 
totorių priešakinės sargybos buvo ne toliau kaip už kilometro nuo miesto 
apkasų. Ogarevas jau ne kartą pastebėję prie pylimo slenkant kažkokį 
šešėlį. Tai buvo Zangara, kuri rizikavo savo gyvybe, kad tik galėtų pasi- 
kalbėti su Ogarevu. 

Be to, jau dvi dienas nenuaidėjo iš priešo pusės nė vienas šūvis. Tai 
buvo keista, nes totoriai, tik apgulę miestą, be paliovos šaudydavo ap- 
siaustuosius. 

Taip buvo sutvarkyta pagal Ivano Ogarevo įsakymą. Chano Feofaro 
vietininkas norėjo, kad mėginimas paimti miestą jėga būtų atidėtas, ir 
todėl atvykus jam į Irkutską totorių artilerija tylėjo. Galimas daiktas, kad jis 
tikėjosi, jog apsiaustųjų pasitikėjimas savimi susilpnės! Tačiau avanpo- 
stuose kiekvienai valandėlei buvo paruoštas stiprus totorių būrys, kad 
davus Ivanui Ogarevui ženklą kiekvieną minutę būtų pasiruošęs pulti 
miesto vartus. 

Tačiau kiekviena valandėlė buvo brangi. Kol rusų kariuomenė neatžy- 
giavo į Irkutską, reikia kiek galint greičiau veikti. Ogarevas nusprendė 
veikti, ir tą pat vakarą nuo pylimo viršaus nukrito į Zangaros rankas 
raštelis. 

Naktį iš 5 į 6, antrą valandą, Ogarevas nusprendė išduoti Irkutską. 

Ivano Ogarevo planas buvo iš anksto gerai apgalvotas, ir, jeigu neat- 
sitiks kokių nors netikėtumų, būtinai pasiseks. Totoriai turėjo įsiveržti pro 
Didžiosios gatvės vartus. Vadinas, reikia stengtis, kad šis kelias būtų 

laisvas. Kad taip būtų, reikėjo apsiaustųjų dėmesį nukreipti visai į kitą 
pusę. Šiuo reikalu jis buvo iš anksto susitaręs su emiru. 

Šis klastingas puolimas turėjo įvykti iš Irkutsko priemiesčio pusės, 
dešiniuoju upės krantu. Iš dviejų vietų totoriai veršis, sukoncentravęo 
dideles kariuomenės pajėgas, o tuo pačiu metu kitos kariuomenės dalys 
mėgins persikelti per Angarą ir pulti iš kairiojo kranto. Tuo būdu apsiau- 
stųjų pajėgos bus sutrauktos ten, iš kur prasidės puolimas, o Didžiosios 
gatvės vartai, veikiausiai, bus laisvi. 

Atėjo spalio 5 diena. Nepraeis nė paros, kai Rytų Sibiro sostinė pateks 

į emiro rankas, o didysis kunigaikštis atsidurs Ivano Ogarevo valdžioje. 
*  Tądienątotorių stovykloje buvo nepaprastas judėjimas. Nuo dešiniojo 
kranto iš rūmų ir namų langų visi aiškiai matė priešingame krante karinius 
pasirengimus. Dideli totorių būriai koncentravosi stovykloj ir kas valandą 
emiro kariuomenė ėjo stipryn. Tai buvo diversija, chano ir Ogarevo sutar- 
ta, tačiau atsargiai ir sumaniai ruošiama. 

Tarp kitko, Ivanas Ogarevas stengėsi įtikinti didįjį kunigaikštį, kad jis 
puolimo kaip tik iš tos pusės ir bijąs. 

-Aš žinau, - sakydavo Ogarevas, - kad puolimas įvyks žemupy ir aukštupy. 

Todėl jis siūlė didžiajam kunigaikščiui ypač stiprinti kaip tik tas vietas. 
Po karo vadovybės pasitarimo didžiojo kunigaikščio rūmuose buvo duo- 
tas įsakymas sukoncentruoti apsaugą Angaros dešiniajame krante ir taip 
pat iš abiejų miesto pusių, kur pylimas baigėsi prie upės. 

Ivanas Ogarevas to ir norėjo. Žinoma, jis negalvojo, kad Didžiosios 
gatvės vartai bus be jokios apsaugos, bet to nebijojo, nes žinojo, kad ji 
bus tikrai silpna. Aišku, diversija buvo puiki, nes didysis kunigaikštis turėjo 
sukoncentruoti didžiausias pajėgas tenai, kur faktiškai tebuvo tik priedan- 
ga, 0 priešas puls visai iš kitos pusės. 

Be to, vienas nelaimingas sutapimas Ivanui Ogarevui labai padėjo jo 
sumanytam nusikalstamam veikimui. Kai Irkutskas dar nebuvo apsiau- 
stas, aukščiau Irkustko, Angaros aukštupy, susidarė ledų grūstis. Vadi- 
nas, Ivanui Ogarevui reikėjo tiktai parodyti, ir visos besiginančiųjų 
kariuomenės jėgos būtų sutelktos toj pusėj. 

Tuo metu chanas Feofaras ruošėsi pulti iš Didžiosios gatvės vartų 
pusės. 

Visą šią dieną įgula ir visi Irkutsko gyventojai be paliovos budėjo. 

Visi buvo pasiruošę atremti totorių puolimą. 

Didysis kunigaikštis ir generolas Voroncovas lankė sargybas, kurios 
jų buvo sustiprintos. Rinktiniai Vasilijaus Fiodorovo būriai saugojo miesto 

šiaurės pusę, bet jam buvo įsakyta saugoti tas vietas, kurioms daugiausia 
grės pavojus. Dešiniajame Angaros krante stovėjo keletas pabūklų. Nors 
Ivanas Ogarevas tikėjosi visai ko kito, bet vis dėlto miestas buvo apsau- 
gotas iš visų pusių, ir todėl jam atrodė, kad jo sumanytas planas gali 
nepasisekti. Tuo atveju tektų puolimą atidėti dar dviem dienom, bet iki to - 
laiko galėtų atvykti kariuomenė. Tačiau žūtbūt reikėjo nugalėti gynėjus. 
Irkutsko padėtis pasidarė labai rimta, jo likimas; kaip sakoma, tik ant 
plauko kabojo. 

Tą dieną saulė patekėjo 6 valandą ir 20 minučių ir, nuejusi dangaus 
skliautu dienos lanką per vienuolika valandų, 5 valandų ir 40 minučių nusi- 
leido. Sutemos tegalėjo trukti tik dvi valandas. Paskui įsiviešpatavo visiška 
tamsa, nes dangus buvo aptrauktas debesų ir mėnulis vargiai tešvietė. 

i nepermatoma tamsa Ivano Ogarevo projektui buvo palanki. 

Šaltas šiaurys priminė, kad netrukus ateis atšiauri Sibiro žiema. Puo- 
limo išvakarėse buvo labai šalta. Dešiniajame Angaros krante kareiviai 
negalėjo.sukurti ugnies, nes bijojo, kad juos gali pastebėti totoriai. Nuo 
didelio šalčio jie labai kentėjo. | žemupį pasroviui plaukė Iedai. Per šią 
dieną ledų pastebimai padaugėjo. Ši aplinkybė vertė manyti, kad totoriai 
negalės per upę persikelti nei ledu, nei valtimis, nei keltais. Didysis 
kunigaikštis ir jo karininkai tuo neabejojo. 

Ši apsiaustiesiems palanki aplinkybė turėjo būti nemaloni Ivanui Oga- 
revui. Bet ne: išdavikas puikiai žinojo, kad totoriai nesikels per Angarą ir 
kad iš šios pusės jų mėginimas tik tariamas. 

Tačiau apie dešimtą valandą vakaro upė labai pasikeitė. Dėl to labai 
nustebo apsiaustieji. Iki šiol persikelti per upę nebuvo galima, bet dabar 
staiga viskas apsivertė. Angaros vaga liko laisva. Ledai, kurie keletą diėnų 
grūste grūdosi, žemupy staiga išnyko ir vos penki ar šeši gabalai teplaukė 
upės paviršiumi. Tačiau šie ledai nebuvo tokie, kokie susidaro juos 
veikiant šalčiui. Tai buvo tik gabaliukai, atskilę nuo didelių ledų gabalų, ką 
rodė jų lygūs kraštai. 

Rusų karininkai, pastebėję upės pasikeitimą, apie tai pranešė didžia- 
jam kunigaikščiui. Toks reiškinys buvo aiškinamas tuo, kad kai kuriose 
upės susiaurėjusiose vietose ledai susikimšo ir upės aukštupy sustojo. 

Mes žinome, kas tenai atsitiko. Vadinas, dabar persikelti per upę tapo 
lengva, tik reikėjo persikėlimo priemonių. 

Iki vidurnakčio nieko ypatingo neįvyko. Rytuose už Didžiosios gatvės 
vartų buvo visiškai tylu. Miško tankmėj nežybtelėjo nė viena ugnelė, nes 
akiraty miškas skendo žemai slenkančių debesų ūkuose. | 

Tačiau stovykloj anapus Angaros, priešingai, buvo nepaprastai judru, 
tai buvo galima stebėti iš judančių ugnių. 

Per kilometrą upe žemyn ir aukštyn nuo tos vietos, kur pylimas rėmėsi 
į statų upės krantą, buvo girdėti duslus ūžesys, kuris rodė, kad totoriai 
pasiruošę pulti ir telaukė tik signalo. Dar praslinko viena kankinanti valan- 
da. Ir vėl nieko ypatingo. 

Irkutsko įgulos bažnyčios varpinėj išmušė antrą valandą nakties. Tarp 
apsiaustųjų nerimo dėl pavojaus nebuvo. 

Didysis kunigaikštis ir jo karininkai svarstė, ar juos tik nenorėjo apgauti: 
ar tikrai į totorių veikimo planą įėjo miesto paėmimas? Prieš tai naktys 
nebuvo tokios ramios kaip ši. Paprastai nepaliaujamas šaudymas trukda- 
vo vis4 naktį, sviediniai skrosdavo orą, bet šį kartą aplinkui buvo ramu. 

Didysis kunigaikštis, generolas Voroncovas ir jų adjutantai kiekvieną 
minutę laukė puolimo. 

Skaitytojai jau žino, kad Ivanas Ogarevas turėjo kambarį rūmuose. Tai 
buvo gana erdvi salė pirmame aukšte. Langai išėjo į šoninę terasą. 
Užtenka ta terasa pereiti keletą žingsnių pirmyn, ir tuoj atsidursi viršum 
Angaros vandens. 

Šioje salėje dabar buvo tamsu. 

Ivanas Ogarevas stovėjo prie lango ir laukė valandos, kada reikės 
pradėti veikti. Mat, duos signalą jis pats. Tada didesnė Irkutsko gynėjų 
dalis bus pašaukta prie tų vietų, kurias atvirai puls, o jo projektas buvo 
apleisti rūmus ir įvykdyti savo sumanymą. 

Jis tykojo terasoje kaip žvėris, pasiruošęs pulti savo auką. 

Keletą minučių prieš antrą valandą didysis kunigaikštis pareikalavo 
pas save Michailą Strogovą - tuo vardu jis vadino Ivaną Ogarevą. Adju- 
tantas nuėjo į tą kambarį, bet jis buvo uždarytas. Jis pašaukė Strogovą. 

Ivanas Ogarevas nejudėdamas stovėjo prie lango. Tamsoj jis buvo 
nepastebimas ir neatsiliepė. 

Adjutantas pranešė didžiajam kunigaikščiui, kad šiuo metu caro kur- 
jerio rūmuose nėra. 

Išmušė antrą valandą. Pagal sušiiaima su totoriais atėjo laikas diver- 
sijai, pasiruošimui pulti. 

Ivanas Ogarevas atidarė savo kambario langą ir atsistojo šoninės 
terasos šiauriniame kampe. 

Tamsoj, po kojomis, sruveno Angara, kuri šniokštė atsimušdama į stulpus. 

Ivanas Ogarevas išsitraukė iš kišenės kapsulę, įžiebė parakinį degiklį 
ir numetė į upę. 

Ivano Ogarevo įsakymu į Angarą buvo pripilta naftos. Pasinaudoda- 
mas šia baisia priemone, Ogarevas norėjo Irkutske sukelti gaisrą. Milžini- 
škuose naftos rezervuaruose Ogarevas iškalė skyles, ir nafta tekėjo į upę. 

Viskas buvo paruošta puolimo nakčiai keletą valandų anksčiau, štai 
todėl plaustas, kuriuo keliavo tikrasis caro kurjeris, Nadia ir pabėgėliai 
plaukė naftos sluoksniu. Iš šių kelių milijonų kūbinių metrų talpumo 
rezervuarų nafta sruveno kaip vanduo ir sklido upės paviršiuje. 

Ivanas Ogarevas griebėsi žiauriausių priemonių. Šis išdavikas nieko 
nepaisė. Veikdamas drauge su totoriais, jis ir elgėsi kaip totorius, veikė 
prieš savo tautiečius, prieš savo motiną tėvynę. 

Jis įmetė kibirkštį į Angarą. Akimirka, - ir ugnis žaibo greitumu išsiplėtė 
aukštupy. Atrodė, kad upėje buvo ne vanduo, o spiritas. Melsva liepsna 
siautė tarp abiejų upės krantų. Viršum jos kilo milžiniški kamuoliai dūmų. 
Keli Iedo gabalai, plaukią upe pasrovui, patekę į ugnį tirpo kaip vaškas 
ant įkaitinto akmens. Vanduo virto garais, kurie šniokšdami tuojau nyko 
ore. | 

Tuo pačiu metu pietinėje ir šiaurinėje miesto pusėse suaidėjo šūviai. 
Iš kito Angaros kranto ėmė visu smarkumu veikti totorių artilerija. Keletas 
tūkstančių totorių puolė pylimus. Iš visų pusių suliepsnojo pakrantės 
medininiai namai. Akinanti šviesa išsklaidė nakties tamsą. 

- Pagaliau! - džiūgaudamas sušuko Ivanas Ogarevas. 

Ir tikrai buvo ko džiūgauti! Diversija, kurią jis sugalvojo atitraukti miesto 
gynėjų dėmesiui, buvo žiauri. Irkutsko gynėjai atsidūrė tarp puolančių totorių 
ir gaisro. Visur skambėjo varpai, visi, kas tik gyvas, šoko prie puolamų vietų 
ir degančių namų. Didžiosios gatvės vartai buvo beveik laisvi. Juos gynė vos 
keletas žmonių. Pagal išdaviko nurodymą net šių vartų gynėjai buvo parinkti 
tik iš nedidelio tremtinių būrio; mat, išdavikas norėjo tuo sukelti politinę 
neapykantą ir nuo kitų akių savo niekšišką darbą paslėpti. 

Ogarevas įėjo į savo kambarį, kuriame nuo liepsnojančios Angaros 
buvo šviesu. Jis jau norėjo išeiti, bet staiga atsidarė durys, į kambarį įpuolė 
kažkokia moteris, kurios drabužiai buvo šlaputėliai, o plaukai sutaršyti. 

- Zangara! - sušuko Ogarevas, iš karto negalėdamas suvokti, kad ši 
moteris buvo ne čigonė, bet kažkokia kita moteris. 

Taip, tai buvo ne Zangara, tai buvo Nadia! 

Tuo metu, kai ant ledo lyties mergina riktelėjo, matydamas, kad Anga- 
roj plinta gaisras, Strogovas pagriebė ją ant rankų ir, kartu su ja pasinėręs, 
ieškojo išsigelbėjimo nuo liepsnos vandeny. Kaip jau žinome, lytis, kuria 
jie plaukė, tebuvo vos trisdešimt sieksnių nuo pirmos Irkutsko krantinės. 

Plaukiant po vandeniu, Michailui Strogovui ir Nadiai pasisekė išpliuukti 
į krantą. 

Ir štai pagaliau Michailas Strogovas pasiekė savo tikslą! Jis buvo 
Irkutske! 

- Į gubernatoriaus rūmus! - tarė jis Nadiai. 

Po dešimties minučių jie abu atsidūrė rūmuose, prie kurių liepsnojo 
ilgi ugnies liežuviai, tačiau gaisras negalėjo rūmų pasiekti. 

Šiapus upės krante stovintys namukai jau beveik skendėjo liepsnoje. 
Strogovas ir Nadia nekliudomi įėjo į rūmus, į kuriuos įėjimas visiems buvo 
laisvas. Kilus suirutei, niekas į juos nekreipė dėmesio, nors jų drabužiai 
buvo šlapi. | 

Karininkai, atėję gauti įsakymų, ir kareiviai, skubiai juos vykdantys, 
grūste susigrūdo pirmojo aukšto salėje. Patekę į beprotiškai lakstančią 
minią, Strogovas ir Nadia buvo vienas nuo kito atskirti. 

Nadia galvotrūkčiais bėgiojo apatinio aukšto salėse, šaukdama savo 
kelionės draugą ir prašydama ją nuvesti pas didįjį kunigaikštį. 

Durys, vedančios į kambarį, staiga atsidarė ir ji atsirado gaisro apšvie- 
stame kambaryje. Taip Nadia astsidūrė priešais tą žmogų, kurį matė 
Tomske ir Išimo stoty; priešais tą, kuris niekšiškai po valandėlės norėjo 
atiduoti miestą į priešų rankas. 

- Ivanas Ogarevas! - sušuko ji. 

Išgirdęs savo pavardę, niekšas suvirpėjo. Jeigu kas sužinos tikrą jo 
pavardę, tai visi jo planai sugrius. Jam liko tik viena išeitis: užmušti būtybę, 
kuri ištarė jo pavardę, kas ji bebūtų. Ogarevas šoko prie Nadios. Tačiau 
mergina, laikydama rankoje peilį, atsirėmė į sieną pasiruošusi gintis. 

- Ivanas Ogarevas! - dar sykį šūktelėjo Nadia, žinodama, kad šis 
nekenčiamas vardas privers kažką ateiti į pagalbą. 

- Aa! Ar tu dar nenutilsi? - suriko išdavikas. 

- Ivanas Ogarevas! - trečią sykį riktelėjo drąsi Mergina. 

Ivanas Ogarevas, įsiutęs it sužeistas žvėris, iš už diržo išsitraukė 
durklą, šoko prie Nadios ir prispaudė ją prie sienos. 

Ji jau būtų žuvusi, jeigu niekšas, staiga kažkokios antgamtinės jėgos 
pakeltas, nebūtų nusiritęs žemėn. 

- Michailai! - sušuko Nadia. 

Tai buvo Michailas Strogovas. | 

Jis girdėjo Nadios šauksmą, jos balso vedamas, atėjo prie Ivano 
Ogarevo kambario ir įėjo pro duris, kurios buvo praviros. 

- Nebijok, Nadia, - tarė jis atsistojęs tarp jos ir Ogarevo. 

- O! - sušuko mergina, - saugokis, brolau... Išdavikas apsiginklavęs. O 
juk jis mato!.. | 

Ivanas Ogarevas atsikėlė ir, įsitikinęs lengvai nugalėsiąs akląjį, šoko 
ant Michailo Strogovo. 

Bet aklasis viena ranka stvėrė priešą už rankos, o kita atėmęs iš jo 
ginklą dar sykį trenkė jį į žemę. 

Iš pykčio ir gėdos išblyškęs Ivanas Ogarevas atsiminė turįs kardą. 

Išsitraukė kardą ir vėl šoko. 

Jis dabar taip pat pažino Michailą Strogovą. Aklasis! 

Tai štai su kuo jis turįs reikalą! 

Nadiajautė, kad priešų padėtis nelygi, todėl išsigandusi šoko prie durų 
šaukdama pagalbos. 

- Nadia, uždaryk duris, - tarė Michailas Strogovas. - Nieko nešauk ir 
leisk man vienam veikti. Caro kurjeriui šiandien nėra reikalo bijoti šio 
niekšo! Tegul puola ant manęs, jegu turi tiek drąsos! Aš laukiu. 

Ivanas Ogarevas, sukaupęs visas jėgas, sunkiai alsuodamas, neištarė nė 
žodžio. Savo batų bildesį, net ir įkvėpimą jis norėjo paslėpti nuo aklojo klausos, 
jis slapčia norėjo nudėti savo priešą, norėjo suduoti jam mirtiną smūgį anksčiau, 
negu šis pajus, kad jis prie jo artinasi. Išdavikas nemanė kautis, tačiau norėjo 
be jokio pavojaus sau užmušti tą, kurio vardą jis pagrobė. 

Nadia su baime ir viltimi žiūrėjo į šią baisią kovą. Atrodė, kad Michailo 
Strogovo ramumas staiga pagavo ir ją. Strogovas teturėjo tik sibirietišką 
peilį, ir be to, jis juk nematė apsiginklavusio kardu priešo. Tik Dievas 
tegalėjo jam padėti nugalėti neapkenčiamą priešą. Nejudėdamas jis 
stovėjo priešui prieš akis, beveik liesdamas jo kardą. 

Ivanas Ogarevas siaubo pagautas stebėjo kiekvieną savo priešo ju- 
desį. Šis antgamtinis ramumas kažkaip baugiai jį veikė. Veltui jis norėjo 
save įtikinti, kad tokios nelygios kautynės baigsis jo naudai! Šis aklojo 
suakmenėjimas tiesiog jį varė iš proto... Jis ieškojo akimis tos vietos, kur 
galėtų perskrosti savo auką... 

Kas jam sukliudys jį nužudyti? 

Pagaliau jis pašoko ir jau norėjo kardo smūgiu perskrosti Strogovui krūtinę. 

Tačiau Michailas Strogovas staigiu peilio judesiu atrėmė kardo smūgį, 
ir net nebuvo užgautas; atrodė, kad jis laukė, kol priešas antrą kartą puls, 
visai nesistengdamas išsisukti. 

. Šaltas prakaitas išpylė Ivano Ogarevo kaktą. Jis pasitraukė žingsnį ir 
vėl. puolė, bet kaip ir pirmą kartą, net nespėjo suduoti smūgio: pakako 
paprasto peilio judesio, kuris atrėmė išdaviko kardą. 

Ogarevas matydamas šią baisią būtybę, virpėdamas visu kūnu iš 
siaubo ir pykčio, išplėtęs akis baimingai žiūrėjo į aklojo plačiai pravertas 
akis. Tos akys, kurios, rodės, skrodė jį iki pat sielos gelmių, tačiau kurios 
nematė ir negalėjo matyti, šios akys kėlė jam didžiausią siaubą. 

Staiga Ivanas Ogarevas riktelėjo. Netikėtai švstelėjusi šviesa apšvietė 
jo protą. 

- Jis mato, - siaubingai riktelėjo jis, - jis mato!.. 

Ir kaip baisus žvėris mėginąs pasitraukti į savo guolį, žingsnis po 
žingsnio, mirties siaubo pagautas, jis traukėsi į salės kampą. 

Tada statula pagyvėjo. Aklasis nuėjo tiesiai į Ivaną Ogarevą ir prieš jį 
atsistojo. 

- Taip, aš matau, - tarė jis. - Aš matau rimbo smūgį, kuris tave 
paženklino, išdavike! Aš taip pat matau ir tą vietą, kur aš tave perskrosiu. 
Ginkis! Siūlau tau dvikovą! Tu su kardu, o man pakanka šio peilio! 

- Jis mato, - šnibždėjo Nadia. - Gailestingasis Dieve, ar tai gali būti! 

Ogarevas jautė, kad jis žuvęs. Tačiau, sukaupęs paskutines savo 
jėgas, pasidrąsinęs, vėl puolė su kardu savo priešą. Ginklų smaigaliai 
susikryžiavo, tačiau nuo Michailo Strogovo smūgio, kurį jis meistriškai 
smogė kaip tikras Sibiro medžiotojas, kardas subyrėjo į gabalėlius ir 
niekšas, pataikytas į širdį, net neaiktelėjęs krito žemėn. 


Tuo metu kažkas iš lauko pusės spustelėjo duris ir jos plačiai 
atsidarė. 

Didysis kunigaikštis, keleto karininkų lydimas, pasirodė ant slenksčio. 
"Jis ėjo priekyje ir pažino gulintį ant grindų lavoną to žmogaus, kurį laikė 
caro kurjeriu. 

Didysis kunigaikštis griežtu balsu paklausė: 

- Kas šį Žmogų nužudė? 

- Aš, - atsakė Strogovas. 

Vienas karininkas šoko prie Strogovo, pridėjo prie jo smilkinio revolv- 
erio vamzdį, pasiruošęs kiekvienu momentu šauti. 

- Tavo pavardė? - paklausė didysis kunigaikštis, dar nedavęs įsakymo 
sutriuškinti jam galvą. į 

- Jūsų didenybe, - atsakė Strogovas, - geriau paklauskite manęs šio 
prie jūsų kojų gulinčio žmogaus pavardės. 

- Šį žmogų aš pažįstu! Tai mano brolio tarnas! Tai caro kurjeris! 

- Jūsų didenybe, šis žmogus ne caro kurjeris, tai Ivanas Ogarevas! 

- Ivanas Ogarevas?! - sušuko didysis kunigaikštis. 

- Taip, Ogarevas - išdavikas! 
- Bet kas gi tu? 
- Michailas Strogovas! 


XV 


Michailas Strogovas nebuvo aklas, jis niekada nebuvo aklas! 

Atsiminkime, kad bausmės metu Marta Strogova buvo netoli sūnaus 
ir tiesė į jį rankas. Strogovas į ją žiūrėjo, kaip tegali žiūrėti paskutinį kartą 
sūnus į savo motiną! Ašarų upeliais pasruvo jo akys, ir veltui jo išdidumas 
stengėsi jas sulaikyti; patvinusios ašaros garuodamos ir išsaugojo jo 
regėjimą. Ašarų sluoksnis, patvinęs iš akių, atsistojo tarp jo akių ir įkaitin- 
tos geležies, ir to pakako įkaitinto plieno veikimui sunaikinti. Taip atsitinka 
ir su dirbančiu geležies liejykloj darbininku, kuris, pamerkęs į vandenį 
ranką, paskui ant jos pila ištirpusią geležį, bet rankos nesužaloja. 

Michailas Strogovas tučtuojau suprato, kad jo lauktų pavojus, jeigu 
kas nors jo paslaptį sužinotų. Jis net tada jautė, kad iš to jis galės turėti 
sau naudos, nes jam bus lengviau pasiekti savo tikslą. Manydami, kad jis 
aklas, jį paliks laisvėj. Vadinas, teliko vaidinti aklojo vaidmenį. Reikėjo, kad 
visi žinotų, jog jis aklas, kad net ir Nadia nesužinotų, kad niekas nepaste- 
bėtų, jog jis vaidina akląjį. Jis ir nusprendė taip veikti, net pasiryžo 
paaukoti savo gyvybę, kad tik niekas nesuprastų jo paslapties, ir, kaip jau 
mes įsitikinome, jis rizikavo savo gyvybe! 

Tik jo motina sužinojo tiesą, kai jis, pasilenkęs prie jos, bučiavo ją 
nesuskaitomą daugybę kartų, ir jai sušnibždėjo į ausį. 

Dabar bepigu suprasti, kad, kai Ivanas Ogarevas, iš jo tyčiodamasis, 
pakišo laišką prie jo akių, kurias jis laikė užgesusiomis, Michailas Strogo- 
vas vis dėlto galėjo jį perskaityti. Ir jis šį laišką perskaitė. Aišku, laiške buvo 
paaiškintas išdaviko begėdiškas keršto siekimas. Taigi iš čia kilo ta 
energija, kurią jis parodė vykdamas į antrąją savo kelionės pusę. 

ia ir kilo šis nepaprastas valios stiprumas - pasiekti Irkutską ir atlikti 
savo uždavinį. Jis puikiai žinojo, kad miestas pateko į didelį pavojų! Jis 
žinojo, kad didžiojo kunigaikščio gyvybė kybo ant plaukelio. Caro brolio 
ir Sibiro išgelbėjimas dabar buvo jo rankose. 

Michailas Strogovas keliais žodžais visą šią istoriją persakė didžiajam 
kunigaikščiui. Trūkčiojančiu iš susijaudinimo balsu Strogovas papasako- 
jo, kiek jam padėjo Nadia. 

- O kas ši mergina? - paklausė didysis kunigaikštis. 

- Tremtinio Vasilijaus Fiodorovo duktė, - atsakė Michailas Strogovas. 

- Buvusio tremtinio, o dabar būrio vado Fiodorovo duktė! - tarė didysis 
kunigaikštis. - Dabar ji jau ne tremtinio duktė. Irkutske tremtinių nebėra! 

Nadia, tiek iškentėjusi, dabar nebeištvėrė ir puolė prie didžiojo kuni- 
gaikščio kojų, bet didysis kunigaikštis viena ranka ją pakėlė, o kitą ištiesė 
Strogovui. 

Po valandos Nadia jau buvo tėvo glėbyje. Pagaliau Michailas Strogo- 
vas, Nadia ir Vasilijus Fiodorovas susitiko! Juos apėmė didi laimė. 

Totoriai per abu puolimus prie miesto buvo atmušti. Vasilijus Fiodoro- 
vas su savo nedideliu būriu sutriuškino pirmąsias totorių kolonas, besive- 
ržiančias pro Didžiosios gatvės vartus, kurių, jų manymu, niekas negynė. 

Tuo metu, kai totoriai buvo atremti, apsiaustieji užgesino gaisrą. Nafta 
Angaros paviršiuį greit sudegė, liepsna susimetė į pakrantėj stovinčius 
namus, tačiau kitų miesto dalių nepasiekė. 

Iki aušros emiro kariuomenė grįžo į savo stovyklas, kautynių lauke 
palikusi nemažai užmuštųjų. Tarp užmuštųjų buvo ir čigonė Zangara, kuri 
veltui norėjo pasiekti Ivaną Ogarevą. Per dvi dienas totoriai nemėgino pulti 
miesto. Ivano Ogarevo mirtis juos pribloškė. Šis žmogus buvo tartum 
sukilimo siela, ir jis vienas seniai sugalvojęs sąmokslą turėjo didelę įtaką 
emirui ir chanams, įtraukdamas juos į karą.. 

Tuo tarpu gynėjai nesiliovė budėję. Jie rūpinosi Irkutsko sustiprinimo 
darbais. 

Bet spalio 17 dieną, pasirodžius pirmiesiems saulės spinduliams, 
Irkutsko aukštumoj sudundėjo patrankos. 

Tai buvo pagalbon atvykusi kariuomenė, generolo Kiseliovo vadovau- 
jama; tuo signalu jis pranešė didžiajam kunigaikščiui apie savo atvykimą. 

Totoriai po spalio penktosios baisios nakties dar nebuvo spėję susitvar- 
kyti, todėl nesiryžo kautis, ir iš anapus Angaros stovykla tučtuojau dingo. 

Pagaliau Irkutskas liko iaisvas! * 

Su pirmaisiais rusų kareiviais du Michailo Strogovo draugai taip pat 
įžengė į miestą. Tai buvo neperskiriami Bliuntas ir Žolivė. Susigrūdusių 
ledų užtvara jiems pasisekė pasiekti dešinįjį Angaros krantą; vadinas, 
jiems ir kitiems pabėgėliams pasisekė pasprukti, kol dar Angaros liepsna 
nepasiekė plausto. Šis įvykis buvo pažymėtas Alkido Žolivė užrašų kny- 
gutėje: 

“Kitaip reikėtų žūti kaip citrinai punšo taurėje". 

Jie neapsakomai nudžiugo išvydę Nadią ir Strogovą sveikutėlius, o 
ypač, kai sužinojo, kad jų drąsus kelionės draugas nebuvo aklas; tai, 

žinoma, neliko nepastebėta, ir Haris Bliuntas tučtuojau pasižymėjo savo 
užrašų knygutėje: “Įkaitintos geležies dar nepakanka regimajam nervui 
sunaikinti". | 

Paskui abu korespondentai patogiai apsigyvenę Irkutske ėmė tvarkyti 
savo kelionės įspūdžius. O po to, žinoma, į Londoną ir Paryžių buvo 
pasiųstos dvi įdomios kronikos apie totorių sukiiimą, kurios - taip gerai 
pasisekė - visai mažai viena nuo kitos skyrėsi, neskaitant kelių vietų. 

Tolesnis žygis emirui ir jo sąjungininkams buvo nepergeriausias. Šis 
sukilimas, kaip ir daugelis kitų, pasibaigė labai liūdnai. Netrukus juos iš 
visų pusių apsupo rusų kariuomenė, kuri palengva vėl atgavo užgrobtuo- 
sius miestus. Beto, žiema buvo labai žiauri, ir iš šių ordų, labai praretėjusių 
mūšiuose, daug kas žuvo nuo šalčio ir į totorių stepes tegrįžo tik nežymi 
dalelė. | 

Nuo Irkutsko iki Uralo kalnų kelias buvo laisvas. Didysis kunigaikštis 
skubėjo grįžti į Maskvą, bet jis atidėjo savo kelionę, kad galėtų dalyvauti 
ceremonijoje, kuri turėjo įvykti po keleto dienų atvykus rusų kariuomenei. 

Michailas Strogovas prisiartino prie Nadios ir jos tėvo akivaizdoje jai 
tarė: 

- Nadia, kai tu išvykai iš Rygos, galvodama vykti į Irkutską, ar tenai 
nepalikai be motinos kažką, kas tau būtų brangu? 

- Ne, - atsakė Nadia, - nieko! 

- Ar tavo širdelė nepasiilgo Rygos? 

- Nė kiek, brolau! 

- Todėl, Nadia, aš manau, kad Dievas, kurio valia mes iškentėjome tiek 
vargų, dabar nenorėtų mudviejų išskirti! 

Nadia nudžiugusi puolė Michailui į glėbį. 

- Tėve! - tarė ji, atsigręžusi į Vasilijų Fiodorovą ir labai nuraudusi. 

- Nadia! - atsakė jai Vasilijus, - man bus malonu judu pavadinti savo 
vaikais! 

"Sutuoktuvių ceremonija įvyko Irkutsko sobore. Ji buvo kukli, bet iškil- 
mėse dalyvavo beveik visas Irkutskas, nes jo gyventojai norėjo išreikšti 
savo padėką šiems jauniems žmonėms, kurių nuotykiai virto jau beveik 
legendomis. Aišku, Alkidas Žolivė ir Haris Bliuntas taip pat šiose iškilmėse 
dalyvavo, nes jiems rūpėjo pateikti apie tai savo skaitytojams žinių. 

- Ar tamsta neturi noro jais pasekti? - paklausė Alkidas Žolivė savo 
bičiulį 

- O! - atsakė Haris Bliuntas. - Jeigu aš turėčiau tokią giminaitę, kaip 
tamsta! 

- Mano giminaitė jau netinka vedyboms, - nusišypiiojo Alkis Žūlive 

- Tuo geriau, - pridūrė Haris Bliuntas. - Girdėjau pasakojant pie 
įtemptus santykius tarp Londono ir Pekino. Ar nepraverstų ir nitunas trai 
nuvykti, kad patirtume..kas ten darosi? 

- Ak, šimts velnių, mano mielas drauge, aš ką tik norėjau tainai tu 
pasiūlyti! 

Ir taip abu neperskiriami “priešai" nuvyko į Kiniją. 

Praslinkus kelioms dienoms po vestuvių, Michailas ir Nadia Strogovai 
ir Vasilijus Fiodorovas išvyko. Buvęs erškėčių kelias dabar jiems buvo 
grynas malonumas. Jie nepaprastai greitai važiavo rogėmis, kurios užša. 
lusiomis Sibiro stepėmis slydo lyg greitasis traukinys. 

Atkeliavę prie Dinkos krantų, neprivažiavę Birsko, jie vienai dienai 
sustojo. 

Michailas Strogovas surado tą vietą, kur jis užkasė vargšą Nikolajų, 
pastatė toje vietoje kryžių, ir Nadia paskutinį kartą pasimeldė prie atsida- 
vusio ir ištikimo draugo bei karžygio kapo, nes jie abu negalėjo jo niekada 
pamiršti. Omske senutė Marta jų laukė senajame Strogovų namely. Ji 
aistringai prispaudė prie šavo krūtinės tą, kurią sieloj jau šimtą kartų buvo 
pavadinusi dukterimi. Tą dieną drąsi sibirietė jau galėjo pripažinti savo 
sūnų ir juo didžiavosi. 

Keletą dienų paviešėję Omske, Michailas ir Nadia Strogovai išvyko į 
Europą. Vasilijus Fiodorovas apsigyveno Peterburge, ir jo sūnus su 
dukterimi palikdavo jį tik tada, kai norėdavo pasimatyti su savo senąja 
motinėle. Jaunasis feldjėgeris bųvo pakviestas pas carą, kuris jį priskyrė 
prie savo svitos ir apdovanojo šv. Jurgio Nugalėtojo ordinu. 

Ilgainiui Michailas Strogovas gavo aukštą valdinę vietą. Bet ne jo 
pasisekimų istorija, o jo patyrimų apysaka čia papasakota. 

